
Liftul urcă lent, silențios, într-o lume a tăcerii depline. 
Um abur de lumină pluteşte în cabina cilindrică, degajîn- 
du-se direct din pereții metalici, cu reflexe albastre. Boarea 
înmiresmată ce mă învăluie din toate părţile îmi şterge 
cu delicateţe fruntea fierbinte, mi se prelinge pe sub guler, 
îmi zvîntă palmele umede. „Sînt emoționatreflectez 
posac. Fracul alb — pe care I-am îmbrăcat pentru a doua 
oară în ultimii zece ani — mi se pare strimt, incomod, 
îmi dă senzația că nu-i al meu şi de aceea stau ţeapăn. 
„Manechin ridicol“ îmi spun, sub influența nu ştiu căror 
gînduri confuze. La drept vorbind, invitația domnului 
Yamada Hyo Toshiba nu m-a surprins prea mult, cu toate 
că domnia sa, fiind director general, cu buzunarele doldora 
de acțiuni, poate fi considerat un ilustru patron modem, 
iar dacă ne gîndim bine şi la faima lui ştiinţifică nu ne 
rămîne decit să ne săltăm pălăria... Pe deasupra, acest 
ilustru patron a introdus în complexul sportiv Tsunami 
— pe care-l conduce ferm şi abil — o disciplină tipic japo- 
neză. Dar toate astea nu-l împiedică să-şi invite din cînd 
în cînd subalternii la el acasă în virtutea cultivării unor 
bune relații strict particulare, dovedindu-le astfel respecti- 
vilor subalterni onorați nobila sa aversiune pentru acel 
soi de conformism rigid, jignitor, ce mai dăinuie încă în 
viața noastră socială: Ca o premisă ori o consecință a 
acestui democratism elevat, domnul Toshiba aplică tac- 
tica spiritului de echipă, înconjurîndu-se de străluciți 
profesionişti în electronică, bionică, psihologie, psihiatrie, 
medicină sportivă, biochimie etc,, le acordă, adică ne acordă, 
o deplină încredere, stimulîndu-ne şi prin considerabile 
avantaje de ordin material... Nu mai trecem la socoteală 
că ne-a pus la dispoziție utilaje ultramoderne, iar noi, 


7 


„savanții“, am fost tentaţi să introducem în complexul 
sportiv Tsunami metode. ştiinţifice originale, reflectate, 
în ultimă instanţă, în uimitoarele performanţe ale campio- 
nilor antrenați aici... -Dar să revenim. Nu m-a frapat deci 
invitaţia la un dialog ce se anunţă mai mult decît ami- 
cal — pentru că domnul Yamada Hyo Toshiba excelează 
în amabilităţi de tip nipon — iar în privinţa mea, bănuiesc, 
nu are de ce să se plîngă, mai ales că a avut de la cine 
să se informeze asupra capacităţii mele profesionale. E 
căsătorit cu Dolle Dinsdag, fostă colegă în anii studenţiei. 
Dar, cum invitaţia a fost trimisă numai în numele lui şi 
se referă numai la persoana mea, înseamnă că patronul s-a 
gindit la o discuţie între bărbaţi, doamna fiind exclusă. 

Mă rog, pînă aici nimic neobişnuit. Ceea ce mi-a tulbu- 
rat însă echilibrul interior — echilibrul la care ţin ne- 
spus — e un fapt aparent nesemnificativ apărut în formula- 
rea invitaţiei : „Sînteţi așteptat în salonul particular de 
la etajul XXIV.“ 

Acestui salon i 5-a dus vestea, a ajuns o adevărată 
legendă. Dar cîte nu trăncănese oamenii pe seama şefilor ! 
M-am făcut că nu aud nimic. Etica profesională și disci- 
plina nu mi-au permis să fiu prea curios. Un lucru e 
sigur : în salon n-au pătruns pînă acum decît foarte puţini 
norocoşi și în situaţii cu totul excepţionale. 

Realizez — cu tristeţe — că au trecut aproape douăzeci 
de ani, timp în care mi-am dăruit generos, cu pasiune, 
întreaga capacitate profesională celui mai impresionant 
complex sportiv din ţară: Tsunami; realizez, cu un 
suspin, că domnul Yamada Hyo Toshiba binevoieşte să-mi 
acorde o tardivă favoare, binevoieşte să-și amintească, în 
sfirsit, de onestele mele servicii... 

— Domnule doctor Van Mennen, vă aflaţi la etajul 
XXIV! 

La înălţimea ochilor mei pluteşte stacojiu în aer numă- 
rul etajului la care am ajuns. În aceeaşi ireală tăcere ușa 
masivă alunecă “lent într-o parte. Ies din lift la fel de 
țeapăn, cu vaga senzație — apărută brusc în subron- 
şlient — că sînt în pericol. Neliniştea oscilează undeva în 
conştitnţă, o urmăresc pînă dispare. În locul ei s-a furişat 
teama, o teamă fără obiect, ilogică, pe care o reprim bru- 


tal. N-am cum să nu iau în seamă acest firav semnal 
de alarmă. Îmi propun să fiu cît mai atent şi încerc să intru 
în contact cu universul străin în care mă aflu. 

Stau calm pe traversa purpurie, pufoasă, ce se strecoară 
pe sub peretele din fața mea. Lipsa acelui cadru specific 
pe care-l numim ușă nu-mi spune mare lucru, după cum 
nici papucii din mătase roșie descoperiţi pe pernuţa ovală, 
violacee, din pata de lumină a cărei sursă îmi este cu 
neputinţă s-o descopăr. Nu mă impresionează nici măcâr 
halatul lung, mătăsos, negru, acoperit cu splendide brode- 
rii albe şi roz — un kimono, după cîte înţeleg în fugă — 
prins pe tija aurie ce se înalţă direct din podea. Numai 
parfumul lasciv, suav, îmi atrage din prima clipă atenţia, 
un parfum ce mă învăluie ademenitor, îmi tulbură pînă la 
durere conștiința. Fac un remarcabil efort pentru a-mi 
aminti de ceva, ceva pierdut în uitare, dar pe care trebuie 
să-l regăsesc pe plan imaginativ pentru că îl știu acolo, 
rătăcit în uitare laolaltă cu niște nimicuri dragi odinioară : 
o crenguţă de brad adusă din munţi, un bulgăre de zăpadă, 
rotund, alb prin care secundele mai curg îhsă printre 
geometrice iluzii, un pîrîiaș ce alunecă naiv din şoaptă 
în șoaptă, un glas străin de femeie rostind neiînţelese 
cuvinte... Cobor avid în fiinţă, rătăcesc șovăielnic din 
amintire în amintire — vibrația altei lumi, trecute, în care 
timpul picură cristalizat, secundă după secundă. Parfumul 
îmi leagănă amintirile. Subtila mireasmă adie ca briza 
albastră şi văd cum cresc lumini din sunete firave, dar 
încă nu pricep. Cobor în fiinţă pină acolo unde lumina se 
prelinge pe umbre fără chip, pipăi orb prin geoda timpu- 
lui şi caut o formă fără nume. Prin transparența secundei 
ascult cum adie subtila mireasmă. Cobor în fiinţă pînă cînd 
aud cum dor visele, cum curg în gingașe culori. Le culeg 
temător, le adun în suflet ca pe nişte albe, rotunde iluzii, 
plămădindu-le astiel înţelesul... 

„Irmgard Renate Stein ! Parfumul ei din tinereţe !“ 
strigă triumfător un gînd. Brutala descoperire îmi pro- 
voacă o adincă tristețe. „E absurd ! Simplă coincidenţă“ 
remarc. Inspir profund, în timp ce năluca dragostei de 
odinioară se confundă iar cu subtila mireasmă din care s-a 
născut, 


Calota holului sferic se înalţă în jurul meu cu pereţi 
translucizi, de un albastru pal. Nervuri argintii cad din 
boltă ca niște meridiane. Pe suprafața pereţilor, emulsia 
luminiscentă degajă uniform superbe irizaţii de cer:senin. 
E atita liniște, încît simt cum mă destram în ireala tăcere. 
Sint ușor, imponderabil, plutesc prin tăcerea albastră, 
spălat de orice gînd, împăcat cu mine, cu viaţa ce palpită 
încă într-o neverosimilă somnolenţă.: Subita:relaxare:psiho- 
somatică îmi readuce echilibrul interior dar şi o ciudată 
bună dispoziţie pe care refuz s-o mai interpretez. 

Îmi scot pantofii, îi pun în locul papucilor pe pernuţa 
ovală, iau kimonoul, arunc haina ‘de pe mine pe ‘tija 
aurie, mă înfășor în halat și fac eforturi:să-mi aduc:amirite 
cite ceva din complicatele obiceiuri japoneze. 'Papuzii 
sînt comozi. „Domnul Toshiba nu dorește:să intru în cabinet 
în ciorapi“ îmi spun, gîndindu-mă la principiile eurtoaziei 
nipone. Din cauza asta nici nu observ cum o parte din 
perete a dispărut lateral. 

Stau nemișcat'în spuza luminii fluorescente care inundă 
holul. Traversa purpurie pare acum o potecă îngustă 
ce se pierde în sala lungă, dreptunghiulară, din faţa mea. 
Păşesc solemn, grav, dar după cîțiva pași rămîn țintuit 
locului, surprins. Sînt în interiorul unei piramide înalte. 
Suprafața pereţilor este acoperită cu un fel de muşchi 
galben-verzui ce radiază lumina aceea fluorescentă. Aerul 
rece, pur, bogat în oxigen, miroase 'ușor a rășină, îmi 
amintește de pădurile cu brazi bătrîni, învăluiţi în promos 
roacă, din munţii unde m-am născut. Impresia este atît 
de puternică, încît aştept din clipă .în clipă să văd eum 
ninge domol. Nu:se întîmplă însă nimic. Doar unda aceea 
sentimentală îmi învăluie sufletul pînă simt cum :ochii 
mi se umezesc. Am senzaţia că m-am întors -aici de 
departe. 

Privese înduioșat în jurul meu. 'Ușa-perete s-a închis 
la loc. Intrarea în salon — în:kiakima după cum îmi aduc 
aminte — este marcată de un cadru dreptunghiular «din 
lemn lustruit, negru, abanos poate. Dincolo de prag, 
pardoseala este acoperită cu celebrele tatami — salteluţe 
verzi şi galbene ca lămiîia, dreptunghiulare — deasupra 
cărora au fost aruncate rogojini din împletitură de pai 
de o remarcabilă fineţe. Calc timid peste acest original 

covor. moale, elastic. Pereţii salonului. pustiu nu au nici 
uși, nici ferestre. Sint formaţi din uriaşe panouri dreptun-= 
ghiulare. suprapuse. în mod. fantezist, Rame de lemn de 
diferite culori încadrează fiecare panou umplut cu o fină 
reţea de linii verticale şi orizontale şi peste care s-a întins 
o peliculă străvezie ca.sticla. Prin aceşti pereţi transparenţi 
pătrunde lumina — abur. albicios, cald, liniștitor. Din 
plafonul. nu prea înalt coboară. două lampioane în formă 
de pagodă, tapisate în mătase verde. Dragonii aurii, pictaţi 
pe. mătasea lucitoare,. sclipesc. în lumina difuză. Salonul 
nu. depășește zece metri: în. lungime. Pe peretele din 
fund. — învăluit într-o perdea cu irizaţii portocalii — sînt 
prinse din .loc în loc statuete prelungi, metalice, de femei 
în costume naţionale. De pe umerii. lor, de pe braţe se 
preling:; ghirlande de flori de glicină, Le recunosc parfu- 
mul fin răspîndit în încăpere. 

Rămîn nemişcat. Aştept curios. să se întimple ceva. 
Atenţia îmi este atrasă de panoul verde din dreapta mea 
care: glisează fără. zgomot, dispare pur şi simplu. Prin 
spaţiul. îngust ce s-a format intră în salon o femeie tînără. 
Păşește: ușor, plutind parcă pe. deasupra saltelelor colo- 
rate. Kimonoul. lung, din. brocart albastru, ornamentat 
cu nuferi argintii, înfloriţi, o acoperă în întregime. Peste 
kimono poartă o pelerină scurtă pînă la genunchi, vapo- 
roasă,. ca un voal țesut din pinză- de păianjen, prinsă la 
piept cu. două. șnururi. din mătase roșie. După panglica 
lată,. trandatirie, ce-i. stringe. mijlocul şi după coafura 
„Shimada“ îmi: dau: seama că am de-a face cu o domni- 
soară; Fata s-a oprit la cîţiva paşi, suride graţioasă, încli- 
nîndu-se adînc, în. timp. ce obsedantul parfum. giako — 
parfum. specific fiicelor din Tara Soarelui Răsare — îmi 
tulbură imaginația.. f 

— Domnule doctor Van Mennen, sînteţi binevenit în 
mica noastră insulă, sună din clopoței figurina de porțelan 
cu ochi migdalați. Vă invităm ca în dimineața aceasta 
să faceți parte din: modesta noastră familie.. 

— Plăcerea. îmi. aparține, rostesc. simplu, cucerit pe 
loc,, zîmbind fără: ocolișuri. şi privind-o admirativ, pentru 
că fata este de o stranie frumuseţe. 

— În curînd, pe meleagurile. noastre îndepărtate luna 
va răsări din apele oceanului, dăruindu-ne şi nouă, celor 


11 


de aici, pacea sufletească şi bucuria de a fi împreună, 
continuă, netulburată de privirile mele. Domnul Yamada 
Hyo Toshiba vă cere scuze. Va întîrzia cincisprezece 
minute din motive strict particulare. Pînă atunci vă stau 
la dispoziţie. 

Se răsucește ca o balerină, oferindu-mi posibilitatea 
să-i admir silueta suplă, fragilă, unduitoare, se duce la 
un panou pe care-l împinge ușor şi din firida ce iese la 
iveală scoate două pernuţe galbene, pătrate, pe care le 
pune în fața mea. Se îndepărtează din nou — nu-mi pot 
dezlipi ochii de pe trupul ei zvelt — şi revine cu o măsuţă 
scundă, din lemn roșcat, așezînd-o cu atenţie între perne. 

— Luaţi loc, vă rog ! susură fata cu ochi migdalaţi, cu 
buze roşii ca trandafirii lui Yoshura. 

Îngenunchez pe pernă cu picioarele lipite, lăsîndu-mi 
greutatea trupului pe călciie. 

— Am bucuria să vă invit să așteptăm împreună, 
îngîn, roșind pînă în vîrful urechilor. 

— Sînt fericită dacă vă pot oferi şi cea mai neînsemnată 
plăcere, îmi răspunde, ghemuindu-se în aceeași poziţie. 

Unda aceea discretă de parfum de mosc sau de gera- 
nium îmi răscolește ființa. Cîteva clipe mă pierd în 
noaptea înstelată a ochilor ei catifelaţi si: simt cum ame- 
tesc. Surisul i s-a accentuat. 

Un sunet firav, subțire] se iurișează cu gingăşie între 
noi, se prelinge uşor, curge melodios, cristalin. Zburdă 
/globiu, ca un fluturaș primăvara, într-o dimineaţă înso- 
rită cînd dau cireșşii în floare. Se destramă apoi în înalt 
pînă nu-l mai aud. Ascult atent, dar nu se mai întoarce. 

Pe masă și-au făcut apariţia pachete cu ţigări străine, o 
pipă, o brichetă cu gaz. Nu înţeleg cum a reuşit fata 
să-mi prezinte acest număr de prestidigitaţie pentru că 
ochii ei sînt mari, luminoși, adinci ca un cer senin, noap- 
tea, cînd aştepţi să vezi cum cad stelele. 

— Fumaţi ? 

— Ciîndva, în anii studenţiei mi-a plăcut să trag cite 
o pipă, mint din politeţe, în timp ce lumina se stinge 
treptat, fiind înlocuită de o alta, albastră, ce pîlpîie acum 
pe cei doi pereţi laterali, devine tot mai densă, fluidă... 

Imagini subacvatice prind să se deruleze încet, încet, 
creîndu-mi senzaţia că ne scufundăm lent printre peştii 

colorați ce mişună în jurul nostru. Apa nu e adincă. Ne 
oprim pe fundul oceanului lîngă o colonie de corali. Din loc 
in loc, în nisip, scoici cu valvele deschise, plante necunos- 
cute. Apa se tulbură subit, imaginile dispar. Ne ridicăm 
ia suprafaţă. Zgomotul furtunii explodează asurzitor. În 
lumina cenuşie valuri uriașe se rostogolesc pe suprafaţa 
oceanului, sub cerul plumburiu pe care norii besmetici 
aleargă, aleargă. Fulgere răzlețe cad printre munţii de 
apă. Vintul năuc urlă din răsputeri. Din larg se înalță 
un val gigantic, gonește înfricoșător spre noi, se curbează 
deasupra noastră. Spuma albă de pe creasta lui se destramă 
in fantasme dantelate. Mișcarea valului se opreşte subit. 
Cercul negru — apărut din exterior — restriînge puţin 
cite puţin din suprafaţa imaginii pînă cînd, pe cei doi 
pereţi laterali din salon, nu se mai văd decît două rotunde 
medalioane. În imaginea nemişcată uriașul val albastru 
se decupează în relief. Deasupra lui se înalţă pe neaștep- 
Late un minuscul soare portocaliu, rotund, strălucitor. 

— Emblema clubului Tsunami ! exclam bine dispus. 

— Efecte electronice ! adaugă fata. 

— Splendid, instructiv, original ! îmi joacă festa criza 
euforică prin care trec. 

În aceeaşi linişte tînăra mea amfitrioană îmi oferă 
acelaşi superb surîs. Îmi controlez starea de spirit pe care 
o găsesc în formă neașteptată, surprinzătoare chiar. 

— Ne oferă posibilitatea să ne aventurăm unde dorim. 
Aveţi vreo preferinţă ? Mai sînt şase minute, precizează, 
uitindu-se lung în ochii mei, atît de lung, încît niei nu mai 
respir. 

— Preferință ?... Nu, nu, vă mulţumesc! Vă rămin 
îndatorat pentru agreabila companie, debitez şcolăreşte, 
biestemîndu-mi lipsa de inspiraţie. 

— Păcat... Nici nu ştiţi ce amuzant este să-ţi urmă- 
rești amintirile transformate în imagini. 

— Cum aţi spus ?... Transformate în imagini ? ! 

— Scepticismul dumneavoastră este firesc. Îmi permi- 
teļi să vă conving ? 

— Desigur... Dacă nu... Vă rog! îngîn, sub influența 
celei mai cumplite dintre curiozităţi. 

Luminile din salon se sting ușor. Pe panoul din fața 
noastră trec umbre cenușii. Se aud zgomote vagi. Silueta 

unei splendide limuzine „Austin“ == galbenă, cu patru 
locuri — sfîşie brusc imaginea neclară pînă atunci. Maşina 
rulează agale pe aleea grădinii, mărginită cu bănci de 
lemn. La volan «e fosta mea colegă, buna mea prietenă 
din anii studenţiei, prima fată de care m-am îndrăgostit 
nebunește : Irmgard Renate Stein !... Priveşte solemnă 
înaintea ei. Tresar uimit. Perna de sub genunchi eapătă 
asperităţi dureroase. Închid ochii. Da, prima noastră 
escapadă... Amintirile curg domol... Maşina s-a oprit. Cu 
un gest nervos Irmy a deschis portiera. Aerul rece mirosea 
a brad proaspăt. „Un regat pentru o şoaptă ! spuse, răsu- 
cindu-se spre mine. De unde ai venit ?“ „De prin munţi, 
am înginat şi părul iubitei blonde de odinioară curgea 
în şuviţe strălucitoare între noi... E un bar prin apropiere. 
Dacă vrei... Ar fi poate mai vesel.“ „Nu. Prefer iarba. Sau 
o bancă... N-ai minţit. Miroşi încă a fîn abia cules şi a 
munţi învăluiţi în neguri. Dacă te caut, mai ai zăpadă 
în buzunare. Ai uitat-o acolo din copilărie...“ Se prelinse 
suplă din maşină. Nu mă puteam mișca. Îmi întinse mîna. 
„Vino ! Pariez că de atitea emoţii ai nasul rece !“... 

Deschid ochii. Privesc emoţionat încă la panoul gol din 
faţa noastră. Sub avalanșa amintirilor uit pînă şi cum mă 
cheamă. 

— E timpul să ne despărţim, aud glasul micuţei japo- 
neze. La revedere, domnule Van Mennen ! Vă doresc o zi 
împodobită numai cu bucurii... 

Fata se ridică, se înclină adînc, pluteşte, se face nevă- 
zută. În urma ei nu mai rămîne decît mireasma blestematu- 
hui parfum giako. 

— La revedere ! spun în șoaptă, şi-mi dau seama că 
sînt singur, trist şi singur. 

Din adînc îşi face loc teama. O simt cum alunecă prin 
conștiință, cum scînteiază, cum dispare într-o fracțiune 
de secundă. 

Picioarele mi-au amorţit. Mă ridic anevoie. Fac doi-trei 
pași șovăitori, îmi controlez atent ţinuta — cam şifonată 
după cum observ, în special pe la genunchi — mă înfăşor 
în kimonoul larg şi-mi aduc aminte de pipa de pe măsuţă. 
Revin, o iau între degete, apreciind-o ca un cunoscător, 
E din cea mai banală spumă de mare | 

— Bună dimineaţa, domnule Van Mennen! răsună 
vocea gravă, politicoasă -a domnului Yamada Hyo Toshiba, 
voce pe care aş recunoaște-o şi în somn. Sint încîntat să vă 
revăd. 

Ridic ochii, surprins. Peretele portocaliu a dispărut. În 
prelungirea cabinetului e o altă încăpere ale cărei dimen- 
siuni nu le pot evalua. De lingă biroul masiv, alb-gălbui, 
cu reflexe de fildeș vechi, domnul Toshiba mă priveşte 
amical, binevoitor. Kimonoul negru, impecabil croit, îl 
face de nerecunoscut. Lampa de pe birou împrăștie o 
lumină stridentă. 

— Domnule Director General, am onoarea să vă salut ! 
spun cît mai limpede, grăbindu-mă să reduc din distanța 
ce ne desparte. 

Neghioabă inspiraţie ! Al treilea tatami îmi este fatal. 
Piciorul îmi alunecă, sint gata-gata să cad în nas, pierd 
un papuc şi cu el în mînă mă prezint în faţa patronului. 
Pe chipul său bronzat a apărut un suris enigmatic ce face 
imposibilă orice interpretare. 

— Voi, europenii — sau poate cei mai extravaganţi — 
aţi simplificat pînă la absurd existenţa voastră cotidiană, 
remarcă, trecînd cu eleganţă peste episodul jenant. Trista 
dispariţie a elementelor tradiționale din acest oraş repre- 
zintă pentru mine cea mai profundă dezamăgire. Îmi ia 
papucul din mină, se apleacă şi mi-l pune în picior înainte 
de a reuși să mai fac vreun gest. Se îndepărtează cîțiva 
pași, se înclină reverenţios şi adaugă : Vă sînt recunoscă- 
tor pentru cinstea ce mi-o acordaţi de a accepta să fiţi 
alături de mine în acest cuib cam bizar pentru dumnea- 
voastră. Vă rog să vă simţiţi ca la dumneavoastră acasă. 

Îmi întinde mîna. Se uită direct în ochii mei, sigur pe 
sine, dotat cu acel echilibru interior caracteristic conducă- 
torului intransigent cu el însuși, energic, dur, cerebral, 
a cărui experienţă de viaţă îl ajută să-și aleagă fără gre- 
şeală colaboratorii chiar pentru cite douăzeci de ani, cum 
e cazul cu mine. Este evident că domnul Toshiba practică 
numeroase sporturi. Pe chipul său ars de soare s-a impri- 
mat nota aceea distinctă a unei forțe fizice şi psihice ieşite 
din comun. Suplu, longilin, cu umeri largi, cu părul cărunt 
tăiat scurt, cu originala expresivitate a fizionomiei sale 
aristocratice, domnul Toshiba poate fi considerat un demn 

reprezentant al rasei galbene. Ochii strălucitari, uşor 
migdalaţi, îi trădează ascuţita inteligenţă. Dacă iau în 
consideraţie toate aceste trăsături biotipologice — ca şi 
altele surprinse de-a lungul timpului în diversitatea con- 
tactelor noastre profesionale — domnul Yamada Hyo 
Toshiba e un tip extratensiv, după raportul KC sintetizat 
de H. Rorschach : sociabil, cu bogate resurse afective şi 
cu un evident şi periculos spirit practic. 

Au trecut secunde, minute de cînd ne scrulăm 
reciproc ? | 

— Am complexe, domnule director, mă trezesc vorbind 
cu glas scăzut. Consider prezenţa mea aici drept o favoare 
ce mi-aţi acordat-o în mod cu totul exagerat. Vă asigur 
de profunda mea stimă și recunoştinţă. 

— Vă rog, liniştiţi-vă, domnule Van Mennen. Vă 
subapreciaţi cum să mă exprim? — inutil. V-am 
prețuit întotdeauna capacitatea profesională, spiritul de 
sacrificiu, modestia, abnesaţia, impresionanta contribuţie 
științitică pe care aţi adus-o pentru gloria acestui complex 
sportiv. Îmi pare rău că domnul Martin Doga, ca prim 
vice-președinte, nu este prezent la această întrevedere. 
În numele nostru și al Consiliului de administraţie, în 
numele Comitetului științific, precum și în numele Direcţiei 
sporturilor de performanţă, cu ocazia împlinirii a douăzeci 
de ani de rodnică, strălucită activitate științifică, vă rugăm 
să primiţi sincerele noastre felicitări. Vă urăm, în acelasi 
timp, să vă continuaţi şirul remarcabilelor succese ştiin- 
țifice. Sănătate şi fericire pînă la adînci bătrîneţe. În 
semn de omagiu, ne-am gîndit să vă oferim un modest 
cadou. ; 

Domnul Toshiba trece grav la biroul său pe care se afià 

o splendidă cutie îmbrăcată în piele neagră și pe capacul 
căreia se evidențiază, în linii aurii, celebra siluetă a anticu- 
lui discobol. Oficiind parcă un ritual divin, domnul Toshiba 
ridică solemn capacul cutiei, o cuprinde cu amîndouă 
mîinile, o înalţă în aer şi mi-o oferă ceremonios, grav, 
înclinîndu-se adînc. Sînt perplex, neîncrezător, emoţionat. 
Iau cutia și rămîn cu ochij ațintiți pe evantaiul alb-gălbui. 
larg deschis, de pe catifeaua purpurie. Pe fiecare lamă de 
fildeş se întrevăd fine arabescuri și dragoni hiperstilizați. 
Pe capac, în interior, drept în mijloc a fost prins în chenar 

auriu un medalion. Piatra prețioasă a medalionului e 
albastră. Prin inegalabila ci transparență se vede un 
minuscul val cu creasta înspumată şi deasupra căruia se 
înalţă grăuntele luminos al soarelui portocaliu. Sub meda- 
lion, ţesut cu fir din mătase neagră, un cuvînt : Tsunami. 
Iar mai jos, cu litere mici : „Domnului doctor Van Mennen, 
recunoscători pentru strălucitele servicii științifice aduse 
pe arena sportului mondial.“ 

Sînt trist, naiba ştie de ce. Îmi vine să pling, să-mi 
arunc papucii din picioare şi să fug undeva departe, sin- 
gur, absolut singur şi acolo, sub eerul străin, în genunchi, 
să strig către Nimeni : oamenii sînt nişte caraghioși, cara- 
ghioși... Șocul emotiv trece pustiitor dintr-o zonă în alta. 
îmi accelerează bătăile inimii, nu înţeleg ce caută sub 
tîimpla stingă unde ciocăne nemilos. Cit gol e în mine, 
Doamne, cît gol, încît degeaba îndes cu pumnii cuvinte 
peste cuvinte în acest hău nestatornic, tot neînțeles va 
rămîne gîndul care le-a zămislit, neînțeles pînă la durere. 

— Vă mulţumesc ! scot o şoaptă, în gură cu gustul 
amar al înfrîngerii. Vă mulţumesc, adaug repede, cuprins 
de panică. Gestul dumneavoastră m-a emoţionat profund. 

Aşez preţioasa cutie pe birou cu delicateţea eroului 
generos. Simt privirille gazdei aţintite asupra mea. 

— În tradiţiile noastre populare — îmi explică tandru 
domnul Toshiba, al cărui spirit de observaţie nu poate fi 
înşelat — un evantai deschis oferit în dar simbolizează 
dorința de progres și prosperitate. Vă rugăm să nu aveţi 
îndoieli. Aceasta este și dorinţa noastră, nu, domnule Van 
Mennen ? 2 


— Nu vă contrazic. 

— Am trecut în contul băncii Helios un cec în valoare 
de 50.000. Suma vă stă la dispoziţie. 

„ — Vă sint profund recunoscător, fac neutru. 

— Iertaţi-mă ! Sînt cam distrat. E dificil pentru mine 
să vă înţeleg sentimentele contradictorii. Luaţi loc, 
vă rog! 

Abia acum observ lîngă birou cele două clasice perne 
pătrate, de un verde crud, mătăsoase, îmbietoare. Îngenun- 
chiez pe pernă, analizind în ritm sufocant situația. Decid 
instantaneu. 

— Vă rog să nu vă simţiţi jignit. Aș fi obligat să vă 
cer scuze, declar solemn, urmărind acţiunile gazdei care 
scoate din birou o măsuţă ovală și îi îndreaptă picioruşele 
în formă de labe de șopiîrlă, sculptate în lemn stacojiu. 

Aştept răbdător. Domnul Toshiba pune măsuţa alături, 
așează pe ea o tavă din ceramică neagră, două pahărele 
din cristal fumuriu și o amforetă prelungă din porțelan alb 
ce seamănă cu gitul grațios al unei lebede. 

— Continuaţi, vă rog ! mă îndeamnă jovial amfitrio- 
nul, cu acelaşi surîs enigmatic sub care se destramă gînd 
după gînd. | 

În timp ce vorbeşte ia 'măsuţa cu siguranţa unui chelner 
stilat, o poartă prin aer ca un dansator şi o lasă cu gesturi 
precise între perne. Se înclină în fața mea, ia loc pe 
perna lui, se înclină a doua oară, ridică amforeta cu două 
degete și toarnă în pahare. Aroma dulce a caisei coapte 
se răspindește în aer. 

— Vă rog să mă înţelegeţi exact, reiau dialogul, imitin- 
du-i plecăciunile. M-am adaptat unui sistem moral pro- 
priu și care nu violentează prin nimic celelalte principii 
morale. Recompensa am omis-o însă din calcul. Apreciez 
gestul dumneavoastră sub raport moral. 

— Credeţi în Dumnezeu ? 

— Atât cît îmi dictează conştiinţa. 

— M-am născut acum 62 de ani în Karuizaua. Pînă la 
Tokyo făceam pe atunci cu trenul cam cinci ore. Bunica 
avea un adevărat cult pentru caişi. Livada ei era admirată 
şi cunoscută. Nu prea departe de acest orășel se înalţă 
vulcanul Asama. De milenii fumegă mereu. Uneori, noap- 
tea, văpăi roşi se proiectau pe cer. Copil fiind, îmi plăcea 
să meditez în livada cu pomi în floare şi să privesc la 
Asama cum fumegă mereu, tenebros. De atunci am rămas 
fidel acestei băuturi dulci pe care o prepar singur. Vă 
invit să gustăm din pahare, amintindu-ne de cei dragi, 
dispăruţi pentru totdeauna și păstrîndu-i în suflet pe cei 
mai buni din viața noastră cea de toate zilele. Sănătate, 
domnule Van Mennen ! 

Ridică paharul. Procedez la fel, 

— Vă fac aceeași urare | | | 

Ne înclinăm unul în fața celuilalt și ne golim paharele. 
Păutura tare și parfumată e delicioasă, 

— Mai doriţi ? 

— Nu vă refuz. 

Gazda toarnă din nou. 

— Sînt adept al sintoismului, domnule. doctor, cureni 
religios predominant în Japonia contemporană. Unul dintre 
iluștri părinţi spirituali al sintoismului a fost Motoori. 
Cunoașteţi cele două argumente ale lui Moteori în favoa- 
rea sintoismului ? 

— Cu toată sinceritatea, nu. 

— Sintoismul nu are morală pentru bunul motiv că 
japonezii n-au nevoie de ea ; europenii, fiind prin natura 
lor imorali, au nevoie în religiile lor de principii, morale. 

Zimbesc indulgent în timp ce patronul izbucnește în ris. 

— Aș fi curios să cunosc, totuși, şi părerea dumnea- 
voastră, îl provoc pe amiitrion, cu dorința expresă de 
a-i fi pe plac, 

— Nu sint convins dacă modesta mea opinie vă va 
satisface curiozitatea, domnule Van Mennen, declară liniştit 
interlocutorul cu mîinile strînse cucernic pe genunchi. 
Fiind sub profunda influenţă a culturii europene, vă va 
fi imposibil: să înțelegeţi paradoxala aventură spirituală 
a poporului japonez, a cărui istorie se pierde în timpuri 
străvechi. Admirabilele legende din cronicile Kogiki şi 
N ihongi s-au cristalizat pe baza arhaicelor practici litur- 
gice şi rugăciuni ce s-au transmis din generaţie în gene- 
rație prin. viu grai. Aeeste rugăciuni numite norito ne-au 
furnizat preţioase informații despre viaţa populațiilor din 
trecut. Existau pe atunci 33.333 de zei! Pentru a ne 
amuza, vă informez că în prezent sînt peste opt milioane ! 
Au trecut milenii. În Japonia contemporană descoperim 
patru religii : sintoismul autohton, budismul venit din 
India, confucianismul din China și creştinismul răspindit 
de misionarii europeni. Partea stranie însă, şi cu toiul 
neînţeleasă pentru europeni, e că japenezul, departe de a 
fi exclusivist, fidel, pătimaș în credinţele religioase, are, 
dimpotrivă, curioasa particularitate de a suprapune reli- 
giil cu totul opuse. Adesea budismul și sintaismul autoh- 
ton sînt amestecate. În aceste condiții, indiferent dacă 
veţi accepta sau nu, vă declar că japonezii nu sînt reli- 
gioși. Se due rar la temple, sau deloc, se roagă puţin şi 
rareori din convingere, Nu ţin în seeret ateismul lor, ci o 

mărturisesc sincer la prima ocazie. Cu toate astea murala 
e la un nivel foarte evoluat pentru orice cetăţean japonez. 
Absurd sau nu, acesta este adevărul ! Oscilind între cult 
și superstiție, între real şi reprezentare mitologică, între 
modern și tradiţional, Japonia evoluează pe o cale pro- 
prie, originală, impresionantă. 

În ţara mea, arta de a trăi. de a gindi, de a munci sau 
de a lupta se confundă cu arta de a iubi natura: Sakura, 
floarea de cireş — regina primăverii — s-a născut din 
cenuşa vulcanilor în erupție, iar crizantema, admirabila şi 
plăpînda crizantemă, mai înnobilează încă simbolic truda 
mulţimii de pe acest pămînt insular bîntuit de cutremure. 
Să nu vă mire astfel că tragicele contraste din viaţa socială 
a Japoniei sînt acceptate cu stoicism. Profunda înțelegere 
a veșnicei confruntări dintre bine şi rău nu reflectă 
altceva decit o strălucită demonstraţie ce ne ajută să 
interpretăm esenţa. fenomenelor din viaţa poporului japo- 
nez. Simplificînd foarte mult problema, ne putem referi 
la coechilibrarea dinamică şi care, în traducere liberă, 
sună cam așa : tendinţa de a aborda și a reduce necunoscu- 
tul la cunoscut, de a asimila situaţiile noi. Saltul calitativ 
s-a produs de la sine... 

Am plecat de mult din ţara unde florile nu mor nici- 
odată, unde matematica, fizica şi chimia au devenit compo- 
nente vitale ale condiţiei umane, unde informatica şi 
microprocesoarele din generaţia a V-a au dezvăluit cite 
ceva din minunile inteligenţei artificiale sau a amuzantelor 
jocuri pentru copii... Dar sufletul meu mai tinjește încă 
după fumegosul Asama, după caişii din livada bunicii. 
Sînt ca un samurai bătrîn care-și trece în revistă neuitatele 
iubiri... 

Domnul Yamada Hyo Toshiba zîmbeşte melancolic, în 
timp ce liniştea ne învăluie pe amindoi. „Cam sentimental 
pentru vârsta lui, pentru profilul său cerebral“ ; remarc, fără 
convingere îndă. 

— Cîndva m-au pasionat studiile neurociberneticieni- 
lor japonezi, intervin politicos. Mi-a atras atenţia, în spe- 
cial, prodigioasa lor competenţă, uriașul volum de expe- 
rienţe. 

— Mai întâi să ne golim paharele, hotărăște amabila 
gazdă, înclinîndu-se iar în fața mea. 

„Nu aştept să mă invite a doua oară. Sorb alene, apreciind 
pină la extaz, în tăcere, calitatea deliciosului rachiu. 

— Japonia a dăruit omenirii remarcabile personali- 
tăţi ştiinţifice, declar convins, după o lungă pauză. 

— Misterul ni se relevă în sufletul acestui minunat 
popor, în spiritul său inventiv, în. uimitoarea sa tenaci- 
tate, calităţi izvorite din obsesiva idee de a rămîne el 
însuşi în credinţe sau idealuri. Dacă nu mă înșel, am 
alunecat pe panta unui patriotism desuet. În orice caz, 
străinii n-au cum să ne înțeleagă sufletul, esenţa lui crista- 
lizată din iluzia miturilor şi cruda confruntare cu o reali- 
tate istorică ce ne dezavantajează... Sînt cam confuz. 

— Nicidecum, teacţionez spontan, prins într-adevăr 
de neașteptata confesiune a domnului Toshiba. 

— Sporovăiala mea nu vă poate convinge, domnule 
Van Mennen. Îmi  permiteţi să vă ofer un exemplu 
concret ? 

— Vă stau la dispoziţie. 

Patronul se ridică suplu, face cîțiva pași şi se oprește 
în fața peretelui din apropiere. Ca la o comandă cerebrală, 
o parte din panou dispare, lăsînd să se vadă o nișă pre- 
lungă, dreptunghiulară. Molcoma spuză luminoasă din 
interior o scoate în evidență. | 

— Vă rog ! se întoarce gazda spre mine, invitîndu-mă. 

Înfăşor cît mai strîns halatul, pășesc atent și ajung 
lîngă patron, care așteaptă într-o atitudine evlavioasă, cu 
capul plecat şi mîinile strînse pe piept. 

— Acesta «e altarul celor defuncţi, murmură gazda. 
Cultul pentru cei morţi e un principiu sacru moştenit prin 
tradiţii populare ce se pierd în istoria arhaică. Firida se 
construieşte în același timp cu locuința, adăpostind pe 
plăcuţe de lemn numele morţilor din familie. Scrierea 
japoneză s-a născut din alfabetul chinez. După cum vedeţi, 
pe aceste opt plăcuţe din lemh de cedru au fost sculptate 
pe verticală numele celor 28 de membri din familie dece- 
daţi în ultimii 117 ani. Peretele din fundul firidei este 
acoperit întotdeauna cu o pînză pictată. Ea este de patru ori 
mai lungă decît înălțimea lăcașului. Ceea ce observați aici 
este o reproducere în ulei după opera lui Ghekko : Izanami 
şi Izanaghi, cei doi zei — soră şi frate — care au primit 
cîndva ordin să creeze lumea. 

Admir în linişte pictura delicată, în culori pastelate. 
Femeia se pierde într-o togă albă ce o acoperă în între- 
gime. Bărbatul — cu barbă lungă, neagră, e înfăşurat de 
sus pînă jos într-o pînză de culoare vişinie. Amîndoi stau: 
pe malul unui lac din care a sărit un peşte mititel. 

—. După cîte am. înţeles, fac şovăielnic, fiecare familie 
apelează la alte divinităţi. 

— Fantezia populară a creat milioane ! Familia mea 
a rămas fidelă. acestor două divinităţi, creatorii lumii, 
după legendă... De pe un. pod arcuit în cer, Izanami şi 
Izanaghi au împlintat în ocean o lance acoperită cu pietre 
preţioase. Cind. au ridicat-o, bucăţi de. spumă de mare 
s-au. desprins de. pe lance, s-au solidificat şi căzînd în 
ocean au format primele insule ale:Japoniei. Naivă, duioasă, 
vidicolă, legenda. m-a impresionat. În limba japoneză 
firida pentru defuncţi. se numește nikonoma. Pe vremea 
studenţiei, în cămăruţa unde am pătruns în tainele bioci- 
berneticii şi ale altor discipline ştiinţifice, mi-am construit 
în zid firida pentru defuncţi. Pe atunci nu eram un tip 
prea sociabil. Colegii m-au poreclit „Zeul din firidă !“ 
— Nikonoma kami... Din acest exemplu, ca şi din cele 
ce v-am, expus anterior, aș dori să înțelegeţi că eliptica 
noastră biologică, destinul nostru lumesc şi, în special, 
cutezanţa: gîndirii noastre ştiinţifice, nu pot fi influențate 
de aceste naive reprezentări care, în: fond, au fost create 
tot de noi. înșine cînd spaima ne gonea pe planeta care ne-a 
născut. De aceea noi, japonezii, am schimbat mitologia 
în. istorie şi o apărăm eu un argument paradoxal : „Cine 
ar fi inventat o istorie aşa: de ridicolă, așa de necrezut, 
dacă n-ar fi fost adevărată ?*... Am aflat tirziu că pe dru- 
mul tragic. al. cunoaşterii, în. cutezanţa gîndirii noastre 
ştiinţifice îl. înfruntăm, de fapt, pe Dumnezeu. Dar cine 
crede. fără a cerceta, cine se: înfricoşează de puterea Lui 
e un învins prin Spirit, acel Spirit care face parte din 
Universul infinit al:materiei. 

Domnul: Yamada Hyo. Toshiba, Directorul General, 
savantul,. Preşedintele. Consiliului de Administraţie, patro- 
nul. milionar: stăpîn pe. o parte din oraș s-a. făcut. nevăzut, 
a devenit. a; vagă: amintire, n-am cum: să-l mai recunosc 
în acest omuleţ răzvrătit; strîns în kimono, profilat. ca a: 
umbră pe firida celor defuncţi. şi pe. care-l simt acum: 

egal cu mine, păşind exact pe același drum al unicei şi 
scurtei noastre vieţi de pe Terra. Impresia este atit de 
puternică, încît îl privesc admirativ, poate și recunoscător. 

— Mi-aţi citit gindurile, domnule Toshiba, reuşesc 
să articulez. 

— Faceţi parte dintre puţinii oameni pe care-i res- 
pect, domnule Van Mennen. Pentru clarviziunea cu care 
ați structurat principiile metodei de investigare a fiinţei 
omeneşti şi din care ați exclus orice motivaţie :de ‘ordin 
divin. V-am studiat metoda ani îndelungați. 

Îmi întinde mîna pe care i-o strîng cu:emoţie. 

— Vă mulţumesc ! 

— Performanțele Clubului sportiv Tsunami nu le vom 
putea reedita în anii care vin fără :participarea unor 
câpacităţi științifice creatoare. Antrenamentele sportivi- 
lor s-au diversificat enorm. În cel mai scurt timp va 
trebui să angajăm numeroase -cadre specializate în ia 
rite domenii medicale. Sîntem informaţi că în oraş 
sosit doamna Irmgard Renate Stein, cunoscută atît în 
țară cit şi în străinătate pentru studiile întreprinse în 
psihologie şi psihiatrie. Nu comit nici .o indiscreţie dacă 
afirm că sînteţi buni prieteni încă de pe băncile :facultă- 
ţii. Vă rugăm să-i transmiteţi la prima întîlnire că sîntem 
gata să-i oferim postul de director al secţiei :de psihologie 
sportivă din -cadrul clubului Tsunami. Sint convins că 
veţi putea colabora cu rezultate strălucite. 

Propunerea domnului Toshiba îmi provoacă o reală 
surpriză. Doamna Irmgard Renate Stein mai trecuse în 
ultimii ani prin oraş... 

— Voi face tot ce-i posibil ca s-o conving. Vă promit ! 
debitez ca un automat, în timp ce bucuria revederii cu 
Irmy explodează în mine cu nebănuită putere. 

— Vă mulțumesc pentru intenţie, |declară solemn 
pâtronul. Plăcuta noastră întrevedere a luat sfîrşit, dom- 
nule Van Mennen. Vă promit că ne vom mai întilni. 

— Voi.aştepta nerăbdător invitaţia. 

Domnul Yamada :Hyo 'Toshiba închide capacul cutiei 
de pe birou şi cu acelaşi zîmbet enigmatic mi-o întinde. 
i cutia, -o pun -sub braț şi însoţit de patron pornesc spre 
lift. 

> Uşa coliviei cilindrice s-a închis. Liitul coboară lent, 
silențios, într-o lume a tăcerii depline. Gîndul revederii 
cu Irmy îmi înfrumuseţează viața, îmi șterge din memorie 
tot ce s-a petrecut. , 

M-am obișnuit să mai lenevesc dimineaţa în pat citeva 
minute cu ochii închiși, urmărind cum mi se destramă 
în conştiinţă dulcea toropeală a somnului. Capriciu de 
om în vîrstă, care află în felul acesta cum bate bătrîneţea 
la ușă, discret şi implacabil. Recunosc asta fără ipocrizie, 
fără amărăciune, fără să mă alarmez din cale-afară. 
Senescenţa e fenomen biologic ereditar. Împotriva ei nu 
s-a ajuns să se facă mare lucru. După ce ai trecut peste 
pragul celor 48 de ani asemenea gînduri îţi aduc un soi 
de liniște înțeleaptă, liniște necesară pentru acel echilibru 
interior după care tinjim toată viaţa ca besmeticii. 

Aparenta lenevie nu mă neliniștește. O altă obișnuinţă 
mă cam îngrijorează. Plăcerea diabolică pe care o am 
de a mă plasa din nou în realitate numai cu ajutorul 
simţurilor si al fanteziei! Am refuzat şi refuz orice 
intervenţie de ordin tehnic, așa cum ar fi gălăgia pre- 
lungită a unui clopot de catedrală, gama şocurilor elec- 
trice — dispuse alandala pe tălpi — jeturile cu aer polar 
sau declanşarea unui strănut exploziv, capabil să te tre- 
zească chiar dacă ai fi şi surd ! Aşa şi acum, cînd ştiu că 
dimineaţa mă alungă fără milă din pat, mă îndeamnă să: 
fug după treburi, mă încăpăţinez să nu deschid ochii, 
efectuînd rapid operaţii intelectuale, deschise atit spre 
lume cît şi spre mine însumi. Şi n-aş avea decit să deschid 
un singur cchi pentru a cerceta multiplele date apărute 
pe ecranul cenușiu din perete — ecran sub a cărui banală 

aparență se ascunde, de fapt, un modern automat. Puse 
alături de acest monstru tehnic străvechile orologii s-ar 
opri din mers sub imperiul complexelor de inferioritate ! 

Dar nu fac nimic. Rămiîn cu ochii închiși, hotărît să mă 
respect, cu strania satisfacţie că mă redescopăr în viaţă, 
conjugînd la nivelul conștiinței cîmpurile perceptive şi 
tematice. 

Ştiu însă că e tirziu, trecut de şase, iar dimineaţa asta 
mă întîmpină calmă, cu un cer senin şi cu un soare voios, 
a cărui eiervescenţă luminoasă pătrunde lacomă în încă- 
pere prin fereastra larg deschisă. Toate astea le aflu 
pentru că sub pltoape mi-au apărut două pete galbene, 
intense, în timp ce pe faţă şi pe piept căldura luminii 
solare îmi împrăștie o senzație plăcută, accelerîndu-mi 
bătăile inimii. Simt, în acelaşi timp, plutind în juru-mi 
mireasma subtilă, fină, a trandafirilor înfloriţi. Probabil 
că vara care asaltează orașul din toate părţile a ajuns şi 
in grădinița din faţa casei noastre, unde, pe un petec de 
pămint, Elsa creşte trandafiri galbeni și roșii. Elsa!?... 
Nu, nu trebuie să-mi întind mîna în căutarea ei. Elsa a ple- 
cat de mult la piață, după cumpărături. Obicei poate 
arhaic, dar care o caracterizează integral — este o vajnică 
luptătoare împotriva sedentarismului. Dar culmea virtuo- 
zității în materie de combativitate o atinge în discuţiile 
pe teme profesionale. Atacă pe oricine, acasă şi pe stradă 
— nici eu nu scap, în special eu — dirijind, transformînd 
orice dialog oricît de banal într-o sclipitoare şi academică 
pledoarie despre ecosisteme. O dată ajunsă aici, se lan- 
sează, cu arguinente ilustrate prin zeci de exemple veri- 
dice, în teorii asupra ecosistemelor — netăgăduila ei 
pasiune cu privire la această problematică majoră reuşind 
astfel să se manifeste obsesiv... „Era tehnotronică a dere- 
glat echilibrul ecologic“, conchide ea peste tot, cu atîta 
vehemenţă, încît, după ani şi ani, s-a transformat într-o 
veritabilă spaimă pentru orice om cu vederi moderate. 
Sînt convins că unii se roagă în taină ca problema să se 
rezolve cit mai repede numai pentru a scăpa de insis- 
tenţele doamnei Elsa ! 

O muscă sau altă insectă mi s-a aşezat pe nas. Încere 
s-o îndepărtez cu palma. În urechi mi se strecoară vag 
acordurile unei melodii cunoscute. Recunosc vocea inter- 

pretului : May Way, cel care ne asasinează în ultima 
vreme cu melodiile lui marine. Compoziţia îmi place... 
Elsa trebuie să fi uitat aparatul deschis. Cîntecul se 
întrerupe brusc. O voce bărbătească intervine grosolan, 
anunţîind ca la circ : „Ieri seara, într-un antrenament de 
rutină, suedezul Lund Swenborg a atins 948 de kilometri 
pe oră conducînd o limuzină — Super-Posse A 25 — Con- 

dor. Această viteză n-ar fi realizat-o dacă nu întrebuința 
noile pneuri „Hochdruck“ !... Atingeţi viteza ideală folosind 
numai pneurile „Hochdruck“ !...  Reţineţi:  pneurile 
„Hochdruck“ !... Nu uitaţi : „Hochdruck“ !... Şi iar începe 
să cînte May Way !... Nu mai pot să sufăr reclamele. Cu 
ochii închiși îmi smulge perna de sub cap şi o arunc în 
direcția aparatului. Muzica încetează... Am pierdut şirul 
gîndurilor. A, da ! Konrad, fiul meu, în vîrstă de 14 ani... 
La ora asta nu pot să-l caut decît în bucătărie, unde, 
sirguincios și perseverent, pregăteşte micul dejun pentru 
întreaga familie. Evident, civilizaţia nu s-a dispensat încă 
de bucătării, la fel cum n-a renunțat nici la papuci. Am 
certitudinea că papucii au și ajuns în picioarele lui Kon- 
rad. Într-o zi, puştiul îmi mărturisise, cu toată discreţia 
cuvenită, că dragostea părintească o poţi găsi şi în căl- 
dura papucilor !... Mai e ceva, trebuie să mai fie ceva... 
Doamna Irmgard Renate Stein n-a dat nici un semn 
de viaţă. 

„Gata! îmi spun. Ajunge cu lenevia.“ Am deschis 
ochii. Lumina puternică mă obligă să clipesc repede. Mă 
ridic, așezîndu-mă cu grijă pe marginea patului, somnoros, 
puțin obosit. În jurul meu nu s-a schimbat nimic. Dar în 
mine ?... Toate sînt în același loc, şi în liniștea aceasta 
feerică, ameţită parcă de parfumul trandafirilor, îmi este 
dintr-o dată teamă să mai şi gîndesc, fiind convins că 
pînă și gîndurile ar putea face. un tărăboi groaznic. Îmi 
caut din priviri papucii, pentru a mă convinge că nu 
m-am înșelat. Ochii mi se opresc pe cadrul ferestrei 
deschise de care s-a agăţat o eșarfă albastră de cer. Şi 
iar clipesc repede, încercînd să-mi revin. Pe birou stră- 
luceşte în plină lumină statueta aceea africană, cioplită 
cu măiestrie în abanos. Fetișcana, cu trupul gol şi zvelt, 
stă cu mîinile întinse deasupra capului dat pe spate, cu 
buzele arcuite într-un suris triumfător, dăruindu-se parcă 
toată soarelui și dimineţii. Alături am pus cadoul primit 
cu o zi înainte de la romanticul meu patron domnul 
Yamada Hyo Toshiba. Cutia are capacul deschis. 

— Konrad ! strig tare, întorcîndu-mă cu băgare de 
seamă spre ușa întredeschisă. Adu-mi papucii ! 

Nu primesc niciun răspuns. În schimb, pătrund pînă la 
mine șuviţe albastre de fum. Miroase a lapte ars !... Fug 

repede în bucătărie. Konrad nicăieri. Pe plita maşinii 
electrice laptele s-a revărsat din cratiţă, scoțînd din 
funcţiune aparatul. Zăresc pe masă omleta cu şuncă, 
împărţită frumos în două porții: egale, franzela albă şi 
roşiile întregi, abia spălate. Dintr-odată mă simt bine 
dispus. Cînd ultimul dintre copii are numai 14 ani, tot 
ce se întimplă cu el pare firesc. Aseară s-a întors acasă 
foarte tirziu — după orele 23, flămînd şi cu bluza leoarcă 
de transpiraţie. Abia se mai ţinea pe picioare. Mi-a spus 
că făcuse un splendid antrenament nocturn cu bicicleta, 
pe pista din jurul lacului, în compania unui domn care 
l-a învăţat cum să ajungă mare campion... N-a mai reuşit 
să-mi deşire toată povestea. Elsa i-a lungit urechile şi l-a 
trimis direct în baie. A adormit în cadă... Abia acum rea- 
lizez că fereastra bucătăriei e închisă. O. deschid larg 
și rămîn nemișcat, cu ochii ţintă la ceea ce se întîmplă 
în curte. Numai în chiloţi, călare pe bicicletă, Konrad 
pedalează de zor, mişcindu-se într-un cerc perfect. Apa 
curge șşiroale pe el. Din cind în cînd fredonează, cu glas 
subțire şi fals, un cîntee. Nu înţeleg nimic. 

— Konrad ! strig cu asprime, revenindu-mi. Vino să 
mănînci |! 

— Gata |... Vin, îmi răspunde. Dar nu se oprește din 
pedalat. Gitiie... Nu reușesc ! Domnul Hay mi-a vîndut 
castraveți ! 

— Ce nu reușești ? 

— Să-mi dublez viteza. Uite, fii atent ! Acum ar trebui 
să ating 68 de kilometri pe oră! Atit a atins domnul Hay 
aseară.: 

Pedalează nebunește. Şi cîntă în gura mare : 


Cînd, fermecate valurile-şi sparg 
tăcerile adînci şi-i. Lună plină, 
Amoeba-albastră unduie în larg ; 
năluca ei se naște din lumină... 


Nu înţeleg nimic. Urmăresc cercurile pe care le face 
Konrad. Pînă la urmă, ameţit, am impresia că bicicleta de 
curse e `o minge strălucitoare care se învîrteşte nebună. 
Cind îmi revin, Konrad e lîngă mine. Își şterge braţele şi 
bustul cu un prosop uriaș, portocaliu. Răsuflă zgomotos. 

— Vrei să-mi explici şi mie ce-i cu toată mascarada 
asta ? articulez greoi, cercetîndu-l posac și circumspect. 

Konrad îmi aruncă prosopul pe umăr, sare pe un scaun 
şi începe să înfulece din omleta cu şuncă. 


— Mi-e o foame de lup! bolborosește, între două în- 
ghiţiluri. Mă uit la el din ce în ce mai intrigat. Termină 
ce are în farfurie, ia şi porţia mea și cît ai bate din palme 
o termină la fel de hămesit. Nu e nici o mascaradă, se 
întoarce. spre mine, ştergîndu-și gura cu dosul palmei. 
„UL ! bine că nu-i Elsa acasă să-l vadă ce maniere are“, 
îmi trece prin minte... îmi făceam antrenamentele pe pista 
din jurul lacului, continuă el. În parcul sportiv. La ora 
opt. fix am luat o pauză de zece minute. Lăsasem bici- 
clela pe iarbă. La un moment dat văd că se apropie de 
bicicletă un domn. Cum să-ţi spun ?... Cam slab, înalt, chel 
şi nebărbierit. Se uită la bicicletă, o ridică într-o mînă 
şi văzind-o cîte e de uşoară scoate un fluierat admirativ. 
Fug repede lingă el să văd ce vrea să facă. „A ta e, 
puștiule ?* mă întreabă, zîmbind... Tată, ochii îi strălu- 
ccau atit de tare în fundul capului, încît mi s-a făcut 
frică. „Un cadou. De la mama. După ce s-a întors din 
Anglia” i-am răspuns timid, strîngînd mîna pe ghidonul 
bicicletei. „Straşnică piesă |... Hai, nu te speria ! Nu sînt 
un om Tău... Și m-a mingiiat ușor pe păr. Vrei să ajungi 
campion |. . Bu am fost. Mondial. Eşti prea mititel ca 
să-ţi aminteşti de mine. Mă cheamă Hay, George Hay... 
Pe tine ?* „Konrad... Konrad Van Mennen“ i-am răspuns 
fer icip Stăteam de vorbă cu un campion. „Uite, Konrâd, 
mi-a spus, bătîndu-mă cu palma pe umăr şi uitîndu-se 
împrejur. Dacă vrei să ajungi campion, îți vind un secret. 
Pe gratis! Pentru asta trebuie să ştii doar un cîntec. 
Eu nu-l mai țin minte pe tot. L-am uitat. Dar cred că e 
de-ajuns cît mai ştiu din el.“ Băieţii din grupa mea înce- 
puseră să plece spre casă. Am rămas singuri, eu și el. 
Și domnul Hay s-a apucat să cînte : 


Cînd fermecate, valurile-şi sparg 
tăcerile adânci şi-i Lună plină, 
Amoeba-albastră unduie în larg ; 
năluca ei se naşte din lumină.. 

„Vrei să-l înveţi ?...“ m-a întrebat pe urmă. Am dat 
din cap uimit. „Atunci, zice, trage cu urechea la mine !“ 
A repetat cîntecul de cinci-șase ori la rînd. După aceea m-a 
pus la încercare. Am ureche muzicală, doar știi, tată. Am 
redat cîntecul cu exactitate. „Cînd intri în cursă, nu tre- 
buie să-l cînţi în gura mare, m-a lămurit domnul Hay. 
Doar în gînd. Uite, aşa...“ A închis gura și s-a uitat în 
sus. Tată... Am crezut că e nebun. Cum era să-l cred? 
Dar el a simţit că nu-l cred. Zîmbea. Cum să-ţi spun ?... 
Trist, foarte trist şi cu lacrimi în ochi. „Nu-i așa că nu 
crezi ? a izbucnit deodată. Dă-mi bicicleta. Ai un ceas ? 
Fă-mi un semn cînd trebuie să pornesc...“ Era foarte 
hotărît, M-am uitat la secundarul ceasului de la mină 
si cînd am făcut semn... Tăticule, pista are un kilometru. 
După 48 de secunde domnul Hay sărea de pe bicicletă în 
fața mea ! Ridea ca un copil. „Strașnică piesă, mi-a spus. 
Am atins 60—70 pe oră... !“ Apoi şi-a adus parcă aminte 
de ceva. Se uita îngrijorat în toate părţile. Eu nu ştiam 
pe ce lume mă aflu... „Să nu uiţi cîntecul! Ai s- ajungi 
mare campion !* M-a mîngiiat repede pe creștet și s-a 
indepărtat grăbit. M-am uitat după el pînă cînd a dispărut 
printre copaci... 

Privesc la Konrad ca un prost. 

— Găseşte şi tu o scuză mai verosimilă, îmi revin, 
cercetîndu-i reacţiile. Fel de fel de bănuieli îmi trec prin 
cap. Poate nu-i decît o simplă insolaţie... Te-am rugat în- 
lotdeauna să ne spui adevărul. Unde ai fost pînă la ora 
unsprezece ? 

— 'Tăticule... Pe cuvînt de onoare ! Am văzut cu ochii 
mei ! E adevărul-adevărat. M-am chinuit după aia două 
ceasuri. Am făcut exact cum mi-a spus domnul Hay. 
Mai întîi cîntecul. În gînd... Dar n-am atins nici 40 pe 
ură. Dimineaţa am... am... Ai văzut şi tu. Înseamnă că 
domnul Hay e un mincinos ! Iar eu un nătărău |! 

Revolta lui Konrad e categorică. Mă face să și zimbesc. 

— Nu te supăra! caut să-l îmbunez. Domnul Hay a 
glumit. Ca să-ţi faci antrenamentele cu seriozitate. 

— Nu se glumeşște aşa cu un copil! ripostează Konrad, 
vehement. Sare de pe scaun și rămîne cu ochii ţintă la 
ceasul electronic de pe perete. Tăticule, s-a făcut șase şi 
ctouăzeci şi cinci !... Ține papucii ! 

Îmi introduc picioarele în papuci și rămîn țintuit lo- 
cului... „George Hay... George Hay, cotrobăi prin me- 
morie, încercînd să-mi aduc aminie. L-am cunoscut parcă 
undeva... Cum naiba am putut să-l uit ? E limpede! Clu- 
bui sportiv Tsunami...“ Cu patru sau cinci ani în urmă 
Levin, tehnicianul, mă chemase pentru nişte testări de 
rutină. Ciîţiva pugiliști tineri... Ploua cu găleata. Tocmai 
traversasem stadionul în drum spre pavilion. Pe pista 
acoperită cu zgură neagră pedala nebunește un sportiv 
în maieu roșu, ghemuit pe bicicleta lui subţire, fără să 
acorde vreo atenţie torentelor ce se revărsau de sus. M-a 
ajuns din urmă. M-am oprit, lăsîndu-l să treacă, chinuin- 
du-mă să trag pe frunte gluga pelerinei. Atletul pedala în 
forță. Mi-a aruncat o scurtă privire, a frinat brusc — 
mai, mai să se dea peste cap — a făcut o buclă strînsă și 
s-a întors, tăindu-mi calea. „Doctorul Van Mennen ? 
strigă, sărind de pe bicicletă. Vă cer scuze. Sînt George 
Hay... Vă salut! Am auzit că mirosiţi campionii mondiali 
după o schemă medicală proprie. Vreau să ajung cam- 
pion mondial. Ce spuneţi ? Aveţi puţin timp şi pentru 
mine ? Vă stau la dispoziţie. Mă puteţi întoarce şi pe față, 
şi pe dos, ca pe un ciorap. Numai să aflu dacă e ceva 
de capul meu“... Înalt, zvelt, cu umeri largi, băiatul mă 
privea cu încredere. În ochii lui albaştri, limpezi, mari, 
străluceau toate candorile tinereţii. „Nu se știe niciodată, 
i-am răspuns fără ezitare. Treci după-amiază pe la ca- 
binet.“ Pe chipul lui bărbătesc, dur, apa curgea şiroaie. A 
zîmbit larg, dezvelindu-şi dinţii albi, puternici, de animal 
tînăr. „O.K. !, doctore !...“ În scurt timp ataca titlul mon- 
dial. 5.000 — viteză, pe velodrom, cu start de pe loc. După 
aceea... după aceea... A, da! A dispărut în condiţii bizare. 
Vilva din oraș... Tresar. George Hay îmi zboară din cap. 
Am întîrziat ! Din clipa asta, cu sau fără. papuci, trebuie 
să calculez riguros cum trec secundele, să mă mișc dintr-o 
dată într-un spaţiu devenit aproape de nerecunoscut, 
fiindcă aşa se întîmplă cînd te grăbești, nimic nu se mai 
află la locul lui. Apelez la autosugestie, repetînd mereu : 
„La ora şapte voi ajunge la clinică !... La ora șapte voi 
ajunge la clinică!“ Și trec direct la acţiune, întrebîn- 
du-mă, în acelaşi timp, ce mă mai poate salva. Există o 
dialectică a împrejurărilor cînd şi în cea mai deplină cer- 

utudine se strecoară o parşivă doză de îndoială. Asta nu 
mă împiedică să arunc, cît ai bate din palme, pijamaua 
de pe mine şi numai în chiloţi să alerg spre garaj. ,„,Ma- 
şina !... Să controlez dacă mai e la locul ei !“ 

De unde a apărut gîndul ăsta stupid nu știu, dar el mă 
aruncă într-o stare de alarmă total nejustificată. Ca și 
cum bătrîna mea Susy — o Sussey 004—1 500 — model 
cam învechit, motor cu hidrogen lichid, decapotabilă, 
foarte bună pentru orice teren, rezistentă şi care nu mi-a 
dat bătaie de cap pînă acum, ar fi putut să dispară peste 
noapte, sau să facă explozie, sau să rămînă fără roţi. 
Cite și mai cîte nu mi-au trecut prin minte pînă am ajuns 
la garaj, răsuflind din greu. Uf !... Suzy e aici, strălucind 
de curățenie, încă frumoasă pentru vîrsta ei. O mîngii 
puţin, ca un îndrăgostit... Și biata Elsa care aleargă în 
fiecare dimineaţă atiţia kilometri pe jos! Cu o frumu- 
seţe ca asta în garaj și ea să meargă pe jos, ca și cum un 
asemenea splendid exemplu personal ar fi exact ceea ce 
ne lipsește pentru recîştigarea echilibrului ecologic... Gîn- 
dul mi se pare cam ipocrit... pentru că... 

„Vei ajunge la timp la clinică!“ bombăne alt gînd, 
obligîndu-mă să cred că mi-am făcut probleme degeaba. 
Și buna dispoziție începe să-mi dea tîrcoale. Mai întîi, un 
surîs adresat blindei Suzy, apoi recunoştinţă tuturor lup- 
tătorilor împotriva sedentarismului... Dar tocmai atunci, 
un al treilea gind, apărut nu se știe de unde, îmi spulberă 
cu perfidie liniștea abia cîștigată. Gândul mi se strecoară 
viclean în conștiință. Credeam că-l pot respinge cu ușu- 
rinţă, însă mereu se întoarce, îndărătnic, insinuant, fă- 
cindu-mă să-l accept așa cum e, absurd, prea absurd pen- 
tru ca în prima clipa să-i dau crezare. „Pneurile ţi-au cam 
dat de furcă în ultima săptămînă. Mai ales la roţile din 
spate. Dacă tocmai astăzi... o defecțiune tehnică la roți... 
Cum mai ajungi la ora şapte la clinică ?... Schimbă ro- 
tile 1... Schimbă roţile !“ 

Nehotăriît, dau vina pe intuiţie. Cum să mă las con- 
vins de... ? Încep să cercetez cu atenţie starea tehnică a 
roţilor din spate. Am suficiente cunoştinţe tehnice pentru a 
descoperi o defecțiune. După cîteva secunde, transpir. 
Dar gîndul apare din nou, insistent, căutînd să mă convingă 
să schimb roţile. Încă ezit, ca şi cum voinţa și raţiunea 

mea s-ar opune din răsputeri unei alte voințe şi unei alte 
rațiuni, mai puternice. Mă trezesc, făcînd un calcul lapidar 
cinci ‘minute pentru fiecare roată... asta înseamnă zece, 
adică să renunţ la micul dejun !. Alternativă nu cxistă, 
dacă doresc să ajung la ora şapte la biroul meu din Ciinica 
de psihiatrie. 

Mă consider încă om serios. Sper că aşa mă consideră 
și alţii. Aș [i incapabil să comit un cît de mic act de 
indisciplină, mai ales în materie de punctualitate... Alerg 
să mă conving dacă Elsa s-a întors de la piaţă și-l anunţ 
pe Konrad — care-și mănîncă liniştit roşiile cu pîine — 
că roţile din spate ale maşinii trebuie înlocuite. Nu aş- 
topt să văd ce elect a produs asupra lui această veste 
şi mă întorc la garaj unde, hotărît, mă apuc de treabă. 
Cu toată tevatura am pierdut numai opt minute ! 


String al treilea bulon la prima roată cînd micul 
Konrad vine să mă anunţe vesel că în simulacrul nostru 
de grădină au înflorit și lalelele. Mi-o dovedește pe loc, 
arătîndu-mi o floare roşie, mare, pe care o fixează în 
marginea parbrizului cu -o clamă găsită aiurea. Mă cu- 
prinde o discretă duioșie. La vîrsta mea, o consider nor- 
mală. Sint un părinte ușor sentimental, uşor pasiv, dar 
foarte lucid de importanţa ce trebuie acordată vieţii afec- 
tive a copilului. Colegii spun, mai în glumă, mai în serios, 
că sînt „timofil“, dar nu-i iau în seamă și-l cam răsfăț pe 
Konrad, aşa cum se întîmplă peste tot cu cel mai mic 
dintre copii. Fetele, Anje şi Inna au plecat să studieze prin 
alte orașe. Nu se mai întorc pe acasă decit ca să ne sărute 
pe amîndoi obrajii, să ne aducă şi să ne recomande de 
fiecare dată niște tineri arătoşi, iar după un timp să ne 
spună „La revedere !“... 

În sfîrşit, amîndouă roţile sînt schimbate. 

— Konrad, fug să mă spăl pe miini, să mă-mbrac și 
plecăm ! Ţi-ai luat merele şi pîinea cu unt ? 

Nu aud ce mi-a răspuns. Cînd mă întorc, Konrad stă 
la volan şi ambalează uşor motorul. 

— Să nu te superi! mi-o ia înainte. Sintem în în- 
tirziere ! 

Trece alături, mă urc şi eu şi ies în stradă, demarînd 
violent. Mai am la dispoziţie încă 15 minute. Pe Konrad 

trebuie să-l las la şcoală. De acolo încă şase kilometri 
pînă la Clinica centrală. 

Strada nu c aglomerată. Accelerez la maximum. Mi se 
pare că o zăresc pe Elsa încremenită pe trotuar, privind 
uimită la bolidul cunoscut care se năpustește spre oraș. 

— Tată ! strigă deodată Konrad. Nu trecem prin gră- 
dina botanică să vedem cum au înflorit cactuşii ! ? 

Frînez cît pot, intrind pe Bulevardul „,Bătrînelor 
Doamne“ cu peste 100 la oră. Dincolo de biserica protes- 
tantă ating 135. Culoar liber. Automatele de la intersecţii 
n-au decît să înregistreze excesul de viteză și să-mi trans- 
mită la birou amenzile cuvenite. Depăşesc neregula- 
mentar autobuzul ce se îndreaptă spre Observatorul astro- 
nomic şi mă trezesc răspunzîndu-i lui Konrad : 

— Bine ! Dar numai un minut. 

Rezervaţia florei tropicale e împărţită în figuri geo- 
metrice precise. Plante stranii, verticale, tîrîtoare, pe pă- 
mint, prin aer, amestecîndu-se în culori fanteziste, eta- 
lează în lumina soarelui tot felul de spiculi negri, roşii 
sau albi. Flori puţine. În starea de spirit în care mă găsesc 
nu prea am chef să-mi formulez impresiile. Briza oceanu- 
lui, molcomă, aduce în maşină miresme ciudate. Mă trezesc 
fixînd îndărătnic ceasul de bord, urmărind cum trece afu- 
visit de încet acel minut pe care-l pusesem la dispoziţia 
lui Konrad. 

„164 de specii... sînt și cactuşi negri... Tată, pri- 
vește ! Cactusul acela l-am văzut şi la ferma unchiu- 
lui Johann. i 


Şi Konrad continuă să turuie despre tot felul de ni- 
micuri, bine dispus, tentat să analizeze pînă la nivel celu- 
lar lumea aceea fascinantă. Urmează o pauză neașteptată. 
Număr ultimele secunde. 

— Ce legătură există între spaţiu-timp şi viteza 
luminii ? 

Tresar. Întrebarea mă buimăceşte. Privesc morocănos 
spre copil. 

— Ce te-a apucat ? 

— Am citit într-un articol. Mi-am adus aminte tocmai 
acum. Mai scria acolo... „ne aparţinem nouă înșine din ce 
in ce mai puţin“... Cum vine asta ? 

În conştiinţa mea se produce o monstruoasă explozie. 
Speriate, gîndurile o iau razna care-ncotro, unduindu-se 
toate într-un singur sistem asemănător cu fuga galaxiilor ! 

— Dragul meu, încep timid, căutîndu-mi cuvintele. 
Totul e foarte simplu... Tehnica se poate asemui cu un 
uragan care a clătinat planeta din temelii... Oamenii s-au 
schimbat pentru că spaţiu-timpul, din cauza vitezei cîș- 
tigate... Nu, ei au câștigat timp și bani în acelaşi spaţiu 
în care viteza... Noi înşine... 

Un gînd aiurit se strecoară cu abilitate, închizindu-mi 
gura. Pierd contactul cu realitatea. 


— Tată, în dimineaţa asta nu ești în formă... Au tre- 
cut patru minute. Nu mergem ? 


Konrad mă trage de miîneca hainei. Mă priveşte cu 
ochii larg deschişi. 


— Dragul meu... Da, să mergem. 

— Îţi mulțumesc. Ai fost foarte înţelegător cu mine. 

Demarez lent. 

— Ţi-a plăcut ? îl întreb într-o doară. 

— Chiar eşti convins că domnul Hay m-a mințit ? 

Tac. Nu găsesc decit gînduri. Accelerez la maximum. 
Trebuie să cîştig din timpul pierdut. 'Ţîșnesc pe bulevard, 
speriind o bătrînă care înfulecă flămiîndă dintr-un corn 
mare si alb. Am avut impresia că i-a căzut ceva din gură 
pe corn, sau cornul din mînă. N-ar fi fost imposibil să se 
intimple și invers. Dacă rămii cu gura căscată, poţi să 
te muști de mînă şi nu altfel, căutîndu-ţi cornul în gură ! 
La viteza pe care am atins-o, gîndul n-are timp să se cris- 
ta lizeze. 


Pe Konrad l-am depus teafăr la T Ne-am des- 
părțit ca nişte buni prieteni, strîngîndu-ne în brațe, el 
sărutindu-mă pe amindoi obrajii, eu observind că i-au 
sui apărut pe nas cîţiva pistrui, el profitind de moment 
ca să-mi şoptească : 

— Atenţie !... Barba! E cazul să te razi. 

Mai flutură încă mîna deasupra capului cînd dispar 
după colţul străzii. Și mai fixez încă oglinda retrovizoare 
cind sint cît pe ce să ucid o tînără. A căzut pe asfalt 
cu bicicleta deasupra. 

Nu știu cum străbat o parte din oraș. Ajuns pe locul 
de parcare din spatele clinicii răsuflu adînc. Nu doresc 
altceva decit să-mi recapăt echilibrul interior. Sint con- 
vins că am coborit calm din maşină. Cu certitudinea că 
am în cap cel mai perfect vid. 

— Van !... Măi, băiete ! aud că mă strigă cineva. Dis- 
trat mai eşti în dimineața asta ! 

Mă răsucesc pe călcîie şi dau cu ochii de o Pezzoli- 
Deimler de toată frumuseţea, argintie, prelungă și zveltă, 
ultimul tip. Prin portiera deschisă un bărbat corpolent, în 
cămașă albă, se chinuie să coboare. 

— Noel ! îngîn aiurit, repezindu-mă către el. 

Ne îmbrățișăm, ne sărutăm pe amindoi obrajii, ne 
stringem mîinile. 

—' N-am mai urcat în birou. Portarul mi-a spus că 
trebuie să pici din clipă în clipă, turuie Noël Adamovici, 
fostul meu coleg de facultate, băiat simpatic, plin de 
viaţă, mare colecţionar de anecdote celebre şi care mi-a 
spus cel dintii... Van ! 

— Cu ce ocazie ? îmi revin din surpriză. 

— Afaceri cu fructe. Import-export. La naiba! 
N-aveam ce căuta în știință! Am trecut să te văd. Ştii 
că sînt opt luni de cînd... 

— O catea? 

— Mulţumesc ! Dimineaţa numai citronadă. Capăt 
proporţii... Tu ? 

Rîde cu voie bună, destins, ca orice om căruia viața 
îi merge din plin. Precis are milioane. 

— 'Tala-vala ! recunosc în doi peri. Fac şi eu ce pot. 
Ce nu, mai las și pentru alţii. 

— Elsa ?... Konrad ? Fetele. ? 

— În ordine, în ordine... Şi totuşi, insist, nu bem o 
cafea împreună ? Te rog! 

— Nimic. Nu te supăra ! Absolut nimic. De altfel ești 
în timpul programului. Cu altă ocazie. Apropo, ce-ai mai 
auzit de Irmgard Renate Stein ? Fosta noastră colegă... 
Eraţi în relaţii cordiale. 

— Habar n-am. Circulă. 

— Sînt informat că e prin oraş. Nu te duci s-o vezi? 
Dacă o întîlneşti spune-i c-o sărut ! 

*  — Dacă mă invită, de ce nu ? Pină în clipa asta n-am 
nici o veste din partea ei. | 

— Nu te uită Irmy... Hai, pa, te sărut! Toate cele 
bune ! O pup și pe Esla! O să te anunţ cînd mai trec 
pe aici. 

Ne îmbrăţişăm, se urcă în mașină, demarează, flutu- 
rîndu-și mîna prin geamul deschis. 

Noël! Ce apariţie neașteptată !... Și Irmy să nu-mi 
dea încă nici un semn... Opacă, nesuferită, proasta dis- 
poziţie mă învăluie din nou. Constat cu stupoare că am o 
întîrziere de numai 18 minute. O adevărată performanţă ! 

Mut, orb şi surd, ca şi cum aș străbate singur un 
uriaș pustiu, mă grăbesc să pătrund în clădire pentru a 
ajunge, în sfîrşit, în biroul meu. Distinsa doamnă O.B.C. 
Turner, fidela şi buna mea secretară, mă aşteaptă. Are, 
ca de obicei, o ţinută impecabilă, demnă, impunînd res- 
pect. Uniforma albă, sclipitor de albă, excesiv de albă, 
închisă la gît, nu prezintă nici o cută în plus, nici o 
cută în minus, iar doamna Turner, înaltă şi dreaptă, pu- 
ţin rigidă, mai palidă ca niciodată dar la fel de slabă, cu 
buze subțiri, mă scrutează dojenitoare din spatele imen- 
șilor ochelari cu lentile groase și rame negre. În timp 
ce caut să mă așez în fotoliu cît mai firesc cu putinţă, 
ea își trece mîna stîngă prin părul cărunt, tuns scurt, 
băieţeşte. 

— Bună dimineaţa, doamnă Turner ! îmi aduc, în sfîr- 
şit, aminte. 

— Domnule Van Mennen, bună dimineaţa ! Aţi în- 
tirziat 18 minute ! 

Glasul îi tremură. 

— Da, 18... 

Pe birou dosare, hirtii, prea multe hirtii. Şi tava 
nichelată, cu farfurioară şi ceșcuţă roșie. Cafeaua s-a 
răcit. 

— Prima întirziere din ultimii ani. De cînd sînteţi 
director. 

— Da, prima... Ceva nou ? 

— Vi s-au comunicat acum citeva... amenzile. Suma 
totală e de 780... Exces de viteză, depășiri neregulamen- 
tare, atentat la viața unei tinere femei. Gaby Paillon. 

Spune totul din memorie. Are o memorie prodigioasă. 

— Bine ! 780... 

Scot din sertarul biroului un carnet de cecuri, semnez 
unul, îl rup din cotor şi îl împing pe marginea suprafeţei 
lucioase. 

— Dar puteaţi să vă pierdeţi viaţa ! izbucnește doamna 
Turner, a cărei voce devine vibrantă. 

— Evident, viaţa ! 

Tuşeşte uşor, ca pentru a-şi reveni. O privesc scurt, 
întrebător, în vreme ce-mi lipesc palmele de cristalul rece 
de pe birou. 

— Caz urgent! Salonul 104. Vă solicită doctor Bo- 
row... Inspectorul șef Joop K-G. va fi prezent aici la ora 
survenit azi-noapte în salonul 8. 

— Cine ?... Patrik ? 

— Da. Aveţi în mapa galbenă certificatul de deces... 
Sinucidere. Substanțe chimice. 

— Idiotul !... Cine l-a semnat ? Adjunctul:? 

— Fără-ndoială ! Nu uitaţi să semnaţi conturile cu- 
rente şi actul pentru achiziţionarea medicamentelor. Încă 
ceva. i 

Scoate de sub braţ mapa verde. Din mapă saltă cu 
două degete un plic albastru. Face trei paşi și mi-] 
întinde. > 

Din plic extrag o carte de vizită. Îmi pun ochelarii 
— sint presbit, 1,25 — şi citesc: Irmgard Renate Stein 

— Cl. Psy 43. Proprietatea particulară — Cod 324.897. 
Videofon : M.P.L. 605. | | 

Pe verso sînt bătute la mașină următoarele cuvinte : 
„Dragă Van, te aştept la ora 14. Nimic banal. Irmy.“ Cli- 
pesc des, cuprins de o uşoară emoție. „A avut dreptate 
patronul... Ca și Noël de altfel“ îmi spun, întorciînd bucă- 
tica de carton pe o parte și alta, pentru a mă convinge 
parcă de realitatea acestui tulburător mesaj. 

-- O veche prietenă. Contramandaţi audienţele de la 
ora 14. Pentru... pentru ora 17. Căutaţi o justificare. Mă 
bazez pe fantezia dumneavoastră. 

Mă ridic, îndreptindu-mă spre uşa care face legătura 
cu pavilivanele clinicii. 

— Halatul, vă rog ! 


Doamna Turner se grăbește să mi-l aducă din cabinetul 
steril. | 

— Mulţumesc ! 

— Beţi cafeaua mai tîrziu ? 

— Da. Și vă rog, fierbinte ! 

— Staţi ! Nu plecaţi încă. Azi nu v-aţi bărbierit. Dar 
puteţi măcar un pieptene să vă treceţi prin păr ! 

Îmi întinde pieptenele, scos dintr-un buzunar.. 

— Crezi că mai are vreo importanţă ? | 

Doamna Turner zîmbeşte într-un fel anume, și tole- 
rantă, și ironică, şi drăgăstoasă. 

— Neglijenţa nu e scuzahilă la vîrsta dumneavoastră! 

Îmi încheie și un nasture de la halat, în vreme ce eu 
mă prefac discret că-mi arunce pe spate părul rar, albit. 

— Acum sînt altul !... Mai puţin urît, mai academic, 
mai norocos ! 

Surid. Îi înapoiez pieptenele. O las cîteva secunde să 
mă măsoare cu atenţie. 

— Ah! Cum era să uit! izbucnește doamna Turner, 
total nefericită. Maurice și băieţii lui ! 

— Maurice ? !... Ce băieţi ? 

— Control pentru nu ştiu ce surse energetice. Această 
aripă a clădirii, camera sterilă, cabinetul dumneavoastră 
particular, liftul, -salonul de operaţii..., mă rog, sînt 
foarte... Au lucrat toată noaptea. Da — adaugă*după o 
scurtă ezitare — o echipă de trei băieţi simpatici. Mau- 
vice, dacă nu mă înșel, mai este încă în... 

— Aţi controlat ? Dispoziţie oficială ? Parcă s-a mai 
făcut un control cu puţin timp în urmă. Nici două săp- 
tămini, | 

— Mie nimic nu-mi scapă, domnule director. Ordin 
scris, stampile, semnături... Ni s-a cerut chiar să le ofe- 
rim și o cameră la subsol. Vor face de gardă zi și noapte. 

— Cine suportă salariile ? 

— Consiliul municipal. 

— Bine. Să-mi prezentaţi actele acestor indivizi. 

După ce mă înclin uşor, mă întorc și ies pe coridorul 
îngust, obscur din cauza ferestrelor mici, zăbrelite. „Ne 
aparținem nouă înşine din ce în ce mai puţin“, aud ca de 
departe vocea lui Konrad. O neliniște vagă, străină, se 
strecoară în gîndurile mele. Cu senzaţia că mi-a sărit 

cineva în spinare rămîn în fața uşii de la lift. Întind un 
deget şi ating uşor butonul cu reflexe metalice. În aceeaşi 
secundă îmi dau seama că, de fapt, liftul coboară. 

Uşa liftului se deschide violent și dau nas în nas cu 
un tip caraghios, la nici 30 de ani, cu basca lăsată pe 
frunte. Salopeta cenușie îi atîrnă în dezordine pe trupul 
firav. Mutra de cinocefal, * ochii mici, îi dau un aer şu- 
gubăţ, dar şi de tîmpenie crasă. Cîteva genţi colorate îi 
atîrnă pe umeri și pe braţe. Mă salută reverenţios, zîm- 
beşte cu gura larg deschisă şi-mi face loc. 

— Să trăiţi ! domnule doctor Van Mennen. 

— Bună! dau să trec mai departe, și nu-mi aduc 
aminte unde l-am cunoscut pe acest individ antipatic. 

— Sînt Maurice, domnule doctor, îmi şoptește cu glas 
subţire. 

— Mada !... M-a pus la curent secretara. 

— Am lucrat pe cinste ! Nu vă faceţi griji. 

— Griji ? mă încrunt. 

— O informaţie, vă rog !. 

— Poftim! i 

— Intraţi în clinică numai pe la poarta principală? 

— Evident. 

— Perfect... Mulţumesc. Vă salut ! 

Pleacă. Stau nedumerit şi mă uit în urma lui. „Cine 
naiba mi l-a trimis şi pe ăsta ?“... Intru în Lift, 

Cu douăzeci de secunde înainte de ora opt deschid cu 
precauţie ușa propriului meu birou. Inspectorul şef Joop 
K:.G. s-a și instalat ca la el acasă: în cel mai confortabil 
fotoliu. Răsfoieşte febril o- revistă. În alte împrejurări 
mi-ar fi atras atenţia profilul său dur, asimetric, bărbie 
ușor voluntară, fizionomia ascetică, pentru. care orice 
endocrinolog l-ar fi suspectat de: hipertiroidism. Acum 
însă nu-i remarc decît costumul de culoarea paiului: de 
orez, costum a cărui linie impecabilă l-ar impresiona 


* Maimuţă africană cu bot ascuţit ca: de ciîine. (n.a:)' 

pînă și pe cel mai distins maestru în arta modei. Ne cu- 
noaştem de peste 15 ani. N-am reuşit să-i descilrez nici- 
odată taina acestei pasiuni pentru eleganța vestimentară. 
Nu-mi mai aduc bine aminte cu ce prilej mi-a spus în 
treacăt că universul în care „mișună“ pune întotdeauna 
preţ nu pe ce are în el, ci pe el! Mă rog !... Un parfum 
subtil, străin pesemne, plutește în birou. Plăcut, bărbă- 
tesc. Prefăcîndu-se că nu observă prezenţa mea, Joop 
își vede liniştit de treabă. Ne-am obişnuit unul cu celălalt. 
Ne respectăm reciproc defectele, ciudăţeniile. Deci nu mi 
se pare nimic jignitor în faptul că inspectorul şef mă 
tratează ca pe o mobilă oarecare. Trec la birou. Actul 
de deces al celui ce a fost Patrik Schliemdeig se află 
deasupra mapei de lucru. Nu-mi fac probleme. Bolnavul 
— internat cu patru luni în urmă în condiţii încă nelă- 
murite pe deplin — a prezentat stări depresive cronice. 
Violenţa crizei din noaptea trecută n-a surprins pe nimeni. 
Cum a reușit să intre în camera de gardă și să fure 100 
de pastile de Folltimex nu e treaba mea. S-a dus după 
aceea în baie. L-au găsit mort în cadă. 

— Ai pe aici o substanţă psihotropă ? bombăne fără 
veste. í l 

— Eşti cam confuz. 

— Pastilă, caşetă, praf, lichid... Poate să fie cu efcet 
hipnotic sau neuroleptic. Ceva care să-mi reducă pentru 
o zi activitatea intelectuală şi să-mi aplatizeze stările 
emoționale. 

— Nu mai e nevoie. La ce ți-ar folosi ? Constat că pre- 
zinți o diminuare serioasă a activității mentale... 

— La ora 11 punct am o şedinţă în cadrul Consiliului 
municipal. Pe ordinea de zi o singură problemă : profi- 
laxia socială. La ședință participă şi Ingebrigtsen Seel. 
El susţine referatul. De cîte ori îl întilnesc în ultima 
vreme, simt că ar trebui să-i modific puţin structura 
oaselor faciale... Din cîțiva pumni. Mi-e teamă că acum 
o să-mi realizez dorinţa în public. Dă-mi măcar o lin- 
guriţă cu sirop! Mai am patru ani pînă la pensie, 
pricepi ? 

— Stare hiperagresivă ! Ai devenit periculos. 

— Ticălosul ! Îi mut fălcile ! şopteşte Joop, ridicîna 
în aer revista pe care tocmai o frunzărise. 

— Altceva mai plăcut n-ai ce face ? mormăi taciturn, 
văzîndu-i mutra prelungă schimonosită de furie şi oche- 
larii cu lentile groase care m-au agasat întotdeauna. 

— Să lăsăm gluma!... Pentru început îi aplic ce 
amendă. 5.000. Ulterior îl acuz... Habar n-ai ce se în- 
tîimplă în elegantul lui bar. Ştii ce-i asta ? 

Flutură revista cu un gest dramatic. 

— Reţete pentru prăjituri cu margarină ? 

— Maculatură indecentă. Am găsit-o în dimineaţa asta 
în camera nepoatei mele, singura rudă din oraş. N-a îm- 
plinit 16 ani. Îmi aruncă revista pe birou fără să se mişte 
din fotoliu. Seel patronează editura din umbră. Crede-mă ! 
Și tocmai el ţine referate despre profilaxia socială ! 

— E inutil să-ţi faci probleme. Fiicele mele şi-au 
consolidat cultura cu literatura asta: La dracu’! Ne pier- 
dem timpul aiurea. 

— Lasă demagogia ! miriîie Joop, scoţindu-și ochelarii 
de pe nasul subţire şi neregulat. Pe fruntea înaltă, îm- 
pinzită cu riduri, i-au apărut broboane de sudoare. Se 
ridică din fotoliu şi străbate camera cu paşi repezi. Lîngă 
fereastră se opreşte, cu umerii largi căzuţi înainte, își pune 
ochelarii la loc. Am probe împotriva a cel puţin:15 indivizi 
în frunte cu Seel. Pînă în noaptea asta eram hotărît să-i 
înfund pe toți cît mai .repede... Pînă în clipa cind am 
auzit de moartea lui Patrik. De atunci n-am mai închis 
ochii. Tîrfa aia nu m-a lăsat să dorm... 

Cînd se întoarce către mine e calm. Buzele subţiri i-au 
ajuns ca două linii. Ştiu cît e de ambițios. 

— De cînd sînt implicat în afacerile tale tenebroase ? 
Si de cînd sînt Dea znet pentru aceste descărcări... 
nevrotice ? 


— Şi ce te faci dacă într-o noapte de insomnie în- 
cepi să-ţi pui singur întrebări ? 


Cuvintele lui Joop mă iau prin surprindere. Dar po- 
lițistul mă privește mohoriît, înţeleg că nu-i arde de 
glume. | 

— Depinde, răspund în doi peri. Dacă sînt convins 
că merită osteneala, mă duc să fac un duș. Nu te poţi 
prezenta în fața conștiinței decît gol şi curat, mai ales 
la bătrînețe ! 

Joop K.G. rînjeşte nespus de trist, 

— Se vede că eşti abia începător. 

Ridic din umeri. 

— Ce vrei, în fond ? 

Inspectorul se strecoară într-un fotoliu, clipește cu 
ochii pierduţi la cine știe ce amintiri — ceea ce nu-l 
împiedică să pescuiască dintr-un buzunar o hîrtie frumos 
împăturită. 

— Porcăria asta cu Seel mi-a adus în- minte o alta..: 
hm ! din tinereţe. Eşti convins că am avut şi eu o tine- 
reţe, nu ? 

— Păi sigur, ripostez. Ai găsit și momentul, și locul 
să te spovedești ! 


— Nu-i așa ? replică el. Avusesem de gînd să trec pe 
Ja biserică, dar m-am gîndit că la auzul confesiunii or 
să fugă toţi sfinţii ! 


Înghit în sec, cu resemnare. 

— Bine, dă-i drumul! 

— Ai auzit vreodată de scandalul cu Rita Schäffer ? 

— Fosta campioană mondială la probele alpine... Nu- 
mai de ea. i 

— Eram un începător, cum ești tu acuma. Abia ajun- 
sesem în poliție. Șef era pe atunci unul ambițios, lipsit de 
scrupule și uns cu toate alifiile : Gerald Callman. Zdravăn, 
roşu la față, cu nas turtit, de boxer după un K.O. fatal. 
Dacă-l vedeai o dată, nu te mai dădeai în vint să-l reîn- 
tilneşti — dacă înţelegi ce vreau să spun. Dar deștept al 
dracului ; umbla vorba că are pe undeva un fișier unde 
îngrămădise informaţii detaliate despre toţi grangurii 
orașului și despre numeroşi alți indivizi cu biografii inte- 
resante. Genul de informaţii care îți deschid toate uşile 
la orice oră şi în orice problemă. La patru săptămîni după 
ce mă angajasem m-a chemat la raport. Stătea răsturnat 
în fotoliu, dar pe mine m-a ţinut mereu în poziţie verti- 
cală. „Ştii ce ? au fost primele lui cuvinte. Omul e slab 
prin ceea ce ascunde. Am aici dosarul dumitale oficial.“ „Să 
trăiţi !“ am răspuns ca prostul. „Recomandări excelente ale 
şcolii de poliţie“ a continuat el. „Da, domnule !“ i-am dat 
înainte. „Las-o moartă, m-a repezit Callman, că ştiu bine 
cît respect îmi porţi. Și mai știu o grămadă de alte chestii 

despre dumneata. Care nu sînt scrise aici.“ A bătut în 
dosar cu un deget roşu, umflat ca un hamburghez și m-a 
privit cam ca pe un şvaiţer cu prea multe găuri. Mă sim- 
team ea un liliac în poziţie de repaos, atîrnat cu picioarele 
de tavan — şi mă opresc aici cu toate comparaţiile. „Eu, 
să trăiţi...“ am îmginat. „Las-o baltă, omule, a repetat el, 
plictisit, nu ești aici ca să-ţi spui părerea, pentru dumneata 
jocurile au fost făcute de mult. Cum dracu nu pricepi atita 
lucru ? Pentru oricare dintre noi jocurile se fac mai îna- 
inte, în alte părţi, nu ne rămîne decît să ne supunem. Şi, 
la o adică, să ne apărăm pielea. Ori să ne-o vindem cit mai 
scump, cînd e vorba să fim goniţi de la masă. Ascultă un 
sfat, dacă vrei să supravieţuieşti : de-aici încolo tratează-ţi 
conștiința ca pe o tîrfă. Pricepi cum vine asta ? Apelezi 
la ea numai rînd ai absolută nevoie de un anume serviciu, 
şi în rest o tratezi cu lovituri peste bot.“ „Domnule inspec- 
tor-şef...“ am îndrăznit, dar el s-a strimbat ameninţător, si 
pînă să-mi dau seama că de fapt zîmbise, m-am speriat și 
am tăcut. „Vrei să întrebi de ce-ţi ţin toată predica asta ? 
Pentru că, repet, știu ce slăbiciune ascunzi, domnule Joop. 
Şi asta nu se poate, cel puţin pînă o să ajungi la vîrsta și 
poziţia mea. Dacă o să ajungi. Ai auzit despre Rita Schäf- 
fer ?“ „Da, domnule!“ m-am grăbit să răspund. Gloria 
sportivă a orașului. „O glorie, m-a întrerupt el, care n-a 
împiedicat-o să ajungă prin manevre încă nelămurite, mos- 
tenitoarea vestitei milionare Clelia Filtipeppoli. După care 
a divorţat rapid de un soț nereprezentativ şi a asediat 
— pentru puţin timp — inima ostenită a industriașului 
Paul Schliemdeig ; şi fiindcă îi rămăsese o rezervă de com- 
bativitate, s-a încureat discret cu un tînăr cibernetician 
obscur de la baza sportivă Tsunami. De la această dată, 
milioanele strînse cu atita sudoare de gloria noastră au 
început să se împuţineze și tare aş vrea să ştiu cine o 
ajută să sărăcească. Misiunea dumitale, ai priceput ? Scor- 
monești tot, orice gunoaie, de orice fel. Indiferent cît ai să 
strîmbi din nas. Scotoceşte şi prin programul zilnic al 
ramolitului de Schliemdeig. Vezi că a mirosit legătura 
dintre Rita şi cibernetică. Raportezi zilnice,“ „Am înţeles, 
domnule inspector.“ „Și încă ceva, Joop, m-a oprit el. Eu 
sînt pe ducă, băiete. O să afli altădată cauza. Am strîns 
un morman de polițe pe care plănuiam să le plătesc. Adică 

tot plesnit-o pînă acuma, ar fi profitat că sînt bătrin și 
ar fi prins glas, făcîndu-mi un iad din anii de pensie. Așa 
că, dacă într-o bună zi o să primești cheile unei arhive, 
să ştii că acolo zac datoriile mele. Te blestem să mi le 
plăteşti dumneata. O să-ţi ofer dealtfel şi posibilitatea 
s-o faci.“ Am plecat din biroul lui Callman fără să fi 
priceput mai nimic. Așa cum, bănuiesc, nici tu nu pricepi 
acuma. 

— Foarte judicioasă bănuială ! 

— Ai răbdare, că n-am isprăvi ! 

— Mă şi miram să fii expeditiv. 

— La două zile după convorbirea cu șeful, l-am găsit pe 
Schliemdeig în mașina lui, cu un glonte în ceată. Rita 
Schäffer avea un alibi inatacabil, pe care însă Callman l-a 
demontat cu două expertize trucate şi o mărturie falsă. 
Cînd a fost condamnată la închisoare pe viaţă avea, după 
cum s-a dovedit, veniturile unei văduve de război. Milioa- 
nele primite de la Clelia Filipepooli dispăruseră fără urmă. 
Adică în buzunarul lui Martin Doga... Bătrînul fusese însă 
ceva mai precaut — lăsase averea unui nepot, Patrik 
Schliemdeig... 

— Stai, stai, moară stricată ! Care Martin Doga ?... Te 
referi la actualul vice-președinte de la Tsunami ? 

— Nu cumva ţi s-a deşteptat interesul ? Acum două- 
zeci de ani, numitul Doga era un cibernetician obscur al 
unei baze sportive pricăjite — cum foarte bine ştii. 

„ — Da, ştiu... Iar şeful tău s-a pensionat şi a dispărut. 

— Versiunea oficială. S-a pensionat cu o săptămînă 
înainte de moarte. Cancer. Şi a avut bunul simţ să-și aleagă 
pentru afacerea asta un loc în afara oraşului. Nu fără să-mi 
lase scaunul lui și cifrul arhivei secrete. Şi o moștenire 
insuportabilă : intenţiile lui de răzbunare. Iar pe deasupra... 
caută la tine în birou. 

— Eu? 

— Tu. Ia caută. 

Deschid sertarul. Hirtia fluturată adineauri de Joop a 
ajuns, nu știu prin ce tur de prestidigitaţie, între hiîrtiile 
mele. O iau, o privesc. E un cec la purtător, în valoare de 
100.000. 

— O donaţie ? întreb aiurea. De care nu te-ai atins. 

— Am primit cecul prin poștă, într-un plic. Fără 
numele expeditorului. În chiar ziua cînd bietul Callman 
își lua tălpăşiţa. 

— Crezi că el ?... . 

— Şi azi mă obsedează gîndul că poate Rita Schäffer 
a fost nevinovată. Callman nu-și alegea metodele, nici nu 
există altele într-o lume ca a noastră. Cu o condiţie — să 
fii infailibil. 

— Și așa ţi-a cumpărat tăcerea ? 

—. Poate. Poate altcineva, adevăratul asasin. Poate un 
al treilea l-a plătit pe Callman. Un singur lucru nu vezi — 
cecul e neatins. 

— Văd. Și mi-l pasezi mie ? 

— Exact. Să ai și tu la ce visa noaptea, sau despre ce 
vorbi singur, cînd te asaltează insomniile. 

— Mi-e teamă că nu înţeleg. 

— De aici înainte ai intrat în joc, dragul meu. Un 
joc făcut de alţii și încheiat între ei... Ai avut un deces 
azi-noapte la clinică ? 

— Da... răspund greu, nedumerit. . 

— Patrik Schliemdeig. Moştenitorul industriașului. 

— Da... 

— Un moştenitor sărac. Şi milioanele lui au dispărut. 

— Nu se poate. 

— Ai să schimbi actul de deces. Stop cardiac, în loc de 
sinucidere. Altfel sar pe noi dulăii din presă. Şi cine ştie 
ce hazna începe să duhnească. 

— Eşti nebun ? 

— Cercul s-a închis, Van. După două decenii. i 

— Frumos cadou primesc din partea celui mai bun 
prieten acum cînd împlinesc douăzeci de ani de reale 
servicii aduse clubului sportiv Tsunami ! 


— He, he ! face Joop sarcastic. Vezi mai bine ce faci cu 
tîrfa aia a ta. Dă-i peste bot, dacă vrei să te mai bucuri de 
dragostea Elsei încă o săplămină. Cine l-a descoperit în 
baie pe Patrik ? 

— Sora Vivienne. 

— Tînără ?... Necăsătorită ? 

— 19 ani. Iubitul 34. Industriaş. 

— 25.000. Cecul îl primeşte azi. Să-și ţină gura. Au- 
topsia ? 

— De gardă era doctorul Borow. Tot el a făcut şi... 

— Cine e acest Borow ?... Slăbiciuni, defecte, vicii. 

— Orgolios, 28 de ani, îi plac blondele. Și ciinii lupi, 
alsacieni. Viciu de bază : inteligenţă sclipitoare. 

— Strașnic! Joop îşi freacă mîinile ca un samsar. 
Paradoxala lui obișnuinţă de a poza în atitudini grotești, 
de a se exprima ca un zugrav, pentru a-și ascunde adevă- 
ratele gînduri. Seel are în bar o blondă cu pretenţii. 
Director comercial, contabil tehnic și expert în materie de 
distracţii dubioase. Paravan. Inteligentă. Cultură solidă. 
Sceptică. Temperament nordic. Pasiuni sporadice pentru 
înot, tenis şi pisici. Ultima. relaţie masculină cu chiar 
Martin Doga în persoană... Unde e călcîiul lui Achile ? Nu- 
trește simpatii discrete pentru bărbații spiritualizați. Aș 
crede mai degrabă pentru bărbaţii sentimentali. Borow are 
calităţi masculine ? E agreabil și puţin sentimental ? 

— N-am fost niciodată... blondă ! 

Joop suride. Zimbetul îi strălucește în colțul buzelor, 
transformindu-se cît ai bate din palme în rînjet. 

— Mi-l prezinţi. Lasă-l pe mîna mea. Curs intensiv 
cu metode proprii. Trebuie să reuşim să-l strecurăm în 
bîrlogul lui Seel. Drumurile toate trec prin inima blondei... 
dacă vrem să aflăm ce mai învirtește Martin Doga. Ce 
ghinion ! Oamenii mei sînt prea cunoscuți. Unii n-au 
rezistat corupţiei. Cum stă Borow cu situaţia financiară ? 

— Prost, mormăi, părîndu-mi-se că alunec pe o gheaţă 
lucioasă și sînt gata-gata să-mi rup gitul. 

— "Miine îl avansezi. Dispun şi eu de anumite fonduri 
secrete. Unde e în clipa asta ? 

— În clinică... Un medic valoros, un doctor strălucit 
să-și rateze viitorul fiindcă va fi racolat în mod rușinos. 
Și cu asentimentul meu |! 

. — Giîndeşti arhaic... La naiba ! Uit mereu că ești un 
biet începător... Borow şi mai cum ? 

— Grabowichek sau Rabogriwicz, înghit în sec, puţin 
speriat. Dar nu sînt sigur... Copoi afurisit ce ești ! exclam, 
prost dispus. M-ai compromis pentru eternitate ! 

— Brrr |... se sperie blonda! Ne-ar trebui ceva mai... 
Mda !... Angel Galium ! Ce zici ? 

— Operetă !... Bufă ! 

— Eşti acru ca o lămîie necoaptă ! Hai, condu-mă la 
Borow. ` 

Joop a pornit iute spre ușă, înalt şi zvelt, cu mişcări 
încă suple. Mă ridic de la birou, blestemîndu- -mi zilele. 

„Biata doamnă Turner ! îmi trece prin cap. Încă o cafea 
ratată Is 

» — A şi-nceput scleroza, bomhăne din prag. Unde e 
revista ? 

— Stai cuminte ! E la mine. Aș fi fost un idiot s-o las 
pe birou. Îţi dai seama ce-ar însemna s-o descopere doamna 
Turner ? Și-ar da demisia pe loc ! 

— Te interesează ? Poţi s-o păstrezi ! 

Surid. Cinismul lui Joop nu mă.mai deranjează. M-am 
obisnuit cu el. De parcă mi-ar fi descifrat gîndurile, Joop 
mă lovește cu cotul. 

— Cînd ajungi să cunoști oamenii csti tentat să spui 
că nu le semeni. Eroare fatală, abject scormonitor de 
suflete ! 

Dau să închid uşa în urma mca şi exact în aceeasi 
clipă îmi aduc aminte de George Hay. 

-— Bătrîne ! strig după inspector, care se întoarce. fă- 
cind o piruetă caraghioasă. Te mai rețin încă zece minute. 

Reintru în birou fără să mai aştept acordul lui. Acesta 
vine după mine, închide uşa şi mă privește curios, 

— Ţi-a căzut vreo idee din buzunar ? 

— Acum doi sau trei ani a dispărut de la Tsunami un 
ciclist pe nume George Hay ! atac fără nici o introducere. 

— Asta-i bună! I-ai găsit bicicleta ?... Că noi nici în 
ziua de azi n-am reușit să aflăm cum s-a evaporat. 

li povestesc în goană tot ceca ce aflasem de la Konrad. 
În timpul relatării J oop. K.G. devine mai întii atent, apoi 
serios şi, în cele din urmă, grav. 

— Amoeba-albastră ! face el, uitindu-se chiorîş la 
pantofii mei. Cam îndoielnic. 

— Şi eu l-am suspectat pe Konrad. M-a convins că 
spune adevărul. 

— Ce aştepţi de. la poliţie ? strigă, iritat la culme, 
bunul meu prieten. Să-l roage pe Hay să nu mai sica 
ascuns ? Să-l bărbierească ? Să ţi-l aducă plocon pentru 
ca tu să-l întrebi pe unde mai înoată amoeba-albastră ? 


47 


— Dacă tu crezi că tipul nu merită nici o atenție... ! 
adaug, plin de candoare, sublim de indiferent. 

Pentru o secundă privirile îi alunecă într-o parte. Semn 
sigur că George Hay îl interesează. Dar de ce juca în 
faţa mea acest teatru stupid ? 

—. Încurcă-lume ce ești! își revine Joop K.G. Scu- 
ză-mă'! O să-i ordon lui Mare Palladio Deuteriu să sco- 
tocească prin oraş... Azi nu mai ajung la Borow... dacă-ţi 
mai trec prin cap asemenea povești. Ia stai ! face deodată, 
zîmbind triumfător. La ce oră te duci la doamna Irmgard 
Renate Stein ? La două ? 

Privesc zăpăcit la inspector. 

— Ce dracu’! explodez. Toată lumea se interesează 
de doamna limgard Renate Stein ? Și cum îţi permiţi 
să-mi controlezi corespondenţa ?... La două, adaug imediat, 
sł apane mi Paci nervoasă. 

Aşa, băiete ! Învață bine lecţia, altfel sîntem pier- 
dilis Te sfătuiesc să-i aduci la cunoștință apariţia lui 
George Hay. Cine știe ce mai iese şi de aici ! 

Doruk uşa şi porneşte iute pe coridor. Abia reuşesc 
să alerg după el. În cap mi se Dat c sută de gînduri. 


4 


Peste citeva ceasuri pătrund în birou pentru a opta 
oară. M-am jurat să nu mai plec pînă nu beau în liniște o 
cafea. Nu mai reușesc să mă gîndesc la nimic altceva decît 
la o catea. 

Trec repede în micul meu „,purgatoriu“, acolo unde, 
ca într-un fel de criptă medicală, barbara tehnică mă 
improașcă din plin cu invizibile raze, reușind să ucidă tot 
ce trebuie să fie ucis, pînă și plăcerea de a zburda sol sub 
un duș rece. Halatul alb l-am aruncat neglijent sub lentila 
specială, lăsîndu-l în seama automatului, să-l deziniecteze 
cu ce vrea și cît o vrea. Gestul acesta a ajuns reflex. Îl 
repei obsesiv chiar dacă aș intra în birou și de.15 ori pe zi. 

Nu-mi mai rămine decit să pun haina pe mine şi 
totul va fi în regulă. Scot din dulap sacoul tip spori, cu 
paică la mijloc, grăbindu-mă să-l îmbrac. Mă aşez în 
fotoliu. Pot să şi jur că în clipa asta ușa se va deschide, 

pentru că niciodată nu voi fi în măsură să aflu cum reu- 
șește doamna Turner — buna și blînda doamnă Turner ! — 
să știe cu exactitate clipa cînd pot începe să-mi beau 
cafeaua ! Da, pînă să întind mîna, prefăcîndu-mă că așez 
pe birou o bagatelă, ușa masivă s-a deschis și doamna 
Turner își face apariţia, păşind demnă și gravă ca și cum 
ar oficia un ritual sacru, a cărui importanţă covirșitoare 
scapă profanilor laicizaţi. După cîţiva paşi se oprește, pri- 
vindu-mă sever din spatele ochelarilor imenși, cu ramă 
neagră. Doamna Turner obișnuiește să intre fără să bată 
la ușă, fără să mă anunţe în prealabil, sfidînd orice prin- 
cipiu elementar şi de protocol existent între un director şi 
secretara sa. Această aparentă familiaritate nu este altceva 
decît încrederea pe care i-am acordat-o de-a lungul celor 
peste 12 ani de cînd se află în clinica noastră. 

— Dacă n-o beţi fierbinte, îmi dau demisia ! 

Mă ridic în picioare. Doamna Turntr dispune de o voce 
timbrată, cu inflexiuni joase, de fată bătrină, modeliînd cu 
artă și precizie cuvintele, ea reuşind întotdeauna, mulţu- 
mită vocii, să-și impună punctul de vedere personal, fără 
drept de apel. | 

— Am s-o beau fierbinte, răspund cu blindeţe, pri- 
vind-o îndatoritor cum se apropie şi cum așează atentă 
pe birou, tava metalică ce poartă cu stoicism amprenta 
deceniilor care au trecut de cînd se află cu acte în regulă 
în dotarea clinicii. 

Din ceşcuţa roşie se înalţă aburi, și aroma plăcută a 
cafelei se împrăștie în încăpere. 

— E a patra pe care v-am făcut-o, rostește politicoasă, 
şi numai o ureche fină ca a mea poate sesiza blindul ei 
reproş. 

— Iartaţi-mă ! Am avut în dimineața asta numai sici- 
ieli. Mulţumesc ! 

Rămîn cu privirile aţintite asupra ramelor negre ale 
ochelarilor pe care-i poartă doamna Turner. Din cele două 
cercuri fin cizelate încep să crească monstruos alte două, 
la început informe, difuze, dar treptat, treptat, ajungînd 
la densități şi volume bine definite. Ca într-un fenomen 
eidetic, reprezentările mintale îmi sînt excepţional de vii 
şi de complete, ca şi cum obiectele ar fi virtual percepute 

de mine, dar fără perturbarea numită halucinație. Ima- 
ginile sînt limpezi, pregnanţa detaliilor uimitoare. 

Mă așez în fotoliu. Trag tava lingă mine, cu băgare de 
seamă, pentru ca nici o picătură să nu se verse pe farfu- 
rioara subţire. 

— Azi n-aţi luat micul dejun. Sinteţi mai palid ca de 
obicei. 

Îmi trec palma prin barba nerasă şi mă uit-cu coada 
ochiului la ochelarii doamnei Turner. Stau cuminţi pe 
nasul secretarei. Ramele negre au dimensiunile dintot- 
deauna. iar imaginile pneurilor — căci cele două imagini 
create de imaginaţia mea nu au fost altceva decît două 
pneuri — au dispărut. i 

— Ce să fac? ridic din ate Am să măninc astăzi 
ceva în plus. 

Am răspuns indiferent, preocupat să găsesc o justifi- 
care, trebuie să fie una, ascunsă în forţa tensională a sub- 
conștientului. Roţile bătrinei Suzy, schimbate dimineaţa în 

garaj, acasă ?... De ce nu ? Şoc emotiv, păstrat undeva în 
zonele subcorticale, declanșarea subită. a vibraţiei cerebrale 
prin analogie directă și simbolică... 

— V-aş sfătui s-o faceţi neîntirziat ! 

— Poftim ? 

Domna Turner trece în cealaltă parte a încăperii. Pe o 
măsuţă joasă se află mapa verde cu corespondenţa primită 
azi. Din mapă scoate un plic îngust, lung și albastru, pe 
care mi-l întinde zîimbind. 

— Mi-a fost adus în jurul orei 11. Curier special. 

— Da ? 1... Sper să nu fie ceva urgent. 

lau plicul în mînă fără să mă uit la el. Îl pun pe 
birou cu o totală indiferenţă. 

— Bine, bine, o întrerup. Nu te alarma. Să vedem ce e. 


Adresa de pe plic a fost scrisă cu pastă neagră, de 
genul celor care se întrebuințează numai în situaţii oficiale. 
Caracterul uniform și energic al literelor denotă mîna 
fermă a unei persoane cu un echilibru psihic perfect. Toate 
acestea le deduc dintr-o singură privire în timp ce din 
plic scot un cartonaş alb, lucios, la fel de prelung şi de 
îngust. Răsucesc între degete cartonaşul. Pe verso, aceeaşi 
mînă a scris cu litere minuscule ; 

Hallo, Van ! 
Ti-am mai trimis câteva rînduri. „O iubire fără margini 
e mai obişnuită decît o prietenie perfectă !“ (... ?) Am 
nevoie de un veehi prieten. ca tine. Nu uita! Te aştept 
la orele 14. Nimic banal ! 

Irmy 


Irmy !... Au trecut parcă secole de cînd nu ne-am mai 
întîlnit. Clipesc repede, uitîndu-rnă la doamna Turner ca 
un copil vinovat după ce face o boroboață. 

— „Inimă are rațiuni pe care rațiunea nu le cunoaște“, 
intervine ea cu voce caldă, aproape de nerecunoscut. Asta 
a spus-o Blaise Pascal și eu mă declar de acord cu el. 
Nu trebuie să vă jenaţi. Numai o femeie poate emoţiona 
un bărbat ca dumneavoastră. 


— Nu cred că... 

— Vă rog! V-aţi înroşit ca un rac fiert!... Să fim 
discreţi şi practici. E ora 12 şi cincizeci de minute. Mai 
întîi vă daţi jos barba. Lavandă cît mai puţină. După 
aceea „o friptură în plus“ la „Picardia“, restaurantul dum- 
neavoastră preferat. Vă mai rămîn aproximativ treizeci 
de minute ca să ajungeţi la doamna Irmgard Renate Stein, 
Cartierul de est, strada Aleutine numărul 7. Clinica de 
psihiatrie 43 este proprietate particulară. Aparține inte- 
gral doamnei, care nu-i căsătorită... Nu vă uitaţi la mine 
ca la o minune! Regulamentul mă obligă să vă pun la 
dispoziţie aceste mici informaţii. Curierul m-a rugat să vă 
transmit personal plicul. Cît despre audienţele de la ora 
17 nu vă faceţi griji. Trei persoane. Cazuri banale. Le-am 
amînat pentru mîine la aceeaşi oră. Cînd vă întîlniți cu o 
veche prietenă, nu știți niciodată ce poate interveni. Și 
acum la treabă ! 

Docil, fără să scot tr cuvint, trec în „purgatoriu“. După 
zece minute revin în bircu. Doamna Turner mă aşteaptă 
cu un- uriaş buchet de trandafiri imperiali, într-o strălu- 
citoare cutie transparentă. Mi-i întinde. surizînd, 

— Vărog! 

Cu trandafirii în braţe mă înclin ceremonios, sim- 
țindu-mă ca un licean care pleacă nerăbdător: la prima 
lui întîlnire de dragoste, 


— Vă mulţumesc ! Lingă uşă mă opresc și mă întorc. 
încă ceva, doamnă Turner. Transmiteţi, vă rog, la „,Sus- 
sex — Service“ că aş dori un minuţios control la roţile 
din spate ale maşinii. Ca şi la pneuri. Aştept un specialist 
la clinică sau acasă. De preferinţă mîine dimineață. La 
revedere, doamnă Turner. E: 

Doamna Turner dă din cap, scotocind cu amîndouă 
mîinile prin buzunarele halatului alb. Scoate, în sfîrșit, o 
batistă vaporoasă cu care-și șterge zgomotos nasul, după 
care încremenește, privind stupefiată la cafeaua nebăută 
de pe birou. 

Cartierul de est se întinde pe două din cele mai cunos- 
cute coline ale oraşului ; colina Donnei Alba și colina 
Urşilor. Aceste dealuri prelungi, orientate de la nord-est 
spre sud-vest, nu depăşesc 180 de metri înălţime. Pe firul 
văii dintre ele șerpuieşte un mic pîrîu pierdut între maluri 
înalte, zidite în piatră. Localnicii i-au spus dintotdeauna 
Moulou cel Leneș pentru că abia mai curge obosit la vale, 
aducînd tot mai puţină apă în lacul de acumulare, lac 
modest, tarnsformat în bază nautică. 

Pe aici se înălțau cîndva păduri străvechi de cedri, 
pini şi stejari, întilniţi acum doar ca monumente ale natu- 
rii, monumente răzlețe, apărînd nostalgic dintre albii plopi 
canadieni sau printre livezile cu palmieri. Tot pe aici mai 
întilneai în trecut şi nişte nuci bătrîni, cu uriașe coroane, 
gutui și pruni și meri rotaţi din fructele cărora se făcea un 
cidru gustos. Căprioare zvelte, porumbei și fazani zburdau 
pretutindeni, însoţind fără teamă oamenii pe poteci sau 
prin celebrele vii așezate simetric, în terase. 

Pînă în timpul celui de-al doilea război mondial în- 
treaga zonă a fost protejată, înfiinţindu-se grădini şi 
parcuri, cabane și complexe turistice. Pe coasta abruptă a 
colinei Donna Alba s-a ridicat Monumentul Eroilor. Ca să 
ajungi acolo trebuie să urci 86 de trepte cioplite în granit 
cenușiu. Sus se înalță un obelisc negru pe care tronează 
un vultur cu aripile întinse. În spatele obeliscului există 

minusculul cimitir de cruci dispuse în semicerc. În modesta 
capelă se află placa memorială. 

Pe la sfîrşitul războiului s-a construit în grădina An- 
thurium un spital pentru combatanții întorşi acasă mai 
puţin întregi decît plecaseră. Ulterior, în cartier au dat 
buzna arhitecţii şi constructorii. După cîțiva ani au apărut 
ca din pămînt numeroase școli, clinici, institute știinţitice, 
complexe sportive, staţii-releu pentru televiziune, loca- 
luri de lux, un hotel internaţional, observatorul astronomic. 
vile particulare, baze nautice, iar printre toate șerpuiese 
tot mai pretenţios modernele artere de circulaţie. 

În strategia autorităţilor marile industrii n-au. avut 
acces în acest cartier, cartierul cu cel mai scăzut coeficient 
de poluare altmosferică, cu cea mai blîndă climă. În aceste 
condiții favorabile, horticultura şi silvicultura au trecut 
la un asalt impetuos. După cinci decenii, zona a ajuns o 
o impresionantă grădină botanică. Spaţii largi au fost 
cucerite şi dincolo de marginea orașului. Proprietarii de 
pămînturi și vile au început să se concureze, flora autoh- 
tonă fiind înlocuită în cele din urmă cu livezi de palmieri 
aclimatizaţi, cu plopi canadieni, cu mesteceni din tundra 
siberiană sau cu o luxuriantă vegetaţie ecuatorială. Sere, 
acvarii şi grădini policrome au împiînzit spaţiu după 
spaţiu. Miresme stranii plutesc pînă departe împrejurul 
cartierului. Ştiinţa și tehnica au intervenit cu prompti- 
tudine. Descoperiri uimitoare vin să confirme din cind 
în cînd teza mutaţiilor genetice. Nimic nu mai pare impo- 
sibil : unii au încercat să facă experienţe pentru a deter- 
mina algele marine Laminaria și Macrocystis să producă 
pepeni iar alţii au ajuns la concluzia că nucile de cocos 
sînt un excelent mediu nutritiv pentru orhidee ! 

Cum e şi firesc, din tumultul exacerbat al gingașelor 
pasiuni s-a născut cea mai rapidă ascensiune din întreaga 
istorie a produselor cosmetice. Moda feminină s-a îmbo- 
găţit cu ornamente noi de ordine vegetală. 

În acest univers ameţitor de miresme și culori, con- 
vulsia colectivă generează patimi ascunse, psihoze. Ce 
mai scandal a stîrnit de pildă „epidemia clorofiliană“ ! 

Sînt ani de-atunci. Cineva din consiliul orașului pro- 
pusese organizarea unei suite de concursuri şi expoziţii ale 
aşa-numitelor flori tămăduitoare. Pînă să se adopte o hotă- 

rire oficială, Leman, grafician en vogue, trădind arta 
computerizată, a și creat un inedit simbol al bizarei idei : 
o frunză de plantă tropicală pe suprafaţa căreia alunecau 
boabe de rouă și în fiecare picătură strălucea cite un 
minuscul soare portocaliu. 

Nimeni nu şi-a imaginat însă ce va urma. 

În scurt timp, au început să se.vîndă acţiuni. S-au des- 
chis bănci și laboratoare, s-au angajat celebrităţi ştiinți- 
fice, achiziționîndu-se tehnologii ultramoderne pe sume 
uriașe. Pașnica horticultură individuală a evoluat spre 
noi forme, cea mai rentabilă fiind afacerea la nivel indus- 
trial. Reclame delirante lansau cu promptitudine orice 
produs nou descoperit. Aveai impresia că orășenii vor pieri 
inexorabil fără pastila ,Vorax“, fără trandafirii hinduși 
sau fără așchia de lemn ,„,Tonabetin“ ale cărei efecte mi- 
raculoase nu fuseseră cunoscute pînă atunci în reumatism ! 

Populaţia oraşului aștepta perioada marilor confruntări 
din expoziţii așa cum altădată se aștepta un meci de fotbal 
în finala cupei mondiale ! Organizarea expozițiilor a fost 
însoţită de o atmosferă de carnaval sud-american. Minunat 
prilej pentru ca tainele florei terestre să se destrame una 
cite una și pentru ca oamenii să se bucure de ceea ce 
natura le-a dăruit cu generozitate |! 

Pare straniu, dar titanica muncă științifică nu are 
valoare decît prin rezultatul ei final. Pînă la cunoașterea 
acestui rezultat final anumite etape din evoluţia descope- 
ririlor ştiinţifice ne-au oferit surprize paradoxale, erori, 
ba chiar farse de prost gust. Profitînd de împrejurări, 
firme anonime au introdus pe piaţă produse necontrolate 
suficient. Opinia publică a reacţionat violent. Firmele 
respective au fost date în judecată, plătind amenzi uriașe. 
Seandalurile s-au petrecut cu puţin timp înaintea ultimu- 
lui concurs, concursul rămas celebru prin finalul său inedit. 
Pentru marele premiu s-au confruntat două flori : „Trista 
orhidee“ şi romaniţa ,„Zanny“. 

„Trista orhidee“, cu petale de un negru intens, împrăș- 
tia în jurul ei o aromă fină, persistentă, provocînd aproape 
instantaneu nebănuite melancolii, tristeţi vagi, însoțite de 
lascive amintiri. Plăpînda și graţioasa romaniţă „Zanny“ 
— creată în laboratoarele lui Lew Zannety, celebru indus- 
triaș — secreta un remarcabil antibiotice. 

După opt ore de dezbateri, comisia centrală a dat cîştig 
de cauză orhideei, de unde se vede treaba că oamenii sînt 
dispuşi să renunţe pînă şi la sănătate de dragul unor sen- 
timente frumoase |! | 

În cea mâi splendidă noapte a primăverii, cînd ecourile 
finalei nu se destrămaseră încă, o bătrînă pe nume Olivia 
Haller a sucombat. Avea 70 de ani. Primele constatări au 
indicat un stop cardiac. La puţin timp după deces, pielea 
defunctei începu să se coloreze în verde. Ciudata reacţie 
cutanee a pus în stare de alarmă întreaga familie, în special 
pe Ludovic Haller, soţul, și cunoscut botanist, premiat 
cu ani în urmă pentru coagulanții descoperiţi din seva 
unor palmieri pitici. 

La cererea soţului, autorităţile au intervenit. O comisie 
formată din medici, avînd în frunte pe chimiștii A. Riech 
şi D. Cassel, a început treaba cu tact şi pricepere. Analizele 
de laborator n-au dus nicăieri. Cauza răminea încă ascunsă. 
Autorităţile au reușit să-i convingă pe membrii familiei 
să depună cadavrul într-un container din secţia de crio- 
genie a Spitalului Municipal. Urma ca, în funcție de conclu- 
zia finală a cercetărilor, să se elibereze și autorizaţia de 
înhumare. Pentru eventualele curiozităţi ale presei s-au 
confecționat o serie de argumente stupide. Deruta părea 
deplină. 

Chimiștii și doctorii nu s-au dat bătuţi, reușind să de- 
pisteze în pielea defunctei urmele unei substanțe asemă- 
nătoare cu clorofila. Descoperirea a produs vilvă. Această 
substanţă a determinat stopul cardiac ? Să fi existat o 
relaţie între încetarea funcțiilor biologice ale organismului 
și apariția pigmentului verde ? Alarmaţi, specialiștii au 
năvălit în cartier, adunînd aer în fiole, apă în seringi şi 
ţărină sub microscoape. S-a cerut chiar analiza unor 
esențe și parfumuri extrase din flora locală. Virusologii 
au alarmat cu teste hematologice întreaga populaţie adultă. 
În diferite publicaţii continuau să apară articole fante- 
ziste. Autorităţile au fost asaltate cu întrebări. Pasionanta 
vinătoare de toxine, viruși, și misterioase bacterii s-a 
prelungit săptămîni în şir. Comisia medicală complexă 
analiza zilnic rezultatele. 

Viaţa continua să se desfășoare în. aceleaşi canoane 
cunoscute. În plin uragan de ipoteze și nedumeriri, so- 

prana Evelynne Wallflower moare subit, la 29 de ani, 
fără să cunoască altă glorie decît aceea de a aduce o nouă 
probă sui generis : fenomene identice cu ale Oliviei Heller ! 

„Scandalul nu mai putea fi oprit. Evelynne fusese ne- 
poata bătrînei Haller și cel mai agreat personaj feminin 
din familia acesteia. 

Jean Doberman, ziarist celebru, publică un articol inti- 
tulat „Epidemia clorofiliană“. Făcînd o analogie între cele 
două decese el insistă asupra „fenomenului clorofilian“ a 
cărui natură răminea învăluită în mister. Solicitind inter- 
venţia urgentă a specialiştilor, Doberman nu se dă în 
lături să facă şi unele aprecieri sumbre în legătură cu 
viitorul populaţiei din oraş. 

Alertală, opinia publică a reacţionat violent” Autori- 
tăţile n-au avut încotro şi-au dat declaraţii peste declaraţii, 
la radio și la televiziune, anunţind un amplu program de 
măsuri profilactice. Din fericire panica a putut fi stăvilită. 

În dimineaţa aceea citisem întîmplător articolul lui 
Doberman. Noaptea, tîrziu, Joop K. G. m-a chemat urgent 
la Inspectoratul Poliţiei. Nu mi s-a părut nimic anormal. 

La el în birou se afla Ludovic Haller, prăbușit într-un 
fotoliu, cu chipul" descompus de emoţii, trist, privind în 
gol. Transpirase din abundență. Strîngea în pumn o batistă 
udă. Nu mi-a răspuns la salut. Era un om mic de statură, 
rubicond, blind şi calm, stimat pretutindeni. Moartea soţiei 
îl afectase profund. L-am privit compătimitor, în timp ce 
inspectorul-şef îmi făcea prin aer un gest neprecis, ca şi 
cum mîna lui mi-ar fi indicat să mă aşez oriunde, chiar 
și pe lustra din tavan ! 

— Daţi-mi voie să fac prezentările, ni se adresă gazda, 
cu ton neutru, privindu-ne pe rînd. Domnul Ludovic Hal- 
ler, eminent om de ştiinţă. Domnul Van Mennen, psihiatru, 

M-am înclinat ceremonios. Domnul Haller mă privi 
pieziş, ridicînd în aer pumnul în care strîngea batista. 

— E cum nu se poate mai nimerit ! biîigui bietul om, 
cu voce stinsă, scuturîndu-și capul ca pentru a-şi limpezi 
gindurile. 

— Domnul Haller, se întoarse Joop către mine, a făcut 
o declarație surprinzătoare. După lege am nevoie de un 
martor de specialitate care să confirme că domnul Haller 

este lucid, într-o slare apropiată de limitele normale şi că 
a venit aici din proprie voinţă. 

— Da, da, şopti domnul Haller, clătinînd din cap, şi 
tamponîndu-și fruntea cu batista făcută ghem. Am crezut 
de cuviinţă... mi-ar fi fost imposibil să nu declar autorită- 
ților adevărul... Moartea Evelynei m-a... Privea în gol. O 
lacrimă se strecura grăbită pe orazul său palid și lucios. 
Credeţi că mai e nevoie să repet declaraţia ? se adresă 
inspectorului, fără să-l privească. 

— Nu, nu, interveni Joop K.G. cu blîndeţe. Am impri- 
mat-o. Vrei s-o asculţi ? se răsuci spre mine. 

„Vulpe bătrînă !“ am apreciat, în gînd, lipsa de logică 
a întrebării. Şi cu voce tare : 

— Dacă domnul Haller nu are nimic împotrivă ! 

Acesta mă privi dezorientat, cu ochi tulburi, încă 
umezi, | i 

— Domnule Van Mennen, replică sec inspectorul. La 
propunerea mea, domnul Haller a fost de acord să fii 
chemat pentru a asculta declarația și pentru a semna 
formularele.. Mai sînt trei fotolii libere, domnule Van 
Mennen ! 

Asta însemna că trebuie. să iau loc şi să mă supun 
jocului exagerat de amabilităţi impus de Joop. Am găsit 
un fotoliu lîngă perete. Lampa aprinsă de pe birou îm- 
prăştia o lumină molcomă. 

— Îmi daţi voie să fumez o ţigară ? ne imploră bă- 
trînul. 
~ — Vă rugăm ! insinuă îngăduitor inspectorul, şi începu 
să cotrobăie zgomotos prin birou după o scrumieră. 

Haller scăpă batista lîngă fotoliu. Miinile îi tremurau. 
Scoase un pachet de ţigări, bricheta cu gaz și-și aprinse 
ţigara. Se ridică și puse pachetul pe birou, așteptind liniş- 
tit în picioare pînă cînd Joop îi oferi scrumiera găsită 
într-un sertar. Se reașeză în fotoliu, cam nesigur. Fuma 
ca un novice. Tuşi zgomotos după primele fumuri trase 
în piept. Joop întîrzia declanșarea minusculului aparat 
de lîngă lampă. „Agitaţie psiho-somatică extremă. Con- 
centrare nervoasă redusă“, bizii scurt computerul meu 
cerebral, incapabil să mai adauge ceva. Situaţia era prea 
limpede. - 


— Gaia, domnilor! Declanșez, interveni protocolar 
inspectorul, atingînd cu un deget cutiuța metalică de pe 
birou. Mai întîi se auzi o tuse uşoară... „Mă numesc Ludovic 
Haller, botanist, fost profesor universitar. Am predat 
Ştiinţele naturii în Facultatea de biologie timp de 32 de 
ani... Soţia mea, Olivia Haller a decedat cu puţină vreme 
în urmă. Era... era chimistă. Aici a intervenit o pauză. 
Glasul domnului Haller era grav. M-am prezentat în fața 
dumneavoastră din proprie iniţiativă, nesilit de nimeni... 
Consider că sînt lucid, în deplinătatea facultăţilor mintale. 
Conștiinţa mă obligă să spun adevărul şi numai adevărul. 
Olivia Haller şi-a dedicat întreaga viaţă studiilor și cerce- 
tărilor din vaste domenii ale chimiei. În ultimii 15 ani a 
pasionat-o fotosinteza. Vă amintiţi şi dumneavoastră, desi- 
gur, ce însegmnă sinteza unor substanţe cu ajutorul lumi- 
nii... Pe soția mea o pasiona o problemă... cum să vă spun 
fără să-i jignesc amintirea, o problemă nebunească la prima 
vedere, o idee utopică, un vis. Care suprafața cutanee a 
organismului uman nu s-ar putea transforma într-o uriașă 
uzină care să sintetizeze la nivel molecular substanţe nece- 
sare materiei noesice, materiei cerebrale ? Olivia susţinea 
că acest plus de anumite substanţe ar fi înzecit forța de 
creație umană. Pentru sinteză, plantele dispun de clorofilă. 
Olivia a descoperit o altă substanţă asemănătoare... Odiseea 
acestor cercetări, experienţele efectuate, rezultatele finale 
au fost consemnate de ea în.. peste o mie cinci sute de 
pagini... În dimineaţa de după moartea ei le-am distrus. 
Le-am ars. Pe toate. Ultima experienţă trebuise efec-. 
tuată pe un organism uman. Olivia a convins-o și pe Eve- 
lynne. Timp îndelungat amîndouă s-au supus unui trata- 
ment complex cu anumite substanţe. Aceste substanţe 
modilică la nivel cutaneu structura celulară... N-am 
putut interveni. S-au sinucis... Peşte o stăptămiînă părăsesc 
orașul. Am un văr în Australia... V-aş ruga... această 
declaraţie să nu devină publică...“ 

Inspectorul șef așeză palma deasupra aparatului care 
amuţise. 

— Consideraţi declaraţia satisfăcătoare ? șopti, în cele 
din urmă, bătrînul Haller, tăcerea din birou părîndu-i-se, 
probabil, de nesuportat. Aruncă în scrumieră ţigara stinsă 
între degete. 

Joop K. G. privi gînditor în direcţia lui: 

— Da... Cel puţin pentru această etapă. În cazul cînd 
vor îi necesare şi ale declaraţii, vă vom anunţa. În orice 
caz, noi vă mulţumim, domnule Haller. Puteţi conta pe 
disereţia noastră. Sînteţi liber. Vă dorim o călătorie 
plăcută... 

Amabil, aproape jovial, inspectorul se îndreptă cu mina 
întinsă spre bătrîn, ajutindu-l să se ridice din fotoliu. 
Acesta îi căută mîna pe care i-o strînsese bărbătește. După 
ce se înclină timid în directia mea, domnul Haller părăsi 
cu repeziciune biroul. Uitase să-şi mai ia batista şi pachetul 
cu ţigări. 

— Am rămas fără scrumieră, bombăni Joop. A băgat-o 
în buzunar. Trebuia să-i lăsăm şi noi o amintire, nu ?... Am 
să-i trimit mîine fleacurile astea. Ce stai și mă priveşti așa, 
ca pe o fantomă ? 

În capul meu se produsese o încîlceală de nedescris. 

— O poveste ca asta poate deregla o minte și mai 
solidă decît a noastră! răbufni glasul meu, cam nesigur 
din cauza confuziei în care mă bălăceam. Unde sînt for- 
mularele ?... Şi te-aş ruga să mă laşi în pace! 

Violenţa replicii nu-l clătină pe Joop. Se duse la ușă, 
o deschise larg și privi îndelung pe coridorul slab luminat. 
Trînti ușa, aprinse toate luminile, ridică batista cu două 
degete, luă pachetul cu ţigări, aruncîndu-le într-un sertar 
deschis. 

Miine seară vei primi la clinică vizita lui Haller. 
Dimineaţa va intra în posesia unei invitaţii oficiale... Îl 
întorci pe faţă şi pe dos ! Patru sau cinci ceasuri... Cam atît 
îmi trebuie să răscolese o vilă din pod pînă în subsol. Avem 
noroc. Haller are o vilă modestă, înconjurată de o uriaşă 
grădină... Stătea lingă birou, cu mîinile înfundate în buzu- 
nare, zgribulit, ca şi cum prin cameră ar fi trecut pe 
neașteptate un curent de aer polar. Vezi, lucrează cu 
atenţie. Am nevoie de o fișă completă, minuțioasă, exactă, 
Cînd deschizi un dosar ca ăsta, nu ştii niciodată cine te 
poate plesni peste bot ! 

Mi-ar fi fost imposibil să-l contrazic. După cum tot 
imposibil mi-ar fi fost să-i cer explicaţii. Joop demonstrase 
de-a lungul anilor o uimitoare forţă de analiză, intuise cu 
precizie unde trebuie să-și bage nasul și unde nu. 

— Deci... cazu! Haller ! Bietul om ! 

— Dacă vrei! Olivia Haller nu era femeia care să-și 
permită gafe în ajunul unei descoperiri senzaţionale. Atît. 
Mai departe nu gîndesc. Somn uşor !... Formularele le vei 
semna peste o săptămină. 

Îmi întoarse spatele. Am dat buzna în stradă, inspirînd 
lacom aerul rece şi curat al nopții. 

Peste o săptămînă, Ludovic Haller a plecat sănătos spre 
Australia. A: doua zi după plecarea lui, inspectorul şei 
Joop K. G. a trecut „întîmplător“ pe la clinică. 

— Haller m-a rugat să-ţi transmit salutări ! îmi strigă, 
intrind bine dispus în birou. 

— Ai un talent grozav să mă deranjezi cu tot felul 
de fleacuri, i-am replicat, deşi întimplările bătrînului nu 
mă lăsaseră chiar atît de indiferent. 

— L-am condus pînă la avion. Mi-a făcut impresia 
unui om pentru care viaţa nu mai valorează nici doi bani. 

— M-aș mira să ai mustrări de conștiință... Si cu do- 
sarul lui ce vrei să faci ? 

— La vilă n-am descoperit nimic... Nici cea mai neîn- 
semnată hirțiuţă, nici cea mai banală formulă. Defunctele 
au luat cu ele tot. Cu o grijă diabolică de a nu mai lăsa 
nimic palpabil şi care să încurce zilele celor rămași în 
viaţă ! Bătiînul Haller'le-a completat cpera. A făcut ordine 
si curăţenie. Laboratorul semăna cu o spălătorie pe unde 
nu trecuse încă nici măcar o vaporoasă batistă de damă. 
Performanţă unică! Grija perfectă de a nu lăsa urme 
poate ului şi pe cel mai neghiob chimist. Pe unul ca mine 
îl poate obliga să fluiere -admirativ. Lipsa de probe “este 
atit de evidentă, încît pe ultima pagină albă din dosarul 
în cauză voi scrie cu majuscule: CAZ NEINȚELES ! Şi 
dosarul va trece să îmbogăţească arhiva personală a celui 
de faţă... Clorofila asta reprezintă a opta enigmă nere- 
zolvată din viața mea. Să nu mă înţelegi greșit. Dosarul 
va rămîne deschis. Ca şi toate celelalte. Chiar dacă o 
lume întreagă mi se va împotrivi. 

Torentul acela verbal mă cam strivise în fotoliu. L-am 
privit pe Joop cu suliciente rezerve, departe de a mă 
lăsa influențat de pledoaria lui cam confuză. . 

— După cite înţeleg, crezi că această experienţă ştiinţi-" 
fică ar mai fi putut interesa şi alte persoane ? 

— Nu ştiu. Încă nu știu. Nu mă pot bizui decît pe 
timp. Sau pe șansă... Dar ne-am luat cu vorba și am uitat 
să-ţi spun ceea:ce era mai important. Vila și laboratorul au 
ost donate de Haller unei doamne cu care ai întreținut 
cindva anumite relaţii : Irmgard Renate Stein, 

Au trecut de atunci nişte ani. Experiențele Oliviei Hal- 
ter au fost date uitării. Clorofila își continuă opera sa 
binetăcătoare în viaţa cartierului de est, în timp ce eu 
rulez, cu viteză redusă, pe şoseaua principală a acestei 
intinse zone din oraş. Bătrina mea Suzy mirîie nemulţu- 
mită sub soarele torid. Miresme parfumate mă învăluie din 
ioc în loc şi sub năvala atîtor amintiri şoseaua nu poate 
[i decit pustie. 

Clinica particulară de psihiatrie, condusă de Irmgard 
Renate Stein, se află dincolo de Colina 'Urșilor, în fostul 
parc Poney. Gîndul că o voi revedea pe Irmy îmi dă o 
stare de spirit ambiguă, bucuria reîntilnirii cu o veche 
prietenă fiind umbrită de inefabile tristeţi. Fac un efort 
s-o revăd în închipuire aşa cum arăta atunci, la 22 de 
ani. Imaginea i se decupează limpede din amintiri, capătă 
contur în fața parbrizului și apoi vine lingă mine, înfio- 
rîindu-mă cu prezenţa ei. „Ne leagă încă din institut o prie- 
tenie solidă, dragă Irmy“ şoptește nesigur un gînd. Mă 
intorc s-o privesc. Imaginea a dispărut. 

Reduc și mai mult motorul, furișîindu-mă vinovat în 
lumea plină de farmec'a trecutului, fără să mă împotri- 
vesc amintirilor care mă ademenesc mereu cu glasuri 
confuze. 

Cînd am cunoscut-o, purta pantaloni albaștri, strimţi, 
mulaţi pe coapsele înguste și pe picioarele lungi, de sări- 
toare în înălţime. Bluza galbenă, fără mîneci, îi scotea în 
evidenţă umerii largi, rotunzi, și braţele admirabile, cu 
pielea cafenie, arsă de soare. Ne-am ciocnit unul de altul 
pe un cordior, neatenţi amîndoi pe unde călcăm. Mi-am 
cerut scuze. A făcut cîţiva pași... S-a întors apoi, privin- 
du-mă curioasă şi calmă. „Nu e bine să treci mai departe 
fără să știi ce lași în urmă! rosti sec, melodios, întinzîn- 

du-mi mîna. Sîntem viitori colegi. Îmi dai voie să ţi-o iau 
înainte ? Irmgard Renate Stein !“ Francheţa cu care mă 
abordase era dezarmantă. „Van Mennen“ mi-am revenit, 
scrutîindu-i chipul. Avea ochii. mari, înnoptaţi, cu gene 
grele. Bărbia voluntară și nasul mic i-ar fi dat o notă 
ce austeritate dacă n-ar fi fost gura cu buze pline, roşii, 
trădînd o sensibilitate fascinantă. O priveam, încă ușor 
nedumerit, cînd o pufni risul. Ridea copios, cu un amu- 
zament lipsit de orice intenţie jignitoare. Redeveni la 
fel de repede serioasă. „Sînt o fată ca toate celelalte. Nici 
frivolă, dar nici prea gravă, nici romantică, dar nici plato- 
nic-idealistă... Mă supun vieții. Ea îmi dictează ce trebuie 
să fac. Să nu ţi se pară că aș putea fi altfel... Nu vrei să ne 
plimbăm pe undeva ? Azi sîntem liberi.“ Scurt și ferm 
îmi luă mîna şi mă trase după dinsa... Poseda o splendidă 
mașină „Austin“, galbenă, cu patru locuri, parcată în 
spatele institutului. Mi-a deschis portiera, s-a ureat la 
volan și fără să mai adauge ceva a demarat violent. Con- 
ducea elegant, cu siguranța femeii care și-a luat carnetul 
„de conducere la 16 ani. Pe traseu nu mi-a acordat atenţie, 
de parcă ar fi avut alături o geamandură. 

"Nu reușisem să-mi închei rodajul social. Eram conştient 
că viața mă întimpină cu asprime, capricioasă, iar oamenii 
trec pe lingă mine indiferenți. Contradicţii tulburătoare 
îmi clătinau universul afectiv. Dragostea mai reprezenta 
încă pentru mine un tărim fabulos care mă fascina. Cîndva, 
o blondă, naivă şi cuminte îmi înlănțuise cu amîndouă 
brațele gitul și se rostogolise în existența mea cu șoapte 
și uitări de sine. Am purtat-o pe brațe pînă cînd ne-am 
despărţit. Orăşelul de la poalele munţilor rămăsese 
de-atunci pustiu. Ce căuta acum lîngă mine fata aceea 
străină ?... Irmgard Renate Stein! Un simplu cavriciu ? 
Dorinţe confuze ? Nevoia unei prietenii ?... Mi-am alungat 
gîndurile. Ajunsesem pe aleea unei grădini. Noua mea 
cunoştinţă părea că nu se gîndeşte la nimic. Cu un gest 
nervos a deschis portiera. Aerul rece mirosea a brad 
proaspăt. „Un regat pentru o şoaptă ! strigă, răsucindu-se 
spre mine. De unde ai venit ?“ „De prin munți, am îngînat, 
și părul blond al iubitei de odinioară curgea în șuvițe 
strălucitoare între noi... E un bar prin apropiere. Dacă 
vrei... Ar fi poate mai vesel.“ „Nu. Prefer iarba. Sau o 

bancă. De lemn... N-ai minţit. Miroși încă a fîn abia cules 
și a munţi învăluiţi în neguri. Dacă te caut, mai ai zăpadă 
în buzunare. Ai uitat-o acolo din copilărie... Se prelinse 
suplă din maşină. Nu mă puteam mişca. Îmi întinse mîna. 
Vino ! Pariez că de atitea emoţii ai nasul reee !“ 

Am găsit banca. Pe aproape susura un pîriiaș, săltînd 
anevoie din piatră în piatră. Umbrete serii începuseră să 
se adune pe sub copacii bătrîni. Fata luase din maşină 
o poşetă mică, neagră. O deschise. Îmi căutam lîngă ea un 
gînd. „Nu fumezi ?“ mă întrebă, clipind rar. „Mulţumesc ! 
Nu m-am putut obişnui.“ Mă simțeam ca gîndacul pus 
sub lentila microscopului. Şi-a aprins ţigara cu gesturi 
domoale. După ce a aruncat bricheta în poșetă m-a privit 
îndelung. Întunecimi delicate îi pluteau sub arcadele fine 
ale ochilor. Din adîncul ființei mele se înălța, timidă 
uimirea... „Tu crezi în intuiţie ?“ şopti dintr-o dată, se- 
rioasă, urmărind şuviţa fumului care se dăstrăma lent. 
„O să am timp să aflu, dacă n-am făcut-o pînă acum“, 
am răspuns evaziv, banal şi surprins. „Intuiţia a avut 
pentru mine rolul unui sietnic, reluă gînditoare. Nu mă 
refer la clasica intuiţie feminină. Altfel.“ Aruncă ţigara pe 
alee. Se sculă și o stinse sub talpă. Se așeză din nou lîngă 
mine. „N-ai simţit niciodată cum te cheamă o amintire ?... 
Porneşti domol după ea, plutind ca într-o apă somnoroasă. 
Nu trebuie să te întrebi de unde şi de cînd e amintirea. 
Important e că se transformă în imagini. Străine sau cu- 
noscute. Tu eşti o amintire străină.“ Tăcu. Am încercat 
s-o înţeleg. „,Subconştient ? Funcţii senzoriale nedefi- 
nite ?...Fenomen oniric imprevizibil ?... Poate lipsa mea 
de experienţă...“ Nu găseam ieşire din impas. Gîndurile 
refuzau să prindă contur. „Van, dă-mi voie să-ţi spun aşa, 
susură glasul ei, pierzindu-se parcă în celălalt susur, al 
micului piriiaş ce aluneca șovăelnic din piatră în piatră, 
nu semeni cu nici unul dintre bărbaţii pe care i-am cu- 
noscut.“ „De unde ştii?“ „Intuiţia !“ „Te poţi înșela !“ 
„Pluteșşti la suprafaţă !... Toţi m-au dorit fizic. Unul singur 
m-a iubit cu pasiune. Și nu mi-a cerut să trec prin patul 
lui. Am alergat după el ca o nebună... Idealismul în dra- 
goste e catastrofal !* Citeva clipe am tăcut, simţindu-i 
tristețea din glas. „Viaţa afectivă înnobilează condiţia 
umană, m-am grăbit să declar. Mai sînt şi principiile... Nu 

toți bărbaţii...“ „Le rog! mă întrerupse. Mentalităţile 
voastre masculine au un profund caracter comercial.“ „Te 
contrazic ! am protestat nu prea convins. Cred în iubire. 
E singura certitudine a drumului nostru spre...“ „Spre 
ce ? mă ironiză ea. Spre cine ? Vezi că nu ştii ?“ „Ce cauţi 
în Institutul de Psihologie cu astfel de idei ?“ „Vreau să 
învăţ să cunosc oamenii, Van ! Nu i-am înţeles pînă acum. 
Singurătatea e dezgustătoare, mă sperie. Am crescut fără 
mamă. Tata, un celebru fabricant de echipamente spațiale, 
n-a găsit timp.. Ce prostie ! Uite, îmi tremură glasul !... 
Am avut o prietenă bună. A plecat în Anglia. Sint mereu 
singură. Ţi-ai imaginat vreodată cît de tristă e singurătatea 
unei femei ?...“ Şi-a aprins altă ţigară. Seara foșnea nevă- 
zută pe lîngă noi. Nişte păsări fîlfîiră zgomotos. Îi auzeam 
respiraţia. „Ți-am înţeles ochii. Porţi în ei atita lumină !... 
Nu mă înţelege greșit. N-am atins pragul exaltărilor. 
Doar un simplu dezechilibru afectiv. Fenomen tranzitoriu... 
Crezi în destin ?... Al meu... Sînt ca o dună de nisip mişcă- 
tor, Zile și nopţi vin și trec, modelînd-o mereu, schimbîn- 
du-i forma, făcînd-o de nerecunoscut. N-am cum să evadez. 
Sint prizoniera acestei lumi. Mă întorc la ea mereu. Și 
mă simt străină... Într-o lume străină. Mi-e teamă -să mai 
cutreier singură singurătăţile...“ Liniştea căzu brutală 
între noi, ca o sfișiere neauzită de ape, despărţindu-ne. 
O priveam curios, abia reușind să-i descopăr umbra, să-i 
recunosc chipul, simțind că trebuie să-i întind mina și s-o 
opresc, să nu piară pentru totdeauna în adîncul nopții. 
Mi s-a făcut frig. Parcă aș fi pătruns pe neașteptate într-o 
peșteră. Mina mi-a rămas inertă. „Ai predilecție pentru 
expresia poetică, îmi auzii glasul. Dominanta afectivă... Nu 
mă pricep la... E o reacţie firească a personalităţii tale. 
În angrenajul social dur...“ Confuzia propriilor idei ajun- 
sese să mă exaspereze. De ce mă ambiţionam prosteşte 
să-i vorbesc ? Ce rost aveau cuvintele ?... Căuta un bărbat, 
sperînd ca în felul acesta să-și umple cu ceva imaginarul 
„gol sufletesc ?* ,„„Domnișoară Irmgard Renate Stein, făcui 
timid, uneori viaţa ne apare ca un labirint fără ieșire. 
Tendinţa spre solitudine e accidentală și firească, dacă ne 
gîndim la dificultăţile ce intervin în adaptarea la condiţiile 
externe...“ „„Ipocrizie pedantă ! izbucni, întrerupîndu-mă. 
Mă clatin ! Am nevoie de forța ta. O intuiesc !“ Privi la 


64 


ţigara stinsă. O aruncă. „De ce nu apelezi atunci la expe- 
riența unui academician ?“ reacţionai spontan. „Vrei să 
mă ajuţi ?“ şopti, cu voce tremurătoare, învinsă parcă 
de propria dorinţă de a mă convinge. Spaima urca în mine, 
blocîndu-mi gindurile. Brutalitatea destăinuirii, aparenta 
lipsă de logică, dorinţa finală, toate la un loc se respingeau, 
atrăgîndu-se. De ce eu ?... Tocmai eu ? „Sufletele oame- 
nilor au mai multe taine decît există între cer şi pămînt“ 
îmi trecu anapoda prin cap... Cum să aplic formula SPR ? 
— stimuli, personalitate, reacţie... Ce complicată e viaţa ! 
„Domnișoară, sînt nepregătit. Cred mai degrabă că e vorba 
de lipsa cristalizării afective, vreau să spun... mă refer la 
fenomenul de transfigurare, de integrare progresivă a 
sentimentelor pe plan social... “ M-am întors. Banca era 
goală. Domnişoara Irmgard Renate Stein considerase ne- 
cesar să se retragă, să fugă, nedorind să mai afle cît de 
subtilă e arta de a călca în străchini ! 

Mi-a atras atenția podul zvelt și alb. Ajunsesem pe 
firul văii. Toropit, subțirel, Moulou cel Leneş curgea som- 
noros între digurile înalte de piatră. În scurt timp urcam 
pe serpentinele largi ale pantei. Un suflu răcoros venea 
dinspre pădure. Din sens invers apărură niște cicliști. În 
urma lor rulau trei mașini burduşite cu arbitri. Deasupra 
coloanei își face apariţia un e licopter. Zboară la mică înăl- 
țime, grațios ca. o lipeluiă. 

De după prima curbă îmi iese în cale un ciclist, rătăcit 
pesemne din pluton. Poartă maieu roșu. Pedalcază nebu- 
neşte, intins peste ghidon. Se îndreaptă direct spre mine. 
Claxonez cit pot, frînele mașinii serișnesc ascuţit. Sportivul 
își înalță capul și trece fantomatic, fluturindu-și mîna 
deasupra capului, recunoscător. Tresar ! „Cu cine semăna, 
Doamne, cu cine ?... Cu George Hay !“ 

Respir profund. Demarez nesigur din marginea șoselei. 
„În fond, mă trezesc gîndind, sportul a adus adevărata 
faimă a oraşului nostru. Nu trebuie să negăm, desigur, nici 
faima expozițiilor horticole. Dar cine şi-ar fi închipuit 
odinioară că în numai trei decenii vom dispune de 60 de 
complexe sportive și că numeroși atleți și atlete vor cîştiga 
titluri olimpice sau mondiale ?... Și parcă gloria pr ofe- 
sională de unde ni se trage ? Nu tot din sport ?“ 

Trecutul mă cheamă din nou. Răscolesc prin amintiri..; 
Revăd cu limpezime dimineața însorită în care m-am 
prezentat la Tsunami. M-a primit chiar domnul Yamada 
Hyo Toshiba — pe atunci șeful comisiei tehnice. Mi-a 
propus cu dezinvoltură să-i testez atleţii şi să-i recomand 
selectiv pe eventualii campioni ! Propunerea mi s-a părut 
aberanță. Am acceptat-o, totuși, din raţiuni cam confuze. 
După minuţioase investigaţii am ales 15 sportivi, desco- 
perind metode originale pentru testarea lor. Unsprezece 
au ajuns campioni. În scurt timp am fost numit şeful 
clinicii de psihiatrie din oraș. Gloria profesională mi-a 
bătut la ușă. M-am făcut că n-o bag în seamă, aşa cum nici 
pînă în ziua de azi nu dau doi bani pe ea. 

Irmy reapare subit, își face loc printre obsedantele 
amintiri. 

Ne-am revăzut în curtea facultăţii. M-am oprit în a 
ei fără să scot un cuvînt, privind-o cu seriozitate. Su 
ochi avea cearcăne adînci. A încercat să suridă, obosită. 
„Hallo, Van !“ mi-a spus, întinzîndu-mi mîna. „Hallo, 
Irmy !“ i-am răspuns, ca și cum ne cunoșteam de 
secole. „N-am dormit. Nu mai am putere“ adăugă, ocolin- 
du-mi privirile. Și-a mutat geanta colorată pe celălalt 
umăr... „Cu ce te pot ajuta ?“ am spus simplu, descoperind 
în clipa aceea că eram trist, foarte trist. „Mai ai puţină 
zăpadă în buzunare ? Fă-mi un bulgăre...“ șopti, încrun- 
tîndu-se. „E o farmacie pe bulevard. Dacă vrei...“ Nu 
mi-a răspuns. Am ieșit împreună pe poarta facultăţii, 
tăcuţi, simţindu-ne parcă jenați că sîntem alături. Bule- 
vardul era cenuşiu şi fierbinte. Nu reușeam să mă gîndesc 
la ceva anume. „Lasă-mă singură, Van !... Ne vom vedea 
mîine. Deschise portiera maşinii și aruncă geanta înăun- 
tru. În seara asta plec la munţi. Aici simt că mă înăbuș. 
Mă privea cercetător, oarecum neliniştită. Am să-ţi aduc 
mîine dimineaţă o crenguță de brad. Te voi aștepta în 
parc. La revedere !“ 

Frînez brusc. Simt nevoia să înghit un uriaș bulgăre 
de gheaţă. Și să inspir adînc. Şi să rup crengile din toți 
brazii orașului. O mașină lungă, fumurie, trece val-vîrtej, 
claxonînd puternic. Am oprit în pantă !... În dimineața 
aceea de neuitat am reîntilnit-o. 

Pe aleea pietruită din parc se oprise o broască țestoasă. 
Lumina soarelui turna printre arbori coloane strălucitoare. 
Irmy îmi așezase pe umărul stîng crenguţa de brad adusă 
din munţi. Stăteam unul în faţa celuilalt, privindu-se ne- 
liniștiți. „O noapte albă trece mai repede decît una cu 
vise“ am făcut, cu voce stinsă, prima observaţie. „Nimic 
din ceea ce e omenesc nu mi-e străin !“ mi-a răspuns, şi 
a suris trist. „Nu te-am înţeles încă...“ „Mă vei iubi, Van. 
Mai devreme sau mai tîrziu. Te voi iubi.“ Mîna îi alunecă 
pe lîngă trup, lipsită de puteri. Pierzîndu-și echilibrul, 
creangă de brad se rostogoli pe pietriș. Broscuţa veni s-o 
cerceteze... „Ne vom întilni mereu și nu ne-o vom spune 
niciodată. Prietenia nu e raţiunea supremă a existenţei...“ 

O rîndunică în zbor desenează deasupra şoselei volute 
graţioase. O ajung din urmă. Ţișneşte pe verticală, pier- 
zindu-se în albastru. O liniște nefirească se întinde pînă 
departe în jurul meu, o liniște adiîncă, densă şi pe care 
nici mormăiala bătrînei mele Suzy nu o destramă. Plutesc 
parcă prin oceanul acela de tăceri imaginare, fiindu-mi 
teamă să n-o pierd din amintiri pe Irmy, surprins pînă la 
uimire de violența reacţiilor subconșştiente. „Tensiunile 
emoţionale ale trecutului, cîmpul K“ îmi spun, respingînd 
însă orice tendinţă de analiză sau autocontrol. Alunec în 
trecut cu voluptate. 

La sfîrşitul primului an de studii Irmy ajunsese o stu- 
dentă strălucită, severă cu ea însăși și cu ceilalți. Dotată 
cu un temperament tonico-energetic și cu o prodigioasă 
memorie, reușise să se impună. Impresionantul ei volum 
de cunoștințe științifice, profunzimea observaţiilor i-a 
obligat pe toţi s-o considere, încă de pe atunci, o reală 
speranţă în complexul domeniu al psihologiei. 

"Cum era şi firesc, prietenia noastră avusese și faze 
critice, determinate, în mare măsură, de dorinţa mea de 
a-i cunoaște sentimentele intime. Inteligența cu care a 
reușit să nu şi le trădeze a rămas pentru mine o enigmă, 
învăluită de regrete si tristeţi. Arta cu care mi-a temperat 
elanurile afective a fost atît de desăvîrșită încît, în cele 
din urmă, mă obligase s-o respect și s-o admir în același 
timp, fără să mai trec prin chinuitoarele complexe ale 
orgoliului masculin jignit. 

După cel de al doilea an de studii, personalitatea ei s-a 
cristalizat. Atrăgindu-i atenţia, în special, recrudescenţa 
maladiilor psihite, organizase în paralel cu învăţătura, 
investigații şi cercetări cu caracter particular. Își cumpă- 
rase în cartierul de est o vilă modestă, cu un singur etaj, 

e care a utilat-o de sus pînă jos cu aparatură științifică. 
ncepusem s-o cunosc foarte bine. Nu prea avea obiceiul 
să-și trădeze intenţiile, nici chiar în faţa celui mai bun 
prieten. În afara unor vagi informaţii, nu găsise de cu- 
viinţă să-mi spună cîtă încredere acorda acestor cercetări. 
Mäi mult, vreme îndelungată accesul la vilă mi-a rămas 
interzis. l 

În al treilea an de studii, Irmy mi-a oferit noi surprize, 
manifestînd un profund interes pentru anumite aspecte 
din biochimia moleculară, din electronică şi cibernetică. În 
perioada aceea am întilnit-o tot mai des în compania unei 
studente care urma cursurile facultăţii de cibernetică, 
Emilia Krestel. 

Pe această Emilia Krestel o cunoscusem în cu totul 
alte împrejurări, cu ocazia unor concerte date la clubul 
studenţilor. Admirabila ei voce, cultivată prin studii mu- 
zicale, cîntecele interpretate cu delicateţe şi gust artistic 
o impuseseră atenţiei unanime. În mod paradoxal, aceste 
aptitudini, care-i aduseseră recunoaşterea specialiştilor şi 
admiraţia publicului, n-o interesau. ,„,Capricii trecătoare 
pe portativul înșelător al tinereţii“ obișnuia să spună, mai 
în glumă, mai în serios, ori de cîte ori vreo somitate muzi- 
cală încerca s-o convingă să părăsească studiile științifice 
pentru a se dedica muzicii. 

Prietenia dintre Emilia Krestel și Irmy se transformase 
însă pe negîndite și într-o importantă problemă pentru 
viitoarea mea profesiune. Practica medicală din clinicile 
sau spitalele unde aveam acces nu reușise să mă satisfacă 
pe deplin. Încă de pe atunci, mă pasionase psihologia con- 
duitei, ale cărei principii îmi dăduseră cheia înţelegerii și 
pătrunderii în tainicul univers uman. Dar mult mai tîrziu 
aveam să descopăr labirintul ascuns în simplitatea unei 
definiţii : „...studiul omului în raport cu universul şi mai 
ales în raporturile sale cu ceilalţi oameni“. 

Căutasem înfrigurat subiecte pentru studii şi obser vaţii, 
pină în clipa cînd am revăzut-o pe Emilia Krestel, clipă 
în care mi-am spus : ecce homo ! 

Numai așa aş fi putut să-mi explic irezistibila dorință 
ce m-a împins să-i urmăresc o pornind, evident, 
de'la banala întocmire a unei si ma banale fise... 


Emilia Krestel împlinise 24 Pi ani. Natura o hărăzise 

cu remarcabile calități : creolă, graţioasă, fizic desăvirşit, 
simetrii fizionomice pline de farmec, temper ament meri- 
dional — personalitatea ei feminină fiind dublată și de o 
profundă inteligenţă. Extravaganta explozie genetică 
avusese la, origine pe Wolf Krestel, olandez, tehnician 
electronist la Tsunami, Julia Krestel, triplă campioană 
sondială în patinajul artistic şi care se trăgea dintr-o 
modestă familie de spanioli. Deși încă din copilărie Emilia 
demonstrase superbe calităţi vocale, maică-sa visa s-o 
lanseze în arena patinajului artistic mondial. Antrena- 
mentele sportive sistematice, epuizante, îi umbriseră ani 
la rînd viaţa. În marile competiţii, totuşi, Emilia n-a reușit 
să se urce pe podium. Situaţie descurajantă, pe fondul 
unor relaţii tot mai încordate cu romantica sa mamă. Din 
cauza acestor eşecuri, în pragul adolescenţei — atunci 
cind toată lumea rămăsese convinsă că fata va porni pe 
drumul sigur al unei strălucite cariere artistice — Emilia 
Și-a manifestat dorinţa de a studia electronica și ciber- 
retica ! Tatăl s-a supus acestei dor inţe, Emilia și-a început 
cu pasiune studiile. Pentru a nu-și dezamăgi familia şi 
prietenii, se angajase să cînte de două ori pe săptămînă 
în barul de noapte Puk. Ciîntecele ei populare — în special 
cele olandeze — făcuseră faima barului. Idealul sportiv 
părea abandonat pentru totdeauna. 

Emilia Krestel moştenise din partea mamei un tempe- 
rament exploziv, nu lipsit de inerente pericole. Între 
18 şi 21 de ani fusese implicată în citeva scandaluri amo- 
roase, scandaluri amplificate în oraș. De pe urma lar 
Emilia s-a ales cu aura unei distinse celebrităţi ! 

Frumuseţea, exuberanţa şi tinereţea ei — ca și toate 
celelalte la un loc — îl tentaseră pe un bunic din partea 
tatălui, fost luptător în rezistența olandeză în timpul celui 
de-al doilea război mondial, să-i găsească o poreclă justifi- 

cată : Dolle Dinsdag ! (Marţea nebună !) În cele din urmă 
porecia i se transformase în pseudonim ! 

Cam așa stătuseră lucrurile în primăvara anului trei, 
pe cînd Emilia reușise să se îrnprictenească fulgerător cu 
Irmy. Discreția desăvirşiiă a bunei mele prietene nu mă 
împiedicase totuşi să fac fel de fel de presupuneri, toate 
plauzibile. În fond, prietenia lor ar fi putut izvori din 
pasiuni științifice comune, chiar dacă viitoarele lor acti- 
vităţi nu s-ar fi condiționat reciproc. Pe de altă parte, 
Irmy manifestase un interes deosebit pentru biochimie şi 
cibernetică şi nu s-ar fi impiedicat de nimeni și de nimie 
pentru a-i solicita Emiliei ajutorul. Oricum, ideea apelului 
la aceste discipline științifice mi s-a părut mai mult decât 
promițătoare. Singura dilemă, asupra căreia nu avusesem 
timp să reflectez, se născuse din constatarea că cele două 
bune prietene aveau structuri psihice total diferite... Pro- 
babil că Irmy sesizase „cumplita“ mea curiozitate. Pe la 
sfîrșitul primăverii, într-o seară splendidă, mi-a propus 
s-o vizitez. Am ajuns la vilă după ora 21. În laborator, 
împreună cu Irmy, se aflau încă două persoane : doamna 
Olivia Haller şi Emilia Krestel. După ce am fost recoman- 
dat, doamna Haller s-a retras, sub pretextul orei înaintate. 
Fetele îmi pregătiseră o cafea și gustări. Amîndouă erau 
mai tăcute ca de obicei. poate chiar grave. Am atacat cu 
poftă ce s-a servit, sporovăind ba de.una, ba de alta, remar- 
cînd parcă pentru prima dată uriașa diferență dintre po- 
sibilităţile materiale ale bunei prietene și modesta mea si- 
tuaţia. Numai aparatura ultramodernă din laborator ar fi 
scos din minţi un academician ! Tocmai sorbisem din ca- 
feaua fierbinte cînd Irmy s-a hotărît să tragă mai aproape 
fotoliul, aşezîndu-se în aşa fel, încît să mă poată privi 
direct în ochi. „Emilia, controlează, te rog, securitatea la- 
boratorului !“ Aceasta trecu în linişte lingă un aparat 
scund, cenușiu, care semăna perfect cu o veche orgă elec- 
tronică. Plimbîndu-și degetele pe claviatura albă, Emilia 
urmărea anumite impulsuri luminoase pe ecranul montat 
la pupitru. Lumina din laborator s-a stins pînă la limita 
unui semiîntuneric plăcut şi intim. Dolle Dinsdag rămăsese 
în picioare, privindu-ne glacial. Halatul alb, închis pînă 
sub bărbie, îi dădea o notă austeră, iar în lumina difuză 
chipul ei ars de soare părea șlefuit în abanos. 

Măsurile drastice de prevedere mă surprinseseră prc- 
fund, nereușind să înţeleg la ce folosesc. Totul semăna cu 
o farsă. Le-am privit contrariat, pe rînd, în aşteptare:: 
unei explicaţii. Irmy a surîs enigmatic, oferindu-mi chiar 
unica șansă de a mă enerva. Poate cealaltă prezenţă, a 
Erailiei, neașteptată pentru mine în seara aceea, să-mi fi 
produs subtila şi persistenta surescitare. Oricum, în gene- 
roasa ei atitudine, Irmy îmi oferise întotdeauna prilejul 
de a rămîne singur... „Dragă Van, mă trezi la realitate 
glasul ei, blînd şi ocrotitor, în discuţia noastră din această 
seară sentimentele se exclud. Nimic nu este aberant în 
măsurile de precauţie pe care le luăm. Aici, în spaţiul 
acesta pitoresc, original dacă vrei, stă ascunsă ideea une! 
descoperiri ştiinţifice îndrăzneţe. Ideea îmi aparţine. Ea 
mi-a ucis adolescenţa... Datorită ei am venit în institutul 
de psihologie. În ultimii ani am întreprins numeroase 
studii și cercetări care mi-au facilitat înţelegerea în pro- 
fuzime a unor fenomene, confirmîndu-mi pe deplin suita 
ipotezelor teoretice. Am fost însă obligată să apelez şi la 
virtuțile ciberneticii. Emily mi-a acordat ajutorul necesar, 
cu toate că nu cunoaşte decit parţial problematica desco- 
peririi. Prin cercetările efectuate de doamna Olivia Haller 
în domeniul biochimiei, cercetări rămase în suspensie, o 
nouă ipoteză îmbogățește radical ideea mea iniţială... Irmy 
se întrerupse, privindu-mă insistent, gravă, prea gravă 
pentru declaraţia făcută. „M-ai făcut curios“ am replicat 
calm, fără nuanțe, cu dorinţa intimă de a rămîne în 
expectativă, ştiindu-mă cît sînt de vulnerabil în faţa ei. 
Apoi m-am întors, căutind-o din priviri pe Emilia, pentru 
a mă convinge parcă dacă participă și ea la discuţie. Fata 
își aprinsese între timp o țigară. 

Pe Irmy o pufni rîsul. Ridea ca odinioară, sincer, cu 
acel copios amuzament interior, reușind ca prin farmec să 
mă tulbure. „Dragul meu, pledoaria ta a avut valoarea 
unui discurs academic! spuse ea, dar redeveni imediat 
serioasă. Important e să mă asculţi pînă la capăt... Orice 
descoperire include, în primul rînd, profunda etică a crea- 
torului ei. Orice act științific este, înainte de toate, un act 
moral. Conştiinţa mă obligă să-ţi declar cu francheţe că 
această descoperire — sub aspect moral — mi-a ridicat 
multiple dileme. Mi-am imaginat... îmi imaginez, totuși, 

ce posibilităţi va deschide pe tărim social sau... Van, îți 
cunosc valoarea morală, intuiesc viitoarea ta capacitate 
stiinţifică. Te-am chemat să-ți propun colaborarea !“ 

Liniştea se prăbușise dintr-o dată peste mine, apăsă- 
toare, de nesuportat. Laboratorul căpătase proporții nefi- 
rești, dilatîndu-se în toate direcţiile, pierzindu-se într-un 
întuneric opac străin și rece şi din care numai ochii. ei 
— ochi imenși străluminaţi din adîncuri — iradiau tainice 
efluvii. Altundeva trebuie să fi ţipat bucuria, undeva 
departe, acolo unde nici gindul n-ar fi ajuns, pentru a mă 
lăsa copleșit de tainica lor lumină. N-aveani decît visul 
cum să-l cuprind, minuscul, rotund și alb ca o. minge de 
ping-pong. „Te iubesc, Irmy, te iubesc, susura visul. Am 
alergat încoace sperînd într-o minune. Dar totul este 
inutil, inutil...“ Am făcut un uriaș efort pentru a nu-mi 
trăda dezamăgirea. „Îţi mulţumesc pentru propunere, ex- 
plodă glasul meu. N-am cum să cred că ţi-aș putea fi 
colaborator.. Am alte planuri după absolvire. Asta nu ne 
va împiedica să rămînem prieteni. Cit despre descoperire... 
Vă felicit şi vă doresc succes !... Contaţi pe discreţia mea.“ 

Pe la sfîrşitul anului trei, din cauze obscure, relaţiile 
dintre Emilia și Irmy încetaseră. După încheierea cursu- 
rilor am aflat surprins că Irmy își vinduse vila, aparatura 
expediind-o spre o destinaţie necunoscută. În vacanţa de 
vară Irmy mă anunţase printr-o laconică scrisoare despre 
hotărîrea ei de a păsări institutul şi de a pleca în America 
unde, la dorinţa expresă a tatălui, va încerca să-și termine 
studiile. 

Multă vreme nu ne-am mai văzut. Corespondenţa a 
rămas unica noastră relaţie. A revenit în oraş după 11 ani. 
Eu ajunsesem medic psihiatru. Publicasem şi cîteva vo- 
lume de studii complexe asupra comportamentului uman. 
Elsa născuse primii copii. Am aflat că după absolvire 
Irmy făcuse practica medicală în numeroase clinici ameri- 
canc, ca și în alte părţi ale lumii. Asupra vieţii ei intime 
păstrase o discreţie absolută. Nu considerase necesar să se 
mărite. l l 

Urmărisem de-a lungul timpului orice informație pri- 
vitoare la activitatea ei ştiinţifică, în speranța că nu aban- 
donase cercetările începute cîndva alături de Emilia 
Krestel, motiv pentru care, nu de puține ori, am și încercat 

să-i aflu intenţiile. Spre surpriza mea, Irmy a ocolit cu 
grijă orice discuţie asupra acestui delicat subiect, ca şi 
cum niciodată nu fusese vorba despre așa ceva. 

Iar într-o bună zi ne-a adus la cunoştinţă că revine 
acasă pentru a construi o clinică de psihiatrie, o clinică 
ultramodernă. Moștenise, după moartea tatălui, o impre- 
sionantă avere. Evident, ne-a consultat şi pe noi. Elsa 
i-a propus să-și aleagă terenul în cartierul de est, cartier 
unde poseda şi modesta vilă Diţă în dar de la defuncta 
Olivia Haller. 

Trecuseră de atunci opt ani. Irmy practicase medicina 
mai mult prin străinătate. Ne scrisese foarte rar, anun- 
țindu-ne din cînd în cînd despre mersul lucrărilor, sau 
rugîndu-mă să-i recomand specialiști pentru viitoarea ei 
clinică. Întimplătoarele reveniri în oraş se soldaseră cu 
sporadice contacte și mai întotdeauna Irmy insistase să 
nu i se cunoască prezenţa. Datorită acestor capricii, reve- 
derile noastre căpătaseră amploarea unor desăvirșiie sur- 
prize. 

Acum însă am aflat de la alţii că s-a întors ! Neaşteptata 
invitaţie, bucuria reintilnirii se completau reciproc, provo- 
cîndu-mi, în acelaşi timp, o vagă neliniște. Pentru prima 
oară mă trezesc gindind la faptul că mai există şi o altă 
doamnă Irmgard Renate Stein, o femeie străină, total 
recunoscută, care a acționat şi continuă să acţioneze după 
un plan riguros întocmit. Nu l-ar schimba decît dacă ar 
interveni cine știe ce eveniment neprevăzut... 

În această stare ambiguă pătrund cu viteză redusă pe 
strada unde se află Cl. Psy. 43. Un zid înalt, din cărămidă 
gălbuie, înconjoară uriașul parc abia bănuit dacă nu cu- 
noști zona. Deasupra zidului se întind, dispuse paralel, 
panglici metalice albicioase, susținute din loc în loc de tije 
subțiri, cenușii, ce au în virf minuscule sfere. Acest sis- 
tem completează, probabil, sofisticatele dispozitive Între- 
buințate pentru securitatea clinicii. Sistemul mi se pare 
cam anacronic. Imprimă ansamblului o notă discordantă, 
austeră, amintindu-mi cu neplăcere de anumite instituții 
cu caracter militar. 

Poarta principală, după cît îmi pot da seama, se află 
exact la jumătatea distanței dintre extremități. Nu e alt- 
ceva decît o uriașă placă de oțel și aluminiu special, nede- 

pășină în lățime şase metri. În stînga şi dreapta porții 
străjuiesc piicuri de brazi argintii, canadieni. Lateral, 
poarta e susținută de doi stilpi cilindrici, masivi din oţel 
inoxidabil şi care au la mijloc mici fante orizontale dispuse 
paralel. Pe placa porții — un basorelief, executat cu 
fineţe. Recunosc opera sculptorului american Richard 
Hunt, „Construcţia eroică“. Reproducerea aminteşte în linii 
esenţiale de fascinanta devenire a organismului uman, 
amestec bizar de elemente naturale şi proteze metalice, 
de amputări şi transplanturi hidoase, organism mutilat în 
războaie, cîrpit, păstrîndu-și însă, cu încăpăţinare, structura 
iniţială, rezistînd eroic în spaţiul acesta mirific al Terrei. 
Cu senzaţia că m-am întors acasă după multă vreme, şi 
nu mă mai recunoaște nimeni, aştept neliniștit să se pe- 
treacă ceva. Am oprit mașina în dreptul liniei albe care 
marchează distanţa maximă regulamentară, de unde 
trebuie să pornesc pentru a intra în clinică. Cine ştie ce 
sisteme electronice complexe îmi analizează limuzina şi pe 
mine însumi, transmițind instantaneu imaginile centrului 
de calcul. Dispecerul de serviciu le supune unui riguros 
control și numai după aceea se comandă deschiderea porții. 
Așa se și întîmplă. 

Pătrund pe aleea asfaltată. Poarta s-a închis fără zomot 
în urmă. Rulez foarte încet. Liniște proiundă. Coloane de 
palmieri pitici stau ca la paradă de-a lunul aleii înguste. 
Din loc în loc se înalță statui albe : nimfele pădurii în ati- 
tudini “cît mai graţioase. În luminișuri largi și rotunde, 
abundența florală, ca și arta combinării culorilor capătă 
velori si dimensiuni imprevizibile. Bătrina mea Suzy 
miriie admirativ, oprindu-se fără veste... Pornesc iar. 
Aleea face o curbă elegantă, răsucindu-se parcă printre 
pinii bătrîni, subţirei şi înalți. Păsări nevăzute ţipă 
strident. 

Dincolo de pădurice alunec pe sub bolta croită artistic 
prin baotica și debordanta floră tropicală. Hăţișul lianelor 
se repede monstruos în sus, înlănţuind arbori imposibil 
de recunoscut. Zid verde, rareori pătruns de lumină. 
Frunzele mari lucesc ireal. 

Cînd lumina puternică mă obligă să clipesc din nou, 
văd nu departe pavilionul central al clinicii. Bloc pătrat, 
cu șase etaje. Beton, sticlă şi aluminiu. Domină culoarea 


14 


galbenă. Grădina hexagonală ce-l înconjură are alei ra- 
diule, acoperite cu pietriș alb. Celelalte pavilioane, numai 
cu irei etaje, se zăresc printre copacii împrăștiați anapoda 
pesie tot. Aceste mici pavilioane au culori diferite. Gră- 
dina pare pustie. 

Am parcat mașina lîngă intrare, pe peronul circular, 
acoperit cu dale negre de piatră. Cu buchetul de trandafiri 
în braţe mă grăbesc să urc cele patru trepte. Uşa masivă, 
metalică, s-a deschis singură. După zece pași, făcuţi pe un 
coridor îngust, cu pereţi luminoși, mă aflu în faţa altei 
uși — placă omogenă de cristal fumuriu. 

— Sinteți amabil să vă spuneţi numele ? răsună o 
voce feminină, melodioasă. 

— Van Mennen... răspund, conformîndu-mă uzanțelor 
instaurate în clinică. 

— Siînteţi așteptat. Etajul al II-lea, camera 204. 

— Mulţumesc. 

— Sintem informaţi că nu obișnuiți să urcați cu aju- 
torul liftului. Trei etaje. Dacă deschideţi prima uşă pe 
dreapta, în hol, scara interioară vă stă la dispoziție ! La 
revedere, domnule Van Mennen ! | 

— La revedere, domnișoară-robot ! nu mă pot abţine 
să nu închei astfel acest mic dialog protocolar. 


Uşa se deschide automat. În hol mă învăluie o lumină 
difuză, odihnitoare. Încăperea spațioasă frapează prin sim- 
plitate și gust. Un covor persan uriaș, în tonuri vişinii, 
patru fotolii negre dispuse în jurul unei mese scunde 
pe care se află reviste și ziare, iar în fiecare colţ al holului 
cîte o vază prelungă, din ceramică roșie, în stil antic. 
Florile tropicale din vaze împrăștie miresme fine. Pe pe- 
reţii albi, în rame subțiri, cîteva peisaje marine. Acuarele. 
Lumina se stinge subit. În zidul din fața mea, între cele 
două panouri ale lifturilor, a apărut o nişă adincă, semi- 
rotundă, feeric luminată. Pe un soclu oval de lazurit tro- 
nează sculptura lui Richard Hunt, „Construcţia eroică“, 
reprodusă la dimensiuni modeste. Unele elemente ale 
sculpturii au fost construite din materiale extrem de 
uşoare, policrome. 


Lumina din hol s-a reaprins. Aceeași nelinişte vagă 
îmi tulbură conștiința. Îmi aduc aminte de nișa pentru 

defuncţi din apartamentul domnului Yamada Hyo Toshiba. 
N-am timp să reflectez asupra ciudatelor interpretări ce se 
desprind din cele două frapante simboluri. Mă grăbesc să 
deschid prima uşă pe dreapta și să urc scările în goană, 
Irmy mă așteaptă pe coridorul larg, inunaat de lumina 
soarelui ce se revarsă prin ferestrele mari. Mă opresc 
dinaintea ei, respirînd iute. 

— Hallo, Van! șoptește, zîmbind cu tristeţe. 

— Hallo, Irmy ! îi răspund, întinzindu-i trandafirii. 

Miinile noastre s-au întîlnit pe sub buchet. 

— Nu mă săruţi ?... Măcar pe obraji, îngînă tulburată. 

Mă aplec, undo tandru pe amindoi obrajii. Simt 
că roşesc. 

— Să-ţi fie ruşine ! Sînt femeie bătrină, Van! 

Se uită la mine cu blindeţe și înţelegere. Am priceput 
instantaneu cît de brutal sună adevărul. E căruntă. Părul, 
tăiat scurt, îi scoate în relief trăsăturile severe ale fizio- 
nomiei, imprimînd farmecului şi frumuseţii ei o notă ori- 
ginală. Riduri fine i-au apărut pe frunte și sub ochi. Nu 
se fardează. Obrajii, arşi de soare, netezi, arată că se 
bucură încă de o robustă sănătate. În ochi are aceleași 
profunde întunecimi şi aceleaşi tainici străluciii, trădindu-i 
forţa spirituală. Ah, dacă n-ar fi nota discosrdantă a tris- 
teţii... 

— Nu încerca să mă minți! replic zgomotos. Tu şi 
bătrină ! 

— Te-ai schimbat şi tu. Eşti parcă mai... înţelept! 
Eu — puţin mai răutăcivasă. Hai, să-ți arăt-cabinetul!! 
Clinica o vom vizita cu altă ocazie. 

Îmi ia trandafirii din braţe. Pornește înainte. Merge 
repede, cu mișcări suple, ca o femeie care mai face încă 
sport. Halatul alb, croit cu eleganţă, îi scoate în relief 
liniile zvelte şi armonioase ale trupului. Camera 204 nu e 
departe. Irmy deschide ușa, invitîndu-mă, cu un gest 
rotund, să intru. Mobila din camera spațioasă e albă. În 
afara covorului plușat, albastru, a perdelei de aceeaşi 
culoare — ce cade din tavan pînă jos — și a videofonului 
miniatural de culoarea zmeurei crude, totul e alb. Per- 
deaua a fost trasă într-o parte. Prin uriaşa fereastră se 
vede frunzișul neliniștit al unui plop argintiu. 

— Nu crezi că ar cam trebui să închizi şi uşa, cavalere ? 
strigă Irmy cu voie bună, scoțînd din biroul masiv o vază 
roșie, înaltă, acoperită cu ornamente aurii. 

Am închis ușa. Mă întorc, privind uimit la fotografia 
în ramă metalică de pe birou. Elsa !... Elsa, tînără şi ferme- 
cătoare ne zîmbește amîndurora. | 

— Așa... arăta cam cu... acum 15 ani! mă bilbii, nere- 
venindu-mi încă din uimire. 

— Evident ! E o femeie deşteaptă foc, dacă a acceptat 
să se mărite cu tine! spune gazda, dispărînd cu vaza în 
cabinetul alăturat. Nu crezi ' că merită puţină recunoș- 
tință ? adaugă, revenind după o vreme şi așezind vasul 
cu flori pe birou. 

— Dar ce legătură are Elsa cu... 

— Are! mă întrerupe Irmy. Acesta e viitorul tău 
cabinet. Acolo este un dulăpior unde vei găsi cele mai 
moderne și costisitoare ustensile medicale din cite există. 
Ţi le dăruiesc. Dincoace e o mică bibliotecă. Numai cărţi 
de specialitate. Sper că te vor încînta. Alături e microuzina. 
Clinica dispune de utilaje care au înghiţit pînă în prezent 
aproape zece milioane de dolari. În ultimii ani m-am stră- 
duit să angajez o parte din cei mai buni specialişti din 
ţară. În toate domeniile. De la medici la tehnicieni. Ai să 
te convingi... Pentru a merita să conduc o astfel de insti- 
tuţie şi asifel de oameni m-am pregătit aproape 20 de ani. 
Am profesat şi studiat, după cum bine ştii, alături de 
numeroși savanţi ai lumii. Calcule riguroase mă obligă să 
cred că singură... Sint singură, Van! Îţi ofer postul de 
director principal în clinica mea. Deschiderea oficială va 
avea loc peste cîteva luni... Nu te rog să-mi răspunzi 
acum. Eu mă duc să fac la repezeală o cafea. 

Asezaţi cuminţi în fotolii, cu ceşcuţele de catea la înde- 
mină, ne privim în tăcere. Pe Irmy o puineşte riîsul. 

-— Semeni cu un cîine ud, bun de dus la coafat! 

—- Propunerea ta mi se pare paradoxală... Ai reușit 
să mă indispui. 

— Crezi ?... Destinele noastre au o lume comună: 
noosfera, lumea spiritului și a gîndirii. Nu în sens idealist, 
Ne includem în aceleași sisteme inlormative, cognitive, 
pe coordonate valorice bine definite. 

— Sub raport etic și moral, aparţin oraşului. 

— Să subinţeleg că și afectiv ? 

— Cum vrei. O activitate independentă nu mi-ar 
suride. | 

Irmy soarbe calmă din cafea. Cutele de pe frunte i se 
adincesc. 

— Cafeaua e delicioasă. Reţetă proprie. N-o onorezi ? 

— Iartă-mă ! Mi-e teamă că nu înţelegi... Uite, am 
s-o beau toată. Altfel mi-aș fi închipuit revederea noastră. 

— Ai muncit ani îndelungaţi alături de oameni cu ca- 
lități deosebite ? insistă ea cu precauție, fără să mai țină 
cont de ultima remarcă și aşa destul de echivocă. 

— Da... Cafeaua e prea fierbinte ca să-i simt gustul. 
Pun ceaşca la loc. Îi stimez. Cînd nu-i mai întîlnesc, mă 
surpind uneori că le duc lipsa. Plecarea mea ar semăna 
cu o trădare. 

— Ce complicată e conștiința ! oftează Irmy, ironică. 
Erai cîndva de acord cu mine asupra unui lucru : cînd nu 
cunoşti prea multe despre un bărbat, întoarce-i buzunarele 
pe dos. Descoperi cum a reușit în viaţă ! 

— Eu mi-am cusut buzunarele şi am rămas întors 
pe dos! 

— Van, dragul meu, să nu vulgarizăm ! Irmy se ridică 
din fotoliu, așează ceşcuţa pe birou, se apropie de- mine 
si-mi pune mîna pe umăr. Două luni îţi ajung ?... Te rog ! 
Sfătuieşte-te și cu Elsa... Sentimentele strălucesc atît de 
tare, încît au darul să ne orbească. 

Mă scol în picioare, contrariat, luîndu-i mîna cu deli- 
cateţe, privind-o dojenitor. 

— Ce-ar mai putea interveni ? 


— În două luni ?... Chiar și într-o zi... Ce mă fac cu 
tine ? Își trase mîna încet, zîmbind parcă unui gînd ascuns. 
Trece lîngă birou. N-ai băut cafeaua. Păcat ! S-a răcit. 

— Iartă-mă ! Ai ajuns să mă zăpăceşti. 

Am luat ceașca, sorbindu-i conţinutul pînă la fund. 
Irmy tresare. Se întoarce, uitindu-se curioasă la mine. 

— Atiît de tîrziu ?... Ştii să ghicești în cafea ? Ar fi 
nostim |! 


— Debitezi numai fieacuri... Dar tu ghiceşti ce propu- 
nere ţi-a făcut domnul Yamada Hyo Toshiba ? 

— Domnul Yamada Hyo Toshiba, repetă Irmy, care 
nici nu clipește. Mă faci curioasă. Sper că nu doreşte să-i 
ghicesc viitorul. 

— Îţi oferă postul de director al secţiei de psihologie 
sportivă. M-a rugat insistent să-ţi transmit dorința lui. În 
condiţiile actuale, răspunsul tău nu poate fi decît negativ. 

— Nu te grăbi... Te rog să-i transmiți că propunerea 
îmi surîde. În cel mult șase zile va primi răspunsul meu. 

— Bine, dar îţi complici în mod inutil existența l... 
Treaba ta. îi voi transmite. În ceea ce mă privește, sper 
că nu ai de gînd să-i baţi la cap şi pe cei din consiliul de 
administraţie. Ar ieşi un scandal monstru. Joop K.G. ar îi 
capabil să descarce în mine toate gloanţele din propriul său 
revolver ! 

— Și cum nu vor ajunge, va apela și la ajutorul cole- 
gilor ! Irmy zîimbeşte vag. O.K., Van! Discreţie totală! 

_Videofonul de pe birou biîzîie prelung, melodios. Gazda 
întinde mîna. Micul ecran se luminează. Chipul unui bărbat 
slab, cu ochii adînciţi în orbite, apare dintr-o parte. 

— Doamnă Stein, vorbește bărbatul cu glas surprin- 
zător de profund, puteţi urca. Nimic alarmant. Evoluție 
satisfăcătoare. 

— Mulţumesc, Silver. În cel mai scurt timp am ajuns. 
Ecranul se stinge. Serioasă, dacă nu gravă, Irmy se uită la 
mine îndelung, gindindu-se la ceva. Deși clinica se va 
deschide oficial abia peste cîteva luni, mi se adresează, 
în cursul acestei dimineţi am fost obligată să accept cel 
dintîi compromis. În urma unei intervenții. Fără avizul 
autorităților, prima bolnavă a sosit în clinică. Eşti dispus 
să mă însoţești ?... Alături sînt nişte halate. Pe măsura ta, 
evident... A! Să nu uit. Cu acest aparat se poate obţine 
legătura cu orice rezervă din pavilioanele clinicii. 

Rezerva 512 se află la etajul cinci. Nici o rază de soare 
nu pătrunde prin fereastra acoperită cu storuri negre. O 
bizară lumină portocalie plutește peste tot, transformînd 
pereţii de culori diferite și complicata aparatură din jur 
într-un univers suprarealist. 

Bărbatul înalt şi slab care ne întîimpină este cel apărut 
pe ecran. 

E atît de slab, încît am impresia că poartă halatul 
direct pe schelet. Ochii vii şi fruntea enormă îl reco- 

mandă ca pe un tip care are mult mai mult creier în 
comaparaţie cu ceilalţi muritori, de unde și totala lui 
indiferență pentru muşchi ! 

— Doctor Van Mennen..,, ct Silver Copenhout, 
îşi face datoria Irmy, vorbind în şoaptă. 

Silver Copenhout'scoate mai întîi nişte sunete abisale, 
hotărîndu-se după aceea să apeleze şi la cuvinte, cu- 
vinte care ajung în urechile noastre ca din profunzimea 
unei misterioase peşteri : | 

— Catamneza ! incompletă. Electrodinamica relevă mo- 
dificări funcţionale E.E.G.2 Indice crescut de alfa cu 
desincronizări profunde. Bufeuri slabe de tetha. Catato- 
nia 3 psiho-motorie în descreștere. Cord normal. Variaţii 
metabolice constante. Lipsa leziunilor subcorticale este 
evidentă. Tratamentul efectuat a diminuat, în parte, 
starea de anxietate. 


Silver se înclină fantomatic. Trece în faţa ecranului 
multicolor pe care oscilează linii, bucle şi curbe strălu- 
citoare în permanentă variaţie. Aparatul ocupă un spaţiu 
restrîns. Trebuie să fie o adevărată bijuterie tehnică. In- 
vestighează și înregistrează activitatea bioelectrică a or- 
ganismului uman. Cabluri subțiri, policrome, dispar în 
centrul încăperii sub un podium metalic. Deasupra aces- 
tui podium, sprijinită în două tije telescopice, se află o 
stranie carcasă cilindrică, cu pereţi transparenti, ușor 
înclinată. Alături, pe suprafaţa verticală a altui aparat, se 
decupează un ecran lung, opalescent. Cifre, simboluri și 
formule de strictă specialitate se înşiră unele sub altele 
din secundă în secundă. Irmy îmi face semn cu mina să 
mă apropii. În cilindru, pe salteaua pneumatică specială, 
se află trupul gol al unei tinere fete. Pielea cafenie stră- 
luceşte vag. Electrozi minusculi îi înconjură cutia cra- 
niană, braţele şi picioarele. Trupul sculptural ar părea 
cuprins de o profundă relaxare dacă n-ar fi ochii imenși, 
larg deschişi, care exprimă o spaimă inumană. Ca o mască 
rigidă, trăsăturile feţei au încremenit sub violenţa in- 


i catamneze = operaţie de sinteză şi reorganizare a datelor 
privind evoluţia bolnavului și a maladiei. (n.a.) 

2 E.E.G. = electroencefalograma (n.a.) 

3 catatonie = sindrom complex, de ordin psiho-motor, impli- 
cind forma inerţiei (apropiat de catalepsie) (n.a.) 


- 

dicibilei suferințe. Gura  întredeschisă mai păstrează 
încă acel rictus specific strigătului de ajutor. 

— Yvette! murmur, destul de:uimit. I-am făcut tes- 
tările cu doi ani în urmă... la Tsunami... Nefiind majoră, 
cei de la clubul sportiv școlar au refuzat s-o cedeze clu- 
bului Tsunami... 

— Da, Yvette Delaco Gan, şoptește Irmy. 17 ani. Elevă, 
sportivă de mare talent. Excelează la proba de 800 metri 
plat. În primăvara acestui an a înregistrat cel mai bun 
timp pe plan mondial. Azi-dimineaţă, în jurul orei patru 
şi treizeci de minute, a fost găsilă într-o cameră de lux 
din hotelul Flashing. Alarma au dat-o părinţii fetei. În 
toată povestea, nimic senzaţional. Pe parcurs au apărut 
unele neclarităţi. Aş dori să le discutăm împreună. Dar nu 
aici. Scuză-mă, te rog, un moment. Trece iute lîngă Silver. 
Cine te schimbă pentru tura de noapte ? 

— Doamna Enay. La ora 21. 

— Voi rămîne ca de obicei în clinică. Dacă intervin 
modificări, mă anunţaţi. La revedere, Silver ! 

— La revedere, doamnă ! 

Nu reușesc să-mi întorc privirile de la chipul fetei 
închise în container. Cînd Irmy mă atinge uşor pe braţ 
tresar violent. 

— Să trecem în camera de alături, murmură ea. 

Aici domnește o intimă atmosferă feminină. Culorile 
pastelate variază între verdele cald, veronez, și acel gal- 
ben inimitabil al fildeșului vechi. Mobila liliput, pernele 
rotunde de pe covor, veioza conică, oglinda ovală şi per- 
deaua grea, de brocart argintiu, arată cu prisosinţă că în 
acest spaţiu reconfortant își va petrece o parte din timp 
tinăra Yvette- Cazul ei mi se pare nebulos, nefiind în 
posesia unor informații complete. Aştept nerăbdător ex- 
plicaţiile amiitrioanei. 

Buna mea prietenă nu se grăbeşte însă. Adună mai 
întîi nişte foi albe de hirtie împrăștiate pe un fotoliu, ia 
de pe măsuţa din colţ un carnet copertat în negru, hotă- 
rîndu-se, în cele din urmă, să vină lingă mine. 

— Părinţii fetei sînt arhitecţi, își începe ea explica- 
ţiile. Au o situație materială excelentă. Mătuşa Yvettei 
este o fostă colegă. A intervenit să-i îngrijesc nepoata. 
Aş fi refuzat dacă... Acum fii atent ! Din cercetările poli- 

tiei, reiese că Yvette şi-a achitat camera la hotel încă de 
ieri dimineața prin intermediul unui amic. Din decla- 
rația recepționerei de serviciu rezultă că fata a pătruns în 
hotel în jurul orei 19, neînsoțită. Purta o bluză albă, fără 
mineci, şi o fustă lungă, în carouri albastre. Pe umăr îi 
atîirna o geantă roșie, tip sport, cu numeroase fermoare. 
Frumuseţea fetei a atras -atenția tinerei recepţionere care, 
de altfel, a și recunoscut-o. Pesemne după numeroasele 
fotografii apărute în revistele cu profil sportiv sau din seria 
emisiunilor prezentate la televiziune. Și-a amintit că Yvette 
locuiește în oraș. Prezenţa ei în hotel nu se justifica oricum. 
Ipoteza unei escapade amoroase a apărut de la sine. Orice 
recepționeră are o etică profesională bine definită. Discre- 
ţia e o lege. Dar de data asta recepționera n-a rezistat cu- 
riozităţii. Dorind să afle cine e bărbatul cu care se va întilni 
Yvette, a fost „cu ochii în patru“, după cum a declarat ea 
însăşi! Ca să fie sigură l-a atenţionat şi pe lift-boy care, la 
rîndul său a vorbit cu femeia de serviciu de la etajul res- 
pectiv. Din acest complot al supraveghetorilor a apărut o 
dovadă tulburătoare, capabilă să clatine orice eșafodaj ra- 
tional... Dar mai întîi citește aceste însemnări. Aparţin 
Yvettei. Carnetul a fost găsit pe noptirea din camera et. 


Nu scot un cuvint. Iau carnetul, trag fotoliul lîngă fe- 
reastiă şi-mi pun ochelarii pe nas. Literele energice, uni- 
forme, îmi facilitează lectura. 


Pa 


11 iunie 
Stadionul „Inka“. Bazinul olimpic — ora 9 dimineața 


In sfîrşit ! Prima veste de la tine. Corespondenţa dac- 
tilografiată îmi displace. E impersonală ca un parbriz. 
De ce nu mi-ai scris cu propria ta mînă ? Aş vrea să-ţi 
cunosc scrisul. Cuvintele scrise n-au cum să trădeze, 
nici să mintă. N-ai cum să ascunzi în scris pulsația 
unei emoții, gingiăşia privirilor, surisul cald topit în 
vocale, mângiierile din singura paranteză neînchisă!... 
Exagerez ! Mor de curiozitate să știu dacă-ți tremură 
mina când îmi scrii ! Mi-a spus o colegă, care are ex- 
perienţă, că un om în vîrstă, așa cum ești tu, nu 
e bărbat dacă nu-i tremură mîna cînd scrie unei ti- 

nere fete... Poemul este amețţitor 1... De ce nu mi-ai 
spus că ai şi un copil? Şi de ce-ai semnat Skinji? ! 
Cînd te-am cunoscut pe plajă aveai toate atributele 
unei întregi semintii nordice... Mi-ai dat voie să-ţi spun 
oricum. De aceea tu eşti pentru mine Tu ! 

Să știi că sînt furioasă! Paginile bătute la mașină 
le-am distrus, le-am călcat în picioare. Nu te speria! 
După ce am copiat cuvînt cu cuvînt poemul tău... 


12 iunie 
(Bazinul olimpic.) 


Nu-mi mai aparţin: E chinuitor. Nu înţeleg tot ce 
ne uneşte şi tot ce ne desparte în acelaşi timp. Nu voi 
avea curajul să-mi fac însemnările zilnice. Sînt clipe 
cînd mi-e rușine de ceea ce simt. Dragostea e brutală 
și lipsită de pudoare. ...Ah! Trebuie să mă duc să-mi 
fac antrenamentul. Apa e.rece. N-am chef. În ultiinele 
zile antrenorul m-a bătut la cap că-mi pierd forma 
fizică. Mi-a cerut urgent un test psihologic şi o bio- 
ritmogramă. Prostul ! Sufletele noastre nu sînt prinse 
în piulițe... Ne despărțim. La revedere, Tu ! 


14 iunie 
Cabana noastră de pe munte — ora 8 dimineaţa 


Ar trebui să strig : sufăr ! Ar trebui să plâng... Ar tre- 
bui să mă simt atît de părăsită încît să mă sperii c-am 
rămas singură pe lume. Dar nu e aşa. După plecarea 
ta m-a cuprins o incredibilă ușurare. Ca şi cum aș fi 
trecut prin neştiute pericole și aș fi scăpat ca prin 
urechile acului. Ce pericole puteau să mă at:enințe 
lîngă tine ? Te-ai purtat cu atîta deliectete !... Și știi 
care-i partea cea mai nostimă? Nu-mi cemintesc 
aproape nimic din ceea ce s-a petrecut între noi. Sin- 
gura amintire mai clară e legată de momentul cind 
Qi venit pe marginea patului şi cînd mi-ci spus duios: 
„Yvette, e o nebunie !*... Tu te-ai ferit sii mă sovuti 
Mi s-a părut chiar că nici nu te interesează. Îmi min- 

giiai numai degetele, șoptind mereu : „Yvette !... Mica 
mea Yvette“ 1... Erai cam caraghios. Am un metru şi 
optzeci şi patru de centimetri înălţime !... După ce aè 
stins lumina am închis ochii. Îţi auzeam glasul în 
întuneric şi m-a cuprins o dulce amețeală. Parcă plu- 
team pe un ocean cu fata în sus şi valurile domoale 
mă legănau... Crezi că am adormit înainte ca tu să 
vii lîngă mâne ?... Mi-e ciudă ! Cum e posibil să nu-mi 
amintesc nimic din ce s-a petrecut în timpul nopţii ?... 
Dimineaţa m-am trezit cu o migrenă insuportabilă. 
Lumina zorilor se strecura cu perfidie în cameră. 
Pledul alunecase de pe mine. Fereastra rămăsese des- 
chisă. Cu ochii larg deschişi mi-am privit singurăta= 
tea. Ai fugit ca un laş !... Pling. Pe creanga bradului 
din dreptul ferestrei stă o veveriță și privește cu- 
rioasă la mine. | 


Yvette 


21 iunie 


Plaja „,„Scoicilor albe“ — ora cinci dimineața 


Viața nu mai înseamnă pentru mine decît trecut, un 
șir modest de amintiri dragi printre care rălăcesc 
adeseori simțind cum mă cuprinde oboseala și indi- 
ferenţa. Pe unele le caut cu spaima că le-am pier- 
dut pentru totdeauna. Mă întorc prin zile şi nu mai 
ştiu unde să mă opresc. Aşa se întîmplă şi acum cînd 
vreau să te revăd. Pentru că trebuie să te revăd și tu 
nu mi-ai mai dat nici un semn de viață. De atunci, de 
la cabană... Te-ai îmbolnăvit ? Ai făcut un guturai ?.., 
În noaptea aceea a fosi cam răcoare. 

Amintirea ta mă însoțește pretutindeni. Am ajuns 
cîteodată să-mi închipui că ne întilnim cu adevărat. 
M-am obișnuit să-ţi dau întîlnire dimineața: Plecăm 
împreună pe malul oceanului, ţinîndu-ne de mînă. 
Îmi place să mă plimb prin nisip în picioarele goale, 
pe acolo pe unde te-am cunoscut. Sau să mă întind: 
obosită pe plajă în lumina fierbinte... Ultima oară cind 
te-am întîlnit pe plajă m-ai rugat să te acopăr cu 
nisip cald. Te-am acoperit pînă cînd ai dispărut sub 


pulberea sticloasă. N-ai mai vrut și ieși de acolo. Am 
stat de veghe pînă noaptea tîrziu lîngă amintirea ta 
îngropată în nisip... Soarele n-a răsărit încă. M-am 
grăbit să ajung pe plajă ca să dau nisipul la o parte 
şi să te rog să bei o cafea cu mine. Am adus un termos 
întreg... ; i 
Azi o să-l caut pe Lucky, băiețaşul cu care mi-ai tri- 
mis poemul. O să-l rog să te anunţe că în seara zilei 
de 25 te aştept la hotelul Flashing, camera 119... 
zorile sînt cenușii. Am scris la lumina lanternei. 

25 iunie 

lotel Flashing — ora 23 


Te-am aşteptat să vii. Teama care crește în mine are 
ceva dureros, insuportabil. Lucky mi-a promis că te va 
anunța. Mincinosul !... Am deconectat toate aparatele din 
cameră. Atît de singură n-am fost niciodată, 


Ora unu 


. Stau la pîndă. Tresar ori de cîte ori aud cite un zgo- 
mot. Migrena îmi torturează nervii... Mereu mi se pure 
că se deschide ușa și umbra ta pluteşte, pluteşte prin 
aerul încăperii, dizolvîndu-se lin în lumina palidă a ve- 
iozei. N-am pus siguranța la ușă. Mă împotrivesc 
somnului. Am să rezist ? Dacă adorm te vo; simţi cînd ai 
să vii ?... Oboseala mi-a amortit pînă şi mîna. Parcă am 
degete de piatră... 

Nu mai am putere să mai gîndesc şi să scriu... 


Ora trei 


M-a furat somnul. M-am. trezit neliniştită. Tremur. 
Tot singură. Mi-e frică... De cine şi de ce ?... Florile din 
vază tu le-ai adus ?... Înseamnă că ai venit, Unde eşti ?... 

- Unde te-ai ascuns ?... E ciudat! Vreau să te strig şi 
nu reuşesc să articulez cuvintele. Ușa de la balcon e 
deschisă... Spaima... dacă nu... tîmplele... fip... 

Literele ultimelor cuvinte sint inegale, tiemurătoare, 
Yvette făcuse un uriaş efort înaintea declanşării durėrosu- 
lui șoc afectiv. „Autocontrol inconştient într-un univers 
presărat cu iluzii“ îmi spun, şi închid carnetul încet, cu 
grijă, ca și cum între paginile lui s-ar mai zbate încă sufle- 
tul necăjit al fetei. | 

— În camera de la hotel n-a intrat nimeni, intervine 
Irmy, cu voce scăzută. Declaraţiile sînt categorice. Recep- 
ţionera, băiatul de la lift şi femeia de serviciu. Starea de 
anxietate, această „teamă fără obiect“ care apare la Yvette 
în ultimă instanţă, o putem justifica prin tulburarea pro- 
fundă a afectivității. Dialogul cu ea însăși și cu celălalt — 
bărbatul în vîrstă, reflectă în însemnări tocmai latura per- 
manent contradictorie a unor sentimente neîmplinite, înso- 
tite de perturbații fiziologice normale. „Jocul iluziilor“ din 
camera de la hotel este și el firesc. Aşteptare febrilă, obo- 
seala tensiunii nervoase din ultima săptămînă, trecere 
somn-veghe și veghe-somn, în sfîrşit, toată suita proceselor 
reflectorii. Dar... Există un „dar“ categoric, Van. Violenţa 
șocului afectiv, manifestările care l-au însoţit. Aceste fe- 
nomene m-au intrigat și continuă să mă intrige. 

— Ce vrei să spui ? 

— Ipoteza cea mai plauzibilă este de domeniul absur- 
dului. A cunoscut vreodată Yvette un băiețaş cu numele 
de Lucky ? Dar un bărbat în vîrstă, cu atribute nordice şi 
de care s-a îndrăgostit ?... 

— Fantazăm, draga mea. Orice băiețaş şi orice bărbat 
blond întilnit aiurea se pot transforma în simboluri pe 
parcursul crizei intrată în faza acută. Îmi este imposibil să 
accept ipoteza ta. 

— Urmăreşte-mi, te rog, ideea. În cursul dimineţii am 
primit copia fişei medicale întocmită de comisia Centrului 
sportiv scolar, Echilibru psiho-somatic perfect. Opt ani de 
antrenamente psihotonice extrem de variate. Din punct de 
vedere fiziologic, tulburări nesemnificative, atit în peri- 
oada pubertăţii cît ṣi ulterior. Apariţia unei deficiențe 
grave într-o relaţie de tip emoţional sau afectiv este, de 
aceea. improbabilă. Şi iată că, în plină cristalizare a unei 
forme sportive strălucite, intervine acest straniu accident 
afectiv al cărui final dramatic a produs vîlvă. Pe data de 
l iulie Yvette urma să atace recordul mondial deţinut de 

kenyana Bandalgo... Acesta criterii obiective nu ne oferă 
nici cel mai palid indiciu asupra eventualelor posibilități 
de apariţie a crizei Singurul argument justificativ ar îi de 
natură externă. Acest dezechilibru neuro-psihic a fost prea 
rapid, chiar șocant pentru a-l analiza numai pe baza unor 
criterii patologice... 

— Ai spus „de natură externă“ ? !... La ce te referi ? 

— Cum îţi explici apariţia poemului ?... Dacă acceptăm 
ideea că bărbatul există, consideri ca logică reacţia băr- 
batului care se adresează unei tinere fete ? 

— Poţi conta pe un nu, dar nu categoric ! 

— Atunci bărbatul poate fi un produs al imagina- 
tiei ei ? 

— Nu este exclus ! 

— Fără jurnal n-am fi reuşit niciodată să descoperim 
că bărbatul în vîrstă ajunge să se confunde cu o ficţiune ! 
Cu o ficţiune, Van ! Prin urmare poemul este creaţia fetei ! 

— Imposibil ! reacţionez tulburat. Cultura și imaginaţia 
Yvettei nu. pot înlocui autenticele trăiri determinate de 
impactul cu viaţa — experiența vieţii. Poemul cristalizează 
idei și sentimente specifice numai omului cu o profundă, 
matură experienţă... Deci poemul a fost scris de altcineva şi 
preluat de fată în acest dialog imaginativ. 

— Admirabil ! exclamă Irmy, triumfătoare. Sîntem de 
acord deci că bărbatul — element sugestiv de natură ex- 
ternă ! — a intervenit brutal în viaţa tinerei noastre spor- 
tive, în discordanţă cu stările ei de tip emoţional sau afec- 
tiv, moditicîndu-le pină la absurd. 

— Sînt gata să-ţi accept ipoteza. Cu o singură condiţie : 
explică-mi, te rog, metoda întrebuințată de sadicul nostru 
necunoscut. Cum i-a transmis intenţiile lui ? Evoluţia feno- 
menelor atestă logica permanent contradictorie a unui pro- 
ces cu motivații psihice şi fiziologice evidente, irealul din 
realitate transtormindu-se în real pe plan imaginativ. 

— Nu-mi cere imposibilul, Van! Avem șanse minime 
de a descoperi cauza iniţială, obiectivă. Singura posibilitate 
ne este oferită de analiza mediului ambiant. 

— Analiza asta presupune păcătoase ivestigaţii. Pentru 
a-] descoperi pe Lucky sau pe bătrînul nostru maniac nu 
putem apela decit la serviciile lui Joop K. G. şi la brigada 

lui de strictă specialitate... La drept vorbind, ca să căutăm 
acul în carul cu... 

— În caz extrem, vom apela și la servitiile lui. Eu 
am însă aliă propunere. Spune-mi, te rog, concluziile 
testărilor efectuate de tine la Tsunami — după metoda 
Van Mennen !, o recomandau pe Yvette ca pe o strălucită 
speranţă a sportului mondial ? 

— După cîte îmi amintesc, da... Se pare că da. 

— Ai o evidenţă a acestor testări ? 

— Dispun la clinică de un clasor ultramodern cu o 
capacitate de 5.000 de dosare. În două minute pot obţine 
orice informaţie despre orice sportiv testat. Fotografii, 
cronici, performanţe la zi, control medical periodic, evo- 
luţie şi altele. 

— Îmi imaginez că fiecare sportiv își completează 
personal fișa, în afara diferitelor teste la care este supus. 

— Asta-i bună ! Cunoşti metoda. Evident, metoda mea 
e puţin mai sofisticată... Subiectul trebuie să răspundă la 
diverse întrebări derutante. De cînd a înghiţit prima maca- 
roană și pină la complexul lui Oedip! N-am cum să-ţi 
explic. 

— Miine te rog să-mi aduci fișa completată de Yvette.. 
Cine mai are acces la clasor ? 

— Conducerea clubului Tsunami. Antrenorii și medi- 
cii loturiloc respective numai cu aviz special. 

— Clasorul poate fi dereglat, distrus ? 

— Da... Cred că da. Ar fi inutil însă. În clasor nu se 
găsesc decit copiile testărilor finale. Originalele conclu- 
ziilor sînt depozitate într-un dispozitiv special. Securitate 
absolută. 

— Îmi aduci originalul fetei ? 

— Va trebui să cer conducerii. 

— Fără aviz ! insistă hotăriiă Irmy. 

— E... necesar ? întreb cam prosteste, nereuşind să-i 
descopăr intenţiile. 

— Aceste declaraţii ne vor ajuta să cîștigăm timp, să 
ne formulăm o imagine cît mai obiectivă asupra ambi- 
anţei familiare şi sociale în care a trăit. De altfel Yvette 
îşi va reveni. A avut șanse minime, dar își va reveni, 
Dispunem de suficiente procedee pentru a ajunge să cu- 

noaștem adevărul... Chiar dacă nu-și va mai aminti nimic 
din ce s-a petrecut. 

— Dacă dispui de atitea procedee, atunci va trebui 
să te ocupi şi de Konrad. Azi-dimincaţă m-a convins că 
și adevărul poate fi vulnerabil si contradictoriu. Chiar 
de neînțeles. 

— Ce vrei să spui ? zîmbește amuzată Irmy, observînd 
lipsa de logică a afirmaţici mele. 

— Sub ochii mei a încercat să atingă cu bicicleta 60—70 
la oră, bazîndu-se însă pe un cîntec pe care-l fredona în 
gura mare. Acesta este adevărul. A crezut în cl, deşi tenta- 
tiva lui a eșuat. La prima vedere, putem justifica întîm- 
plarea prin prodigioasa fantezie a copilului, declanșată de 
factori necunoscuţi. Dar cind același copil — pe care-l cu- 
noști foarte bine, fiind propriul tău copil — mai are 
curajul să-ţi- declare că aceeaşi demonstrație fusese făcută: 
într-un pare din oraş de un anume George Hay, om în 
vîrstă, şi că demonstraţia reuşise, te cam cuprinde îndoiala 
în ceea ce crezi că este purul adevăr. Konrad n-a mințit. 
Dar nici George Hay n-a minţii. Deci ce legătură poate 
exista între un cîntec și o performanţă sportivă ?... Impu- 
sibil de răspuns. Întorcîndu-ne la Yvette, ne punem 
aceeași întrebare: ce relație există între complexitatea 
fenomenului afectiv şi dorinţa irezistibilă a fetei de a 
întocmi un „jurnal“ ? Aparent, și numai aparent... 

— Vorbeşti serios !? mă întrerupe Irmy care devine 
gravă. Povestea lui Konrad e... reală ? 

Tonul cu care rostește cuvintele mă obligă s-o privesc 
mai cu luare aminte. O paloare neobișnuită îi acoperă 
obrajii, 

— Declaraţia copilului este categorică. 

— Te-ai mai consultat cu cineva ? 

— Cu Joop K. G. L-am rugat să-l caute pe George 
Hay. Individul a dispărut acum cîțiva ani din arena spor- 
tivă in condiţii cam neclare. Îți mai amintești de el? 

— Vag, foarte vag... Interesant. Va trebui să-l con- 
sult și pe Konrad. Dar, pentru că ai amintit de inspectorul 
șef Joop K. G., ia spune-mi, cum se mai descurcă ? L-am 
cunoscut în treacăt. E un om destul de original. Ţi-a 
promis că-l va căuta pe George Hay ? 

— Draga mua, trăiesc o zi plină de surprize în com- 
pania unei misterioase prietene, remarce maliţios, încer- 
cînd să surid cît mai agreabil cu putinţă. L-ai cunoscut 
deci şi pe Joop K. G.! Nu intru în amănunte... Ce să-ți 
spun ? După întrevederea noastră de azi-dimineaţă, in- 
spectorul şef Joop K.G. mi-a lăsat impresia că gîndeşte 
cam periculos pentru zilele noastre. Atît. În rest, nimic 
neobişnuit. Viaţa merge înainte, oferindu-ne generoasă 
tot fehul de întîmplări neobișnuite. Ca să nu ne plictisim. 
Joop mi-a promis că va încerca să dea de urma lui George 
Hay. Crezi că e important ? | 


— Dacă tu consideri că povestea lui Konrad e banală, 
George Hay nu mai are nici o importanţă. Roagă-l, totuși, 
să-l găsească... Ah! Să nu uit! Din motive strict perso- 
nale, începînd cu data de astăzi nu -voi mai părăsi cli- 
nica. Mă vei găsi la orice oră din zi şi din noapte. Cît 
despre Yvette... Va trebui s-o salvăm. Îţi voi comunica 
zilnic tot ce voi crede de cuviinţă... Bine, dar ai ajuns 
sîcîitor, dragul meu ! Mă priveşti ca şi cum în clipa asta 
m-ai descoperi ! 

— E şi firesc, mormăi, prost dispus. Konrad, George 
Hay, Joop, Yvette... Ne-am obișnuit să ne dăruim celor- 
lalţi... Dar pentru noi cînd mai găsim timp, Irmy ? Îmi 
dai voie, totuși, să te întreb : ce ai de gînd să faci ? Te rog, 
nu riposta ! Viaţa ne-a adus unul lîngă celălalt. Destin ? 
Fie, să-l numim așa. Te-am cunoscut atit cît mi-a fost 
îngăduit... Cîndva m-ai sacrificat pentru o descoperire 
științifică pe care ai abandonat-o: 

— Atît ai înțeles ? șopteșşte Irmy, și nu reușesc să 
descopăr din tonul ei dacă e numai dezolată sau dacă nu 
încearcă să-și domine cu eleganţă tristeţea. 

— Am înţeles atit cît trebuie. 

— Superb pentru o destăinuire ! 

Ne scrutăm din priviri. Își domină cu autoritate senti- 
mentele. Doar ochii îi trădează o anumită crispare lăun- 
trică. 

— Am rămas prieteni, spun domol, atent la unda neli- 
niștii ce tremură în adînc. Azi simt că e necesar să te întreb 
aşa cum nu te-am întrebat niciodată: de ce ai aban- 
donat-o ? 


— Van, băiete, ce importanţă mai are ?... A fost un 
vis, o dorinţă utopică, o criză a personalităţii mele ştiin- 
țilice. N-am avut curaj s-o duc pînă la capăt. În fond, 
descoperirea ne-ar fi înteresat doar pe noi... amindoi. Tu 
ai retuzat... Ai refuzat! Am întrerupt cercetările. Am 
rugat-o pe Dolle Dinsdag să-și trăiască viaţa aşa cum o 
concepe ea. Ceea ce a și făcut. S-a măritat, după cum bine 
știi, cu Yamada Hyo Toshiba, eminenţa cenuşie a clu- 
bului sportiv Tsunami. Gloria i-a surîs ca şi în alte îm- 
prejurări, a ajuns campioană naţională în patinajul ar- 
tistic și viaţa i-a oferit altceva decît niște deșarte ambiţii 
ştiinţitice... 

Cuvintele i se sting pe buze. Clipește descumpănită, cu 
ochii aburiți. Lumina tremură la fereastră, explodează în 
irizații multicolore. Nu găsesc puterea nici să respir. O simt 
cum se apropie, cum se opreşte lingă mine. Un parfum 
subtil mă învăluie. Îmi trece mîna prin păr că pentru a 
mă îmbuna. Sînt ca un copil nefericit sub blînda mîn- 
giiere a zînei din povestea bunicii. 

— lartă-mă ! îngîn abia auzit. Am fost poate... La 
naiba ! Viaţa e un neîntrerupt şir de întrebări chinuitoare. 

Irmy se îndepărtează. Mă întorc. O descopăr lingă 
fereastră. Priveşte în gol. | 

— Viaţa, în esenţă, e o aventură destul de agreabilă, 
nu crezi ? 

Se răsucește spre mine. E relaxată, calmă. 

— Da, viaţa... 

— Nu uita să-l rogi pe Joop K. G. să ne ajute. Poate 
ar trebui să-l invit chiar aici. 

Ochii ei mă imploră cu luciri nostalgice. O neliniște 
vagă urcă în conştiinţa mea, nu o iau în seamă şi îmi spun 
că femeia din faţa ferestrei nu mai e cea de altădată. Gîn- 
dul trece fulgerător. Încerc să zîmbesc pentru a para unda 
de tristeţe ce vibrează molcom, pe care o simt cum îmi 
leagănă amintirile vagi, pierdute. 

— Ti-am promis doar ! 

În clipa aceea videofonul sună prelung. 

— O comunicare urgentă pentru domnul doctor Van 
Mennen ! se aude vocea melodioasă a dispecerei. 

Pe ecran apare chipul sever al doamnei Turner. 

— Vă ascult! rostesc, apropiindu-mă de aparat. 

— Domnul Aby Ta-o-tou vă roagă insistent să-i acor- 
daţi o întrevedere. Domnia-sa vă propune ora 20. Vă 
atrag atenţia că... 

— Vă rog să-i comunicaţi că sînt de acord. Îl voi 
aștepta la clinică în cabinetul meu particular. | 

— Îmi permiteţi să transmit și familiei dumneavoas- 
tră schimbarea intervenită ? 

— Dacă sinteţi amabilă... Vă mulțumesc, doamnă 
Turner. La revedere !... Un moment, vă rog! Anunţaţi-l 
şi pe doctorul de serviciu unde mă poate găsi. 

— Bineînţeles, domnule Van: Mennen !... La revedere ! 

— Nu vrei să studiem puţin datele electrodiagnozei ? 
întreabă Irmy, privinau ma. calmă, poate prea calmă. 

— Sînt gata să te urmez ! suyrid fermecătoarei gazde. 

— Nu prea știu ce mă aduce la tine... Joop K. G. a 
insistat să tree şi să-ți „filfii” pe la nas întreaga poveste. 

— Joop K. G. ?! exclam, sincer nedumerit. De cînd 
manifestă inspectorul şef pasiuni pentru performanţele 
sportive ? 

Aby Ta-o-tou nu-mi răspunde. A rămas în picioare 
într-o atitudine ciudată, cu umerii căzuţi și brațele atîr- 
nîndu-i inerte de-a lungul corpului. Mă priveşte insis- 
tent şi grav. Ochii larg deschişi, albaștri, neobişnuit de 
limpezi, marcați de gene arcuite și negre, par acum străini 
pentru chipul său de o incredibilă simetrie. I-aș recunoaște 
ochii și la adinci bătrîneţe. Nu pentru forma și culoarea 
lor, pentru ceea ce exprimă întotdeauna : o anumită can- 
doare adolescentină, cu atît mai frapantă la un bărbat ca 
el, înalt, atletic, viguros. Din proprie experienţă știu că 
asemenea ochi sînt caracteristici oamenilor timizi. Aby 
nu reușește să-și ascundă timiditatea. I-am remarcat-o încă 
de la primele noastre întilniri, tu ani în urmă. Părul creţ, 
pieptănat altădată cu grijă, îi atîrnă pe frunte în neorîn- 
duială. Arsă de soare și vint, pielea obrajilor poartă culoa- 
rea aramei învechite. 

— Important e că ai venit, remarc volubil. E o plăcere 
pentru mine să mai stăm la taclale. 

: Nu mint. Ne strîngem mîinile bărbăteşte. | 
| — Sper să nu-ţi dau peste cap programul serii, Van ! 

— Lasă-te de prostii ! îi reproșez, zînbind. După cum 
văd, nu prea ești în apele tale. 

— E o întreagă poveste, spune nehotăriît, lăsindu-mi 
impresia că se gîndeşte la cu totul altceva. Pe la două 
m-am trezit cu Joop acasă. Nu închisesem ochii. Eram 
cam prost dispus. „Am trecut să văd cum te simţi“, mi-a 
zis. Dar nu asta era. După aceea m-a supus unui adevărat 
interogatoriu... Curios individ ! Aflase toi. Îl interesau 
amănuntele. | 

Nu înţeleg nimic. Aştept cu răbdare. Se îndepărtează 
tăcut, evitind cu grijă fotoliul, oprindu-se din nou. Se 
uită grav la mine. În ochi îi apar niște licăriri metalice. 
Unde îi mai văzusem accastă expresie a ochilor ?... A, da! 
Acum patru ani, la clinică. Într-o dimineaţă Aby se pre- 
zentase la mine cu o carte de vizită. Benedict Owen, di- 
rectorul Centrului sportiv oceanic, mizgălise pe ea cîteva 
cuvinte ; „Test psihologic. Antrenamente pentru com- 
binata Masser-Glincka-Young. Te rog ! Cu drag, B. Owen.“ 

— De ce nu stai ? 

Îl împing uşor în fotoliu. Se aşează greoi, fără con- 
vingere. 

— Zău, să mă ia naiba dacă știu pentru ce am venit! 
N-am nici o dovadă. I-am spus-o şi lui Joop. El nu şi nu, 
să trec pe la tine. 

Îmi ocolește privirile. Apoi își aduce parcă aminte de 
ceva, îşi desface- repede toti nasturii de la haină, trage 
încet de nodul cravatei și-și aranjează cu grijă dunga 
impecabilă a pantalonilor. 

„În dimineața aceca. l-am supus unor teste complexe. 
l-am făcut şi elecroencelalograma. Printre altele: trebuia 
să-i verific și „unda electrică de așteptare“. Unda ia naş- 
tere în creier, Ea nu diferă prea mult de la individ la 
individ, dar se manifestă într-o formă şi cu anumite carac- 
teristici care o diferenţiază total faţă de ceiclalte fenomene 
electrice ale creierului. Exerciţiul era simplu. L-am aver- 
tizat pe Aby că în curînd se va produce ceva, Tensiunea 
așteplării urma să declanșeze în creierul său unda electrică. 
Unda electrică, apărută ulterior pe ecranul aparatului, avea 
caracteristici atit de particulare, încît am fost obligat să 

recunosc forța de concentrare nervoasă ieșită din comun 
a sportivului. Dacă nu era cumva chiar unică... Atunci 
i-am văzut ochii. Aceleaşi licăriri metalice pluteau în al- 
bastrul lor copilăresc. Ce aştepta Aby ? 

— De ce taci ? mă întreabă într-o doară. 

— Ai remarcat ? 

— Cînd vei reuşi să nu mai fii observator ? 

— Adică ? | 

— Mereu crezi că există ceva și dincolo de aparenţe. 

Ezit să-i răspund. Vocea îi este limpede, ușor marcată, 
parcă lui însuși îi face plăcere să-şi audă cuvintele expri- 
mate cursiv și rotund într-o limbă fără cusur. 

.— Obişnuinţă profesională. Nu mai reușesc să mă 
controlez. | 

— Azi-noapte am ratat doborirea recordului mondial, 
face senin, uitîndu-se cu atenție spre colivia în care Ly își 
ciugulește de zor penele zbiîrlite... Acasă, în Pacific, am 
avut şi eu un papagal. Galben. 

Surîde imperceptibil. 

— Ce-ai zice de o cafea braziliană ? Aroma ei te învio- 
rează. Mă pricep ! „Deci asta era ? !“ 

— Fără zahăr. 

— Fără... Am fost prins cu niște treburi. Toată dimi- 
neaţa. Și toată după-amiaza... Sînt năuc! Am o fiolă de 
„Martell“. Bătrîn. Am primit-o cadou. Ne prinde bine la 
amîndoi. Ai să vezi... Şi puţin suc de portocale, rece... Mă 
încearcă un soi de amărăciune. Regretam sincer insuccesul 
lui. Vrei și puţină gheaţă la coniac ? 

— Treaba ta. Şi nu mai face atita gălăgie. 

— Îţi mai aminteşti ce ţi-am spus după testările alea 
psiho-somatice ?... Cînd te-a trimis la mine Owen... | 

— De azi-dimineaţă nu-mi mai aduc aminte de nimic. 


— „Eşti o adevărată performanţă a naturii umane! 
13 kd . . 

Atlet perfect !“ Asta ţi-am spus, turui, repede şi vesel. 
Ştii cum ai reacţionat ? Ai surîs, nici trist, nici bine dis- 
pus. Și mi-ai răspuns enigmatic : „Pe mine m-a crescut 
oceanul, domnule doctor ! Oceanul nu greșeşte niciodată 
cu fiii lui !“ M-am gîndit o săptămînă la răspunsul tâu... 

— Dece nu taci ? 

Parcă sînt surd. 

— Gata !... Domnilor, cafelele sînt servite! caut să 
imit vocea gravă a unui maître care servește la o reuni- 
une diplomatică. 

Mă grăbesc să reintru în cameră, împingînd măsuța 
joasă, cu rotile. Amfora graţioasă, opalescentă, cu „orange- 
juice“ e aburită. Peste tot se împrăștie aroma plăcută a 
cafelei fierbinți. 

— În ordine, Van !Eşti o gazdă ideală. 

— Stai ! Mai întîi coniacul... 

Umplu paharele înalte, turnînd pînă la refuz din lichi- 
dul auriu. Ciocnim scurt. 

— Pentru viitorul tău record mondial, Aby | 

— Pentru prietenie, Van ! 

Trag o duşcă zdravănă. Mă strimb ca de obicei. El bea 
într-o doară, așezind paharul la loc, pe măsuţă, cu'o 
mișcare lentă. Pipăie după aceea cu mîna prin aer, ca şi 
cum ar intenţiona să soarbă și din paharul cu suc de 
portocale. Se răzgîndește, trecîndu-și mîna prin păr, cli- 
pind des, fără să mă mai bage în seamă. 

— E delicios ! îmi vine la întîmplare să spun. Mint. 
Nu m-am priceput niciodată la băuturi. Îmi aduc aminte 
că la coniac nu se serveşte gheaţă și nici pahare înalte. 

Bunul meu prieten pare oarecum surprins. 

— Am stat în cantonament patru luni. Pe ocean antre- 
namentele sînt dure, cu regim aspru. N-am băut pînă azi... 
Ei, bine, puţin vin ! De cînd te-ai obișnuit să tragi cîte un 
păhărel ? 

— Vîrsta, băiete ! parez cam stîngaci. Mai adaug la asta 
și o banală hipotensiune. Evident, în împrejurări ca... 

— Te deplîng! Ai ajuns într-o stare de formalism 
cronic !... Nu crezi, totuşi, că introducerea e cam lungă ? 
Ce-ar fi să treci la birou şi să mă asculţi. 

— S-a făcut! exclam docil. Duc pe birou paharul şi 
ceaşca. Dacă vrei, sporovăim pînă dimineaţă. Elsei i-a 
părut rău că nu te-am invitat acasă. Konrad ar fi fost feri- 
cit să te vadă. 

Îmi aleg în fotoliu o poziţie cît mai comodă. Cu paharul 
de coniac în mînă aştept, sorbind alene cîte o înghiţitură. 

Uitînd cu desăvîrşire de prezența mea, cu ochii aţintiţi 
în gol, Aby își adună gîndurile. Posedă ca nimeni altul 
această artă a izolării, fapt pentru care i s-a dus vestea că 


95 


este mult mai elocvent atunci cînd tace ! Adevărul trebuie 
căutat în aversiunea sa pentru publicitate. „N-am dorit să 
ajung campion pentru a mă face cunoscut, declarase el unor 
reporteri în nu ştiu ce împrejurare, ci pentru a-mi dovedi 
mie însumi că sînt cel mai bun ! Performanţa sportivă ră- 
mine singura mea declaraţie !“ În faţa acestei atitudini, cei 
mai nemulţumiţi au rămas întotdeauna ziariştii şi reprezen- 
tanţii posturilor de radio şi televiziune. A existat, totuşi, şi 
o întîmplare cînd Aby și-a dezvăluit adevărata fire. După 
terminarea unui concurs dificil pe care-l cîștigase, Aby s-a 
urcat pe dig. Apa şiroia încă pe el. Reporterii, ca de obicei, 
dăduseră buzna, învirtindu-se în jurul lui ca nişte fluturi de 
noapte zăpăciţi de scinteietoarele lumini ale aparatelor. 
Lumina rece a dimineţii mai plutea cenușie pe ocean. Briza, 
însoţită de pescăruși, se tîra spre larg. Mici elicoptere zbu- 
rau la joasă înălţime. Veliere şi zvelte ambarcații cu motor 
se grăbeau să acosteze prin apropiere. Un puşti blond, zgri- 
bulit și somnoros, care fugise de acasă să-l vadă pe Aby, 
reușise chiar din piimele minute după sosire să ajungă 
lîngă el. „Domnule, strigase băiețașul, trăgîndu-l de mină, 
nu ţi-a fost frică să stai noaptea sub apă ?“ Aby a zîmbit 
amuzat și, ghemuindu-se alături, a început să-i povestească 
ce frumuseți ascunde oceanul și pentru ce nu i-a fost frică. 
Surprinși, reporterii au înregistrat scena, retransmiţind-o 
prin sateliți lumii întregi. De atunci popularitatea lui a cres- 
cut enorm... Trecuseră ani. N-aș putea spune cînd ne-am 
împrietenit. Ne simţeam, pur și simplu, bine împreună. 
Zgîrcit cu destăinuirile, neplăcindu-i să vorbească despre 
el însuși, Aby rămăsese în parte o enigmă pentru mine. 
După ani şi ani, reuşisem să mai aflu cîte ceva din viața 
lui. Se născuse şi crescuse pe o insulă din Pacific. Dezvol- 
tîndu-se într-un mediu în care civilizaţia nu pătrunsese to- 
tal, cu brutalitate, manifesta în subconștient o vagă aver- 
siune faţă de universul citadin, impregnat cu sumedenia 
elementelor nocive. | at i 
Absolvent al Facultăţii de Geografie din oraș, iubea 
natura ca nimeni altul. În relaţiile sociale manifesta însă 
multiple rezerve, francheţa sa bărbătească fiind interpretată 
în fel şi chip. Avea succese impresionante la femei, tulbură- 
toarea sa frumusețe polineziană impunîndu-se spontan. Dar, 
în mod paradoxal, femeile nu l-au interesat prea mult. 


Evita cu înţelepciune orice relaţie dubioasă, avînd o pro- 
fundă oroare pentru 'frivolitate. Fusese prieten bun cu o 
fată de la agronomie, pe nume Gwendolyn Mills. După ab- 
solvirea institutului, proaspăta ingineră a fost angajată 
undeva prin Africa. Din cauza carierei sportive; Aby a evi- 
tat s-o însoţească. S-au despărțit cu greu. Mult timp după 
acest dureros eveniment nu l-am mai văzut. Într-o zi, pe 
neaşteptate, m-am trezit cu el la clinică. „lartă-mă, mi-a 
spus, strîngîndu-mi mîna. E dificil să rămii singur. Doly, 
fata de la agronomie, nu mi-a mai dat nici un semn de 
viaţă“. Nu l-am întrebat nimic. Mi-a propus să tragem o 
raită pe ocean... La bordul unui cuter cu vele ne-am pier- 
dut urma în larg. Ne-am întors spre miezul nopţii. Am 
ajuns acasă împreună. Pină dimineaţa am golit trei sticle. 
De atunci ne-am căutat reciproc măcar pentru a ne zimbi 
în tăcere. Aby era în perioada cînd își consolida personali- 
tatea sportivă. | 

Această întîmplare mi-a oferit ocazia să pătrund în uni- 
versul lui lăuntric și să descopăr structura unei sensibilităţi 
profunde. Numai taina legăturilor sale afective cu oceanul 
a rămas pentru mine nepătrunsă. 

— Îl cunoşti pe Ben Ossoli ? îi aud ca de departe vocea. 

— Ossoli ?... Pilotul ? 

Aby se înfundă în fotoliu, sprijinindu-și coatele de ge- 
nunchi, aplecat puţin înainte. Se uită, dus pe gînduri, la 
covor, ca și cum ar studia cu atenție complicata lui țesătură à. 

— Ben Ossoli a zburat pe deasupra oceanului încă de pe 
cînd nu i se uscase cașul la gură, dar se lăuda — fac prin- 
soare ! — că i-au crescut cinci tulee sub nas! Taică'su fä- 
cuse parte din celebra formaţie a lui Philippe Lapeile, zis și 
„Merci bien“, cel care a năucit lumea acum vreo. 13 ani, 
dacă-ţi mai aduci aminte, cu parașutiștii ăia trăsniţi, de le 
umbla vestea că nu mai au instinct de conservare nici în 
aer, nici pe pămînt. Philippe lansa campionii mondiali așa 
cum lansezi bărcuţele la apă. Strașnic antrenor ! Pe lava 
din Kilaula dacă exagerez ! A turnat în aur cam două du- 
zini de săritori cu parașuta, la punct fix, punct mobil, pe 
uscat, pe apă, în condiții omeneşti sau vitrege. Pentru ast 
fel de performanţe trebuie să ai piloţi, ce mai vorbă, mai 
ales de cînd parașutismul a ajuns să se complice, incluzînd 
şi alte discipline sportive, Combinata  Masser-Giincka- 

Young e o astfel de complicaţie. Am atacat azi-noapte re- 
cordul mondial al acestei... Naiba s-o ia ! 


Face un efort să-și regăsească ideea, lăsîndu-se pe spate, 
cu ochii larg deschişi. Oboseala fizică și nervoasă, contro- 
lată îndelung, stăpînită pînă atunci, pare să-l învingă. O 
grimasă de nemulțumire vine şi trece fulgerător, umbrin- 
du-i chipul. 

— De ce nu guști din suc? spun, nu prea convins că 
mă aude. 


— Afurisit pilot a fost tatăl lui Ben ! — reluă firul în- 
trerupt, vorbind rar şi dominîndu-se cu încăpăţînare. Pe 
luminile peștilor abisali dacă te mint ! Se juca, nu alta, cu 
orice tip de elicopter „Foll-Fy“... Executa în văzduh un fel 
de dans ritual, ca vrăjitorii melanezieni chiar şi atunci cînd 
furtuna mătura oceanul. Era mai uscat decît arboretul unei 
pirogi papuaşe, dar veșnic pus pe harţă, cu mutra boţită și 
neagră. Și ce mutră ! Toată ziua mirosea a motor încins. L-a 
iubit pe Ben ca pe ochii din cap. Asta nu l-a impiedicat să 
se poarte cu el ca un zevzec... Cît despre „Merçi bien“... Bă- 
trîn impunător, masiv, cam lăudăros. Îi plăcea să sporovă- 
iască la un păhăruţ de coniac. Parcă-l aud cum spunea că 
orice aparat în mîna lui era mai docil decit un bebeluș care 
suge țiță ! Şi tot el adăuga, scuipînd printre dinţi niște în- 
jurături suculente : „Atunci cînd te lansezi cu parașuta nu 
există noroc. Totul se bazează numai pe inteligenţă și pe 
experiența anilor blestemaţi din trecut cînd nu se poate să 
nu fi văzut măcar o dată moartea cu ochii și să nu fi aflat 
că viaţa mai face, oricum, două parale...“ Pesemne că tai- 
că-su l-a chinuit pe Ben ani în șir la bordul elicopterelor 
pentru a-i băga în cap toate tainele descitrate de el pe 
cărările nevăzute ale cerului. Din Ben a ieşit un as în ma- 
terie. Pe bătrin nu l-a împiedicat însă nimeni să moară în 
timp ce culegea nuci în grădina din spatele casei. A căzut 
de pe scară şi şi-a frînt giîtul. Împlinise 72 de ani. 
Nu, nu pot să-mi explic de ce-ţi povestesc toate astea! 

Se răsuceșşte în fotoliu, piinzîndu-și mîna stingă de re- 
verul hainei. Se uită mohorit în direcția mea. Agitaţia lui 
reflectă un început de stare depresivă, aparent nejusti- 
ficată prin rezultatul concursului. Face parte din acea cate- 
gorie de sportivi care știu să și piardă... 

— Ai dormit azi ? 

Întrebare formală, cu efect liniştitor, prin disociere. 

— N-am închis ochii !... Nu reușesc să mă relexez şi 
treaba mă cam agasează. Caut chiar să nu mă relaxez, ca să 
nu a În fine, nu ține cont ! 

— Prostii!.. „Con ntinuă ! Cum te pricepi. 

— Înaintea fiecărui concurs, organismul meu se scu- 
fundă cu plăcere într-un fel de liniște. E impropriu s-o nu- 
mesc așa. E o stare de relaxare complexă, condiţionată prin 
autosugestie după ani îndelungaţi de antrenamente psiho- 
tonice. Să nu te amuzi. Cunoşti metoda. Dar pentru mine 
această stare e ca o plutire imaterială, ca un zbor în afara 
gravitaţiei... Ieri după-amiază, cu aproximativ patru cea- 
suri înainte de concurs, adînca mea liniște prin care plu- 
team a fost tulburată de niște amintiri. Explicaţia e foarte 
dificilă. Aceste amintiri, apărute ca din senin, erau în notă 
discordantă cu... Nu făceau parte din... Idioată treabă ! Cum 
să-ți explic ? Am acasă un album de familie. Zeci și sute 
de fotografii. De la străbunici la nepoți. N-are importanţă. 
Im portant e că acest album mi-a apărut dintr-o dată în 
memorie, mi-am amintit de el, brusc, fără nici o legătură 
cu nimic. Îl vedeam cu ochii închiși. M-am trezit cu ire- 
zistibila dorinţă de a-l răsfoi. Imaginativ, firește. Trezite 
din adîncul memoriei, din tainica lume a uitării, imagini 
și întîmplări trecute mi se perindau pe dinaintea ochilor. 
Amintirile mi-au produs... nu, mi-au răscolit sentimentele. 
Am făcut un uriaş efort. Am închis albumul. Dar, degeaba, 
anii cop iara au năvălit peste mine. 

Aby tace, încruntîndu-se. Se uită mohorît spre paharul 
cu coniac, clatină dezaprobator din cap ca şi cum ar răs- 
cunde unui gînd apărut pe neașteptate, se răsuceşte în fo- 
toliu, pentru ca, în cele din urmă, să apuce cu un gest vio- 
lent țaharul cu toată palma şi să-i bea conținutul dintr-o 
singură înghiţitură. Cu paharul gol în mînă respiră înde- 
lung, zgomotos, reușind să-și domine reacţia organică pro- 
dusă de alcool. 

— După cîte înţeleg, intervin, pentru a-l ajuta să 
treacă peste criza emotivă, fotografiile albumului ţi-au 
declanșat... 

— Exact! mă întrerupe. Fiecare fotografie în parte 
mi-a declanşat o amintire sau mai multe. Amintirile 

erau... diafane şi vii. Tremurau luminoase pînă cînd pie- 
reau, făcînd loc altora. Trebuie să înţelegi că amintirile nu 
erau haotice. Respectau o neînțeleasă ordine matematică, 
aș zice, înşiruindu-se parcă în ordinea fotografiilor din 
album. Ştii, începuse să-mi placă... Afurisit lucru! Să 
te trezeşti aşa, pe nepusă masă, spectator al propriei tale 
vieţi ! 

Zimbește jenat şi pune paharul la locul lui. 

— Nu-ţi face probleme. Dă-i drumul mai departe. 

— Din acest noian de amintiri s-a detaşat o întîmplare 
petrecută cu tata... Istoria e veche. Încă din copilărie am 
tăcut antrenamente de scufundare sub supravegherea 
tatei. Trebuia, de exemplu, să iau un obiect de pe faleză 
şi să-l ascund pe fundul oceanului, undeva. După cîteva 
săptămini reveneam pentru a-l găsi și readuce pe țărm. 
Învățam astfel să mă orientez sub apă. Tata obişnuia să 
mute obiectul în altă parte, pentru a mă obliga să-l caut, 
dezvoltindu-mi în paralel fantezia, perspicacitatea. Cu 
ocazia unui antrenament n-am mai găsit obiectul ascuns pe 
fundul oceanului.. Uitind de rezervele de oxigen din 
butelii, m-am ambiţionat să-l caut. Era să mă înec. M-a 
salvat tata... Aceasta a fost întîmplarea reală. În amin- 
tirea de ieri mai întîi a apărut oceanul. Verde-albastru. 
A apăvut fără să mă gindesc la el... Sau poate... Ce mai! 
Valuri prelungi, domoale se revărsau pe faleza unei 
insule. Cer senin. Soare strălucitor. Pe faleza pustie se afla 
albumul. În rest, doar nisip auriu. Eu eram copil. Cu 
buteliile de oxigen în spate am luat albumul și am pornit 
spre larg. gindindu-mă mereu unde să-l ascund. În zona 
insulei. fundul oceanului cobora brusc. Am înotat lao- 
laltă cu peştii care nu se mai speriau de prezenţa mea. Cite- 
odată mă opream, întindeam mina și mișcam degetele. 
Peştișorii se apropiau şi se uitau curioşi la degetele mele. 
Joaca noastră a continuat mult timp. Cînd mi-am amintit 
de album — pus în sacul special și prins de cureaua 
care-mi înconjura mijlocul — eta prea tîrziu. Îl pierdu- 
sem pe undeva. M-am întors să-l caut, încercînd să ating 
fundul oceanului. Înotam spre adînc fară teamă. Lumina 
devenea tot mai difuză. Resipram greu, ca și cum rezerva 
de oxigen ar fi fost pe sfirşite sau masca defectă. Şi atunci, 

in adincul apelor şi-a făcut apariţia tata. Purta în mînă 
albumul. A ajuns lîngă mine şi m-a împins cu brutali- 
tate spre suprafaţă. Nu-mi mai amintesc decît de explo- 
zia luminii, dureroasă, zbătindu-mi-se frenetică în ochi... 

După aceea m-am lăsat furat de o altă amintire. 

Stăteam întins pe punte, cu fața în sus. Ne întorceam 
de la pescuit. Tata și eu. Soarele cobora spre apus. La 
orizont cerul începuse să se coloreze. Motorul cuterului 
mormăia înăbușit. Tata cumpărase un cuter alb, zvelt, 
de producţie japoneză. Stoluri de pescăruşi ne dădeau 
tircoale, asurzindu-ne cu ţipetele lor ascuţite. Tata — 
celebru pescar şi vinător subacvatic — trebăluia în cabina 
timonei. Pînă acasă mai aveam citeva ceasuri bune. 
Insula nu apăruse la orizont. Fusese o zi fericită. Tata 
pescuise numeroase dorade, caracatite comestibile şi patru 
rechini tineri. Oceanul era calm. Apele lui mai purtau 
încă reflexe metalice. Mă obișnuisem cu aceste lungi 
drumuri alături de tata. Deşi nu împlinisem nici 12 ani, 
oceanul nu mă mai înspăimînta. Cunoşteam multe din 
tainele pescuitului subacvatic. Tata m-a supus în copilă- 
rie unei severe educaţii. Încă de pe vremea aceea eram în 
stare să înot la suprafaţă şi sub apă ore în şir... Echipa- 
mentul de scufundător îmi devenise la fel de familiar 
ca şi geanta cu care mergeam la școală. Înţelegeam ocea- 
nul după culoarea cerului, după cum goneau alizeele sau 
după cum își schimba el dispoziţia în funcţie de fuga cu- 
renţilor calzi şi reci. 

Pe punte, la pupa, se făcuse cald, foarte cald. Pescăruşii 
dispăruseră. M-am fidicat, cu intenţia să mă sprijin de 
balustradă. Aerul era atit de fierbinte, încit nici mişcarea 
cuterului nu revșea să producă alţi curenţi mai răcoroşi. 
Pe ocean plutea o liniște ireală. Am privit la apa ce se 
învolbura în urma noastră, apoi la cerul senin. Doar 
departe, spre sud, mi s-a părut că zăresc o pată neagră — 
nu mai mare decît ecranul radarului de navigație. Motorul 
funcționa la turaţia maximă. Ştiam asta după zgomot şi 
după vibrația simțită sub tălpile goale. Și cînd o altă 
liniște se aşternu în preajma mea n-am înțeles din prima 
clipă ce s-a întîmplat. Ulterior mi-am dat seama că înece- 


1091 


tase zgomotul motorului ! M-am trezit cu tata lîngă mine. 
Tata cra un tip zdravăn, dur, cu umerii neobişnuit de 
largi, tăcut ca statuile din insula Paștelui. Cu glas mono- 
ton mi-a spus să trag cămaşa pe mine şi să trec în cabina 
timonei. Pînă să-i răspund, dispăruse sub punte... 


În zona unde ne aflam noaptea se lăsa repede. Te 
trezeai cu ea pe cap ca și cum te-ar fi aruncat cineva 
într-un sac. Așteptîndu-l în întuneric pe tata m-a cu- 
prins teama. După lungi minute motorul a început din nou 
să miîriîie. Dar nu mai era același. Tata pusese în func- 
țiune motorul de rezervă. Întors în cabină, tata s-a apucat 
să controleze luminile de poziţie ale vasului, manevrind 
nu mai ştiu ce la pupitrul de comandă. Abia după aceea 
mi-a spus în treacăt că motorul principal s-a defectat şi 
că vom naviga cu numai șase mile la oră... La un moment 
dat, staţia automată de radio din cabină s-a pornit să 
scoată apeluri sonore nervoase. Tata a intervenit în legătură 
cu cei de pe insulă. Cineva de la centrul meteorologic 
ne-a ordonat să pornim cu toată viteza spre bază. Un 
nucleu ciclonic se dezvolta impetuos undeva la sud-vest 
și înainta cu repeziciune în direcţia insulei. Tata le-a adus 
la cunoștință defecţiunea motorului principal, rugîndu-i 
să ni se trimită o navă rapidă pentru a fi remarcaţi. Am 
primit asigurări peste asigurări... 

După această convorbire tata m-a strîns lîngă el. „O 
să avem puţină bătaie de cap, băiete! Vine furtuna! 
Să nu-ţi fie frică. Vîntul o să ne împingă spre casă...“ 
M-a mîngiiat domol pe creștet, scrutind întunericul nop- 
ţii. Avea mîinile pline de unsoare. În nări mi-a năvălit un 
miros pătrunzător de petrol şi transpiraţie. A ieşit poso- 
morit din cabină. Mi-am imaginat că s-a dus pe punte să 
controleze cele două tambuchiuri şi barca de salvare. 

Nu întruntasem încă pe ocean un taifun. Pe insulă 
circulau povești cumplite. Cu mulţi ani în urmă insula 
fusese devastată... Aerul fierbinte ne-a lovit din pupa. 
„Ma-o-mi, zvelta noastră navă, a intrat în ruhu. Uşa 
cabinei s-a trîntit cu zgomot. Mi-am pierdut echilibrul. 
Instinctiv m-am prins de ceva. Prin geamurile cabinei 
am văzut departe, pe cer, cum scăpărau fulgerele. Farul de 
poziţie de pe catarg arunca înainte o diră subţire de lu- 

mină, înghițită la numai cîțiva zeci de metri de bezna 
uleioasă. Tata s-a întors zimbitor. „Să nu-ţi fie teamă, 
mi-a spus cu blindeţe. Pe noi ne-a crescut oceanul. Ocea- 
nul nu greseste niciodată cu fiii lui !“ 

Aceste cuvinte mi-au zguduit copilăria... Apoi oceanul 
s-a pus în mișcare. Valuri nevăzute ne purtau în tangaj, 
în ruiiu, ne clătinau ca pe o banană. Vintul şuiera de-a 
lungul punţii. Tata a luat din nou legătura cu cei de pe 
insulă. Un elicopter fusese trimis în direcţia noastră. Îmi 
mai amintesc dpar că taifunul nu se declanșase în toată 
grozăvia lui cînd elicopterul a ajuns la noi. Începuse să 
plouă în rafale. Din elicopter a fost aruncată o scară spe- 
cia:ă. Tata m-a îmbrăţişat, mi-a spus să mă agăţ de capătul 
scării şi în timp ce mă legănam prin aer l-am auzit- strigînd : 
„Noroc, băiete 1...“ El a rămas la bordul cuterului. Nu 
s-a mai întors pe insulă. 

— Noroc, băiete ! cîrîie Ly, din colivia sa. 

Aby face o mişcare violentă şi se întoarce, uitindu-se 
posomorit la papagal. 

— Taci ! strig cu asprime. Culcă-te ! E tîrziu. 

— Noapte bună, domnilor ! ţipă strident Ly, şi-şi as- 
cunde capul sub aripa zbirlită. 

— Nu-l lua în seamă. E prost crescut, remarc, sim- 
tind cum mă îneacă emoția. 

Ca să nu mă trăcez, sorb puţin din pahar, plec din foto- 
liu și iau colivia pe care o duc în cealaltă cameră. Revin 
în același loc, privindu-mi cu atenţie musafirul. 

— Aşa s-a dus tata, murmură Aby. Ca fiu credin- 
cios al oceanului, i-a dăruit şi sufletul, întrăţindu-se cu 
el pentru veșnicie... Şi acum n-ai decît să-ți imaginezi şi 
singur ce s-a petrecut cu mine ieri după-amiază. 

— Te-ai aflat sub influența amintirilor pină în clipa 
cînd ai luat startul ? 

— Nu. Sau nu direct. Pentru că... La naiba! Şi cele 
mai simple lucruri sînt foarte complicate cînd trebuie să 
le explici. Ştii şi tu că în combinata Masser-Glincka- 
Young startul are loc printr-o lansare cu parașuta. Pe 
timp de furtună. Furtuna, după regulament, trebuie că 
atingă între patru și cinci grade. Îţi mai aminteşti, de- 
sigur. că în urma unor experimente la nivel planetar eci 
de la Global Atmospheric Research Programme au instalat 

in largul coastelor o platformă specială cu intenţia de a 
construi pe ea o staţie meteorologică. Prin nu ştiu ce 
intervenţii, platforma şi staţia s-au transformat în centru 
meteorologic, dezvoltindu-se pînă la dimensiunile unei 
insule artificiale. E vorba de ,„Eolina“, cum a fost numită. 
Pe insulă şi în zonă au avut loc fel de fel de experienţe 
ştiințilice. Ani la rînd fenomenele care au însoţit aceste 
experienţe n-au atras atenţia decît specialiştilor. Ploi din 
cer senin, furtuni dirijate pe canale aeriene, minuscule 
trombe marine, curcubee care perturbau emisiunile tele- 
viziunii, sau banchize de gheaţă care se topeau învăluite 
în aburi. Cea mai spectaculoasă experienţă s-a produs 
însă odată cu apariţia uraganului „Bella“, acum doi ani. 
„Magii de pe Eolina“ — cum le spunem noi — s-au făcut 
luntre. şi punte şi au deviat uraganul în larg. Experienţa 
n-a fost comentată. Cu cîteva zile înainte de concurs m-a 
chemat Guy Lopez, seful centrului sportiv suboceanic 
aducindu-mi la cunoştinţă un fapt neprevăzut : uraganul 
„Poldy“ ! După toate calculele, acesta ar fi urmat să se 
apropie de coastă pînă la aproximativ 100 de kilometri — 
în jurul orei 18. Ca să înţelegi, în jurul orei fixate pentru 
start ! „Băieţii de pe „Eolina“ vor încerca să-l devieze în 
larg, mi-a mai spus Lopez, morocănos, adăugîind: Nu 
rişti nimic. Profită de ocazie“. Îţi închipui ce splendid prilej 
pentru a dobori un record mondial mi s-a oferit, ce zici ?... 
Şi coincidenţa asta stranie ! Amintirile despre tata, moar- 
tea lui, uraganul... 


— Nu e nimic surprinzător, intervin cu blindeţe. Cu- 
noșteai condiţiile startului. Uraganul ,Poldy“ a produs 
în subconstientul tău o reacție, o sensibilizare a memo- 
riei. Acest proces a înlesnit apariţia celuilalt eveniment 
din amintire, a celuilalt uragan în care ţi-ai pierdut părin- 
tele. Relaţia este fără echivoc. Mult mai important ar fi 
pentru mine să ştiu ce influență au avut în viaţa ta, ce 
sensuri, cuvintele rostite de tatăl tău la despărţirea de pe 
cuter, cuvinte ce ţi-au influenţat, sînt convins, starea 
psihică î în orice concurs mai important. 

— „Pe noi ne-a crescut oceanul. Oceanul nu greşeşte 
niciodată cu fiii lui !“ murmură el, cuprins pe neașteptate 
de o profundă tristeţe... Testament cu valoare morală, 

deviză înscrisă în universul meu spiritual prin care mă 
oblig să păstrez peniru totdeauna legătura cu oceanul, 
cu acest ocean — părinte, prieten şi duşman, frate necu- 
noscut încă, Şi care, cu aceeași dragoste, în lumea lui nepă- 
trunsă mă primește şi mă va primi în viaţă și moarte 
deopotrivă... În orice cursă, cuvintele tatei îmi sună în 
urechi ca un avertisment trimis de destin. M-am hotărît 
să-l înfrunt, mereu și mereu, ca singură și supremă cu- 
noaștere a condiţiei mele umane. 

Liniştea cade tremurătoare între noi. Celălat Aby, ne- 
văzut, se pierde în această stranie tăcere şi trebuie să 
fac un efort pentru a-l regăsi așa cum e în realitate. Mă 
priveşte fără să mă vadă, stînjenit. 

— Continuă, şoptesc. 

— Mai aveam pînă la start două ceasuri. Amintirile 
mă obosiseră. Am căzut într-un somn adinc. După 20 de 
minute m-am trezit complet refăcut... Ţi-am mai spus 
că în combinata Masser-Glinca-Young lansarea paraşutis- 
tului nu are loc decît atunci cînd furtuna atinge patru sau 
cinci grade. Pentru a evita orice risc, lansarea se face 
de la mică înălţime, în cădere liberă. Paraşuta o deschizi 
cit mai aproape de suprafaţa apei, calculind unghiul de 
cădere în așa fel, încît să te scufunzi în apă în interiorul 
cercului alb, plutitor, care nu depășește în diametru 60 
de metri. Ai înţeles acum ce importanţă se acordă pilo- 
tului la lansare. Totul depinde de el. 

Pentru această tentativă arbitrii din comisia cen- 
trală nu și-au dat avizul cu una, cu două. Limita maximă 
mi-a fost admisă la 100 de kilometri de țărm. Distanţa 
îmi convenea. Mac Feller doborise recordul pe aceeaşi 
distanţă. Ne despărțeau numai 8'15''09. O nimica toată, fie 
vorba între noi |... 

Ca întotdeauna, dintr-o serie întreagă de variante, 
riguros calculate, mi s-a propus una singură : să decolăm 
de la Volnoir în jurul orei 18, urmînd să facem joncţiunea 
cu frontul de înaintare al uraganului la distanţa prevăzută. 
Pentru o treabă mizerabilă ca asta trebuia să-mi aleg cel 
mai bun pilot. L-am ales pe Ben Ossoli, prieten, om dintr-o 
bucală, înfrățit, ca și mine, cu cerul şi oceanul. Arbitrul 
la bord a fost tiimis Hans Günther, ăla cu faţa rotundă şi 

ciupită de vărsat. Cunoști elicopterele de tip Morgan ?... 
Sint aparate solide, cam greoaie, dar rezistente la furtună. 
Ben şi-a pus la punct un astfel de aparat. 

Cînd am decolat, Hans, care e catolic, şi-a făcut mai 
multe cruci. Ben, zgîrcit la vorbă, s-a întors spre mine, 
ridicînd în sus degetul cel mare de la mîna dreaptă... 
Mica pistă de la Volnoir se află în afara radei portuare. 
Dacă nu mă înșel ai mai trecut şi tu pe acolo. Sub noi, 
faleza îngustă, altădată veselă şi multicoloră, era acum 
pustie din cauza alarmei pricinuite de uragan. La ora 
18 şi cîteva minute ajunsesem deasupra oceanului. Am- 
barcaţiile de securitate ne-o luaseră înainte. Vase mari 
şi mici părăseau portul pentru a fi ancorate în larg. Apro- 
pierea uraganului crease o animaţie ieşită din comun. 

Am trecut ca de obicei lîngă trapa de lansare, din 
podezua cabinei. M-am obișnuit să-mi controlez cu aten- 
ție, pînă în ultima clipă, costumul etanș, de scafandru 
autonom, husa parașutei, buteliile cu oxigen, masca și 
numeroasele aparate ale costumului. Toate păreau să fie în 
ordine. Am aprins şi am stins de citeva ori chiar și farul 
montat la cască, deasupra frunţii. Hans se ghemuise în 
apropierea unui hublou. Privea neliniștit la cerul amenin- 
țător dinspre sud-vest. Soarele cobora spre apus. Forme 
monstruoase de nori se buluceau pe orizont. Îmi aduc 
foarte bine aminte că ultima rază de soare a săgetat cabina, 
învăluinau-l pe Hans. Aparatele de la bord investizau 
suprafața oceanului. Mi-au atras atenţia imaginile inter- 
mitente care apăreau pe micul ecran din centrul pupitru- 
lui de comandă. Un nor cenușiu, cu forme . monstruoase, 
brăzdat de fulgere, se rostogolea nebunește deasupra ape- 
lor, grăbit să ne întîmpine, dominînd, în cele din urmă, 
tot ecranul... Ne-am pierdut în întuneric. Prima rafală 
de vînt ne-a lovit dintr-o parte. Lumiha roșie s-a aprins 
cu întîrziere în tavan. Aparatul s-a clătinat puternic. 
Ben sta aplecat înainte şi casca lui de pilot avea sclipiri 
metalice. Un fulger orbitor despică bezna şi strălucirile 
stranii plutiră prin cabină. Auzeam în căşti cum îniură 
Ben, monoton și prelung. Hans a strigat ceva, chinuindu-se 
să-și prindă centura de siguranţă. După aceea și-a tras 
casca pe cap. Eu strîngeam în palmă maneta trapei. „În- 

cepe dansul, băiete“ ! m-a avertizat Ben. Vocea lui răsuna 
straniu în căști. Lumina verde a ţişnit cu violență, izbin- 
du-mă în ochi. Am împins maneta pînă la refuz. Trapa s-a 
deschis. Am trecut în cilindrul de lansare. M-am răsucit cu 
faţa în jos, lipindu-mi tălpile de discul catapultei, astep- 
tind startul. Cronometrul fosforescent din cilindru indica 
ora 18 şi 42 de minute. Abia la ora 18 şi 45 l-am auzit 
pe Ben strigîndu-mi : „O.K., Aby !“... N-am simţit șocul 
lansării. Am plutit prin spaţiu, orb și surd. După 12 se- 
cunde plonjam în apa oceanului... Mi-am desfăcut cu ges- 
turi reflexe centura specială pentru a mă elibera de para- 
suta devenită stingheritoare și mi-am prins labele de 
giscă. În minutul următor înotam liniştit. Lumina faru- 
lui de la cască se împlinta ca o lamă rotundă în apa limpede, 
prietenoasă, prin care înotau pești argintii. Am zărit în 
faţă plasa metalică, albicioasă, prinsă la suprafaţa oceanu- 
lui de cercul plutitor. Plasa se curba într-o parte și alta, 
Pentru a putea porni pe traseu trebuia să mă sculund de-a 
lungul plasei şi, printr-un anumit loc, să trec dincolo. 
Locul nu era ales la întîmplare. Exista un punct de con- 
trol dotat cu camere de luat vederi şi aparate speciale 
care înregistrau exactitatea operâției. Am găsit punctul, 
am făcut trei tururi prin faţa aparatelor — după regu- 
lament — şi conştiincios am înotat spre baliza roșie, lumi- 
noasă, care marca zona unde trebuia să iau legătura cu 
Gill. 

Trecerea pe traseu e păcătoasă. Poţi pierde sau cistiga 
minute preţioase. Din cauza deliinului însoțitor... Pe tra- 
seu n-am voie să folosesc aparatele de orientare. În schimb 
am la dispoziţie un delfin cu care trebuie să iau legătura 
după ce am fost parasutat. Acest delfin are sarcini mul- 
tiple. El e ghidul meu permanent şi tot el mă ajută să 
rezolv pe parcurs unele probleme neprevăzute. În com- 
binata Maseer-Glinka-Young fără delfin ești un om mort. 
La naiba ! Îți spun toate astea de parcă ai fi un novice! 

L-am cunoscut pe Gill acum trei ani. Deltin tinăr, 
din rezervaţia bătrinului Vehel. Lui Vehel i-a mers 
vestea că a descoperit limbajul delfinilor. E un adevărat 
vrăjitor în materie de dresaj. Umbolă zvonul că printre 
delfini se simte tot atît de bine ca si în sînul familiei, ducă 

nu mai mult, pentru că si-a obligat prin testament ne- 
vasta şi copiii să-l îngroape in rezervaţie, pe fundul ocea- 
nului... Mai toarnă-mi puţin coniac. Simt că-mi pleznește 
capul !... Nu te-am plictisit cu vorbăria asta ? 

— Ce-ţi veni ? fac, grăbindu-mă să umplu paharele. 
Povesteşti fluent, captivant, fără pretenţii. Unele lucruri 
le-am uitat. Faci foarte bine că nu treci peste detalii. 
Sint necesare. Aceste detalii au declansat, în ultimă 
instanţă, anumite reacţii psihice, au creat particularitățile 
stării tale de spirit... Lasă fasoanele şi continuă ! Noroc! 

Aby ridică tăcut paharul şi soarbe alene. Se strimbă 
nemulţumit, aşază paharul exact în acelaşi loc, după 
care se întoarce, privindu-mă neîncrezător. 

— Nu zău, ce naiba găsești captivant în... ? Nu vezi 
că mă încure în cuvinte ?... Își revine, considerînd disputa 
ca lipsită de sens. Bine, reia pe alt ton. Numai să nu 
te-apuce sila de... concursuri. Ne-am înţeles şi ne înțe- 
lcgem admirabil. Inteligent, dotat cu:o memorie prodi- 
gioasă, suplu, puternic, spontan, ușor sentimental, Gill e de 
neînlocuit. Nu exagerez cînd afirm că mă iubeşte... În 
pzrioada ultimelor ântrepamente m-a uluit cu cîtă sigu- 
vanţă se oricntează pe orice traseu. Are însă şi un defect : 
nu-i place să stea prea mult în același loc, nu-i place să mă 
aştepte, e nervos. Pentru a-i corija acest defect am apelat 
la forma și culoarea balizei subacvatice, reper unic pentru 
întilnirile noastre. În reflexele lui condiţionate, baliza 
reprezintă punctul unde mă poate găsi la anumite ore din 
timpul zilei. E prea complicat să intru în amănunte. Cred că 
mă recunoaşte şi după chip... 

În ziua concursului, din obișnuință, Gill mă aștepta în 
jurul orei 18. Eu întîrziaserm însă peste 50 de minute. În 
timp ce înotam spre baliza roşie mă tot pîndeam la 
delfin. A aut sau nu răbdare să mă aștepte ?... Gill a 
fost politicos. M-a așteptat. A ţișnit din întunericul apelor 
vesel că mă întilnește, s-a răsucit în jurul meu de nenu- 
mărate ori, lipindu-şi apoi botul de vizorul căștii, fixîn- 
du-mă din priviri. Gill are ochii rotunzi, negri și expresivi. 
Privirile lui sînt omenești. Nu te mint... L-am îmbrăţişat, 
l-am mîngiiat — amabilităţi impuse prin dresaj — ofe- 
rindu-i la urmă peştele scos din buzunarul special. Din 

clipa aceea intrasem amindoi în cursă. Umbra lui s-a pier- 
dut în bezna fluidă. l 

Prima parte a cursei măsoară 19 mile. Traseul este 
întotdeauna neprevăzut, sinuos, marcat cu balize luminis- 
cente din 500 în 500 de metri. Aceste puncte de control au 
la bord sisteme electronice speciale, fiecare baliză transmi- 
tînd celeilalte trecerea concurentului pe traseu și timpul 
înregistrat. Fără declanşarea semnalelor în lanț, după 
şase mile părăseşti cursa învins prin descalificare... Gill 
trebuia, să le descopere, să se întoarcă şi să mă conducă 
pe traseu. 

Totul a decurs normal. Înotul subacvatic nu strălu- 
ceşte prin viteză, ci prin rezistenţă. Minutele trec chinui- 
tor de încet. Ai mereu senzaţia că stai pe loc. Acţiunea 
fizică intră sub tutela subconștientului... M-am lăsat furat 
de anumite gînduri. Amintirile care mă asaltaseră înainte 
de concurs nu-mi dădeau nici acum pace, trezind în 
memorie alte și alte imagini. Chipul tatei revenea mereu. 
La un moment dat am revăzut albumul. Filele se întorceau 
singure, ca bătute de vînt. Tata a apărut ulterior. S-a 
aplecat deasupra albumului pentru a privi cu atenţie o foto- 
grafie pe care am îndrăgit-o toată viaţa : eu, copil, şi tata 
lingă mine, înlănţuindu-mi umerii subţirei cu braţul său 
puternic. Fotografia fusese făcută la bordul cuterului de 
care ţi-am amintit... Împotriva voinţei mele, șuvoiul amin- 
tirilor m-a tîrît spre acelaşi moment dramatic, retrăit îna- 
inte de concurs : momentul despărţiri ii de tata... Am înotat 
din baliză în baliză fără să pot scăpa de aceste obsesive 
imagini din trecut. 

La capătul celor 15 mile marine ne aștepta ca întot- 
deauna Labirintul lui Young“, constructie nebunească, din 
tuburi cilindrice, prin interiorul cărora trebuie să înoți 
pînă găseşti singura ieşire posibilă. Invenția ne-a scos peri 
albi în orice concurs. Gill s-a întrecut pe cl însuşi şi de data 
asta. A găsit cu precizie drumul, cîștigind astfel 11 minute 
din cele 30 cite le aveam la dispoziţie prin regulament. 

La ieşirea din labirint se află punctul de aprovizionare. 
Gill și-a primit porţia de zahăr iar eu mi-am schimbat 
buteliile epuizate. De acolo trebuia să străbat traseul la 
bordul unui submersibil special pe care noi l-am botezat, 

mai în glumă, mai în serios, „trotineta lui Pluton“. Acest 
aparat nu depăşeşte patru metri în lungime, avînd struc- 
tura. metalică foarte simplă, alungită, cu prova fină, subţire, 
fiind decapotabil, ca să mă exprim așa. Viteza maximă, 
opt noduri. Orice depăşire este exclusă prin regulament. 

A doua parte a cursei se desfășoară în linie dreaptă. 
Are ca scop testarea sportivului la cote maxime de adîn- 
cime. În aceste condiţii ultimul meu record n-a depăşit 
132 de metri. Cota maximă urma s-o ating acum după 
aproximativ 20 de mile de coborire lină, unghiul de încli- 
nație fiindu-mi asigurat de automatele de la bord. Gill tre- 
buia să supravegheze mediul înconjurător şi să intervină 
prompt în caz de accident, cînd urma să mă scoată la supra- 
fată. După efectuarea controlului tehnic am aprins şi am 
stins de trei ori la rînd proiectorul — semnale luminoase 
care marcau startul. Cu viteză maximă am pornit la drum. 
Gill dispăruse în întunericul apelor... 

În spatele parbrizului transparent nu simțeam cu- 
reniul apei. Pentru a para efectele negative ale oboselii 
nervoase m-am obișnuit să privesc înainte, urmărind 
coar un spaţiu restrîns, atent cum cîştig metru cu metru, 
secundă cu secundă. Gill se rotea vigilent în jurul meu, 
prieten credincios în oceanul de liniște și singurătate. 

Cum e şi firesc, în asemenea situâții te fură gîndurile. 
Vin și trec alandala. Aș fi vrut să nu mă mai las prins 
în hora amintirilor. Orice retrăire îmi consuma o parte din 
energia psihică... Degeaba. Aveam încă ochii larg deschişi —- 
te rog să mă crezi ! — cînd o explozie orbitoare de lumină 
m-a obligat să-i închid. Pînă să-mi revin trecuseră minute 
bune. Îţi dai seama că treaba mă cam zăpăcise... N-am cum 
să-ți explic. Am deschis ochii buimac. Apele oceanului stră- 
luceau calme în lumina puternică a unui soare ecuatorial. 
Mă aflam într-o barcă lungă şi îngustă, ceva între pirogă 
și skif. Noga-o-te, bunicul meu, gol pînă la brîu, moțăia pe 
niște pînze murdare în mijlocul bărcii, cu pălăria de paie 
trasă pe ochi. În dreapta noastră, din apele limpezi, se 
repezeau în sus niște colţi stincoși de origine vulcanică. 
Era foarte cald. Eu — să tot fi avut vreo 14 ani — numai 
în slip, fără să-mi pese de soarele nemilos, mă chinuizm 
să-mi prind de mijlocul trupului o saulă subțire la cspätul 
căreia atirna un săcuşor plin cu nisip. Colţii stincoşi pur- 

tau numele unui monstru marin, Wy-y-ko, moastru care 
în timpuri imemoriale n-avusese altceva mai bun de făcut 
şi scufundase bărci și corăbii... După moartea tatei, în spe- 
cial vara, bătrîinul mă aducea pînă acolo, antrenîndu-mă 
în fiecare zi, visîind că voi ajunge cel mai remarcabil scu- 
fundător... La baza stîncilor, la peste 30 de metri adîncime, 
se afla o colonie de corali. Bătrînul își pusese în cap să mă 
antreneze pînă voi reuși să ating coralii. Pe bunicul l-am 
iubit ca și pe tata. S-a purtat sever cu mine, neîndurător, 
gîindindu-se să facă din nepot cel mai puternic bărbat, 
cel mai iubit fiu al oceanului... 

Saula îmi strîngea mijlocul. Am strigat bătrînului că 
sint gata. S-a tîrît pînă la mine, mi-a controlat saula cu 
nod special și m-a bătut încurajator cu palma pe spate. 
După citeva respiraţii lungi am sărit în apă... 

Cădeam vertiginos spre adincuri. Înotam cu supleţe, 
privind la coralii albi-roșcaţi ce se apropiau. Lumina 
solară pătrundea prin apa limpede pînă la mari adincimi. 
Presiunea apei creștea. O simţeam cum îmi apasă pînă la 
durere timpanele. Cu senzaţia că-mi explodează plămînii 
am atins cu amîndouă mîinile blocul calcaros, am smuls 
cîteva fire de iarbă marină şi m-am întors spre suprafaţă, 
desfăcînd de la mijloc sacul cu nisip. Am ţişnit din apă 
lîngă barcă. Am inspirat adînc, lacom, aerul fierbinte. 
Saula, de care trăgea bătrînul, m-a smuls din loc. Cînd 
bătrînul mi-a întins mîna să mă urc în barcă, mi-am pier- 
dut cunoştinţa... 

Respiram încă greu, scrutînd neliniștit raza de lumină 
din față, bezna lăturalnică, nereuşind să înţeleg imediat 
unde mă aflu. Gill se mişca nervos în jurul aparatului. În 
cele din urmă mă lovi cu botul în umăr, ca pentru a se 
convinge aacă mai trăiesc... Zăream tabloul de bord ca prin 
ceaţă... 156 de metri adîncime! Am tresărit involuntar. 
Dincolo de această adincime m-aș îi aflat în pericol. Cu 
gesturi reflexe am împins manșa înainte. Am înţeles abia 
in acel moment că motorul nu mai funcţiona. L-am repus în 
functiune nedumerit, fără să reușesc să-mi aduc aminte 
cit timp am stat pe loc... 

Efectele presiunii ! Mi-am revenit cu greu. Bălăile 
cordului şi respiraţia produceau în cască zgomote ciudate. 

În cele din urmă am înțeles. Urcam în pantă lină spre 
suprafaţă. Gill înota paralel cu mine. Bancuri de peşti 
se zbenguiau în faţa noastră. 

Aby tace. Își duce mîna la frunte. Se încruntă şi con- 
tinuă să vorbească monoton : 

— M-am hotărît să păstrez viteza maximă, fără să mă 
mai gîndesc la riscuri. După cronometrul meu aveam. deja 
18 minute întirziere. Aceste minute trebuia să le reciştig 
în ultima parte a cursei. Vag, foarte vag, mi s-a conturat 
şi imaginea eșecului, dar, în plină cursă, acest gind se 
elimină de la sine. 

În zona unde am ieșit la suprafaţă se afla şi ultimul 
punct de control, construit pe o platformă metalică. Mica 
insulă artificială. strălucea în lumina farurilor de poziţie. 
Mi-am scos casca și am inspirat lacom din aerul rece şi 
calm. O liniște absurdă plutea peste tot. Rar, foarte rat, 
cite un val lung, cu creasta domoală, lovea în bordurile 
ovale ale insulei, legănînd-o ușor. Surprins, am pr ivit în 
sus. Cer senin.. . Tipii de pe „Eolina“ reuşiseră să devieze 
uraganul în larg ! 

După regulament aveam la dispoziție zece minute. Am 
dus ambarcaţia la locul ei, m-am cățărat pe platformă, 
m-am debarasat de buteliile cu oxigen și am băut două 
kilograme de lichide vitaminizate. M-am supus docil 
rapidului control medical — efectuat de cel mai păcătos 
computer din cite există — pentru a obţine fişa specială 
fără de care ar fi trebuit să mă duc să mă culc... Cu fişa 
în mînă m-am prezentat în faţa „Bătrinului fante“, cum 
îi spuneam noi robotului de arbitraj. Acesta mi-a aruncat 
în obraz luminile verzi ale ochilor săi strălucitori, semnal 
ce-mi asigura continuarea traseului. M-am grăbit să ajung 
pe platiorma de start. Am sărit în apă hotărît să reciștig 
din timpul pierdut. Gill m-a întîmpinat cu frenezie, învîr- 
tindu-se în jurul meu ca o nălucă. 

Ultima parte a cursei măsoară 10 mile. Trebuia să le 
străbat la suprafaţa apei. Linia precisă de înaintare spre 
țărm mi-o asigura Gill. La un moment dat mi s-a părut 
că luminile orașului erau foarte aproape. Uitasem: însă 
de amintiri. i ai 

La început au fost difuze, vagi, lipsite de logică, 
neînţelese. Apoi s-au năpustit asupra mea — avalanşă de 

umbre și lumini. Albumul, blestematul de album s-a 
rostogolit prin văzduh împins parcă de forţa nevăzută 
a unui ciclon. Fotografii, zeci de. fotogratii luminoase 
cădeau din el, împrăștiindu-se haotic pe suprafața apei. 
Fotografiile — sau aceste imagini ale lor — pluteau pe 
apă. Le spărgeam cu braţele, spulberîndu-le pe moment, 
dar alte umbre, şi alte lumini, şi alte chipuri se regrupau 
mereu şi mereu în jurul meu... După aceea pe apă s-a 
conturat imaginea unei insulițe, acoperită cu o bogată 
vegetaţie tropicală. Un copil cu desăvirşire gol alerga 
pe faleza îngustă. Am continuat să înot, apropiindu-mă de 
acest țărm tainic şi totuşi cunoscut, Soarele răsărise brusc 
la orizont. Lumina lui se difuza din zare în zare. Eu aler- 
gam pe plajă, pentru că puştiul acela eram eu !... Din clipa 
aceea n-am mai reușit să mă dedublez. Amintirea m-a furat 
vicleană cu ea, obligîndu-mă să retrăiesc o întîmplare 
petrecută în copilărie... 

Goneam singur în bătaia soarelui, cu intenţia să ajung 
în celălalt capăt al insulei unde-mi lăsasem barca. Aler- 
gam neobosit cînd un zgomot asurzitor se prăvăli peste 
insulă. Nisipul de sub mine se clătina. M-am întors speriat 
să văd ce se petrece. Zidul verde al junglei se pusese în 
mișcare. Am alergat spre ocean şi am sărit în apă. Pădurea 
m-a ajuns din urmă.. 

Mă zbăteam nebunește să evadez dintre liane, ierburi 
şi trunchiuri de copaci. Se făcuse întuneric. Pluteam pe 
apă şi spaima mă îndemna să mișc brațele, să le-arune 
înainte, să înot, apărat acum de oceanul cel mare și puter- 
nic.. M-am lovit de Gill, revenindu-mi. Mi-am adus 
aminte că mă aflu în cursă. Gill plutea pe apă fără să 
se miște. Cum încercam să înaintez mi se aşeza în cale. 
Am vrut atunci să-l ocolesc. Degeaba. Gill se încăpățina 
să mă oprească din drum. Am înțeles că ceva nu e în ordine. 
M-am sprijinit cu braţul drept de Gill și am privit curios 
în toate părţile. Noaptea calmă plutea pe ape. M-am 
uitat spre țărm. Ar îi fost normal să zăresc luminile 
orașului. Ei, bine, dispăruseră. M-am întors intrigat, 
privind şi în partea cealaltă. Abia acolo le-am revăzut, în 
spatele meu, în sensul invers al direcției mele de înain- 
tare. „Gill, 'băiatule — am mormăit, îmbrățişînqu-l] —- 
fără tine m-aş fi întors de unde am plecat !“... Mi-a fot 

imposibil să-mi explic... Probabil că în timp ce mă bălă- 
ceam printre amintiri făcusem calea-ntoarsă. 

Cam asta e tot, dragă Van! Cînd am ajuns la linia 
de sosire aveam 48 de minute întirziere... Un eşec de zile 
mari... Rușinos ! Şi să mă ia naiba ! Acum sînt mai nedu- 
merit decit înainte. Pe cuvînt | 

Mă uit la Aby cum se întinde, lăsîndu-se pe spate în 
fotoliu, sprijinindu-și capul de spătarul înalt şi moale. 

— Cafeaua s-a răcit ? articulează greoi, fără să se 
miște, închizind ochii. 

— Nu vrei să te culci ? îl întreb prostește, convins 
că nu mai rezistă. 

— Bună idee !... Noapte bună ! 

Îmi amorţiseră picioarele. Mă ridic încet. Aud cum 
îmi trosnesc încheieturile genunchilor. Mă simt de parcă 
aş fi făcut un duş cu apă rece complet îmbrăcat. Și acum 
aştept să mă usuc. Nu îndrăznesc să mă mişc. La urma 
urmei ar trebui să caut ceva, să aflu ceva, să descopăr 
ceva. Dar ce ?... Aby Ta-o-tou doarme tun. În cap n-am 
nimic. Găsesc totuși un gînd salvator care mă îndeamnă 
să deschid larg fereastra. Ceea ce și fac. Din adincul 
nopții dau năvală în cameră tot felul de zgomote. Și 
puţin aer. De aer am nevoie. Inspir profund, în speranța 
că mi-aş mai putea limpezi o parte din gînduri. Fără rezul- 
tat. Sting lumina. Același vid sub frunte. Trec în camera de 
alături, pășind ca pe sîrmă. Caut comutatorul pe care 
nu-l găsesc. În sfîrşit ! Lumina e groaznică. Ochii mă dor. 
Doamna Turner lipseşte. Nu are obligaţii de serviciu pină 
la ora asta... Ce obligaţii ? Ar fi avut una singură: să-mi 
servească o cafea ! Poate mai multe... Nişte cafele care 
nu se beau... Cafeaua doamnei Turner declanșează în 
memorie o amintire din care cafelele nu lipsesc. Fenomen 
asociativ... La Aby, albumul a declanșat toate amintiiile 
copilăriei. Uraganul îi aduce aminte de un alt uragan. 
Suita amintirilor e spontană. Celelalte reproduceri ale 
unor fapte memorate s-au manifestat însă ca o sistematică 
explorare a memoriei... Sistem... sistematic... sistematică... 
sistemul sistemelor... 

Un apelativ sonor, arhicunoscut, mă face să tresar. 
Trec lingă aparat şi casc de-mi trosnesc fălcile. 

— Bună, dragul meu ! 

= O.K., Elsa !... Cum se simte Konrad ? 

— Doarme. A venit vesel şi liniștit de la școală. A 
făcut rost de un trei la muzică... În catalog... 

— Rost ?... Trei ?... La muzică ? 

— Ce te miri? Nu i-ai promis că dacă face rost de 
un trei în catalog va intra în posesia altei biciclete ?.. pia 
ta psiholo... 

— Nu-mi amintesc. Dar, dacă spune el... 

— Ce faci ? Multă bătaie de cap ? 

— Aby... Eşecul din ultima lui cursă... Asta îmi com- 
plică... 

— Am înţeles... Dacă vii tîrziu, nu aprinde lumina. Pa ! 

— Noapte bună, dragă ! 

Biata Elsa !... Trei la muzică... Întîmplare demnă 
pentru vîrsta amintirilor... Amintiri... Prin urmare un 
uraşan... Albumul... Nu, catalogul... Altă amintire... Albu- 
mul... Albumul... Dacă stau singur în faţa albumului... 
Alt apelativ sonor. 

— Ce doriți, doamnă ? 

— lertaţi-mă ! Nu vorbesc cu domnul Van Mennen ? 

— Ba da, doamnă Turner | Vă ascult. 

— Eram îngrijorată. 

— De ce, doamnă Turner ? 

— Aţi băut cafelele ? i 

— Nu. Din cauza asta bunul meu prieten Aby a 
adormit în fotoliu. 

— Vai |... Să nu-şi piardă din forma sportivă. E groaz- 
nic şi incomod. Ar fi trebuit să-și destacă măcar şireturile 
de la pantofi... 

— Nu vă alarmaţi. N-are şireturi la pantofi. 

— Siînteţi convins că doarme ? 

— Pentru orice eventualitate am comandat un dormitor 
cu două paturi suprapuse... 

— Cu... La ora asta ? Trebuia să-l invitaţi în dormi- 
torul din... 

Pie de somn. Aştept paturile din moment în 
moment. 

— Noapte bună, domnule director | 

— Noapte bună, doamnă Turner | 

Stau în mijlocul încăperii şi mă uit prostește pe pereţi. 
Lumina mă agasează. O sting. Pipăi după fotoliu. Mă 
prăbușesc în cl. Trag întunericul peste mine şi nu mai 
vreau decît să dorm. lar dacă vreo amintire... Îi crăp 
țeasta... 


i 

Sint tot în fotoliu. Strîmb, amorțit, cu bărbia în piept. 

Am gura uscată şi mă doare ceafa. Mi-e teamå să mă 
isc. Nu-mi simt picioarele. Probabil că mai sînt încă 

în posesia lor. Din zona videofonului ajung pînă la mine 
o serie întreagă de sunete stridente care mă trezesc de-a 
binelea. Întind mîna, pipăi aparatul şi apăs la întîmplare 
pe primul buton. 

— Băiete, felicitări ! Dormi ca un tăietor de lemne din 
epoca elisabetană !... Nu-mi dai şi mie rețeta ? 

„Doamne !... Joop ! Şi ce voce catifelată! Parcă ar 
toarce un motan... Cînd îmi vorbește așa sint în pericol !“ 

— Reţeta ? |... În sfîrşit, îndrăznesc să mă mişc. Îmi 
frec ceala amorţită cu palma. Întunericul din cameră mi 
se pare străin. Mă holbez la ceasul cu cadran fosforescent 
de pe birou. Unu şi patru minute !... La naiba! strig. Nu 
pot să am și eu o noapte liniștită ?... Aprind veioza. Mă 
uit cu cruzime la interlocutor. Nici asta nu-l sperie. Bruta- 
litatea cu care intervii în viața paşnică a unui om e... 
e sinistră ! | 

— Iartă-mă ! Regret sincer... Eu nu mai ajung să dorm 
decît pe covor, cu pantofii sub cap. Oribil ! O adevărată 
tortură !... Tu cum reuşeşti să dormi în fotoliu ? Elsa îţi 
cunoaşte metoda ?... Dacă nu e secretă, poate mi-o împru- 
muţi... Acum mi-ar prinde bine. N-ain închis încă ochii. 
Mă plictisesc singur. Ce-ar fi să ne plictisim în doi? 
Tu în fotoliu și eu pe covor... 

— Dacă nu mă laşi să dorm, chem poliţia !... Ce mai 
vrei ? | 

-— O plimbare prin aerul nopții e un tonic excelent. 
Pină la mine pierzi 12 minute. Te aşteaptă în schimb 

o splendidă distracţie. Am uitat cum se dansează tango-ul 
nocturn ! Te pricepi la dans ? 

— Blestematula ! urlu şi trag cîțiva pumni prin aer. 

— O.K., băieţașş ! Eşti în formă. Mi-ai turtit nasul ! By! 

Clic !... Mă uit furios prin cameră. Sar în sus. Sint 
în cămaşă. Mi-e frig. Alerg în virful picioarelor. Simt cum 
mi se înfig în tălpi patru mii cinci sute douăzeci și trei 
de ace. Plus cite patru cuie în fiecare călcii.., 

Sint iar în formă. Am chiar puterea să deschid uşa 
care mă desparte de Aby. Zimbesc. Bunul meu prieten 
doarme pe covor cu hainele sub cap. Doarme dus, fără să-i 
pese că mai sînt şi alte nenorociri pe lumea asta! Să 
pleci, de exemplu, în toiul nopţii cu maşina pentru că 
eşti invitat la dans ! 

Închid la repezeală fereastra în timp ce un gînd sadic 
mă amuză copios. Cum se va comporta doamna Turner 
dimineața cînd va descoperi musafirul de pe covor ? Greu 
de imaginat... Sînt într-o dispoziţie nebună. Îmi vine să 
fluier. Descopăr că o porţie de somn în fotoliu îţi dă o 
altă perspectivă asupra vieţii. Îmi caut haina. O găsese 
lîngă birou. Aby e totuşi într-o situaţie delicată. Cu cer- 
titudine se va trezi în jurul prînzului. Va trebui să mă 
întorc pînă atunci ca să bem împreună o calea tare. Şi 
va trebui s-o aştept pe doamna Turner care-și va pre- 
zenta a 35-a demisie ! 

Sting lumina, închid prima ușă, o închid și pe a doua 
şi cobor în curte. Trec pe la portar, anunţindu-l că domnul 
Aby va lucra toată noaptea în birou. Raport urgent ! Tipul 
e pe jumătate adormit și nu înțelege nimic. 

Bătrîina mea Suzy mă primește somnoroasă. Mi se pare 
că la ora asta motorul mîrîie nepoliticos. Ies în stradă în 
plină viteză. Nu mă sinchisesc de nimeni și accelerez 
mereu. Arterele orașului sînt pustii. Mă înfund pe străzile 
înguste și mă surprind că fredonez un tango la modă: 
„Remember my“. 

Vila modestă, cu două etaje, acoperită cu iederă de jos 
pînă sus, seamănă cu o cazemată care în timp de pace 
a ajuns azil de bătrîni. Parchez pe peronul larg, printre 
mașinile de intervenţie ale căror echipaje dorm pe undeva. 
În faţa intrării e o maşină portocalie, Inzi — Mitzura — 
2300, a cărei linie elegantă îmi taie respiraţia. Are portie- 

rele deschise. Bătrinul locotenent Eduard Finster se foiește 
în jurul ei cu un minuscul aparat în mînă. 

— Salut, don’ doctor ! bombăne, ridicînd două degete 
la chipiu. 

E morocănos. Uniforma albastră plesneşte pe el, în 
special în zona abdominală. În baia de lumină pare res- 
pingător. | 

— Vezi ce faci cu gîlma aia ! Te paşte congestia cere- 
brală ! 

— Floare la ureche pe lingă scrînteala lui Cliff ! îmi 
răspunde, apelind la același limbaj colorat cu care mă 
obișnuise. A fost ogar de nădejde. Dacă vă pică în mină, 
aruncaţi-l în infernul unde sînteţi şef și puneţi-i rotiţele 
la loc. 

Cu un gest caraghios se pocnește cu aparatul din mînă 
în creștetul capului. Devin subit atent şi-l întreb fără să-mi 
pot controla reacţia surprizei : 

—— Oldmund Clhff ? Sergentul ? Mi-a făcut întotdeauna 
o impresie excelentă ! Născut pentru poliție... 


— E sus. D-aia v-a chemat șetu', să-l scoateţi din 
flegmă... În poliție nu e sănătos s-o faci pe căposul! Eu 
i-am spus : atenție la cutia de viteze, cîrlănașule ! 

Depăcesc în goană scara de la intrare. Pătrund în pas 
alergător pe culoarul îngust, luminat feeric. Un tînăr ofițer 
de serviciu se uită somnoros la mine şi sare ca ars din 
fotoliu. bătînd din călciie. Văluri de fum de ţigară mă 
întimpină peste tot. Urc neobosit încă 22 de trepte. La 
etaj dau buzna în camera spațioasă a cărei ușă e deschisă. 
Cei patru bărbaţi din încăpere nu se prea sinchisesc de 
prezenţa mea. Din cauza fumului gros, cu miros acru, 
dezgustător, abia mai respir. Tîmpenia lui Joop care 
nu suportă ferestre deschise cînd face cercetări! Mă uit 
pe rînd la toți. Stau nemișcaţi şi privesc în aceeași direcţie : 
videofonul masiv de pe biroul sefului. În moa reflex rămîn 
pe loc, cu ochii ţintă pe ecranul cenușiu, fără imagine. 
Joop K. G. e în picioare, în cămașă, cu cravata desfăcută 
la gît. Cînd cu mîna dreaptă, cînd cu mîna stîngă trage 
de bretelele roșii şi acestea scot sunete seci, lovind cămașa 
udă de transpirație, întinsă, sub care se văd pectoralii bine 
reliefaţi. Singura lampă aprinsă de pe birou împrăștie 
puţină lumină gălbuie, dar cele mai îndepărtate colțuri ale 

încăperii zac în întuneric. Pe celelalte mese stau aruncate 
scrumiere ticsite cu rămășițe de ţigări, cești încă pline şi 
chipiurile ascunse printre hîrtii şi mape în culori. 

Mai întîi îl descopăr pe Marc Palladio Deuteriu, şeful 
brigăzilor de urmărire, bondoc, sobru, pierdut în fotoliu, 
ștergîndu-și fata unsuroasă cu celebra lui batistă neagră. 
Uniforma impecabilă îl incomodează vizibil, îl- chinuie, 
pentru că apa curge șiroaie pe el, i se revarsă peste guler, 
dar rabdă cu stoicism, fiind îmbibat pînă în hematii cu 
disciplina militară. La pupitrul său metalic, printre forme 
aerodinamice, moțăie indiferent bătrînul Cen Li Huang, 
în maieu, gata să intervină în orice moment cu aparatura 
lui sofisticată, misterioasă, care analizează din secundă în 
secundă pe cel chemat pentru interogatoriu, pentru de- 
clarații, pentru cine știe ce informaţie, eliberînd la ordin 
fișa lui psihologică, sau pagini dactilo sub care se va pune 
semnătura, sau banda pe care auzi pînă și zgomotul produs 
de metabolism, sau pelicula foto cu radiografia stărilor 
emoționale pe baza cărora se caută cu consecvență adevărul 
și numai adevărul. Si, în sfîrșit, dau și peste Cliff. Zace 
inert într-un fotoliu de lîngă perete. Nu-i zăresc decît 
chica originală, cu păr negru și creţ, pentru că stă ghemuit, 
cu bărbia căzută în piept; ori poate doarme, deși atitu- 
dinea sa fizică. e alta, de abandon total, cu ţigara aprinsă 
uitată între degete, de parcă s-ar fi pierdut într-o noapte 
ploioasă de octombrie și acum ascultă cum îi pling în 
urechi tristeţile toamnei. 

— Cine l-a numit pe idiotul ăsta medic legist ? se în- 
toarce Joep către mine, și întrebarea lui calmă mi se pare 
foarte firească în toată harababura asta din care nu 
înțeleg mai nimic. | 

— Depinde la cine te referi, răspund, aşezîindu-mă pe 
cel mai apropiat colț de birou. 

— Clim 1... Ne obligă să-i așteptăm rezultatul autopsiei 
de parcă... Se întrerupe brusc şi zbiară : Aerul condiţionat 
funcționează ? 

— La maximum, răspunde cu voce subţire Cen Li. 

— Unde putem face o cură de dezintoxicare ? aruncă 
mieros, zimbindu-mi cam anapoda. Cliff! Deschide, te 
rog, fereastra ! 

— Po... poftim ? Care fereastră ? se bilbiie bietul ser- 
gent, sărind din fotoliu. 

— Deschide fereastra, băiete ! În noaptea asta avem 
nevoie de aer. Aer care să ne oxigeneze conştiinţa. 

— Am înţeles ! Fereastra ! 

Cliff execută ordinul cu exactitate. Îi văd chipul colţu- 
ros, tuciuriu, bărbătesc, aspru, ochii înfundaţi în orbite 
— de parcă n-ar fi dormit o săptămînă — barba nerasă 
şi-mi dau seama că mişcările sale fizice sînt ca ale unui 
automat. Doar cîteva secunde ochii noștri se întîlnesc şi 
remarc alarmat că nu mă recunoaşte. Rămine în picioare 
şi așa mi se arată şi mai înalt, şi mai atletic, deși umerii 
largi îi cad înainte ca după un efort epuizant. 

— Cine maj scoate fum îl arunc în iad ! ameninţă Joop, 
trintindu-se zgomotos în fotoliu. Van, ciulește din urechi ! 
O s-avem de furcă... Ai auzit de Alvin Brüg Reissenauer ? 

— Treci pe bulevard ! mormăi, intrînd în atmosferă. 

— Aseară l-a pus naiba să sară cu prăjina 8,78 metri ! 
Nou record mondial. Pe stadionul Mondena. 35.000 de spec- 
tatori. Mondena aparţine de clubul sportiv Tsunami. Alvin, 
membru al aceluiaşi club. După triumi au intervenit niște 
porcării drăguţe... Te-am chemat să... 

—- Brigada a IV-a raportează ! intervine Cen Li. 

— Ascult ! bombăne Joop, prost dispus. 

— „În tot cartierul de nord nu există vagabond cu 
semnalmentele primite. Locotenent Diaz“... Nici o literă 
în plus, adaugă Cen Li. 

— Domnul Van Mennen ne-a pus pe drumuri, remarcă 
Joop, uitindu-se pieziş la mine. $ 

' — Se caută un om, nu o pisică! intervin bățos, și în 
fața ochilor îmi apare chipul bietet Yvette. 

— Peniru un vagabond psihopat care trăiește à la belle 
étoile ? * continuă sarcastic inspectorul. 

— Te rog ! mormăi cu subînțelesuri. 

— Evident, ne ghidăm după anumite principii uma- 
niste, se dă bătut Joop, înghițind în sec... Prin urmare 
te-am chemat să ne ajuţi. Noi ne-am spart capetele pînă 
acum. Fără rezultat. Cliff a avut fericirea să fie martor 

principal. Dar mai întîi ascultă declaraţiile unor indivizi 
care... Dacă nu intri pe fir, întreabă-ne fără mofturi, 
Pătrine, esti gata ? 

— Gata, domnule inspector ! 

În secundele următoare plutiră printre noi tainice 
șoapte, ţipete de copii speriaţi și un straniu fîlfiit de aripi. 
„Orga misterioasă“ dirijată de Cen Li ne prezenta prelu- 
diul. Marc flutură prin aer celebra lui batistă neagră în 
timp ce imaginaţia mă aruncă nemiloasă lingă acel teribil 
corb îndrăgit de Allan Poc. 


Robot : „Declarația domnului Daniel Tief — răsună 
vocea metalică — reporter la revista Sport. Declaraţia 
a fost luată de agent M.P.O. 29 în jurul orei 21 şi 14 mi- 
nute în incinta barului Hindus. Banda originală. Lipsă 
ambianța sonoră din local. 

Prima întrebare — agent M.P.O. 29 : „Ați fost pre- 
zent pe stadionul Mondena cînd Alvin Brug Reisse- 
nauer a doborît recordul mondial ?* 

Primul răspuns — Daniel Tief : „Da. L-am urmărit 
cu sufletul la gură !* | 

A doua întrebare — agent M.P.O. 29 : „Ce impresie 
v-a produs doborirea recordului ?“ 

Al doilea răspuns — Danicl Tief : „Recordul lui 
Alvin este incredibil, stupefiant, inuman ! El depășește 
cu 60 de centimetri vechiul record !“ 

A treia întrebare — agent M.P.O. 29: „Ce decla- 
raţii a făcut Alvin Brug după concurs ?“ 

Al treilea răspuns — Daniel Tief : „Concursul s-a 
încheiat în jurul orei 17 şi 45 de minute. Alvin a reiuzat 
să facă declaraţii. Părea chiar că recordul l-a dezamă- 
git profund... Nătărăul !“ 

Robot : Celelalte întrebări şi răspunsuri inoperante 
pentru anchetă. Declaraţiile continuă. 

După opt secunde. 

Robot : Declaraţia domnului Iosif Edelstein, tehni- 
cian secund, specialist în echipamente sportive. Decla- 
raţia a fost luată de agent A.Q.S. 88 în apartamentul 
domnului Edelstein de pe strada Orfeu 45 în jurul 
orei 22, Banda originală. Lipsă vocea fetiţei care dorește 
să intre în baia ocupată de alt membru din familie. 

Prima întrebare — agent A.Q.S. 88 : „Aveţi obser- 
vaţii deosebite în privința comportamentului său din 
pericada antrenamentelor cotidiene efectuate înainte 
de concurs ?“ 

Primul răspuns — Iosif Edelstein : „În ajunul con- 
cursului, în plin antrenament, Alvin a început să fredo- 
neze pînă la obsesie un cîntec. Îi plăcea muzica. Putea 
fi considerat meloman. Dar niciodată în trecut nu l-am 
mai auzit manifestîndu-se atît de curios.“ 

A doua întrebare — agent A.Q.S. 88: „Cîntecul 
vă era cunoscut ?“ 

Al doilea răspuns — Iosif Edelstein : „Nu. Total 
necunoscut. Mi-a atras atenţia ciudăţenia textului de- 
dicat unei amoebe albastre !... Mă rog, nu-mi place 
muzica ușoară. Întîmplător am memorat şi două ver- 
suri... Amoeba-albastră unduie în larg. / Năluca ei se... 
se naște din lumină. Metafora este evidentă.“ 

A treia întrebare — agent A.Q.S. 83 : „Ce ne puteți 
spune despre evoluţia performanţelor sale sportive ?“ 

Al treilea răspuns — Iosif Edelstein : „Ascensiunea 
lui Alvin a fost fulgerătoare. Nici patru luni de antre- 
nament pentru atacarea recordului mondial.“ 


Robot : Celelalte întrebări și răspunsuri inoperante 
pentru anchetă. Declaraţiile continuă. 


— Stop ! strigă Cen Li. Brigada a Il-a raportează ! 

— Ascultă, bătrîne ! mormăie Joop. 

— „În cartierul de sud vagabonzii în creştere cu 30... 
George Hay nu răspunde la apel ! Epaminonda.“ Semnul 
exclamării după apel, intervine Cen Li. 

— Dragă Marc, băieţii tăi urmează şi cursuri literare ? 
întreabă maliţios inspectorul şef. | 

— E un fantezist notoriu. L-a plictisit stereotipia for- 
mulelor regulamentare, răspunde acesta, fluturînd dea- 
supra capului batista neagră în speranța formării unor 
curenţi de aer ceva mai răcoroși. 

— Cen ! Declaraţiile !... Fantezist ! De mîine îi ordoni 
să prezinte raportul în versuri ! Clar ? 

— Excelenţă idee ! fandează Marc, uitîndu-se posomorit 
la comandant. Sonetul ar fi forma cea mai potrivită... 

Robot : Declaraţia domnișoarei Camea Ponny Col- 
mans, medic fiziolog stagiar, angajată a secţiei de 
higienă sportivă din cadrul complexului Tsunami. De- 
claraţia a fost luată de agent G.I.T. 37 în camera de 
gardă a spitalului de fiziologie experimentală în jurul 
orei 23 și 11 minute. Panda originală. 

A șasea întrebare — agent G.T. 37: „După con- 
curs Alvin Brüg s-a supus controlului medical ?“ 

Al șaselea răspuns — Camea Ponny Colmans : „Da. 
În general, controlul se efectuează după baie și masaj. 
Alvin a manifestat o stare nervoasă neobişnuită. Din 
cauza asta l-am examinat formal. În ciipa cînd a părăsit 
cabinetul l-am surprins făcînd o declaraţie ciucată : 
„Recordul nu-mi aparține ! Sînt un impostor l 

Robot : Celelalte întrebări și răspunsuri inoperante 
pentru anchetă. Declaraţiile continuă. 


— Marc! strigă inspectorul șef. Am ajuns să văd 
negru înaintea ochilor ! Înghite batista, dă-i foc sau ape- 
lează cu încredere la batistele noastre. 


Robot : Declaraţia domnului Aimir Gonzal Simbala, 
maseur de culoare, fost luptător. Declaraţia a fost luată 
de agentul L.O.L. 73 din staţia de metrou Olimp. Lipsă 
ambianța sonoră. 

A noua întrebare — agent L.O.L. 73 : „Ce ne puteţi 
spune despre familia lui Alvin ?“ 

Al nouălea răspuns — Aimir Gonzal Simbala : „S-a 
căsătorit în urmă cu patru ani. Nu și-a iubit nevasta. 
N-a avut copii. S-a încurcat cu o dansatoare pe nume 
Edith. Fata îşi cîştiga pîinea dansînd prin barurile de 
noapte din oraș.“ 


A zecea întrebare — agenta L.O.L. 73: „Alvin a 
fost un băiat de viaţă ?“ 
Al zecelea răspuns — Aimir Gonzal Simbala : „li: 


plăcea să bea după fiecare concurs. Contrar obiceiului, 
a părăsit coraplexul sportiv foarte repede. După aproxi- 
mativ 40 de minute. Părea, cum să vă spun, în pragul 
disperării. Își cumpărase o limuzină nouă. Splendidă 
jucărie ! A dispărut în plină viteză, lăsîndu-i pe toți în 

derută. Sint convins că s-a dus la Edith să toarne 
pe git o sticlă de coniac vechi.“ 

Robot : Celelalte întrebări şi răspunsuri inoperante 
pentru anchetă. Ascultaţi în continuare... 


— Stop! Brigada I-a raportează ! intervine din nou 
bătrînul chinez cu glas piţigăiat. 

— Sintem mai mult urechi decît ochi, dragă Li! 

— „Cartierul de vest. Ora două şi un minut. Individul 
în cauză dispărut fără urmă. Loyd.“ 

— Ne învîrtim în jurul cozii! bombăne Joop, scărpi- 
nîndu-se cu delicateţe pe piept și smulgindu-şi un fir de 
păr lă care se uită admirativ. Dragă Van, mi se adresează 
cendescendent, nu ţi-au amorţit fesele pe birou ? Vino 
lingă mine ! Ai aici un fotoliu comod. Am nevoie de capul 
tău limpede. 

— Mai aveți și alte surprize ? întreb cu tonul cel mai 
banal din lume ; simt cum mi se învîrteşte capul şi mă las 
cu băgare de seamă în fotoliu. 

— Pătrine, sună alarma la parter ! strigă inspectorul 
şef, ridicîndu-se brusc din jilț şi întinzîndu-se fără jenă. 
Comandă lichide reci, cafele tari și puţin coniac. Băicți, 
afumaţi-vă în voie !... Viaţa e frumoasă oricum, schimbă 
el tonul. Şi nu lipsită de surprize, dragă Van! Scurt pe 
doi ! Antrenorul lui Alvin a refuzat să facă declaraţii. În 
schimb maică-sa ne-a adus la cunoştinţă că fiul ei a fost 
bun prieten: cu George Hay ! N-ai nimic de zis? 

Ridic din umeri impasibil în vreme ce-mi spun : „unde 
naiba vrea să ajungă ?“ Dar mă răzgindesc și, răsucindu-mă 
în fotoliu, mă uit la el întrebător : 

— Nu înţeleg! 

— Te-am căutat acasă. Tirziu, după miezul noptii. Am 
stat de vorbă cu Elsa... Ba de una, ba de alta. Mi-a spus 
o groază de povești. Una am auzit-o chiar de la tine. 

„Deci asta era !“ 

— Te referi la întîmplarea lui Konrad ? mimez uimirea. 

— Dar la care alta ? se îngrozește inspectorul. Să ne 
gîndim puţin la ceea ce s-a întîmplat. Deci Konrad, fiul 
tău, îl cunoaște întimplător. pe George Hay. Acesta îi 
divulgă „taina“ cum poate ajunge campion. Și taina stră- 

lucește nevinovată avînd drept muză o amoebă albastră ! 
Ce păcat că n-avem și partitura ! 

Se face liniște. Marc nu mai poate rezista. Batista lui 
neagră filfiie prin aer prevestitoare de rele, oprindu-se 
sub. propriul său nas pe care curg picături fine de apă. 
Cliff aprinde altă țigară. Cen Li se întoarce și îi văd ochii 
oblici, pomeţii lucioşi ai obrajilor şi mustaţa care se 
curbează elegant într-o parte şi alta a gurii. Inspir adinc. 
Simt cum mă copleşșeşte emoția. 

— Confirmarea Elsei era necesară ? îl atac brutal. Să 
lăsăm prostiile... După cîte am înţeles, Alvin... De altfel, 
dacă n-ar fi intervenit acest episod dramatic... Pe dracu’ ! 
N-am dat importanţă întîmplării lui Konrad. O simplă 
explozie imaginativă frecventă la virsta pe care o are. 
Alvin a fredonat același cîntec. Într-adevăr, relaţia: e 
stranie. 

— Numai aparent. remarcă Joop cu gravitate. Maică-sa 
a recunoscut că Alvin l-a întîlnit pe George Hay dimi- 
neața. Unde, n-are importanţă. În plopul din spatele 
casei !... Prin urmare, George Hay este acel heruvim care 
poar tă cheia succeselor ! I-a pasat amoeba ! 

— Vrei să spui că George Hay a trădat taina și bunului 
său prieten ? Încurajindu-l pentru concurs ! 

— În acest De ştiu că nu ştiu nimic! O ipoteză. 

— Splendidă ipotez 

Tac. Tace şi cl. Simt i gîndurilor. Intervin energic. 
Puţină ordine nu strică. Îl revăd pe Aby. Doarme tun ! 
„De ce naiba mă gîndesc la Aby ? Asta e pr oblema“. 

— Ia spune-mi, de ce l-ai trimis pe Aby la mine ? 

Joop K. G. se întoa;sce brusc, de parcă aş fi scos o 
armă primejdioasă din buzunar. 

— Aby ?... Ca să se liniştească, bătrîne ! Cu amintirile 
lui neroade crede că poate justifica o înfrîngere ? L-ai 
dădăcit cum trebuie ? 

„Minte ca un porc ! îmi spun. Dar cum minte un porc ?“ 

— Povestea lui e cît se poate de încilcită, remarc ana- 
poda, și sub frunte mi se cască un gol imens, atit de 
imens, încît mi se face teamă... - 

Trei polițiști purtind în mâini tăvi metalice se grăbesc 
să pătrundă în cameră. 

— Băieți, mai întîi faceţi puţină curăţenie, ordonă gri- 
juliu comandantul. | 

Subalternii pun tăvile pe birou, ies şi revin zeloşi şi 
după cinci-șase minute ne servesc din rele aduse: cești, 
pahare, sticle aburite şi sticluţe. La fel de tăcuţi dispar 
pe ușa deschisă. 

Medităm în tăcere, sorbind din băuturile reci. Cafelele 
sint încă prea fierbinți. 

— Recunosc, alte probe nu avem, reia discuţia Joop. 
Nu-ţi fac imputări, Van ! Oricare dintre noi ar fi gîndit 
la fel... Şi pentru că tot sîntem în pauză iar doctorul Clim 
a uitat cu desăvirşire de noi, ce-ar fi, dragul meu, să ne 
povestești încă o dată întîmplarea lui Konrad... 

;„Ca s-o imprime, măgarul !“ îmi spun. 

= Relatez pe scurt cum s-a întîlnit fiul meu cu George 
Hay. Nu pomenesc nimic despre pneuri. 

— În sfîrşit, cartierul de est! izbucnește zelos Cen. 
Brigada raportează ! 

— Ce naiba mai aștepți ? intervine nerăbdător Joop. 

— „Nicăieri de aproape ! Lulu.“ 

— Ăsta e raport, dragă Marc ? întreabă șeful după o 
lungă tăcere amenințătoare. 

— Rebus... Cifru secret! aruncă șeful brigăzilor de 
urmărire, tamponîndu-și nervos fruntea înaltă şi palidă. 

— Perfect! Ne ocupăm de o treabă atît de secretă, 
încît nici noi nu mai reușim să aflăm ce facem ! zîmbeşte 
sarcastic Joon. Superb pseudonim ! Lulu !... Ce spui că e 
ăsta ? Rebusist ? ` 

— Nu. Locotenent. d 

— [Ia să-i arzi o amendă pentru indisciplină ! Ai în- 
teles ? 

— Am înţeles. Poate rămînem fără ofiţeri, mîriie Mare 
Palladio Deuteriu, înfruntîndu-l cu demnitate pe şef. 

Joop dă din cap reprobator, considerînd discuţia în-: 
cheiată și fără să mai acorde atenţie replicii primite. Mă 
obișnuisem cu aceste treceri rapide de la o idee la alta 
— semn distinctiv al unui dinamism spiritual neobișnuit — 
dar care la Jaop K. G. se transformase în metodă, scurtele 
dialoguri adiacente nefiind altceva decît „pauze de con- 
centrare“. Foarte puţini subalterni rezistaseră acestui ritm 
de gîndire aparent haotic, impus în acelaşi timp cu „prin- 

cipiul competenţei“, principiu pe care inspectorul șef l-a 
aplicat cu cruzime. Bazîndu-se pe „infailibile criterii de 
selecţie“ el a reușit să stringă în jurul său numai oameri 
cu convingeri ferme, străluciți profesionişti. 

Fin analist, neîntrecut tactician, Joop K. G. a mai 
înţeles însă că fără o impecabilă organizare, fără disciplină, 
întreaga „mașinărie“ riscă să prezinte grave slăbiciuni. 
Pentru a-și atinge obiectivele nu s-a dat în lături de ia 
nimic, n-a uitat nimic. Forța instituţiei pe care o comanda 
a rămas, în același timp, suficient de ignorată. După ani 
îndelungaţi, chiar şi Consiliul municipal era departe de a 
înţelege ce ascunde „mașina de creiere vii“ existentă în 
dotarea poliţiei locale. 

Sint la capătul puterilor. Toate îmi trec alandala prin 
cap. Încerc să mă gîndesc la situaţia în care mă aflu. Nu 
descopăr nimic alarmant. Întîmplarea lui Konrad s-ar 
putea să fie „pista falsă“ exploatată de Joop. 

— Aşadar, magii din cele patru vinturi ne-au dezamă- 
git ! psalmodiază inspectorul șef, ridicîndu-și mîna în aer. 
Van, ce-mi recomanzi pentru pleoapele lipite ? ; 

— Somn ! răspund morocănos, fără ironie. 

— Nu. Cafeaua e singura noastră salvare ! Atenție !... 
Drepţi ! comandă vesel. Goliţi ceştile ! Cafeaua ne va 
alunga somnul, ne va aduce speranțe ! 

Ne supunem cu plăcere ordinului, urmărindu-l pe șef 
cum își goleste ceașca dintr-o singură înghiţitură. 

— Sint cam neliniștit în privința lui Clim, remarcă 
Palladio, uitindu-se lung în ceașca solită. Această întîr- 
ziere, dacă-mi permiteţi, mă cam calcă pe nervi! 

— Clim tace parte din categoria micilor pedanţi, in- 
tervine şeful. Pînă nu face bucățele un cadavru nu-şi 
pune semnătura pe certificat. Una e decesul și alta autopsia 
și înhumarea. Să nu ne grăbim, dragă Marc !... Sergent 
Cliff, stinge ţigara! Prezintă-ţi scheciul ! $i fără trac! 
Nu-l ai spectator decît pe doctorul Van Mennen. Noi va 
trebui să ne gîndim ce facem cu tine și, în special, cu 
presa. Intrăm la apă dacă nu căscăm bine ochii! 

Oldmund Cliff se scoală în picioare, stinge ţigara în 
grămada de chiștoace din scrumieră și priveşte în direcţia 
mea, încercînd să suridă. Grimasa lui e dureroasă. Îl com- 
pătimesc înainte de a afla despre ce e vorba. 

— Sînt la dispoziţia dumneavoastră, domnule doctor |! 
mi se adresează, înclinîndu-se stîngaci, | 

— Poţi să stai în fotoliu, îi recomand plăcut surprins, 
cunoscîndu-mi-se oroarea pe care o am pentru disciplina 
militară instaurată în poliţie. 

— Cum doriţi. Vă mulţumesc! Şi rămîne nemișcat, 
uitîndu-se ţintă la comandant. i 

— Anarhie civilă ! bombăne Joop, frecîndu-și ochii cu 
amîndouă mîinile. Sergent, lasă mofturile ! 

— Am înţeles ! se grăbeşte Cliff, relaxindu-se în fo- 
toliu... Cum să vă spun ? continuă nehotărit. Pentru noi 
tura de noapte începe în jurul orei 18. Ieri seara, ca de 
obicei la ora accea, mă și aflam la volanul maşinii în 
piaţeta din fața Facultăţii de ergonomie. Avem în dotare 
automobile Holl-F'ress MEP—001. Am pornit cuminte pe 
traseu. Forfota din pragul serii vă este cunoscută. Aglo- 
merația maşinilor, oameni în mișcarea lor imprevizibilă, 
copii, cîini și pisici. Coeficientul întîmplării crește vertigi- 
nos pe metru pătiat, indiferent dacă te afli în stare de 
repaus sau gonești cu viteze nepermise. Sînteţi la curent 
cu munca noastră. Explicaţiile vi se par, probabil, cara- 
ghioase... Trebuia să străbat bulevardul Îndrăgostiţilor, să 
mă înscriu pe artera Nord — ZO 41 și, depășind staţiunea 
cu ape minerale Stromb, să pătrund pînă la kilometrul 
835 în zona viticolă „La Pointe du jour“. i 

Psihoza relaxării, obsesia stress-ului cotidian pompează 
mereu în direcția asta, din întreaga ţară și din străinătate, 
oameni transformați în turişti, în bolnavi, în alpiniști, 
pescari, pierde-vară, oameni mai mult sau mai puţin 
întregi la cap, la trup sau la suflet, oameni gata să creadă 
în iubirea eternă, în frumos, în minciună, în adevăr, în 
Dumnezeu, în revoluţie, în orice, numai să creddă în ceva, 
şi ceilalți, oamenii care nu mai cred în nimic,.oamenii care 
vin în viteză, care trec în viteză, dornici să nu vadă nimic, 
să nu audă nimic, și care nu mai simt cît de pașnică poate 
fi natura, cît de darnică în comparație cu zăpăcita specie 
umană... Și toţi aceşti oameni sînt gata să finanțeze poliţia 
pentru a li se asigura liniștea ; toți acești oameni cred că 
poliţia e plătită să nu se mai ciocnească între ei, să nu se 
rostogolească în șanț, peste parapet sau în rîu şi tuturora 
li s-a băgat în cap că noi trebuie să le păzim viaţa și punga, 

N-are importanţă dacă sinteji sau nu de acord cu cele ce 
v-am debitat. Ieri seara însă întreg eșafodajul a sării în 
aer ! M-am surprins gîndind exact invers ! De ce ?... Între- 
barea asta mi-am pus-o și eu. Daţi-mi voie să ridic 
frumuşel din umeri : nu știu ! Cert e că aş fi dorit să nu 
fiu observat, să mă pierd necunoscut pe bulevard, strecu- 
rindu-mă anonim printre oameni și mașini. Alunecasem 
intr-o stare confuză cînd cu plăcere aş fi dat dracului 
uniforma, automobilul și blestemata asta de meserie care 
mă obliga să alerg după cetăţeni pentru a-i pedepsi cind 
greşeau. Închipuiţi-vă prin ce criză am trecut ! Aş fi fost 
capabil să-mi schimb limuzina cu cel mai banal cărucior 
pentru sugari numai să mi se piardă urma. Cu cită cinică 
savoare mi l-am și imaginat pe celălalt Cliff, pașnic, între 
ouă răscoapte, meditînd cu pipa în gură, în maieu şi in 
chiloţi, asupra ordinii publice ! 

Mi-am revenit în preajma barului Nuhiva. O fetişcană 
blondă, subţire ca o trestie, elegantă și fermecătoare îmi 
făcea semne disperate cu mina. Am frinat, oprindu-mă 
regulamentar în marginea bordurii. Geamurile erau des- 
chise. Am salutat-o politicos. „Ce s-a întîmplat, domni- 
șoară ?*... „Domnule poliţist, a gungurit fetiţa zimbin- 
du-mi ademenitor. La 'ora asta am voie să beau coniac 
Martell ? Aș prefera simplu. Nu-mi place zahărul !* Am 
demarat indiferent şi tăcut. „Stare civilă neclară, mi-am 
spus. Salt în absurd într-o existenţă absurdă !“ Mi s-ar fi 
permis să-i trag două perechi de palme şi s-o trimit 
acasă ? Nu. Ar fi fost un act imoral ! 

Am şerpuit prost dispus printre mașini, oameni și ani- 
male scoase la plimbare, puse pe joacă. 

Şansa a fost poate de partea mea. Atiît la dus cît şi la 
întors n-am avut necazuri. La orele 19,35 am parcat în 
fața Facuităţii de ergonomie. Aveam la dispoziţie o pauză 
de zece minute. Am ascultat muzică și numeroasele co- 
mentarii făcute pe marginea senzaţionalului record stabilit 
de Alvin Briig Reissenauer. Ca orice tinăr poliţist sînt și 
sportiv amator. Am realizat citeva performanţe în nataţie. 
Recordul lui Alvin m-a surprins şi m-a încîntat în același 
timp. - 

Mă pregăteam să reintru pe traseu cind am primit o 
comunicare urgentă : „Atenţiune G.A.D. 159 ! Spre artera 

ZO—41 se întreaptă limuzina Puma—Ford 001—2800. In- 
dicativ 3266, culoare albă. Viteză neregulamentară pericu- 
loasă. La avertismentele automatelor a refuzat să oprească. 
Solicităm control pentru consum de băuturi alcoolice. 
Conduce Alvin Brüg Reissenaver !“ 


Ar îi necinstit dacă v-aş declara că am plecat pe ur- 
mele lui Alvin cu plăcere sau tulburat de anumite curio- 
zităţi și emoţii. M-am supus ordinului sub imperiul acelui 
automatism care face cinste oricărui profesionist. Aglome- 
ratia de pe bulevard mi-a obligat să apelez la sirenă, ele- 
ment dezgustător care înainte îți deschide cale liberă şi 
în urmă seamănă teama. Nu străbătusem nici opt kilo- 
metri și mă trezesc în spate cu Gee Harrison, pușlamaua 
cu mutră de şoricar obez, jurnalist de duzină pus pe 
căpăluială despre care s-a birfit că are proptele zdravene 
în redacția lui Cervi, alt ticălos ce manevrează afaceri 
dubioase. Pe Harrison pusesem ochii încă de pe vremea 
scandalului Gongo — scandal cu stupefiante, șase morți 
şi 18 milioane fraudă — cînd javra asta a făcut declaraţii 
false și bătrînul locotenent Ronny a înfundat pușcăria pe 
cinci ani. Pesemne aflase încotro gonesc și accelerase ne- 
buneşte, cu gîndul să intre în plasă, cum s-ar spune, de 
unde n-ar mai fi reușit să mă piardă. L-am lăsat să-și 
facă treaba. Limuzina lui, o Lambda serie '87, parcă zbura, 
nu alta ! Privindu-l prin oglinda retrovizoare mi-am spus 
că ar cam fi momentul să scap orașul de el... În arhiva 
noastră zace un dosar voluminos căruia îi vom da curs 
după ce vom stringe toate probele posibile și imposibile. 
Printre cei urmăriţi se afla și Harrison, fie-i țărîna uşoară ! 
Poate ar fi meritat să se chinuie în pușcărie, dar soarta 
nedreaptă a locotenentului Ronny, două participări la 
crime şi alte porcării au fost probele evidente care mi-au 
liniştit conștiința... 

Gee Harrison se afla cam la 40 de metri în urma mea. 
Se proptise zdravăn în volan, sigur pe el, conducînd cu 
precizie mașina cu motor electric. Am accelerat pînă la 
140. Ca de obicei stopurile fuseseră blocate. Orice mașină 
circula pe banda din dreapta... Depășisem Parcul paraşu- 
tiştilor. La capătul parcului am intrat în curba aceea peri- 
culoasă care se termină în piaţeta obeliscului alb. Cu 
putin înainte de obelisc am frînat brusc, oprindu-mă în 

diagonală pe cele două benzi, dar numai trei secunde, cupă 
care am ţișnit în drumul meu. Gee n-a avut altă alterna- 
tivă. În dreapta şoselei, pe ambele benzi circulau mașini 
în lanț. Singura posibilitate de salvare i se oferea pe 
culoarul îngust din stinga, între obelisc şi maşina mea. 
Deşi a frînat la timp, încercînd să mă ocolească, n-a mai 
reuşit să .redreseze. S-a făcut praf în blocul de calcar! 

Vă reamintesc, domnule doctor, că pe acest traseu, 
după orele 19, nu se circulă deciît-cu 60 la oră. Cu toate 
că Harrison beneficia de un permis special de circulaţie, 
în zona respectivă permisul nu avea valoare. Excepţia nu 
a fost admisă decît pentru polițiști şi în anumite cazuri 
grave şi pentru alte organe de stat. Se mai ridică pro- 
blema pentru ce n-am intervenit în clipa constatării ile- 
galităţii comise de jurnalist. Oricărui poliţist aflat în mi- 
siune i se interzice prin regulament să intervină în alte 
cazuri care nu au legătură cu misiunea primită. Chiar și în 
accidentele tragice. Singura obligaţie rămîne aceea de a 
anunţa centrala. Ceea ce am și făcut în timp ce gonea 
după campion. 

Pe Alvin l-am prins din urmă cu șase kilometri înainte 
de a intra în staţiunea Stromb. Purta o cămaşă albă. Din 
cauza geamurilor deschise ale maşinii părul blond-îi flutura 
în dezordine pe cap. Depăşise 140. Prin. diferite semnale 
și comunicări radio l-am avertizat să oprească. A mărit 
viteza. Teribilă mașină ! La peste 200 pe oră l-am pierdut 
din vedere pe serpentinele din zona viticolă. La apusul 
soarelui pe asfalt apar umbre şi lumini înșelătoare iar la 
viteza pe care o atinsesem jocul lor era năucitor, primej- 
dios. Am redus din viteză și m-am hotărît să nu-l mai 
urmăresc decît 25—30 de kilometri. „În definitiv, mi-am 
spus, a băut în cinstea recordului ! Tot în cinstea acestui 
record merită să plătească amenda maximă : 15.000“. Nu 
trebuia să fiu prea pesimist pentru a gîndi că la cea mai 
mică neatenţie orice accident i-ar fi fost fatal. La drept 
vorbind, goana lui Alvin mi s-a părut nefirească, lipsită 
de sens, chiar dacă băuse un pahar în plus, pahar ipotetic 
pînă la proba concludentă. Euforia succesului ? Dar care 
nătărău îşi pune viaţa în pericol, așa din pură. distracţie ? 
Mai mult, nici o clipă pe parcurs nu mi-a făcut impresia 
că n-ar fi fost stăpîn pe sine, pe volan. Să nu-mi luaţi în 

nume de rău, dar sint situaţii cînd din instinct, din intuiţie, 
subconștient, spuneţi-i cum vă place, îl simţi pe omul pe 
care îl urmăreşști, îl analizezi, faci cunoștință cu el fără 
să-l ai aproape, fără să-l fi întilnit vreodată, îi descoperi 
anumite calităţi şi defecte, pătrunzi în lumea lui neînţe- 
leasă pînă atunci şi tremuri la gîndul că spaima care-] 
stringe de git ar putea fi propria ta spaimă, curajul său 
obligîndu-te să-l admiri, ura provocîndu-ţi aceeaşi ură... 
Cu Alvin s-a întîmplat la fel. L-am simţit cum gonește 
cuprins de furie, hotărît, cu un scop precis. Refuz să accept 
ipoteza băuturilor alcoolice. 

"Am trecut cu bine de cabana Uruk, intrind cu peste 
90 în bucla strînsă ce anunță panta periculoasă a dealului 
Colhilda. Umbrele nopţii apăruseră pe neașteptate. Stejarii 
bătrîni care străjuiau şoseaua își impreunau deasupra mea 
coroanele lor uriașe. Imediat după curbă se află poiana 
Căprioarei. Pe pajiște, la 30—40 de metri de şosea, răs- 
turnată, zăcea limuzina lui Alvin. Am frinat cit am putut 
şi m-am întors, concentrînd luminile farurilor pe locul 
accidentului. Alvin pierduse controlul maşinii ? Întrebare 
şi răspuns în același timp. Mai mult decit probabil că nu 
avusese timp nici să frîneze. Pe asfalt nu erau urme de 
pneuri! Am pornit să urc în pas alergător panta lină. 
Porțiunea de teren fusese defrișată cîndva. larbă, flori 
sălbatice şi tufe de ferigă. Mai aveam poate 15 metri 
pînă la limuzina răsturnată cînd aceasta a dispărut, a dis- 
părut fără urmă ! Am continuat să alerg în virtutea incr- 
ției si m-am oprit chiar pe locul unde fusese masina, cu 
senzaţia că plutesc deasupra pămîntului și din clipă în 
clipă ar fi trebuit să se petreacă și o altă minune, tot sub 
ochii mei uimiți de neînțelegere, dar știam că gîndul nein- 
crezător o va goni înainte să apară în preajmă sau sub 
tălpile mele, în iarba strivită. Secunda, minutul acela a 
avut darul să mă dezmeticească, să mă arunce din nou în 
contact cu o situaţie neîndoielnică : limuzina se evaporase ! 
Iarba verde. strălucea în lumina farurilor, un roi de ţin- 
tari năvăliseră lacomi pe urechile mele iar logica de netă- 
găduit a întimplării m-a readus pe pămint. „Iluzie optică! 
Halucinaţie !“ Am reușit să-mi păstrez calmul. În pas aler- 
gător am revenit pe șosea. O cucoană în virstă. la volanul 
unei mașini elegante, se oprise curioasă, așteptindu-mă cu 

portiera larg deschisă. „Sînt urși în pădure ?: m-a întrebat 
de parcă mă cunoştea de cînd lumea. „Sînt ! i-am răspuns 
grosolan. Dar la ora asta dorm în copaci !“... Am ţișnit 
înverșunat pe urmele lui Alvin. Asupra crizei nervoase 
urma să meditez la întoarcerea din misiune. 

După opt kilometri l-am găsit pe Alvin în maşina răs- 
turnată lingă şosea. Sucombase la volan, ţinindu-și cu 
amîndouă mîinile capul, ca şi cum în craniu îi explodase 
ceva. M-a impresionat spaima de pe chipul său împietrit. 
Am luat legătura cu centrala. În 12 minute ur: elicopter 
ateriza la locul accidentului. La orele 20 și 30 de minute 
115 agenţi porneau după toţi cei ce veniseră în contact 
cu fostul campion Alvin Briig Reissenauer. Înainte și după 
concurs. 

„Nu mai am nimic de adăugat. Tot ceea ce vă rog, dom- 
nule doctor, e să-mi spuneţi dacă mai sint apt pentru 
profesiune. Sînt gata să mă supun oricăror examene 
medicale. 

— Fercastra e deschisă ? întreb în şoaptă, lără să 
clipesc si fără să mă mişc din fotoliu, nereușind să-mi 
smulg ochii de pe chipul sergentului Cliff. 

Nu-mi răspunde nimeni. Au adormit ?... Oboseala chi- 
nuitoare din mine picură laolaltă cu apa sărată, cu toxinele 
eliminate, se evaporă prin porii epidermei, eliberindu-mi 
gîndurile ce au acum transparenţa cristalelor de siliciu. 
Chipul întunecat al sergentului Cliff se confundă cu o 
mască rigidă din care viața s-a scurs. Doar ochii — în- 
tr-un splendid și ultim efort de voință — doar ochii i-au 
mai rămas larg deschişi, ca în aşteptarea clipei supreme 
cînd îi va fi fost dat să afle taina celor știute şi nestiute. 
Îl simt răsucit în el însuși, blând şi dirz în acelaşi timp, 
gata să înfrunte cu demnitate şi curaj lumea, la vîrsta cînd 
în ochi i s-au aprins lucirile tăioase ale urii împotriva celor 
nedrepţi, împotriva celor care nu iubesc adevărul. Privesc 
în ochii lui Cliff cu curiozitatea unui înţelept, a înţelep- 
tului căzut în uimire şi ale cărui palme bătucite au pipăit 
sufletele oamenilor, pătrunzîndu-le înţelesul, dar nu mă 
incumet să deschid gura, speriat de ceta ce se petrece în 
mine, în teama stupidă de a nu rosti cuvinte fără noimă. 
„Criză sentimentală !“ îmi şoptește amical un gînd. Îl dau 
dracului fără remuşcări. „Exaltare ! Lipsă de control în 

comportament !* năvălește un altul. „Ia lăsaţi-mă in pace ! 
Nu vă e rușine ? Cliff ăsta e un om strașnic I* răspund 
Uursuz. cerînd ajutor altui gind, ceva mai isteţ... 

Am pierdut contactul cu realitatea. Unda exaltării trece 
ca o boare fierbinte. Mă strecorp năue printre scheme ști- 
ințifice, formule cu iz academic, principii şi canoane sofis- 
ticate. Ochii lui Cliff ard în găvane; strălucitori. Mă cufund 
liniştit în lumina lor şi pipăi cu mîini nevăzute strania 
frumusețe a sufletului său. 

— Băiete, s-o lăsăm baltă ! murmură domol Joop. K.G., 
apărut parcă dintr-o altă lume, cuminte și pașnică. Nu ești 
primul care se holbează la cai verzi pe pereți! Doctorul 
Van Mennen o poate confirma. Pînă şi celebrul Aby Ta-o- 
tou s-a rătăcit printre ele... Cît despre Gee Harrison... In- 
spectorul şef se ridică anevoie din fotoliu, vine lîngă birou 
și punindu-și amîndouă palmele pe suprafaţa lucie ne pri- 
veşte grav, îndurerat pe neașteptate. Domnilor, face cu 
glas vibrant, în urma unui tragic accident, moartea, nemi- 
loasa și cruda moarte a smuls dintre noi pentru totdeauna 
pe cel mai strălucit reprezentant al presei locale, pe Gee 
Harrison. A pierit fulgerător, în floarea vîrstei, în plină 
şi rodnică activitate. Profund îndureraţi, cu regrete eterne, 
să păstrăm un moment de reculegere în amintirea celui 
care a fost Gee Harrison ! 

La fel de grav Joop K.G. își pleacă fruntea. Mare Pal- 
ladio și Cen Li îi urmează pilda, ridicîndu-se posomoriţi în 
picioare. Cliff se uită la şef cu admiraţie. Trăsnaia inspec- 
torului mă cam derutează. N-am încotro şi trec la verticală 
cu privirile î în podea. „Orga cu minuni“ a bătrînului chinez 
începe să cîrîie nervoasă. Nimeni nu îndrăznește să se miște. 
În cele din urmă Joop K.G. oftează zgomotos şi se aruncă în 
fotoliu. Cen Li se repede să descifreze luminile policrome 
apărute pe ecrane şi avalansa semnelor. Cad în fotoliu cu 
senzația că axa Terrei își caută o nouă înclinaţie. 

— Marc! S-au descurcat băieţii din redacție ? Sper că 
articolele noastre au ajuns la timp în tipografii. ? 

— La ora asta au și fost tipărite pe prima pagină. Trei 
cotidiene şi Buletinul criminalistic: vor deplinge academic 
soarta lui Harrison. 

— Cervi va face feţe-feţe, ce zici ?... Porcul !... Iar- 
tă-mă, dragă Van ! Tactica unei bătălii nevăzute. Ne scoate 

peri albi !... Dacă nu mă-nşel, aşteptam din partea ta o 
confirmare. Cliff ! 

— La prima vedere arată ca o simplă tulburare a per- 
cepţiei... Apariţia unei imagini de tip perceptiv, domnule 
Cliff. Noi o numim „percepţie fără obiect“. Efectul supra- 
tensiunii nervoase în care te găseai. Nu-ţi face griji! Eşti 
sănătos, normal, om de nădejde. Poliţia are nevoie de ase- 
menea oameni. Somn, mîncare bună și... treci la treabă... 
Vei fi un excelent profesionist. 

Cliff nu se dă însă bătut cu una, cu două ! 

— Maşina răsturnată din timpul halucinaţiei avea exact 
aceeași poziţie cu limuzina în care l-am găsit pe Alvin! 
insistă hotărît. | 

— Pură întîmplare ! remarc domol şi mă trezesc făcînd 
o relaţie stupidă între acest fenomen și celelalte, petrecute 
în aceeași perioadă : pneurile bătrînei mele Suzy, George 
Hay, Yvette, Aby... „Să existe vreo legătură între ele ?“ 

— Sergent Cliff, intervine Joop cu glas schimbat, îţi 
cedez camera mea. Duş fierbinte, mîncare şi odihnă. La 
șase te prezinţi la ordin... Stai ! Nu-ţi dai jos barba. 

— Am înţeles ! La șase la ordin. Nu-mi dau jos barba. 

Cu ţigara aprinsă între degete, sergentul Cliff îşi ia 
chipiul de pe birou, se înclină în faţa noastră și dispare. 

— Băiat de viitor ! face Marc, uitîndu-se după el. Ce 
naiba e cu medicul legist ? adaugă, parcă fără nici o in- 
tenţie. 

— M-am săturat ! Bătrîne, legătura cu spitalul ! 

— Nu mai e nevoie, răspunde Cen Li. Aveţi legătura ! 

Joop K.G. sare ca ars din fotoliu; ca şi cum oboseala 
i-ar fi dispărut cît ai bate din palme. Videofonul biziie 
îndelung. În cele din urmă se hotărăște să se aprindă. Pe 
ecran, cu spatele la noi, apare un bărbat pirpiriu, în halat 
alb, gesticulînd nervos. Hălăciuga de păr negru, tăiat scurt, 
i s-a zbirlit pe creştet. Se întoarce şi dă cu ochii de Joop. 
Pe figura sa prelungă, ascetică, cu buze subţiri, ies în 
evidenţă niște ochelari imenși. Nu pare deloc încîntat că-l 
zăreşte pe inspector. 

— Sint dezolat, domnule comandant, zice, trecîndu-şi 
mîna prin părul răvășit, cu atitudinea omului care are în 
față un perete. Mi-a fost imposibil să semnez certificatul 

de deces şi înhumare fără efectuarea autopsiei. Cadavrul 
lui Alvin Brüg a dispărut din morgă ! 

— A dispărut ! repetă Joop, muşcîndu-și buzele. 

— Se pare că dispariţia lui a intervenit după ce spe- 
cialiștii dumneavoastră -l-au depus în incinta spitalului, 
continuă să peroreze Clim imperturbabil. Am întreprins 
personal cercetări minuţioase. Evident, cu toată discreţia. 
E în joc onoarea noastră ! 

— Mă... pe onoarea voastră ! se dezlănţuie inspectorul 
șef, furios la culme. 

— Vă priveşte !... Am întors pe faţă și pe dos 135 de 
oameni, copii, femei, tineri și bătrîni. I-am deranjat din 
somnul lor veşnic ! Sacrilegiu ! O adevărată ruşine ! 

În faţa unui asemenea argument Joop K.G. se calmează 
pe loc. i 
= —— Sper că le-ai cerut scuze şi în numele poliţiei lo- 
cale ? vorbeşte grav, frecîndu-şi cu două degete nasul 
subțire. 

— Amănunt nesemnificativ, domnule inspector! Mai 
păstrăm încă destule relaţii cu aceste suflete, chiar dacă 
unele au şi ajuns în iad! Nu doresc să fiu birfit și pe lu- 
mea cealaltă ! Mi-ajunge bîrfa din spital... 

Şi cu sufletul lui Alvin n-ai luat legătura ca să aflăm 
pe unde zace ca pămîntean ? intră în jocul celuilalt, Joop. 

— Nu. Şi n-o voi face. A fost nepoliticos. În locul său 
mi-a lăsat un bărbat gol pușcă și a cărui identitate ridică 
probleme. 

Joop K.G. se întoarce jalnic spre noi ca pentru a ne 
cere un ajutor de care are absolută nevoie. 

— Vrei să insinuezi că în locul lui Alvin ai găsit alt 
cadavru ? reuşeşte să articuleze în cele din urmă, cu voce 
stinsă. 

— Domnule inspector, morţii au parte de somnul veş- 
nic! Îi invidiez! Eu jinduiesc măcar după șase ore de 
somn. De alaltăieri n-am mai dormit. N-am timp de glume. 
Repet : în locul lui Alvin am dat peste un bărbat necu- 
noscut. Vîrsta, 35—40 de ani, atletic. După indicii Yuko- 
dawa, fost sportiv.. Ciclist, fondist sau săritor în lungime. 
Caracteristici fizionomice derutante. Chel, cu barba nerasă 
de cinci zile. Oamenii sînt primiţi la noi cu bunăvoință ! 

I-am făcut autopsia. Semnele patognomonice ale morţii 
neconcludente. Între opt şi unsprezece ore, dacă luăm 
în consideraţie momentul cînd l-am invitat pe masa de 
disecţie, adică ora unu şi șase minute. Dar să mă ia naiba 
dacă toată ştiinţa medicală poate constata de ce-a murit 
ăsta ! Pe cuvînt de onoare ! Proces inhibant instantaneu 
cu aderenţe subcorticale ? Blocarea centrilor nervoși ? 
Cauza, unde e cauza ? Stop cardiac fără urme patologice ?... 
Am asaltat laboratorul, automatele cu analize peste analize. 
Normal peste tot. Un mort sănătos tun ! Ce trec în actul 
de deces ? 

Liniştea care cade între noi e sinistră. Un gînd obscur 
vine tiptil, pleacă și nu se mai întoarce. Stau la pîndă 
ca un ogar flămînd, gata să-l înhaţ. Apoi o văd pe Yvette. 
Sare veselă de pe un birou pe altul şi-mi face semne prie- 
tenești cu mîna. Strîng din pleoape pînă cînd, din întu- 
neric, năvălește spre mine o umbră călare pe o bicicletă. 
Mă aplec într-o parte și o simt cum trece ca o pală de 
vint îngheţat pe deasupra mea. „Insight !“* îmi murmură 
la ureche alurisitul de gînd care mă trăsese pe sfoară cu 
citeva secunde mai înainte. Inspir adînc şi strig : 

— George Hay ! 

Joop tresare, răsucindu-se uimit spre mine. Înţelege. 

— Cen Li! ordonă calm, relaxîndu-se, o copie după 
fotografia lui George Hay cînd era în glorie la Tsunami. 
Doctore Clim, un moment, vă rog ! 

Plim-plam... Rrrrop-rrrrop ! manevrează bătrînul chi- 
nez aparatura sa diabolică. După 15 'secunde se apropie 
de comandant și-i întinde fotografia lucioasă, 18;24. Joop 
se întoarce şi o bagă sub privirea doctorului. 

— Nu cumva „mortul sănătos tun“ seamănă cu ăsta, 
domnule Clim ? 

Acesta privește cu atenţie fotografia şi exclamă în 
aceeaşi secundă : 

— El e !... De ce mi l-aţi trimis atunci fără acte în 
regulă ? 

— S-a grăbit să ajungă la dumneavoastră și n-a avut 
unde să-şi pună portofelul, remarcă Joop, maliţios, azvir- 


* insight (Ib. engleză) = act brusc de surprindere sau înţe- 
legere a unei relaţii sau situaţii — intuiţie intelectuală. (n.a. 

lind fotografia pe birou. V-aş ruga să vă păstraţi calmul, 
domnule Clim. Mai avem cîteva probleme de rezolvat. 

— Vă stau la dispoziţie ! 

— George Hay e în siguranţă ? Vreau să spun, nu 
poate să se facă nevăzut ca şi Alvin Brug ? 

— Slabe speranţe ! L-am închis într-un seif de oţel 
la —80° ! A doua oară nu mă mai păcălește nimeni. Cod 
și sistem de alarmă. Un mort dispărut e mai periculos 
decit șapte indivizi în viaţă ! 

— Avem de-a face cu profesioniști rafinaţi. Ochii în 
patru !... În cercetările. făcute de dumneavoastră pentru 
recuperarea lui Alvin v-a însoţit cineva ? 

— Nu. Moș Carpenter doarme dus la ora asta. Dom- 
nişoara Armande, asistenta mea, nu poate suporta frigul 
din catacombe. 

— Perfect ! Reprezentanţii presei au acces în morgă ? 
Gazetarii ? ! Nici pomeneală ! De cînd cu afacerea 
Pake orice permis a fost anulat... Indivizi lipsiţi de 
scrupule ! Vă amintiţi de moartea bătrînului Swensen ? 
În ajunul alegerilor a făcut un infarct suspect. L-au 
adus aici. Nu băgasem bisturiul în el cînd m-am trezit cu 
Paul Richter de la „Quo“. Catolic pînă în măduva oaselor ! 
N-avea autorizaţie. „Domnule doctor — mi-a șoptit la 
ureche — a fost ucis ! Sfîntul Anton m-a trimis la dum- 
neavoastră. Dumnezeu e analfabet în materie de politică și 
de afaceri ! Nu plec pînă nu-mi confirmaţi. Am articolul 
pregătit.“ L-am dat afară! Şi-a permis să mă înșele! 
Gol pușcă, s-a ascuns printre morţi. L-am ţinut acolo o 
noapte întreagă. A doua zi l-am expediat direct la psiho- 
terapie cu urechile degerate. În palatul morţii sînt singurul 
stăpiîn ! Şi lui Dumnezeu îi cer permisul ! Dacă nu-l are... 

— Bine, bine ! face nerăbdător Joop, întrerupîndu-l. 
Atunci unde stau reprezentanţii presei ? 

— În sala de comunicări. Direcţia le-a pus-o la dis- 
poziţie. Beau cafele, coniac și birfesc morții! Mi-a șop- 
tit asistenta că sînt patru sau cinci în frunte cu o doamnă 
care reprezintă, dacă nu mă înșel, interesele clubului 
„Tsunami“. Mama defunctului și membrii din familie sînt 
în capelă. Au şi pregătit sicriul, coroanele... Dacă-mi ordo- 
nați, le aduc la cunoștință dispariţia cadavrului ! Bieţii 
oameni ! Să se trezească fără mort ! 


138 


— Vă rog să nu faceţi nici un pas !... V-aţi gindit vre- 
odată ce s-ar întimpla dacă n-aţi mai rămîne medic legist ? 
Stăpîn peste imperiul morţilor ? 

— Viaţa fără morţi n-ar avea nici un farmec pentru 
mine, domnule inspector ! 

— Vä felicit, domnule Clim ! Tot morţii sînt mai de 
treabă ! Dacă vreţi să rămîneţi medic legist, vă ordon 
ca din clipa asta să vă puneţi lacăt la gură! Nici Dum- 
nezeu nu trebuie să afle despre dispariția cadavrului! 
Sper că s-a priceput ! 

— Discreţia ne caracterizează, domnule comandant ! 
Nu vă cer explicații. Presiunea morală la care mă supuneţi 
este inutilă. 


— Vi le-aş oferi dacă aș găsi și eu o explicație !... Acum, 
vă rog, fiți atent ! Nici presa şi nici familia îndurerată 
nu trebuie să afle ceva despre dispariția lui Alvin. După 
cîte am înțeles, George Hay se găseşte într-o boxă spe- 
cială. 

— Se poate odihni acolo încă o viaţă ! 

— Pentru scurt timp nimeni nu mai pătrunde la el. 
Cauza morţii fiind necunoscută, hotărîrea are baze legale. 
Cum veţi proceda însă dumneavoastră. Anunţaţi pe repre- 
zentanţii presei și pe membrii familiei că peste o oră vor 
primi cele de cuviinţă. Presa, rezultatul cercetărilor noas- 
tre, familia, certificatul de deces și înhumare. Între timp 
va sosi la dumneavoastră un delegat oficial din partea 
poliţiei. Pină aici e totul foarte clar ! 

— Limpede, domnule comandant ! Dar nu uitaţi că e 
vorba de George Hay, nu de Alvin Brüg Reissenauer ! 

— Excelent ! izbucriește Joop. Mi-aţi anticipat ideea ! 
În declaraţia pe care o vom face împreună presei și celor- 
lalți vom omite dispariţia lui Alvin. Ne vom referi la el 
ca şi cum n-ar fi dispărut dintre noi ! 

Mazxilarul inferior al doctorului Clim cade cu repezi- 
ciune în jos. Revine în poziția normală cu greutate. 

— Ideea dumneavoastră este... desigur, este o idee! 
găseşte de cuviință să fie de acord, clipind nedumerit. 
După cîte înţeleg, vă asumaţi toate riscurile. Cauza nu 
poate fi decît nobilă ! 

— Va [i şi mai nobilă dacă-mi veţi acorda și în conti- 
nuare nepreţuitul dumneavoastră ajutor. Mi-aţi fost re- 
comandat ca un redutabil chirurg estetician ! 

— Chirurg da, estetician mai puţin, se grăbeşte să 
adauge cu precauţie Clim, pe chipul căruia încep să alu- 
nece broboane de sudoare. 

— Vă trimit urgent fotografiile lui Alvin Briig ! În cît 
timp credeți că-l puteţi aranja pe George Hay să semene 
cu el ?... 

— În... în... se chinuie să articuleze medicul legist. 
Îmi cereţi un lucru imposibil! geme neputincios. Ar 
trebui să scalpez... Părul ! George Hay are un început de 
chelie... E împotriva legii ! Voi face contestaţie !... Celelalte 
materiale... vreau să zic masca, epiderma necesară, tot 
de la mort, de la Hay... Dar culoarea ochilor ? caută o 
salvare. 

Privesc stupefiat la cei doi bărbaţi. Am senzaţia că sînt 
spectator într-o sală anonimă unde se prezintă un vodevil 
de prost gust. „Criză profesională !“ sînt gata să-l înconde- 
iez pe Joop K.G. . 

— Domnule doctor, vă rog să fiți realist ! În locul lui 
Alvin va trebui să-l înmormîntăm pe George Hay ! 

Pauza lungă ameninţă să ne zdruncine nervii. În mîna 
lui Mare Palladio și-a făcut apariţia batista neagră. „E 
îngrozitor !* fac remarca şi mi se pare că vorbesc singur. 

— Vă mulțumesc ! intervine cordial Joop, ca şi cum 
celălalt își dăduse entuziasmat consimţămîntul. Pină vă 
sosește delegatul şi fotografia puteţi medita asupra ope- 
raţiei. Dar nu mi-aţi răspuns în cît timp o veţi putea 
efectua. 

— În două ore! se predă Clim, luptînd vizibil cu el 
însuşi. 

Ecranul se stinge. Mă uit la pata cenușie golită de gîn- 
duri și simt cum mă ustură ochii. Aş-vrea să înjur copios. 

— Stimate domnule Van Mennen ! strigă Joop, exe- 
cutind o piruetă de balerin. Sublim şi grotesc !... Morţii 
îi dăruiesc paradoxala sete de viaţă ! Superbă antiteză !... 
Mai poate fi vindecat ? Dar eu ?... Nu aşteaptă să-i răs- 
pund. Ce să-i răspund ?... Marc! bombăne taciturn in- 
spectorul șef, întinzîndu-se cu voluptate. 

— Vă ascult, domnule comandant! răspunde calm 
acesta, iar batista dispare în chip miraculos. 

— Actele lui Alvin sînt aici ? 

— Dosarul e pe biroul dumneavoastră. Precizaţi ! 

— Avem nevoie de fotografia lui Alvin. În culori. Ar 
fi fost excelentă una din profil. 

— Din fericire Sînt destule. Purta în maşină cîteva 
duzini. 

— Cei de la parter să execute șase ee iai 18/24. 
Color ! În zece minute să le am. Un moment ! Caută prin 
dosar şi fă-mi rost de semnătura lui Alvin. 

— Am înţeles ! 

Marc Palladio Deuteriu înhaţă dosarul şi dispare în 
vîrful picioarelor. Trebuie să mă mișc. Părăsesc fotoliul 
cu greu, rigid. Mi-e silă să mă uit la amfitrion. Trec la 
fereastra deschisă. Inspir profund din aerul fierbinte al 
nopţii. Parcă au trecut secole de cînd n-am mai văzut 
cerul. „Clim e mai întreg la cap decît noi, zevzecule !“ 
îmi spun, şi stelele mi se par desuete, palide. „Uite, nu 
m-am întrebat niciodată care-i steaua lui Konrad !“ Aso- 
ciația mi se pare ridicolă. Reușesc să descopăr un nor 
alb. Nu poate fi decît alb și pufos. Ce halat purta Irmy ?... 
Ce memorie slabă am ! „Hallo, Irmy ! Ce cauţi în halat 
alb printre stele ? Pe Yvette ai lăsat-o singură ?“... Tresar. 
Spaima ei... Spaima lui Alvin... Va trebui să trec pe la 
clinică să-l văd pe Aby. Dacă spaima l-a schimonosit şi pe 
el ? Mi se face frig. Teama urcă în mine, dureroasă, îmi 
pipăte conștiința, aleargă după un gînd tremurător care s-a 
ascuns în putul norului alb și Irmy va întinde mina și-l va 
prinde să mi-l aducă zimbind într-o noapte cu stele palide, 
desuete... Am s-o rog pe Elsa să mă ierte c-am întirziat 
alila. A trebuit s-o aştept pe Irmy... 

-— Hallo, Van !... Cum poate fi convinsă o mamă iubi- 
toare să-şi îngroape cit mai repede fiul ? 

Mă întore surprins, revoltat, gata să-l iau la palme. 
Dau peste figura chinuită a bunului meu prieten, in- 
spector, care, în clipa asta, mi-e total antipatic, îl resping ca 
pe o arătare hidoasă, îl urăsc pătimaș, cu toată fiinţa. 

— Mi-e silă ! îi arunc în obraz. 

— Haide, haide ! miîrtie printre dinţi. Şi mie mi s-a 
făcut silă de mine, de toate astea. De la bufonada verbală 

pe care o alișez ca orice actor prost, pînă la modesta func- 
ție pe care o exercit în.numele adevărului și al dreptăţii... 
Adevărul despre noi înșine ! Încerc să fac acest pas pentru 
a cunoaște chipul nevăzut al adevărului, chiar dacă acest 
chip e hidos, respingător, cioplit de niște oameni ase- 
mănători nouă, dar mai abjecţi, mai dezumanizaţi. Vei 
înţelege altădată, dacă nu va fi prea tirziu. 

Se 'lasă în fotoliu, părăsit de puteri. Închide ochii, 
relaxîndu-se. Îi respect minutul odihnei furate. 

— Voi evita să-ţi răspund. Trecem prin fazele alie- 
nării — conștienți sau inconștienți. În faza în care mă aflu, 
mi-ar fi imposibil să mă declar cel mai înţelept om din 
oraș. De aceea și rămîn alături de tine. Îţi atrag, totuşi, 
atenţia că „fiecărui prezent îi este practic cu neputinţă 
să aprecieze prezentul prin prisma viitorului şi să-l înţe- 
leagă cu adevărat !“ A spus-o altul înaintea mea. Punct !... 
Cît despre mamă și fiu... Din punct de vedere psihologic 
e o abe raţie ! Au fost împrejurări cînd mamele n-au accep- 
tat să-și îngroape fiii. Așa mort cum e mama vrea să-şi 
mai păstreze fiul lingă ea, un minut, o oră. Sau să fie 
îngropată în acelaşi timp cu... La naiba ! E inuman... Inter- 
venția mea e absolut necesară ? 

— O simplă „anestezie psihică“ ! Bineînţeles după 
șccul cauzat de lectura testamentului... Tot eu va trebui 
să scot din mînecă şi testamentul lui Alvin. Ceva în manieră 
testamentului lui Pirandello. Luigj Pirandello !... Marele 
dramaturg a cerut să fie însoţit pe ultimul său drum de 
un ciine. Alvin va solicita prezența mamei. Numai mama 
va avea dreptul să asiste la înmormiîntare... Soţia nu con- 
lează. A fost asasinată moral. Cît despre Edith, prietena 
lui... Dama a refuzat să facă declaraţii. S-a referit la 
Aivin ca la un individ necunoscut. Suspectă atitudine! 
Am trecut-o sub observaţie... Deci înmormintarea se va 
face discret, modest, așa cum a trăit şi Alvin Brüg în 
cătunul din munţi unde a văzut lumina zilei, îndrăgind 
încă din fragedă pruncie natura, oile și urşii cu care s-a 
luptat ca să-și dezvolte muşchii !... Şi va mai trebui să-l 
sculăm din pat pe Molnar Baci, avocat anonim, să-l ma- 
chiem, să-l îmbrăcăm în negru și să-l trimitem la spital 
ca să predea mamei îndurerate testamentul fiului ghinio- 
nist. Sub influenţa ta nefastă, mama va accepta să-şi 

îngroape fiul în cursul dimineţii. Presa sportivă, colegii 
de club, corifeii urbei vor fi încunoştiinţaţi ulterior despre 
înmormîntare. N-au decît să comenteze pe larg spiritul 
de prevedere manifestat de acest misterios atlet dispărut 
în culmea gloriei... Să aibă atita spirit de prevedere, incât 
să anticipeze dispariţia sa, fie din cauza vitezei excesive, 
fie din cauza alcoolismului. Ei bine, dragă Van, n-a fost 
amendat niciodată pentru exces de viteză! Informaţii 
certe. Iar la locul accidentului medicul legist n-a putut 
constata urme de alcool. În acelaşi timp, doctorul n-a 
fost capabil să afirme dacă Alvin sucombase sau nu. Între 
moartea aparentă și moartea clinică e o... Ce-i cu tine? 
Ai altă părere ? 

Îmi caut disperat ochelarii. Fug spre ușa deschisă cu 
intenţii nesigure. În pragul ușii mă răzgîndesc. Revin 
lîngă inspector cu ochelarii pe nas, uitindu-mă curios la el, 
de parcă atunci l-aș descoperi acolo. 

— Am cunoscut un caz asemănător, şoptesc — şi rea- 
lizez că glasul îmi tremură. O fată. Yvette. Sportivă de 
performanţă. Aceeaşi spaimă în momentul accidentului 
— accident de natură psihică — aceeași moarle aparentă. 
A fost internată în clinica doamnei Renate Stein. Fata 
va fi salvată. 

— Bătrîne, greu te mai lași tras de limbă! oltează 
gazda. Stimata doamnă mi-a adus la cunoştinţă cazul. În 
scris. A făcut-o din motive pur legale. Clinica nu functio- 
nează încă oficial... Yvette ! Deci n-ar fi exclus ca Alvin 
să fi ajuns la spital în viaţă ? 

— Tot ce e posibil. 

— Deci goana atletului pe șosea a fost urmărită şi 
de alţi indivizi. Băieţii noștri îl depun pe Alvin la morgă 
dar, pentru a nu fi readus la viaţă... Genială substituire ! 
Doamna Renate Stein l-a cunoscut pe George Hay ? 

— Discuţia noastră seamănă cu un interogatoriu ! 

— Nu seamănă! Este ! Trebuie să controlez autenti- 
citatea informațiilor... Ce tango preferi ! Ți-am promis că 
ne vom distra... Prea multe coincidenţe. Cum a ajuns 
George Hay la Konrad ? 

— Sădau o fugă să-l întreb. 

— Prea, multe coincidenţe. Deci George Hay se întiâl- 
neşte intimplător cu fiul tău, Konrad, nu scapă ocazia să-l 

vadă pe Alvin şi reapare subit în locu! acestuia. Superbă 
mașinaţie !... Apropo, roag-o pe doamna Renate Stein 
să-mi facă o amplă declaraţie în cazul Yvette. 

— Verbală ? 

— Nu, ín scris... Mă întreb dacă nu mai sînt cumva şi 
alte coincidente. Tu ce crezi ? | 

Joop se uită pe pereţi. Ştiu că am căzut în cursă. N-am 
încotro. 

— Ai aflat. Aby Ta-o-tou a atacat recordul mondial. 
L-ai trimis la mine. Mi-a povestit cauzele eșecului. Pe tra- 
seu a avut numeroase halucinaţii sub forma unor amintiri 
din copilărie. Retrăireu acestor amintiri a fost atît de 
puternică, încît a pierdut controlul asupra cursei. Deși nu 
există nici o relaţie logică între fenomene, întîmplarea 
lui Cliff e de natură să mă pună pe gînduri. Va trebui 
să-i supun pe amindoi unor profunde investigaţii, cu toate 
că sint pe deplin convins de inutilitatea lor. Mi-e imposibil 
să exprim pe moment un punct de vedere. | 

-— Tam-tarara-taram-ta-ta ! — face Joop. Întreaga po- 
veste ce halucinantă. S-a declanșat brusc aşa cum se 
declanșează o epidemie... Să mă ţii la curent cu cercetările 
talc... Chiar nu-ţi trece nimic prin cap ? 

— Cu capul pe care-l am la ora asta poţi juca popice ! 

— Ce-ar fi să stăm la taclale despre viaţa acestei 
doamne Renate Stein ? În cursul zilei de mîine. E impor- 
tant... Te rog să nu-i șopteşti nimic despre rocada de la 
morgă. Dacă mai apar și alte cazuri, va trebui să informăm 
organele superioare. Hm !... Mă tot întreb dacă Alvin 
Briig ne va fi restituit aşa cum s-a procedat cu George 
Hay. Apariţia lui George Hay este bizară, are o semnili- 
caţie precisă... Închipuie-ţi ce s-ar întîmpla dacă Alvin 
Briig ar fi expediat direct pe adresa Consiliului munici- 
pal. Prin poştă! După manevra pe care o pun la cale, 
aș fi destituit, aș dispărea fără urme... 

— Dacă dispari, să ştii că nu vreau să te mai văd nici- 
odată ! fac pe ambițiosul. Te lași furat de imaginaţie: Mă 
rog, te privește !... Cu mama lui Alvin cum procedăm ? Sint 
împotriva hipnozei. O substanţă chimică va avea același 
efect. După lectura testamentului bătriîna va resimţi un 
şoc. Îi voi recomanda un calmant. Pastila o va lua de la 
mine. Mă întreb dacă prezența mea este obligatorie. 

— Este. Vei avea timp suficient să te odihnești în 
cursul dimineţii... Joop părăsește fotoliul şi începe să se 
miște cu pași mari prin birou. Ochii i s-au dus în fundul 
capului. Cen Li ! strigă. Transmite !... Ordin către Molnar 
Baci : în 30 de minute te prezinţi la sediu !... Ordin către 
maestrul grafolog Simonide : în 30 de minute te prezinţi 
la sediu cu cele necesare. Computer AMF 0015 ! Urmează 
dispoziţii... Semnează-l pe Marc Palladio. Încheiat. Cum 
stăm, Marc ? îl atacă pe şeful brigăzilor de urmărire care 
tocmai intră, purtînd în amîndouă mîinile hirtii, dosare 
şi cîteva mape galbene, lungi, din material plastăc. 

Marc Palladio nu răspunde. Pune pe birou tot ceea 
ce a adus. 

— Aveţi aici fotografiile. Sînt excelente. 

Joop scoate din mape cele şase fotogralii. Le scru- 
tează cu atenţie, se gîndeşte îndelung. 

— În regulă. Le expediezi pe loc. Maşină particulară. 
Pe cine ai ales ? 

— Jos așteaptă Ronald. Bătrin slăbănog, criză asima- 
tică. Îl va însoţi Liza Gorman, fată bătrină, nemăritată, 
care-l îngrijește. Fotografiile vor ajunge la doctorul Clim 
prin intermediul lui Victor Fornade, medic de serviciu 
aflat în camera de gardă. Tot Victor va răspunde şi de 
dispariția materialelor. Iiitie specială. Se vor dizolva 
în orice cadă cu apă... Propun să se trimită numai două 
fotografii. În altă ordine de idei... Am dat dispoziţiile 
necesare pentru elicopter. Va aştepta pe pista numărul opt 
la trei kilometri vest de spital. Bătrina va fi condusă acolo 
cu mașina spitalului. Sicriul ce va purta corpul neînsufle- 
tit al lui Alvin va ajunge în același punct pe o altă rută, 
simulindu-se transportarea unui mort oarecare. În eli- 
copter va fi transportat şi modestul monument cioplit în 
piatră albă. Comanda o vom face meșterului Lampert, 
vechi colaborator. Bătrînul dispune de un adevărat muzeu 
de monumente funerare. Vom apela la cel mai simplu 
epitaf : „Aici odihnește Alvin Briig Reissenauer, gloria 
cătunului Vellemonid“. Data nașterii, data morţii. Să 
sperăm că doamna Reissenauer nu va avea nimic împo- 
trivă. Vom adăuga zece coroane artistice din partea popu- 
laţiei oraşului, ca și din partea administraţiei urbei. 
În raportul pe care-l înaintăm astăzi vă rog să specificaţi 

și acest lucru. Elicopterul va zbura deasupra șoselei, ur- 
mind cu strictețe același traseu. Opt echipaje din brigada 
specială vor patrula în permanenţă pe șosea în ambele 
sensuri. Alte două echipaje vor participa cu discreție la 
înmormîntare, amestecîndu-se cu populaţia din cătun... 
Am lăsat la urmă celelalte detalii care nu sînt lipsite de 
importanţă. Sicriul și îmbrăcămintea decedatului vor fi 
duse la morgă la cererea medicului legist. Oamenii de ser- 
viciu din spital vor primi alte sarcini. Îi vom înlocui cu 
băieții noștri. Pentru orice eventualitate, mortul va fi 
acoperii în întregime cu un voal negru. Ca de obicei, si- 
criul care va purta rămășițele pămiîntești ale lui Alvin 
Briig va fi readus în capelă pentru efectuarea slujbei reli- 
gioase. Acest moment va fi cel mai dificil. Din informaţiile 
primite pînă acum rezultă că printre membrii familiei 
aflați în capelă nu s-a rătăcit nici un străin. Am deplasat 
în jurul capelei și în jurul spitalului suficiente forţe pentru 
a depista la timpul oportun prezenţa oricărei persoane sus- 
pecte. După cum observați, farsa noastră a fost pusă în 
scenă cu destulă migală. Ne este însă imposibil să anti- 
cipăm unde, cînd şi cum vor descoperi ceilalți această 
manevră. Nu sînt excluse nici reacţiile spontane. Undeva, 
pe acest traseu sinuos dintre capelă şi cimitirul din Velle- 
monid. va apare elementul necunoscut care ne intere- 
sează... Mai aveţi ceva de adăugat ? 

Joop K.G. introduce în mapa galbenă fotografiile pen- 
tru spita!. Pe celelalte le împinge pe colţul biroului. Închid 
ochii. Mă cuprinde o tâinică tristeţe. Îl aud pe comandant 
cum continuă să vorbească efervescent, inepuizabil : 

— Lothar Wentz e la pescuit ? 

— S-a întors cu buzele umflate! Ploaie şi vînt. Ca 
pensionar își descoperă în fiece săptămînă noi zone reu- 
matice. Acum îşi tratează genunchii. E convins că bătrt- 
neţea începe de la picioare. 

— Ce-ar fi să-i bagi în buzunar un cec de 5.000 de 
dolari şi să-l expediaţi pînă la sir Nobleminded ? Pe moșia 
bătrînului există şi o minunată crescătorie cu zece păs- 
trăvi pe metru cub. Altitudine convenabilă, soare, climă 
blîndă. Durerile reumatice dispar de la primul păstrăv 
scos cu lanseta pe mal... Sir Nobleminded a fest directorul 
arhivei naţionale ani în șir. A avut acces pretutindeni. 


146 


Toată viaţa n-a ținut cont de uzanţe și prejudecăți. 
tratat pe toţi oamenii în mod egal. Această rară a 
ca și funcţia îndeplinită, i-au permis să atace cu curaj 
arhiva tribunalului suprem unde a răsfoit dosare secrete. 
Pe la 50 de ani nevasta i-a fugit cu un cîntăreţ obscur. 
N-a avut copii. A înfiat un nepoţel și şi-a băgat în cap 
să-l facă milionar. Obsesia asta bolnăvicioasă a scos la 
iveală pragmatismul feroce care zăcea în el în stare la- 
tentă. Din încrucișarea pragmatismului cu eșecul căsă- 
toriei a ieşit un potlogar zgîrcit care n-a mai dat doi bani 
nici pe viaţă, nici pe oameni. A făcut afaceri dubioase, 
șantaj, negoţ cu actele arhivei. Genial cunoscător de legi, 
oportunist în politică, s-a strecurat cu talent şi inteligenţă 
pentru a ieşi la pensie milionar. Şi basma curată !... Mi-a 
făcut, contra cost, servicii preţioase. M-a simpatizat. A ră- 
mas convins că am siofă de escroc internaţional! Din 
cauza zgîrceniei toată lumea îi spune „Domnul generos !“ 
— Sir Noble-minded ! Adevăratul său nume n-are impor- 
tanţă... Individul se bazează pe o memorie prodigioasă. 
Lothar se va duce la el ca pescar sportiv, cu o recoman- 
dare din partea mea. Să nu se bazeze însă pe asta. Să-i 
filfiie pe la nas și cecul. Ordin pentru Lothar Wentz : să-l 
descoasă pe individ cu perseverenţă și să intre în posesia 
unor informaţii cît mai complete asupra clubului sportiv 
Tsunami. E expert. Să se tocmească... În fond, pentru 
bătrîn viaţa .nu-i decît o negustorie ordinară. Omul, 
abject comerciant cu el însuși și cu ceilalți. Wentz să-l 
trateze de la nivelul acelorași principii filozofice... Jucă- 
ria a funcţionat ? 

— Impecabil! răspunse Marc Palladio. taciturn, sco- 
țind din buzunar un aparat miniatural. Predau caseta 
domnului Lothar... 

— Aşaaa ! face Joop K.G., întinzîndu-și picioarele şi 
lăsîndu-se încet pe spate. Cliff, prin inteligență și încli- 
naţii, are stofă de spărgător. Marc, tu ce zici ? 


Marc se uită lung la comandant. 

— Ipoteza dumneavoastră merită toată atenţia ! 

— La dracu’! M-am chinuit de pomană să vă scot 
servilismul din cap !... Clifi va ajunge cel mai bun poliţist. 
Nu uita! 

Deschid ochii şi-l fixez pe Marc Palladio buimac, sub 
influența unui șoc emoţional profund. 

— Viaţa orașului a ajuns să semene cu un uriaş ci- 
clotron, bombăne Joop, ca şi cum ar purta dialogul cu el 
însuși. În locul nucleelor grele gonesc pe traiectorii elip- 
tice destine omenești, conştiinţe umane supuse- continuu 
celui mai ciudat bombardament: bombardamentul cu 
idei ! Ideile au produs în conștiințe mutații imprevizibile, 
au schimbat ireversibil soarta planetei... Ce ne facem 
însă cînd sîntem bombardaţi cu idei monstruoase care ne 
cam mutilează echilibrul moral ?... Van, ce-ar fi să te 
mai gîndești la problema asta ? Nu, nu, poţi să-mi rămii 
dator cu răspunsul —- dacă pînă atunci nu vei călca şi tu 
pe urmele lui Aby, sau Cliff... Apropo, Aby în ce club 
„se scaldă“ ? | 

— A activat în clubul Pax împreună cu Yvette, răs- 
pund monoton, nereuşind să descopăr la ce s-a referit 
Joop. Fata se află încă sub patronaj școlar. Cît despre idei... 

— Pax şi Tsunami n-au excelat în relaţii amicale, 
trece Joop peste mine. Ce-ar fi s-o lăsăm baltă ? Cu ase- 
menea idei sînt în pericol să-mi prezint demisia ! Concu- 
renţa trusturilor sportive ne ameninţă liniștea... Dacă nu 
purtăm botniţă ! 

— Domnule comandant, timpul trece: îşi permite 
Marc Palladio. 

— Trece în ` favoarea noastră, băiete! Bătrina cbo- 
seşte, familiștii dorm cu ochelarii pe nas, reprezentanții 
presei mai golesc încă o sticlă... Clim sper că şi-a făcut 
rost de materia primă necesară operaţiei. Perfect! Mai 
avem 16 minute pînă la ora patru, face Joop, aplecîndu-se 
peste birou și consultînd ceasul. Îmi mai odihnesc ochii, 
mi se adresează. Noaptea, lentilele ochelarilor îmi produc 
migrene. Lumina puternică e un coșmar... Marc, în bri- 
gada specială au hibernat doi profesionişti în spargeri 
artistice ! l 

— Cu viitorul preconizat lui Cliff, vom avea trei! 

— Cliff va prelua comanda !... Îi scoli, îi aduci la 
sediu şi le prezinți schema acțiunii... 

— Domnule comandant, intervine Cen Li, vi se so- 
licită urgent prezentarea raportului cu privire la vizita 
efectuată în barul Puk ! 

— Să-mi fie prezentat la ora nouă dimineaţa !... Pe 
Aleea Florilor mov, la numărul opt, reia discuţia între- 
ruptă Joop, se află o vilă în stil gotic, o bijuterie cu un 
singur etaj. În ea locuiește un anume Peter Kostrakievricz, 
doctor în ştiinţe economice, specialist în manevre conta- 
bile, girant singular în tranzacţiile financiare ale com- 
paniei „Stiplex“. Compania se ocupă aparent cu finan- 
ţarea birourilor de pariuri din oraș, în special în domeniul 
sportiv. Domnul P.K., în vîrstă de 67 de ani, ţine con- 
tabilitatea uraganelor financiare care trec prin birouri 
înainte și după fiece concurs... Baza companiei o formează 
secţia de inteligenţă artificială a cărei capacitate atinge 
400 de creiere! Numeroşi specialişti conduc această 
uzină-calculator, urmărind cu ambiţie evoluţia fiecărui 
sportiv de performanță. Progresul și regresul atleţilor, 
forma atinsă sînt analizate la milimetru, la secundă şi 
banii se scurg în buzunarele lor ca apa în cadă. Domnul 
P.K. a atins virsta cînd a fi tipicar nu mai e o ruşine. 
Registrele contabile — bloc-memorii electronice, oglinda 
fidelă a tranzacţiilor financiare — sînt în siguranţă în 
propria sa casă. Vila a atins parametrii unei uzine mo- 
derne, fiind electronizată la centimetru pătrat. Sistemul 
de alarmă îi conferă dreptul de a se considera inexpug- 
nabilă. În ultimii ani specialiștii noştri au studiat-o şi 
au ajuns la concluzia că putem pătrunde la comorile se- 
crete ale companiei „Stiplex“. Avind încredere doar în 
el însuși, domnul P.K. locuieşte singur. Cine ii gătește 
cine ii spală lenjeria şi cine îi face curățenie n-am all 
încă. Cert e că domnul P.K. are încredere neclintită în 
vila-seil. Nu găseşti acolo nici paznici, nici cîini şi nici 
pisici. Grădina e o iîncîntare. Se sapă singură, se udă 
singură și florile au un parfum discret. Domnul P.K. 
e un maniac în materie de punctualitate. La ora șapte 
fix mașina lui iese pe poartă: — care se deschide singură 
și tot singură își vede de treabă... Acum doi ani cineva 
din brigada specială şi-a cumpărat în spatele acestei pro- 
prietăţi o vilă cu parc. De la el se poate ajunge în gră- 
dina domnului P.K. unde arbușştii şi tulele se înalță pînă 
sub ferestre. La această capodoperă și-au bătut capul alţi 
specialiști și numai neutralizarea sistemului de alarmă din 
grădina domnului P.K. ne-a costat o groază de bani... 

Cum vor proceda băieţii: Şase „fantome“ vor controla 
aleea. Cliff le va asigura spatele. Cei doi specialişti care 
au studiat pe îndelete vila vor pătrunde în cazemata de 
la parter. Operaţiunea va începe la ora şapte și două- 
zeci, timp în care domnul P.K. va ajunge la sediul 
companiei. Ce urmărim ? Să aflăm cotele pariurilor im- 
puse în ultimii ani și sumele investite. Orașul dispune de 
118 cluburi sportive unde activează 1562 de atleți de per- 
formanţă. Fiecare sportiv trebuie să aibă rubrica sa spe- 
cială în care au fost trecute concursurile la care a parti- 
cipat, oscilaţia cotelor de pariuri, sumele investite, cîști- 
guri şi pierderi. Sînt convins că astfel de rubrici au avut 
și au încă atît Aby cît şi Alvin Briig. Din analiza minu- 
ţioasă a fiecărui sportiv și a fiecărui concurs. din ultimii 
ani, în funcţie de cotele impuse şi de sumele investite, s-ar 
putea afla un tulburător răspuns la o și mai tulburătoare 
întrebare : au fost sau nu cunoscute cu anticipație eșecu- 
rile și recordurile ? De exemplu : eșecul lui Aby a fost 
cunoscut anticipativ ? Dar recordul lui Alvin ? În funcție 
de cotele impuse şi de sumele investite, ce cîștiguri a reali- 
zat compania ?... Dacă au apărut câștiguri și într-un caz și în 
celălalt înseamnă că performanţele atleţilor sint contro- 
late ! Şi câștigurile sînt fabuloase! Zeci și zeci de mi- 
lioane... Cum sînt controlate ? Asta e altă problemă... 
Dragii mei, la ora asta mașşinăria s-a declanșat. Jocul se 
anunţă periculos... Marc, bagă cutia în gură ! 

— Aveţi în dosar o chitanţă scrisă de mînă. Alvin a 
Sedat nişte materiale sportive. Am găsit-o printre docu- 
mentele mașinii. Avocatul și grafologul cred că s-au pre- 
zentat la ordin. Va trebui să le dau instrucţiuni precise și 
să trimit fotografiile la spital. 

Marc Palladio Deuteriu e stană de piatră, deşi apa 
curge șiroaie pe el. Alerg după nişte gînduri care se 
ascund cu dibăcie. Aş fi dorit să fiu lingă Elsa și s-o 
privesc cum doarme liniştită. 

— Poftim ! îi întinde Joop hiîrtia găsită în dosar. Un 
moment, Marc! După întrevederea cu avocatul nostru, 
bătrîna va intra pe mîna lui Van Mennen. Convoci 
exact în același timp şedinţa de comunicări urgente cu 
reprezentanții presei, radio-ului și televiziunii. Voi pre- 
zenta personal comunicările. Van, caută s-o convingi 

pe doamna Reissenauer de necesitatea intervenției orga- 
nelor de poliţie pentru cercetări în legătură cu moartea 
fiului ei. Insinuezi cu abilitate ca în afara membrilor din 
familie și a unui poliţist în civil nimeni să nu aibă acces 
in capelă. Va trebui s-o convingi în final ca înmormîn- 
tare să aibă loc în cursul acestei dimineţi conform testa- 
mentului. Găseşte și tu o formulă elegantă pentru a o 
obliga să accepte sprijinul nostru, transmiţîndu-i condo- 
leanţe din partea oficialităților orășenești, asigurînd-o de 
întreaga noastră compasiune... În prima şedinţă voi co- 
munica asistenţei dorința expresă a doamnei Reissenauer 
ca poliţia să întreprindă cercetări. Voi completa cu un 
punct de vedere foarte evaziv, exprimindu-mi îndoiala în 
privinţa cercetărilor, natura accidentului fiind minuţios 
analizată iar concluzia impunîndu-se de la sine ; exces de 
viteză. După care voi solicita celor prezenţi să respecte 
durerea familiei, slujba religioasă şi să nu tulbure at- 
mosfera din capelă. Luaţi măsuri ca ordinea să fie res- 
peciată, Marc! După oficierea slujbei religioase voi or- 
ganiza o a doua şedinţă în care le voi aduce la cunoștință 
conţinutul testamentului. Între timp elicopterul va de- 
cola... Sînt de acord cu planul propus. Executarea !... Să 
sperăm că totul va decurge normal. Noroc ! 


Marc Palladio Deuteriu se înclină uşor, își ia chipiul de 
pe birou și dispare grăbit. Privesc în urma lui cu sen- 
zația că nimic din ce se întîmplă nu are vreo legătură cu 
universul în care respir. | | 

— Evenimentele m-au depășit, îngîn, și-l caut pe in- 
spector în speranţa că observaţia va fi confirmată. 

Cu capul dat pe spate, cu ochii închiși, Joop K.G. a 
alunecat într-o stare de subită somnolenţă. Cutele de pe 
frunte i s-au adîncit. Un rictus dureros i-a apărut în colţul 
buzelor subţiri. Barba nerasă îl îmbătrînește. 

— Marc Palladio, Cliff şi toţi ceilalţi, băieţi unul şi 
unul... Trec inimoşi dintr-o acţiune în alta, își pun pielea 
în joc pentru ca viaţa să nu mai fie tulburată de excese... 
Puah ! Nătărăii de sus vor să mă convingă că gloria 
îmi aparține, că acești oameni minunaţi sînt simple piese 
mecanice puse în mișcare de fantezia mea extravagantă, 
de voința mea inumană, de inteligenţa mea diabolică, de 

curajul meu nebunesc... Cliff a plins într-o zi în fața 
unui copil ucis dintr-o eroare de calcul. S-a crezut vino- 
vat. Eroarea nu-i aparținea. Ia spune-mi, tu cum te 
prezinţi în faţa acelui super-ego* tiranic ? Te speli pe 
dinţi înainte ? Joop deschide ochii, se ghemuie în fotoliu 
și mă privește cu ochi sclipitori. Ştii cum procedez eu ? 
Trag pijamaua pe mine, sting lumina şi vorbesc singur, 
în pat, în fotoliu, lîngă fereastră, în baie, cu siguranța 
că voi fi ascultat, auzit, înţeles. În întuneric parcă-mi 
spulber materialitatea și mă confund cu acel ceva născut 
din propria-mi fiinţă, acel ceva ce-mi chinuie sufletul, în- 
colăcindu-se monstruos pe fiece gînd, gata să-mi ucidă 
clipa în care mai cred, simțind cum mă pierd în golul 
clipelor pierdute... „Cenzor scîrbos, şoptesc, tu îmi cu- 
noști spaimele, milul lașităţii depuse în celule şi oase, nu 
mai dai nici cinci parale pe îndoiala care-mi răpeşte din 
somn, din liniște, din bucurie, taci cînd mă mint, jubilezi 
cînd îi mint pe ceilalţi, te faci că nu observi cît egoism 
mai zace în biata mea făptură supusă acelorași legi de 
autoapărare, zîmbeşti ironic atunci cînd pling, cînd mă 
revolt, cînd sînt cuprins 'de deznădejde şi-mi rizi în 
nas atunci cînd vreau să fiu un om ca toţi ceilalți; mă 
sufoci cu imperativele tale morale și nu înţelegi că șleahta 
ticăloşilor deghizați în ființe omenești vor să mă striîngă 
de git pentru că m-au numit să le apăr dreptatea... Alo, 
pricepi ? Dreptatea, visul neîmplinit al unor oameni care 
'mai cred, mai speră în aşa ceva. N-au cum să le intre în 
cap că odată ajuns aici pătrunzi în viața ascunsă a ora- 
șului, în mocirla nevăzută a oamenilor și că ajungi să nu 
mai speri. să nu mai crezi...“ Nu îi aud glasul. Mă lasă să 
mă înec în întuneric, în somn, unde nu-i mai dau de urmă. 
În ultima vreme crizele s-au înmulţit, Van. Ce m-aș face 
fără acești oameni minunaţi, încrezători, strinși în jurul 
meu ? Și acum aceste fenomene neînţelese. Alte destine 
omenești sacrificate în convulsia generatoare de tragedii... 
Uite, cu puţin timp în urmă, doamna Irmgard Renate 
Stein mi-a făcut cadou un cec de 400 000 de dolari. Nu 
te sper ia ! Nu pentru interese personale. Pentru a acoperi 


oi Super- -ego == instanță psihică Da sii psihanaliză ; sem- 
nifică imperativele si inhibitivele morale. (n.a 

anumite cheltuieli cu caracter social. umanitar. A făcut 
însă o remarcă : „Să bagi mîna în ei numai atunci cînd 
vei fi convins că nu mai ești dator nimănui !* Tu ce crezi? 
Tare m-aş duce să-i arunc hîrtia pe birou și să-i spun: 
„Stimată doamnă, v-aţi înșelat! Pielea mea valorează 
mult mai puţin în jocul ăsta murdar. Daţi-mi o şansă. 
Am mai rămas dator față de mine însumi!“ Scîrboasă 
treabă, bătrîne ! O asemenea datorie n-o achiţi cu una, 
cu două... În noaptea asta am cam înţeles unde vrea 
să ajungă... Bine, bine, văd că îţi pică nasul de somn. 
Aţipim o jumătate de oră ? Te trezesc eu. Noapte bună! 


9 


Nu s-a schimbat nimic. Strada e la fel de cenușie, plic- 
ticoasă, plopii tremurători foşnesc neauzit, gardul scund, 
din plăci metalice verticale, marchează stupid un spaţiu 
al nimănui iar blocul central al clinicii se înaltă mur- 
dar în lumina posacă a dimineţii. Viaţa — neliniștita 
şi inepuizabila viață — a pus în mișcare orașul. 
Oameni şi maşini se scurg mereu sub imperiul aceluiași 
matinal impuls. Suzy se prelinge docilă prin poarta 
deschisă. Din obişnuinţă ridic mina și răspund la salu- 
tul portarului, parchez lîngă celelalte turisme, cobor, merg, 
urc scările, ajung în birou. Nu știu pentru ce m-am întors 
şi ce caut, dar îmi spun că ar trebui să fac ceva, poate 
să apăs pe clanța uşii pentru a mă convinge dacă Aby 
Ta-o-tou mai doarme încă pe covor, sau cel puţin să iau 
legătura cu Elsa pentru a o convinge că sînt întreg și 
că voi încerca să-mi văd liniştit de treburi. Voi încerca... 
Sînt mahmur. Indispoziţia e atît de profundă, încît o simt 
cum mi s-a cristalizat în trup pînă la nivel celular, blo- 
cîndu-mi centrii nervoși. Stau nemişcat, golit de gînduri, 
mohorît, și aştept să pătrundă pînă la mine — prin tran- 
sparenţa liniştii ce mă înconjoară — semnele fireşti ale 
unei vieţi pînă mai ieri înţelese și căreia m-am supus im- 
placabil, omeneşte ; aştept din clipă în clipă să se audă 
un cuvînt, o ușă trîntită, să ţiriie aparatul, să apară 
demnă şi fantomatică severa doamnă Turner pentru a mă 

întreba condescendent ce caut cu noaptea-n cap la cli- 
nică, şi de ce nu m-am ras, şi dacă n-aş dori să beau o 
cafea fierbinte, fierbinte... „Nu, mulțumesc, doamnă Tur- 
ner. Poate mai tîrziu. Acum v-aş ruga să-mi faceți rost 
de o ploaie însoţită de descărcări electrice, cu tunete şi 
vînt în rafale. Dacă nu vă e la îndemiînă, apelaţi la orice 
zgomot posibil. Uite, v-aş sugera să vă scoateţi pantoful 
din picior și să-l aruncaţi în geamul închis.“ Curios gînd ! 
Mutra mea tîmpită ar reuşi s-o convingă oare pe doamna 
Turner că nu glumesc ? „Vă înţeleg — parcă aud vocea 
ei melodioasă și calmă — vă înţeleg perfect. Liniştea 
asta poate enerva şi un rinocer. Pentru gîndurile dum- 
neavoastră dinamice e lipsită de conținute Doriţi un zgo- 
mot cu efecte vibratorii pentru a sparge starea de catalep- 
sie intelectuală în care aţi eșuat. Regret, nu vă pot face 
rost de o ploaie cu tunete şi fulgere și e păcat să distrugem 
geamurile. V-aş ruga să vă mulţumiţi cu un strănut...“ 

Tresar. Pierd legătura cu doamna Turner. Cel mai 
apropiat fotoliu mă atrage cu forţe irezistibile. Drumul 
pînă la el mi se pare infernal. Mă împiedic de colţul bi- 
roului şi lovitura îmi produce dureri ascuţite în picior. 
Mă aplec și-mi frec disperat glezna, căutînd, în același 
timp, să mă așez undeva. Oboseala fizică îmi apasă ume- 
rii, îmi frînge mijlocul. Cad pe jos într-o poziţie nu toc- 
mai decentă, dar consider poziţia ideală. Durerea mi-a dis- 
părut. Inspir adînc şi-mi pipăi cu palme reci fruntea 
încinsă, tîmplele umede. Simt sub degete pulsaţia nere- 
gulată a inimii. Încremenesc așa, suspendat în același 
vid mental, incapabil de a gîndi şi de a înţelege ceva. 
„Stare de prostraţie !“ se bilbiie firav un gînd apărut ca 
din senin. Plonjez buimac în realitate. Fac un efort și mă 
ridică de pe covor, clătinîndu-mă. Cad pe fotoliu cu 
pumnii strînsi. „,„Protestez, Joop ! Protestez !“ îngîn revol- 
tat, în timp ce pe peretele din faţa mea apar ochii bă- 
trînei doamne Reișsenauer, ochii imenșşi, strălucitori, abu- 
fiţi de tristeţe. Din ei se preling lacrimi rotunde, crista- 
line, se rostogolesc peste pleoape, curg pe perete în jos. 
„lertaţi-ne, stimată doamnă! Este dorinţa fiului dum- 
neavoastră“ aud glasul lui Joop K. G. „Dar nici o 
clipă nu m-am îndoit de autenticitatea acestui testament 
căzut ca din cer !“... Vocea doamnei Reissenauer se stinge. 

„Trebuie să dorm... să dorm“. Mă furişez prin cameră ca 
un hoţ, apăs clanța uşii cu băgare de seamă şi trec în 
cealaltă cameră, închizînd ușa în urma mea. Aby Ta-o- 
tou doarme relaxat, cu faţa în sus. Îmi scot haina și alu- 
nec fericit lîngă bunul meu prieten, îndesîndu-mi haina 
sub cap. Pleoapele mi se lipesc instantaneu... Cerul senin 
strălucește în soare. Un elicopter grațios ca o libelulă 
zboară pe deasupra munţilor împăduriţi. „George Hay, 
să-ţi fie ţărina uşoară... ușoară... uşoară !* mai apucă 
să murmure și ultimul gînd. 

— Domnule doctor, vă rog să vă treziţi ! 

Șoapta tremură în urechea mea, se pierde în spaţii 
nedefinite şi reapare subit în conştiinţă unde explodează 
bezmetic. Ies cam șifonat din mreaja somnului scurt în- 
tr-un soi de letargie apatică, nu mă îndur să deschid încă 
ochii. Am recunoscut vocea doamnei Turner — mi-ar fi 
imposibil s-o confund cu alta — şi realizez cu întiîr- 
ziere situaţia penibilă în care mă aflu. Tac pentru a 
cîştiga timp, timp necesar pentru a-mi limpezi gîndurile. 
„La urma-urmei. nimic nu se mai poate schimba !“ îmi 
spun cu suficientă înţelepciune, răsucindu-mă anevoie pe 
covor, clipind nesigur, dornic s-o descopăr cît mai repede 
pe doamna Turner, singura secretară din lume capabilă 
să mă înţeleagă în clipa accea, gata să-mi ofere un ajutor 
dezinteresat. O zăresc, în sfîrşit, lîngă birou, demnă, pu- 
țin rigidă, fixîndu-mă dojenitor din spatele ochelarilor 
imenși. Degetele subţiri și prelungi i se mişcă spasmodic 
pe mapa de serviciu strînsă în mîini. 

— Bună dimineaţa, doamnă Turner! mormăi, sfios, 
căutînd un suris. Vă cer scuze! Am căzut la datorie! 
Domnul Aby Ta-o-tou vă poate confirma. Amindoi am 
dormit minunat ! 

Durerea ascuţită din umăr mă obligă să mă strîmb și 
să mă răsucesc pe partea cealaltă. 

— Bună dimineaţa, domnule director ! îmi răspunde 
impasibilă, ca și cum nimic n-ar fi fost mai normal decît 
să-și găsească şeful întins pe covor. Domnul Aby Ta-o-tou 
şi-a cerut scuze înaintea dumneavoastră. A părăsit clinica la 
ora opt şi trei minute, rugîndu-mă să vă transmit cele 
mai sincere mulțumiri pentru condiţiile excelente oferite 

în timpul nopţii! V-a asigurat că va lua legătura cu 
dumneavoastră în cursul zilei de miine. E ora zece şi 
unsprezece minute. Nu mi-am prezentat demisia din 
cauze obiective. Presa, radioul şi televiziunea au relatat 
pe larg toată tragedia. Sărmanul Alvin !... Atit de tînăr! 
A presimţit că va... Să-şi facă un testament în plină glorie 
sportivă ! Aţi avut pe cap probleme serioase. Sînt con- 
vinsă că v-aţi prăbușit din picioare. Aţi răbdat de foame... 
Am fost obligată să vă trezesc. Pentru micul dejun ! 

Înghit în sec şi mă ridic oftînd. Doamna Turner se 
grăbeşte să pună mapa pe birou, apoi se repede să-mi 
ridice haina pe care o flutură prin aer ca pe o cîrpă de 
bucătărie. 

—: Vă mulţumesc ! 

lau haina, o îmbrac, fac primii pași cam nesigur. Îmi 
aduc aminte de ochelari și-i caut nerăbdător. Nu-i gă- 
sesc. Privesc în toate părţile. 

— Ce căutaţi ? 

— Ochelarii. I-am uitat dincolo, pe birou. 

— Îi aveţi pe nas !... Nu vă dor coastele ? 

— Cine m-a înlocuit ?... Hm ! În zăpăceala asta... 

— Doctorul Samuel. După ce v-am descoperit pe co- 
vor, am luat măsurile cele mai drastice ! Nu vă ălarmațţi. 
Totul decurge normal. Doamna Elsa v-a trimis o cămașă 
de schimb, roşii proaspete, cornuri calde. Konrad vă să- 
rută pe nas... 

— Mda !... E gluma lui preferată. 

— Controlul tehnic al maşinii dumneavoastră s-a efec- 
tuat la ora şapte şi patruzeci de minute în curtea clinicii. 
Negăsindu-vă acasă, tehnicianul s-a prezentat aici. A în- 
tors mașina pe dos. Nici o defecţiune. Chiar şi pneurile 
schimbate de dumneavoastră în garaj sînt utilizabile. 
Doamna Irmgard Renate Stein v-a transmis că starea 
pacientei evoluează în condiţii optime. 

— Vă rog să-i comunicaţi urgent că o voi vizita la 
ora 16. | 

— Am memorat. Domnul Joop K.G. vă aşteaptă în 
birou de peste 31 de minute. A comandat 26 de ziare. 
I-au sosit. E nervos. Le citește și înjură fără să-şi ceară 
scuze. Luaţi micul dejun împreună ? 

— Comandaţi porţii duble. Preparaj vă rog. două 
cafele mari. Ziua abia a început... Rugaţi-l pe domnul 
Joop K.G. să înjure cît poate pînă îmi completez toaleta 
de dimineaţă. Dumneavoastră vă puneţi vată .în urechi. 
Vă mulțumesc ! 

Doamna Turner se încruntă maiestuoasă. 

— Dar înjură oribil, feroce, cu patimă... 

— Deformare profesională, stimată doamnă Turner. 
În poliţie, un şef care nu știe să înjure nu are prestanţă. 
Lege clasică... 

Doamna Turner continuă să mă fixeze cu priviri 
stranii. 

— Nu voi înţelege niciodată duritatea bărbaţilor ! 

— Nici eu ! fac dezinvolt și mă grăbesc să mă furişez 
spre ușă. Probabil că nu e vorba decît de o banală criză 
nervoasă, adaug, cu intenţia tardivă de a-l scuza pe 
inspector. 

În clipa aceea îmi revine în minte tot coşmarul nopţii 
trecute — într-o explozie năucitoare de imagini și vorbe 
neînțelese. O migrenă afurisită începe să-mi dea tircoale. 

— Nu uitaţi consultaţiile, intervine secretara. 

— Ce caută Joop aici ? strig, pipăindu-mi fruntea cu 
degete reci. 

— Pe dumneavoastră ! clipeşie biata femeie. 

— Locul lui e la poliţie ! 


Intru în birou gîfiind. Joop K.G., întins pe burtă pe 
masa mea de lucru, studiază atent un articol apărut în 
chenar negru pe prima pagină a cotidianului „Hidalgo“. 
Alte jurnale zac aruncate prin toată camera. 

— Nu pot să-mi văd de treabă în liniște ? fandez ar- 
tăgos, călcînd ostentativ ziarele de pe covor. 

— S-a comis vreun atac terorist ? îmi dă replica poli- 
ţistul, răsucindu-se suplu şi sărind în picioare. 

Se uită la mine jovial, relaxat, de parcă a dormit zece 
ore neîntors. Observ în goană că e ras proaspăt și poartă 
cel mai dichisit costum matinal — din garderoba poli- 
ţiei, evident ! Îi cade ca turnat. 

— Ai început să mă obosești. Pe unde treci. laşi în 
urmă numai nenorociri ! 

După această judicioasă afirmaţie încep să mă deco- 
nectez: Împăturesc gazetele împrăștiate prin cameră cu 
migala unui maniac. 

— Ordinea şi logica acțiunii! remarcă Joop. Ce-i 
cu tine ? Nu mai duci la tăvăleală ? 

Strînge în mîini ziarul de pe fotoliu, îl azvîrle în sus 
ca pe o minge, urmărindu-i traiectoria. Mă feresc la timp. 

— Cred că nu pentru asta te-ai ostenit să vii încoace! 
miîrîi. la spune, în jocul tău bizar mie ce rol mi-ai 
rezervat ? 

Citeva clipe polițistul rămîne perplex. 

— Superb ! exclamă apoi. Joc bizar !... Subtilă idee! 

Vreau să-i răspund. Cu un gest energic îmi face semn 
să tac. Trece la fereastră și își consultă ceasul de la mină. 
Se aude cum strănută cineva. Pe cadranul ceasului se 

aprinde un punct luminos. 

— Inepuizabila ta mascaradă ! 

— Aiurezi, dragă! mă repede, parcă citindu-mi pri- 
virea întrebătoare. Ai tocmai starea potrivită unei plim- 
bări. Ia du-te să iei puțin aer, altfel la noapte o să visezi 
urît. Îţi chem un elicopter. 

— Am consultații, nu pot! protestez, încercînd să 
ghicesc ce vrea să-mi spună cu semnele agitate ale 
miîinilor. 

— Le amini. 

— Şila ora patru merg la doamna... 

— Renate Stein. Pină atunci, te întorci. De altfel o 
să mergem împreună. Am ordin de la şefii mei să mă ocup 
niţel de această distinsă persoană. 

— Ordin?! | 

— Iar tu o să-mi înlesnești intrarea acolo, ca de obi- 
cei. Vin să te iau la patru fără zece. 

— Ca deobicei ?!. 

Înșfacă teancul de ziare şi iese. Doamna Turner îşi 
face apariţia în prag. După compătimirea din ochii ei 
îmi dau seama că a auzit totul. 

— Ce să-i transmit soţiei dumneavoastră ? 

— Un sărut. Consultaţiile se amînă pentru ora două. 

— Poate vă prinde bine o plimbare ! încearcă să-mi 
dea ori să-și dea curaj. 

Îi zîmbesc recunoscător şi ea mă răsplătește cu o pi- 
lulă calmantă — din gratuităţile rezervate personalului 
clinicii — suficient de amară încît să-ţi taie pofta de a 
mai îi bolnav. | 

Pilula nu ajunsese încă unde trebuia cînd din plafon, 
din pereţi, din clanţa ușii sau de sub picioarele noastre 
răsună o voce de bărbat care mi se pare destul de 
cunoscută : | 

— Domnule doctor Van Mennen, Consiliul clubului 
„Tsunami“ vă mulțumește pentru abnegaţia cu care apă- 
raţi interesele instituţiei ! 

Mă înclin adînc, rămîn în poziţia asta şi întreb : 

— Doamnă Turner, dumneavoastră ați auzit ceva ? 

— Domnul Yamada Hyo Toshiba e prezent peste tot! 
îmi răspunde senină. Atenţia cu care vă înconjoară este... 

Fug din birou cu spaima în sufiet. 


Aerul condiţionat din elicopter mă învivrează. N-am 
chef să mă gîndesc la ceva anume. Efectul pastilei ? l.. 


Mă uit la pilot din obişnuință. Un tînăr imberb. prea 
serios pentru vîrsta lui. 


— Domnule Van Mennen, aştept ! 

— Poftim ? 

— Încotro mergem ? 

— Indiferent. 

— Vă propun o zonă împădurită. Oxigen. 

Decolăm vertical. În carlinga transparentă năvăleşte 
lumina soarelui, orbitoare, insuportabilă. Închid ochii. 
Ascult cum toarce motorul. Mi se face somn şi mă re- 
laxez. Nu știu cît timp a trecut cînd aud vocea gravă a 
junelui însoțitor : 

= — Binevoiţi să vă uitaţi, domnule. Pădurea Gonal. 

Numeroase poiene cu flori colorate și pui de căprioară, 
fazani, iepuri albi. După tonul lui s-ar părea că şi eu 
mă număr printre exemplarele acestei faune și e cazul 
să-mi găsesc adăpost.aici. Profetică intuiţie ! 

— Admirabil ! mormăi în barbă. 

Motorul tuşeşte scurt. Pentru cîteva clipe aparatul 
cade în gol. 

— Ce s-a întimplat ? 

— O pană. Deloc gravă. Dar va trebui să aterizăm cît 
mai curînd! Pină termin vă puteţi mișca prin împre- 
jurimi. | 

Stejarii, de un verde închis, vin spre noi cu repe- 
ziciune. Elicopterul se clatină grațios pe deasupra co- 
roanelor uriaşe şi se apropie de pajiștea acoperită cu 
flori albe, galbene, portocalii, roşii, sau albastre. Ateri- 
zăm uşor pe panta lină. Pilotul se grăbeşte să-mi des- 
chidă uşa. Aerul dă năvală, aromat, rece, încărcat cu 
oxigen. Inspir adînc și sar cu băgare de seamă în iarba 
deasă. 

— În jumătate de oră sînt gata ! 

— Perfect ! rostesc, mulţumit de întîmplare. 

Mă îndepărtez, uitindu-mă cu atenţie pe unde calc. 
Margarete pitice, romaniţă, bujori roșii ca sîngele și tu- 
lipe cu petale galbene. Din cînd în cînd biziie cîte o al- 
bină. Ciţiva pui de căprioară fug și dispar în pădure. 
Cel mai bun lucru e să mă întind pe undeva. O porţie de 
somn nu mi-ar strica. 

În marginea pădurii văd o potecă. Mă îndrept alene 
spre ca. Cind ajung în umbra stejarilor simt cum mi se 
închid ochii. Iarba deasă și subţire e prea tentantă. In 
primul luminiş nu mai rezist. Mă întind cu faţa în sus 
printre bujorii întloriţi. Mireasma lor are asupra mea 
efectul celui mai pur anestezic. Adorm pe loc... 

Cineva mă lrage de nas. 

— Prea stimate domn — aud ca de departe o voce — 
gata, sus ! Ai dormit destul! . 

Deschid ochii şi clipesc buimac, răsucindu-mă anevoie. 
Joop K.G. — aşezat pe iarbă lingă mine — zîmbeşte 
trist. Ţigara stinsă îi atirnă în colţul gurii. 

— Nici aici nu scap de prezenţa ta ? ! 

E răcoare. Îmi trec limba peste buzele uscate. 

— Ce spui de natura asta ? replică el. Copleşitoare, 
tainică... Ne ocroteşte!! Pînă şi de urechile indiscrete. 
Bea o gură de aici! | 

Scoate flaconul plat din buzunar. Îl iau și trag două 
gituri zdravene. Alcoolul îmi frige beregata. Joop bea 
şi el şi introduce fiola cu coniac în buzunar. 

— De ce m-ai cărat încoace ? La două am consultaţii. 

Își aprinde o ţigară. Pulăie zgomotos. 

— Te apuci să vorbeşti vrute şi nevrute! mă doje- 
nește. Fără să ţii cont unde te afli. 

— Adică? 

— N-ai băgat de seamă că în clinica voastră a crescut 
îngrijorător consumul de curent ? 

— Exprimă-te limpede ! 

— Funcţionează clandestin o groază de aparate. 

— Medicale ? 

— Nu, dragă! De transmis la distanţă sunete şi ima- 
gini. Mai ales din cabinetul tău. 

— Prostii! 

— O știu de la Maurice. 

— Chevallier ? 

. — Celălalt, electricianul. Om de încredere. De cîte ori 
mi se ard siguranțele, pe el îl aduc să le repare. Dacă ai 
nevoie vreodată... í 

— Mă calci pe nervi, înţelegi ? 

— Cum să nu! Atunci să ne continuăm discuţia! 

— Cine dracu’ să-mi fi pus microfoane și camere de 
luat vederi ? mint cu neruşinare. 

— Hei, hei ! Fără vorbe urîte, dragă | 

— Nu sînt „dragă“ cu tine! 

— Va să zică, unde rămăseseși? A, da! „Un joc 
bizar“... Frumos spus, îmi place ! 

— Poliţist de operetă! Fără pic de umor, nici de 
bun simţ. Misterele Parisului în cabinet la mine! Auzi! 

— Fericit om ești, doctore ! 

— Ei bine, „joc bizar“ ! Murdar ar fi fost mai potri- 
vit, dar mă handicapează educaţia, nu pot vorbi decît pe 
ocolite. Mă împingi la tot felul de... 

—- Porcării. Așa le zice la noi, în poliţie. 

— Mulţumesc ! Fără să mă întrebi, cel puţin ! 

— Ceilalţi te-au întrebat ? 

— Ceilalţi ? 

— Patronii tăi de la Tsunami. Cum ai ajuns pe statul 
lor de plată ? 

— Foarte simplu. După ce îmi pusesem la punct me- 
toda de testare psihologică a sportivilor mi s-a oferit un 
salariu substanţial și postul de şei al clinicii. 

— Deci ţi-ai exercitat dreptul la opţiune ? îmi ride 
în nas. 

— Exact! răspund, ceva mai nervos decit ar fi pre- 
supus replica. Oamenii cei mai umani ţin la dreptul ăsta, 
care exclude hazardul oricărui joc. 

— Oamenii cei mai umani umplu bibliotecile şi ci- 
mitirele, doctore. 

— L-ai citit pe Malraux ? 

— În lipsă de ceva mai bun. Și tare aș vrea ca tu, 
unul, să rămii în bibliotecă pînă la adinci bătrîneţe. Dar, 
apropo, sportivii pe care i-ai testat, de ce au rămas la 
Tsunami ? | 

— Optzeci și cinci la sută dintre ei sînt campioni. 

— Și ? Nu mai există alte cluburi ? 

— Tsunami dispune de surse financiare uriaşe. 

— Deci ne-am întors la libertatea opțiunii! Bravo! 

— Eşti caraghios ! Ai vrea să fugim de cine plătește 
mai bine ? 

— Sau cîștigă mai bine. Unii fug. Dar se opresc toc- 
mai pe lumea cealaltă. 

— George Hay... 

Joop privește curios la mersul voinicesc al unei fur- 
nici pe pantalonii lui. Întinde un deget, furnica îi ajunge 
pe unghie şi el o suflă în iarbă. 

— A murit nevinovat! rostește într-un tirziu. Me- 
rita o groapă, oricum. Iar Alvin Brüg, de acolo de unde se 
află, nu va reclama substituirea. Au fost, după cîte ştiu, 
prieteni þuni. 

— Ai trișat cu dezinvoltură. 

— Am riscat enorm. Jocurile erau făcute. Şi altfel 
n-aș fi putut cunoaşte cărţile celorlalţi. Mi-a venit rîndul 
să servesc, mi-am aranjat un care de ași. Pe masă e cea 
mai mare miză strîinsă vreodată şi acum mă prefac 
abil că filez cartea şi aştept să văd cine plusează. Chiar, 
cine va plusa ? 

Ridic din umeri, cu senzaţia că mi s-a inoculat sub 
teastă un lichid fierbinte, care din clipă în clipă mă va 
paraliza. 

— Mai avem de băut ? şoptesc. 

— Nu ne sâălvează. 
| Beau pînă la ultimul strop. 

— Dă-mi şi o ţigară | 

Fumăm în tăcere. Pădurea nu mai există. În pustiul 
din jur văd numai ochii trişti ai lui Joop, dincolo de len- 
tilele groase în care îi tremură fărîme de lumină. 

— E un joc unde, pînă acum, toată lumea trișează pe 
toată lumea. Pină să-l învăţ, am pierdut tot — liniște, 
cinste, respect față de mine însumi, încredere în oameni.. 
Din păcate, arhiva lui Callman nu mai face doi bani. 
Șantajul s-a anulat prin şantaj. E nevoie de altceva. 

Mă simt din ce în ce mai rău și nu ştiu dacă medicina 
mea e în stare să-mi ofere vreun leac. Încerc să mă con- 
solez că e doar oboseală, dar maladia fără nume vine din 
afară şi mă cuprinde parcă prin ricoşeu, e reflexul unei 
degradări care cuprinde lumea. 

— Am aruncat o momeală, continuă polițistul, și cul- 
mea e că mi-a răspuns altcineva decît mă aşteptam. 

— O momeală ? îngîn neatent. 

— Înmormîntarea lui Hay cel travestit în Briig. N-ai 
văzut ziarele ? 

— Ziarele ? 

Joop K. G. își scoate ochelarii, își masează cu delica- 
teţe pleoapele înroșşite, după care clipeşte îndelung, se 
strîimbă ca şi cum lumina ar îi devenit dintr-o dată insu- 
portabilă. 

— Articolele sînt impecabile. După ce le citeşti îţi 
vine să plingi și să te duci la prima biserică. Ai impresia 
că Brüg nu trebuia decît să moară pentru ca gloria să se 
năpustească asupra lui. 

Face un gest brusc, izbind iarba cu piciorul. Ridurile 
de pe frunte i s-au adîncit. 

— Bine- că nu dai în mine ! Poate o să te înduri mai 
tirziu. 

— Toshiba și Martin Doga au declarat că vor acoperi 
prăjina lui Alvin cu aur şi o vor transforma în monument 
naţional. Cît despre stadionul UM 15... Începînd cu data 
de astăzi se numește Alvin Brüg ! 

— Foarte frumos ! 

— Băiete, în marea lor majoritate, articolele au în 
structură elemente comune, fie pe plan literar, fie în stil, 
deşi poartă semnături diferite: Finks, Alejo Navarra, 
Petre Petrof, Spaulding... Mă rog! Le-am analizat. fti 
dai seama ce ordinatoare avem. Articolele aparţin aceluiași 

creier electronic, mașină cu numere de hazard sau creier 
uman. Azi dimineaţă am primit și alt raport. Toţi auto- 
rii au fost plătiţi din bugetul clubului Tsunami. 

— Fantastic ! intervin cu glas subţire. Vă trebuie 
un calculator ca să ajungeţi la o concluzie de bun simț ? 
E normal. Tsunami a apelat la cei mai buni ziarişti, . 

— Atunci s-o luăm altfel. Vizita la doamna Renate 
Stein a rămas la aceeași oră ? 

— Da. 

— Mergem amindoi. Cu masina ta. 

— E cazul? 

— Nu începe iar ! Pe drum să-mi spui cu ce se ocupă 
în ultima vreme această fermecătoare doamnă. De pildă, 
dacă ţi-a vorbit de nu mai puţin fermecătoarea soţie a 
domnului Toshiba. 

— Dolle Dinsdag ? 

— Erau foarte bune prietene cîndva. 

Joop se trînteşte înapoi în iarbă. În mînă i-a apărut o 
cutie metalică plată, cu reflexe albastre. Tabacheră, caleu- 
lator, aparat de ras, armă lasser, talkiec-walkie sau toate 
la un loc. 

Clic ! sare capacul aparatului. Tresar. E o tabacheră. Ti- 
gările sînt înșiruite frumos. Într-un colţ străluceşte o bri- 
chetă minusculă, argintie. 

— De ce nu apelezi chiar la serviciile doamnei Stein ? 

Din marginea tabacherei începe să se furișeze în sus o 
ţigară. Joop o prinde între degete. După nici două secunde 
bricheta se aprinde singură. Inspectorul, cu ţigara aprinsă, 
pufăie satisfăcut. 

— Ştii ce nostimă e jucăria asta ? Mă distrez cu ea ca 
un Copil... De unde fac rost și de o scrumieră ? Ride singur, 
ca de o glumă bună. Numai șase ţigări sînt reale, continuă 
degajat. Celelalte au funcţii tehnice, într-un dispozitiv afu- 
risit de complex... Ai fost din plictiseală la barul lui Seel ? 

— La naiba ! Întreci orice limită ! Ce mai e şi cu Seel ? 
Nu şi-a făcut rugăciunea de dimineaţă ?... Nu, nu frecven- 
tez astfel de localuri. Eşti mulţumit ? 

— Vorba vine, bar. E cea mai rafinată speluncă din 
oraș, continuă Joop, făcînd abstracţie de răspunsul mcu, 
Trei etaje, subsol pe două nivele, parc în stil englezesc, şase 
piscine, 148 de salariaţi, 50 de mașini la dispoziţia clien- 

ţilor, distracţii legale și ilegale, orchestră, balet, oameni de 
gardă, organizare perfectă. Seel nu admite scandalul, nu 
încurajează violenţa. Își achită impozitele la timp. Nume- 
roşi cetăţeni onorabili trec pragul „„bilciului“ cu minuni. 
Aparent, nu i se poate reproșa mai nimic. Dar ştim, la ora 
actuală, că participă la tranzacţii cu obiecte de artă, biju- 
terii, valută, că dispune de tripouri și case de toleranţă în 
afara legii. Investește sume importante în societăți indus- 
triale. Paradoxal e că participă frecvent la viaţa urbei, e 
cunoscut ca filantrop, sprijină dezvoltarea ştiinţei și spor- 
tului, e numit în funcţii politice şi administrative și e sim- 
patizat la diferite nivele de oameni influenţi. 

Acum trei ani am pus ochii pe un fost avocat ieșit la 
pensie. Să-i spunem domnul Kreek. Celibatar convins. 
ținută impecabilă, tip cu mult șarm, agreabil, cult. În 
relaţiile sociale foarte precaut, însă cu evidente slăbiciuni 
pentru femei. Femeile l-au costat o groază de bani. Desco- 
perind această mică fisură, l-am şantajat cu delicateţe 
pe domnul Kreek, propunîndu-i să ne ajute. Contra cost, 
bineînţeles. N-a avut încotro. Și l-am trimis în coasta lui 
Secl. Ne-a dovedit că e om de caracter, consecvent cu 
obligaţiile asumate... De două ori pe săptămînă primim 
informaţii de la el. Rapoarte verbale. Ultimul raport este 
tulburător. Nu vrei să-l asculţi ?... Am uitat. Domnul 
Kreek are veleităţi literare. Nu suportă conciziunea unui 
raport oficial. | 

Alunec în mreaja somnului. Abia mă îndur să deschid 
gura. 

— Nu mă interesează domnul Kreek, Nici afacerile lui 
Seel. 

— Dragul meu, insistă Joop — al cărui glas capătă 
inflexiuni grave — mai află şi tu ce se petrece în lume! 

„Păcat ! răsună o voce agreabilă din tabachera aşezată 
în iarbă. Am la dispoziţie un parc englezesc în care s-ar 
putea rătăci pînă și fantezia lui Walter Scott. Sînt sin- 
sur. Pașii mă poartă pe alei încă pustii. Fumez. E prea 
devreme, nici zece seara. Băutura n-a avut încă timp să 
trezească din amorţeală romantismul frivol pentru a goni 
perechile din saloane. E o noapte care poate răscoli sin- 
gurătatea unui bărbat. Doar pe banca de lîngă havuz, 
în lumina gălbuie a felinarului se odihnește un bătrir 

scorţos, cu bust drept și faţa albă ca o coală boțită de 
hîrtie. De braţul lui — sau de buzunarul lui, totuna — 
s-a agăţat o femeie plinuţă, cu umerii goi. Tristeţea mea 
trece pe lîngă tristeţea lor şi se pierde în întuneric. 

Pătrund în local. Domnul Carol Bloomfield, portar cu 


vechi state de serviciu, suride ceremonios — pierdut în 
uniformă și între pereţii de cristal — se înclină și îmi 


cere, contrar uzanțelor, permisul. „Domnule avocat, vă 
cer scuze. Ordin.“ Cercetează cu atenţie cartonaşul verde. 
„Aveţi acces în salonul imperial. Vi s-a rezervat un loc 
în zona coloanei a VIII-a, în compania doctorului Per- 
nod.“ „Nu bănuiam că mă bucur de atîta apreciere“, 
remarc insolent. „Domnul Seel vă consideră binevenit. La 
ora 22 şi 30 de minute ne va onora cu prezenţa doamna 
Dolle Dinsdag, domnul președinte Yamada Hyo Toshiba și 
domnul director adjunct Martin Doga. În cinstea acestui 
eveniment s-a organizat un program special. Vă doresc 
„amuzamente“ cît mai plăcute !“... Nu prea eram con- 
vins că urarea lui mă va ajuta să-mi schimb starea de 
spirit. Contrar obiceiului primisem o dispoziţie expresă : 
„Urmăriţi cu precădere reacţiile celor prezenţi în sală !“ 
Reacţii la ce ?... Prin prezenţa şefilor de la Tsunami seara 
se anunţa plină de neprevăzut. M-am obișnuit să aștept 
evenimentele fără să-mi fac scheme antecalculate. 

Pe Toshiba și Martin Doga i-am mai întîlnit cîndva. 
Fără-ndoială, amîndoi sînt slăbiciunea domnului Seel, dar 
mult mai probabil că doamna Dolle Dinsdag — Marţea 
nebună — se bucură de cea mai înaltă apreciere. Cu ani 
în urmă a cîntat în acelaşi local. Succesul cîntecelor ei 
olandeze nu e încă uitat... Sala ovală o cunoaşteţi. Ambi- 
anţa e cam austeră, dar plină de gust şi distincţie. În par- 
tea opusă a sălii se înalță un podium circular, negru, pe 
care orchestra lui Şteii Gruzinschi tocmai atacase în sur- 
dină valsul „Povestiri din pădurea vieneză“... 

Salonul e aproape plin. Bărbaţi de diferite vîrste și 
femei, multe femei tinere. Mă strecor dezinvolt spre masa 
unde mi s-a rezervat locul. E la marginea salonului, în 
dreapta. Pernod n-a sosit încă. Iau loc în aşa. fel, încît să 
pot urmări toată mișcarea dimprejur. Chelneriţa se apro- 
pie cu demnitatea unei jivine de rasă. Zîmbeşte, recunos- 
cîndu-mă. E Norma. O privesc nu fără invidie. Fracul alb, 

mulat pe coapsele fine, îi scoate în evidenţă trupul sculp- 
tural. „Bună seara, domnule !... Singur ?“. „Bună, Norma ! 
Singur. Ce vin îmi recomanzi în seara asta la friptura 
cu salată verde ?“ „O sticlă de Alciz-Faroum, demi-sec ?“ 
„Fie... Mulţumesc, Norma.“ Se îndepărtează, legănindu-se 
ușor. 

Chiar în acest moment îşi face apariţia domnul Seel 
în persoană. Înalt, uscăţiv, distins. Se înclină ceremonios 
în direcția unor impozante doamne, surîde dirijorului şi se 
retrage la fel de distins, pierind după perdelele ce cad 
în falduri graţioase. 

La masa învecinată îl recunosc pe Jimmy, cascadorul. 
Seamănă cu Yves Montand în anii lui de glorie. La ora 
unu fix ne va părăsi pentru a coborî în saloanele din 
subsol. E un pocherist incorigibil. Pipiţa roșcovană din 
faţa lui e Lola Polevici. Preferă bărbaţii căsătoriți. Pe 
Jimmy îl iubește cu adevărat. 

Norma se întoarce, pune sticla în frapieră. „Silon/?... 
Apă minerală ?“ „Apă minerală, spun, urmărindu-i miş- 
cările elegante. Uf !... Toarnă vin în cupa de cristal, apa în 
celălalt pahar, zîmbește senină şi pleacă. Sorb alene. Vinul 
e delicios. Pernod întîrzie. 

Un piccolo blond, cu pistrui pe nas, îmi aduce friptura 
și salata. Privesc la cele două chifle rumene şi constat 
că nu mi-e foame. Femei tinere, superbe, în fracuri albe, 
trec printre mese. Nici una nu mă bagă în seamă. 

Domnul Seel își face din nou apariţia, traversează sala, 
se înclină amabil cînd în dreapta, cînd în stînga. Îmi con- 
sult ceasul. E 22 şi 30. 

La intrarea în salon se produce animaţie. Cîțiva bărbaţi 
aplaudă discret. Niște doamne s-au ridicat din fotolii. Dom- 
nul Seel, lîngă ușă, frînt din mijloc. În salon pătrunde 
solemn doamna Dolle Dinsdag, urmată imediat de dom- 
nul Yamada Hyo Toshiba şi Martin Doga. Cu Seel în trenă, 
grupul triumfal se îndreaptă spre mesele -libere din faţă. 
Invitaţii aplaudă, orchestra e în picioare, noii sosiți iau loc, 
în timp ce Gruzinschi și colegii săi atacă în surdină un 
tango argentinian. | | 

Dolle Dinsdag poartă o rochie lungă, albă, strînsă pe 
talie, fără cordon. Un decolteu decent îi scoate în evidenţă 
umerii largi de culoarea ciocolatei — şi braţele lungi, fără 

cusur. Încheietura miinii stingi e strînsă cu o brățară sub- 
tire, aurie. În jurul giîtului înalt are un lanţ fin și un meda- 
lion oval, prins deasupra sînilor mici. Părul cenușiu, arun- 
cat într-o parte, i se revarsă pe umeri. Chipul prelung. 
ars de soare, pare străin, în contrast cu ochii imensi, negri, 
proiunzi, sclipitori şi trişti. Te şochează această tristete — 
aş zice originală — ce se revarsă din întunecimile ochilor 
ei. Și, în același timp, fascinantă. E atita simplitaie, atita 
lipsă de artificiu în ţinuta doamnei Dolle Dinsdug, încât 
mă cuprinde nu știu ce tainic respect, dar şi compasiune. 

Mă concentrez asupra lui Yamada Hyo Toshiba, cel 
care conduce cu mînă atît de sigură destinele celebrului 
club sportiv Tsunami. Înalt, solid, preocupat evident de 
p:icpria-i formă sportivă — ce și-o menţine impecabil — 
impune de la prima aruncătură de ochi. Degajă o forță 
ce nu se manifestă ostentativ, dar pe care o simţi ca o 
iradiere ce te subjugă. Dacă nu l-ar trăda ochit usor mig- 
dalaţi şi pomeţii obrajilor, nu i-ai putea ghici originea 
asiatică. 

Soția pare să nu-l preocupe. Discută îndelung cu Mar- 
tin Doga. Din cînd în cînd surîde domnului Seel. Buzele 
lui sînt ca două linii perfecte. Ce destin nesăbuit s-a jucat 
cu viața lor, pentru ca Dolle Dinsdag să facă parte din 
gloria lui Toshiba ? 

Norma s-a alarmat că nu beau și nu mănine. S-a oprit 
lingă masa mea, privindu-mă curioasă. li zimbesc. Sorb 
din pahar cu sete, ca şi cum mi-as aduce aminte ce obli- 
gaţii am ca invitat. Pernod, dracu’ să-l ia, nu-l evnusc, dar 
e un încurcă lume... Norma înfloreşte toată. Aventura m-ar 
amuza, deşi risc să-mi trădez modestia resurselor tinan- 
ciare. „Doctorul Pernod va lipsi în noaptea asta“, mur- 
mură Norma. „Sint dezolat, remarc în doi peri. Nu vrei 
să-mi ţii companie ?“ „Stiţi că aici nu se poate“, replică 
ea, și felul cum accentuează adverbul sună aproape ca o 
promisiune... Îmi surîde echivoc și dispare. „Tap bătrîn ! 
Așa-ţi trebuie ! reflectez bine dispus. Îţi toacă pensia cît 
ai bate din palme. lar Joop K.G. e cam zgîrcit 1...“ Ah! 
L-am uitat pe Martin Doga... Îmi îndiept atenţia asupre 
lui! Proboane de sudoare îi alunecă pe obraji plini, 
congestionaţi, deşi instalaţia de aer conñitjonat func- 
ționează ireproșabil. Masiv, măsliniu, trădindu-și originea 

sud-americană, e la virsta cind metabolismul hidrocarbu- 
rilor îi pune în pericol inima. Fracul alb îl incomedesză 
vizibil. Ochii mici îi strălucesc în fundul capului. Chelia 
avansată îi descoperă pielea tuciurie de pe ţeastă. Prea 
multe inele pe degetele mici. 

„Cum au reuşit oare acești bărbaţi atit de diferiţi să 
colaboreze ? Dar, în fine, nu e treaba mea. 

Băieţii lui Gruzinschi și-au pus în cap să epuizeze tot 
repertoriul de tangouri clasice. Toshiba își invită soția la 
dans. Luminile se sting. Perechea îmbrăţişată se pierde 
în penumbra ringului. Norma s-a lipit în treacăt de 
umărul meu. Sorb din vin cu plăcere. Alte cîteva perechi 

s-au furişat pe ring. Dolle și Toshiba revin la loaie lor. 
Lumina se stinge şi se aprinde de cîteva ori, orchestra 
atacă un acord final și pe podium își face apariţia o titiş- 
cană mai mult goală, care anunţă cu voce melodioasă : 

„Doamnelor şi domnilor, în programul pregătit special 
pentru oaspeţii noștri din această seară, Nelly vă va pre- 
zenta o mică și, sperăm, agreabilă surpriză“. Cîteva aplauze 
anticipative şi Nelly își face apariţia. Este una din atrac- 
tiile localului. Seel o întreţine, la propriu și la figurat, cu 
toată grija şi e drept că, fără a avea distincția princiară 
a lui Dolle Dinsdag cea de altădată și nici frumusețea ci, 
poate fi trecută în rîndul cîntăreţelor bune. „Doamnelor 
şi domnilor, începe Nelly, vă propun să fredonăm Împre- 
ună un cîntec ce are șanse de a ajunge șlagăr. Orchestra 
va intona întîi melodia, pe care vă rog să o repetaţi pină 
vă veți obişnui, apoi eu vă voi spune cuvintele. Să nu vă 
fie teamă, nu e prea greu.“ Aplauzele se înmulțesc, bine- 
voitoare. Gruzinschi dă semnalul ; primele note se revarsă 
in salon. E o melodie nostalgică și simplă, ca o baladă 
medievală de dragoste. Mesenii o reiau cu glas scăzut şi 
mă pregătesc să mă alătur lor, mai ales că Norma, apă- 
rută lîngă mine, cîntă cu multă convingere, fixîndu-mă 
provocator, dar observ o agita|ie neobişnuită la masa oas- 
peţilor de onoare. Toshiba se ridică nervos, privind-o parcă 
fascinat pe Nelly, în vreme ce Doga, strivit în scaun, are 
înfăţişarea unui trișor prins cu o chintă roială în minccă. 
Toshiba se întoarce brusc spre el, ca mușcat de şarpe, îi 
strecoară o frază printre dinţi, pesemne un ordin, fiindcă 
sud-americanul sare în picioare şi se precipită spre ieşire, 

însă tot Toshiba îl opreşte cu un „Nu ! Întoarce-te !“ 'care 
se aude pină aici. Dolle, nedumerită și, mi se pare, spe- 
riată, neputincioasă, se uită pe rînd la ei. Neily n-a remar- 
cat reacţia invitaţilor, ori se aştepta la ea, fiindcă nu-i 
dă atenţie; şi cum mesenii au deprins linia melodică, 
npreşte orchestra şi se apropie de microfon. „Vă nulţu- 
mesc ! ciripeşte din nou. Cîntecul se cheamă Amoeba 
albastră. lată cum sună prima strofă : 
Sti | 
Cînd, fermecate, valurile-şi sparg 
|. tăcerile adînci şi-i Lună plină, 
Amoeba-albastră unduie în larg ; 
năluca ei se naște din lumină. 


„Acum să cîntăm versurile !“ Salonul reia, în cor, 
“elodia. Dar strofa nu ajunge la jumătate, cînd un bătrîn 
scurţos, cel pe care-l văzusem mai devreme sub felinarul 
din parc, își răstoarnă fotoliul şi încearcă, stingaci, să sară 
peste el. Aproape în același timp, juna de lîngă Jimmy, 
Lola Palevici, scoate un țipăt strident — cascadorul s-a 
lansat într-o cursă cu obstacole, sărind abil peste mese, cu 
o viteză de necrezut și dispare, ca un meteor, pe ușa salo- 
nului ; Lola îl urmează la cîţiva pași, încearcă şi ea un 
salt, dar se împiecică de o îrapieră și se lungeşte peste 
prima masă, dezvelindu-și impudic părțile cele mai picante 
ale trupului bine făcut. Nelly a încremenit, cu microfonul 
la gură, într-un gest lipsit de orice eleganţă. Yamada și 
Doga au luat-o pe Dolle Dinsdag de subţiori și o duc afară 
pe sus, în momentul cînd în salon izbucnește panica. Norma 
apucă, în virtutea inerției, să mai emită cîteva note şi îmi 
sare ca apucată pe genunchi, după care ne rostogolim 
amindoi pe covor...“ 

Clic ! Banda s-a terminat. Joop întinde mîna şi înhaţă 
aparatul care se face nevăzut. Mi-e frig. Îmi frec genun- 
chii cu palmele şi refuz să mă mai gîndesc la ceva. Ochii 
îmi fug peste iarba deasă, strălucitoare. 

— Citeva amănunte ! zice Joop. La ora cînd în spe- 
lunca lui Seel se petrecea pitoreasca scenă descrisă de 
Kreek, pe stadionul central dintr-o mare capitală a Ame- 
ricii Latine se desfăşura o cursă cu obștacole. Cîștigată cu 

detaşare de Jean Mesmer, reprezentantul clubului Tsu- 
nami. 

— Am înţeles! fac ursuz. În aceeaşi seară Alvin 
Brűg dobora recordul mondial şi mai tîrziu se răsturna 
cu maşina pe... cam la ora cînd... Doar nu crezi că... 

— Vezi ce băieţi deştepţi am ajuns ? Îmi rîde în nas. 
Ne vedem în birou la tine ; n-ai uitat, sper, de consulta- 
ţii. Am dispoziție de la şefii mei să te asist. Şi mă con- 
formez. 

Încalecă bicicleta şi se pierde printre stejari. Din cea- 
laltă direcţie pilotul elicopterului îmi face semn că putem 
porni. 

— Cine ? 

— Miguel Herrera y Garcias Solente. Reprezentant 
comercial. Firma „Sandopol și Remus“. Produse cosme- 
tice — încheie doamna Turner. Cu soția, adaugă, răsu- 
flînd din răsputeri. 

Cabinetul de consultaţii mi se pare străin, cenușiu, 
insuportabil. Joop K.G. — într-un uriaş halat alb ce-i 
atirnă pînă la călciie — învîrteşte în mîini o seringă Guil- 
lon. Sub nas și-a lipit o mustață blondă. Poartă ochelari 
fumurii, iar pe cap și-a îndesat o bonetă de chirurg. 

— Să intre ! consimt, cu voce de nerecunoscut. 

Doamna Turner se prelinge imponderabilă, se face 
nevăzută. 

Uşa e trintită de perete și domnul Miguel Herrera 
pătrunde la iuțeală, împins din urmă de consoartă — 
femeie la 50 de ani, masivă, cu sîni impozanţi, cu obraji 
durdulii, congestionaţi. | 

— Bonjour, domnule doctor ! tună doamna, cu glas de 
brigadier silvic. L-am adus cu forța! Ce noroc am avut 
că mi s-a telefonat de la cabinetul dumneavoastră ! Alt- 
fel n-aş fi apelat la vreun doctor nici în ruptul capului! 
N-am încredere în medici ! Sînt niște escroci ! 

— Telefon de la... cabinetul meu ? ! 

Privesc mohorît spre Joop, care-mi zimbeşte cu ino- 
cenţă. M-am lămurit. 

— Soţul meu a avut o criză nervoasă, adaugă doamna, 
impingîndu-]. 

Abia acum observ că bătrînul domn Miguel are mii- 
nile legate la spate cu un șnur subțire, iar doamna și-a 
înfăşurat pe braţ celălalt capăt. 

Înalt, deept, livid, Miguel Herrera inspiră milă. Se uită 
absent la mine și aprobă, clătinîndu-şi capul. Pe chip i s-au 
întipărit toate renunţările vieţii. 

— Luaţi loc, vă rog ! 

Doamna îşi împinge soţul în fotoliu, după care rămîne 
de veghe lingă el. Joop K.G. se apropie cu un bisturiu în 
mînă. 

— Îmi permiteti, doamnă ? 

Fără să aştepte răspuns taie legăturile domnului Miguel, 
în timp ce doamna se încruntă neliniștită. 

— Să stai cuminte, dragule ! 

— Mulţumesc, tinere ! miriie bărbatul, masîndu-și în- 
cheieturile miinilor. Salut, domnule doctor! își aduce 
aminte şi suride trist. 

— Vă rog să-mi relataţi cît se poate de exact cum s-au 
petrecut faptele, fac nervos, în timp ce, cu un gînd revol- 
tat la culme, îl trimit pe Joop la mama dracului ! 

— Azi-noapte am fost invitaţi la Seel. Sintem vechi 
cunoştinţe, prieteni chiar. La început ne-am distrat de 
minune. Orchestră grozavă. Dar mai tîrziu a pus-o naiba 
pe Nelly, diseuza, să cînte, împreună cu noi, o serenadă 
marinărească. O chestie cu dragoste. Miguel a început să 
dea semne de neliniște. Țopăia pe loc, fredona și se uita 
după femei. Pe urmă a ieșit din sală, alergînd ca un spor- 
tiv. Ajunşi acasă, în dormitor, în loc să-și tragă pijamaua, 
Miguel a rămas în chiloţi, ca să mă exprim fără jenă... 
A fugit prin cameră, a făcut genoflexiuni și pînă la urmă 
a sărit peste pat, peste toaletă... Cei de la salvare i-au dat 
niște calmante. Dimineaţa mă trezesc cu un telefon de 
la asistentul dumneavoastră și iată-mă ! Sper să mă ajutaţi, 
dacă m-aţi chemat |! 

— Liniștiţi-vă, doamnă ! intervin. O criză nervoasă tre- 
cătoare. Vă prescriu reţeta. Cinci pastile pe zi, din trei în 
trei ore. Regim alimentar sever. Lichide din abundență. 

După o săptămină va fi... va fi în măsură să-și vadă de 
treburi. 

Scriu rețeta, i-o întind binevoitor. Doamna o ia, o 
citeşte, dă din cap nedumerită., 

— Auzi, Miguel ? Cinci pastile pe zi ! 

Îl mîngiie. Miguel suride la fel de trist. 

— Mulţumesc, domnule doctor, şoptește. 

— Vărog! A 

— Să ştiţi, dacă e adevărat, îmi schimb părerea des- 
pre medici ! declară ritos doamna. Cît am de achitat ? 

— Nimic. 

— Foarte rău! Foarte rău! Viața fără bani nu e 
viață... 

Îl ia pe Miguel de braț și ies amindoi însoțiți de 
Joop al cărui halat fîlfîie caraghios. Îmi trec palma peste 
obrajii neraşi. Dumnezeule atotputernic, refuz să cred 
în relația dintre Amoeba-albastră și aceste puseuri!... 
e-fuz !... Iar bestia îmi trimite nevinovaţii ăștia pe cap 
pentru a mă convinge... 

— Agatha Mandeville, îmi atrage atenția doamna Tur- 
ner din uşa larg deschisă. Specialist optician. | 

Agatha Mandeville intră în cabinet cu siguranța femeii 
care a aflat de mult ce loc privilegiat ocupă pe biata noas- 
tră planetă. Cred şi eu ! Tinereţea ţipă în ea prin toţi porii, 
într-o explozie de farmec și grație. 

— Doamnă... 

— Mulţumesc, doctore ! îmi întrerupe formula curte- 
nitoare şi se aşază. Vă cer scuze ! Mă aflu încă sub influ- 
ența unei întîmplări enigmatice. 

` — Vă ascult! 

Degetele nervoase i s-au încleştat pe poșeta din poală. 
Cîteva clipe ochii îi fug în direcţia lui Joop care, lingă 
fereastră, răsuceşte seringa în miini. 

— Am primit aseară o invitaţie din partea lui Fred. 
Fred e căpitan în marina comercială. Sănătos, urit, 
curtenitor, vesel. Dar, ceea ce e mai important, e consec- 
vent în sentimente. Mi-a propus să ne distrăm. Azi-noapte 
Seel a organizat un program special. Fred se dă în vînt 
după muzica retro. Îl adoră pe Gruzinschi şi orchestra lui. 

Într-adevăr, tangourile și valsurile lor au fost la înălțime. 
Dar... Nu știu, la un moment dat cîntăreaţa localului, o 
anume Nelly, ne-a pus să fredonăm o melodie.nouă, 
„Amoeba-albastră“:. Pe Fred l-a înnebunit calitatea inter- 
pretării. Şi nu numai pe el. O mulţime de lume bună și-a 
pierdut controlul. Au fost scene grotești. O fată a încercat 
să se cațere pe perdele, alta a sărit în braţele unui bărbat, 
un bătrinel.,. Detaliile n-au importanţă. Am hotărît să 
plecăm imediat. Mă. cuprinsese brusc o stare euforică. 
Mi-ar îi imposibil să vă ofer o imagine exactă a ceea ce 
am simţit. Pe drum, l-am rugat pe Fred să ne oprim 
într-un parc... A fost straniu, pur şi simplu de neînțeles ! 
M-am cățărat în cel mai înalt copac. Fred a venit după 
mine. Cu forța m-a readus la șol. După puţin timp m-am 
smuls sde lîngă el și m-am repezit să sar peste un gard 
într-o curte străină. Pînă la urmă Fred m-a strîns în 
braţe şi mi-a spus bărbăteşte că sînt criță! Cu chiu, cu 
vai am acceptat să mă urc în maşină. Am avut o violentă 
durere de cap, o migrenă insuportabilă. Acasă am luat 
nişte calmante. M-am trezit buimacă, fără chef. Fred ple- 
case în port, la treabă. Pe la zece și ceva am primit un 
telefon de la o doamnă care s-a recomandat asistenta dum- 
neavoastră şi s-a interesat cum mă simt. Vă stau la dis- 
poziţie pentru un control mai amplu, în cazul cînd con- 
sideraţi că este necesar. Dacă nu, vă solicit măcar nişte 
explicaţii. 

Îmi scot ochelarii și-i pun cu grijă pe marginea birou- 
lui. Mă uit ca prin ceaţă la superba doamnă Agatha. ` 

— Reacţiile organice, caut nesigur o formulare, sînt, 
în general, dificil de analizat, mai ales cînd apar sub 
impulsul unor. manifestări de ordin psihic. La dumnea- 
voastră, o supratensiune nervoasă întimplătoare a generat 
un surplus de energie ce trebuia consumată... Explozia tem- 
peramentală s-a reechilibrat prin efortul fizic. Asta e! 
Reacţii subconștiente pe fond adolescentin. Vă prescriu 
un medicament cu efect rapid și. sigur. O plimbare pe 
ocean, cîteva zile cu Fred și totul se va încheia cu bine. 

Ușa se deschide şi doamna Turner se adresează inspec- 
torului : 

— Domnule doctor, o convorbire urgentă ! Poftiţi la 
secretariat ! 

Joop dispare. Agatha Mandeville se ridică şi-mi întinde 
mina. 

— Vă mulțumesc. Am fost neliniştită. 

Îi strîng mîna cu plăcere. Poşeta îi alunecă de pe umăr, 
doamna încearcă s-o prindă și îmi loveşte ochelarii care 
cad pe covor. Se apleacă după ei — înaintea mea — ast- 
fel că profit de ocazie și privesc pe furiș coapsele pre- 
lungi. Se ridică, îmi întinde ochelarii. Sînt cam... neatentă ! 
surîde încîntător. Pesemne tot din cauza... 

— Nu vă faceţi griji. 

— Vă rămîn recunoscătoare. 

— Vărog! 

O conduc politicos și o dau în primire doamnei Turner. 

Revin la birou cu senzaţia că în cap mi s-a turnat 
plumb. Amoeba albastră... 

— Miss Edelstrâm... Claudio Salinas... Agamemnon 
Papanicola, își face impecabil datoria doamna Turner, 
invitînd pacienţii în cabinet. 

Acelaşi Seel, aceeași Amoebă albastră... Miss Edels- 
trom a încercat să sară de la etajul al doilea, Salinas a 
reeditat "performanţele lui Tarzan în piscina din grădina 
casei în frac şi cu papillon la gît, iar Papanicola și-a 
făcut rost de un arc și a colindat toată noaptea prin oraş 
pentru a vina indieni... 


Sînt singur, cu un uriaș gol în stomac. Pun ochelarii 
pe birou și ascult liniștea ce mă învăluie. Privesc neli- 
niștit prin cabinet. Joop nu s-a mai întors de la telefon. 

— Ăştia au fost toţi, şopteşte doamna Turner, apărută 
în ușă. E îngrozitor ce se petrece în oraș, adaugă, gata-gata 
să plîngă. 

— Ce se petrece ? întreb curios, ca și cum nu mi-ar 
fi ajuns defilarea atiîtor Amoebe... 

— Vă cer scuze! Am... primit... o bună prietenă mi-a 
telefonat, se înroșește doamna Turner, care nu ştie să spună 
minciuni. În oraş s-au semnalat pe neașteptate focare de 
gripă. O adevărată epidemie... A apărut, se pare, la 
Tsunami şi se întinde cu repeziciune. Peste 20000 de 
cazuri. Virus A 1163, Honolulu, sau Honduras, n-am 
înţeles. 

— Epidemie ?... Gripă ? Tsunami ? fac zăpăcit. Acum, 
în plină vară ? 

Cineva împinge ușa. Doamna Turner se opune demn, 
cu mîinile strînse pe clanţă, cu ferma convingere că în 
felul acesta viruşii nu vor năvăli în cabinet. Atacantul 
insistă însă, aşa că doamna Turner abandonează lupta, se 
că la o parte, ușa zboară de perete, Joop K.G. intră preci- 
pitat, nu-şi găsește echilibrul, cade peste birou, lovindu-mi 
ochelarii cu mîna. Aceştia se rostogolesc prin aer, Joop 
face un salt acrobatic, îi prinde din zbor şi-i bagă iute 
în buzunarul hainei. Nu e mulţumit, scoate din alt buzu- 
nar o cutiuță metalică, plată și introduce ochelarii în ca. 
Cutia nu prea seamănă a port-ochelari, dar Joop o stre- 
coară satisfăcut la locul ei din haină, pentru că nu mai 
poartă halat şi nici tichiuţă. 

— scuzele mele, doamnă Turner. Eram convins că uşa 
s-a înţepenit. 

Secretara se uită la el cu'jenă, oferindu-i posibilitatea 
să înțeleagă că nu poate fi dusă de nas. 

— În situaţia deplorabilă în care vă aflaţi, mi-am 
luat permisiunea să comand pentru amîndoi o masă de 
patru persoane. V-aş ruga să vă bărbieriți și să vicii un 
duș. Doamna Irmgard Renate Stein vă aș steaptă abia la 
ora 18. Domnule doctor, am transmis familiei duranca- 
voastră cele necesare. Poftă bună ! 

Buna, blinda şi atenta doamnă Turner ne părăsește, 
închizând uşa cu băgare de seamă. 

— Amoeba albastră a părăsit stadiul de nălucă ! inter- 
vin brutal, pentru a mă rupe din obsesia girdurilor. 

— Faci progrese, băiete! S-a materializat, dansează 
printre noi, bombăne inspectorul mai grav ca oricînd. Colac 
peste pupăză și o epidemie de gripă. 

— M-a anunţat doamna Turner. Virus A 1163... 

— Am făcut rost de două fiole cu vaccin. Te pricepi ? 

— Lace? 

— La injecții, surîde el perfid. 

— Încetează cu glumele proaste! zbier, încleş- 
tîndu-mă de marginea biroului ; morişca din cap tinde 
să-mi pulverizeze orice gînd. 

Joop îmi pune în faţă cele două fiole. N-am încotro, 
mă liniștese imediat, scot aparatul din dulapul steril, intro- 
duc fiola în nișă și trec lingă inspector. 

— Mina stîngă ! ordon. Suflecă-ţi mineca, la naiba! 
N-ai mai tăcut injecții ? 

Îi aplic ventuza pe braţ, declanșez. 

— Mulţumesc, doctore ! 

Repet opera ația pe braţul meu, arunc aparatul în 
dulap, revin în fotoliu și-mi masez cu gesturi energice 
fruntea. 

— Tsunami și-a închis porţile. Carantină. Pină la noi 
ordine, orice concurs a fost suspendat, orice antrenament 
interzis. 165 de cazuri grave. Clinica de pe coasta oceanu- 
lui e arhiplină. Primăria a dispus o acţiune antiepidemică. 

Joop se mișcă prin cabinet cu pași mari, adus din spate, 
nervos. 

— E firesc, nu ți se pare ? spun posomorit. Pină una- 
alta am rămas fără ochelari ! 

— Altă pereche n-ai ? 

— Glumești ? Ce faci cu ei ? 

— O mică amintire de la doamna Agatha Mandeville ! 
Te-a păcălit ! Norocul nostru e că Maurice nu poate fi dus 
de nas... A făcut curat și aici. Putem discuta liniștiți. 

Înghit în sec. Argumentul lui J oop îmi taie respirația. 

— Cînd s-a aplecat să mi-i ridice ! fac senin, redesco- 
perind dintr-o dată cît sînt de inteligent. 

— Transmit sunete şi imagini. Cutia în care sint acum 
ecranează tot. Nu şi prostia ! 

— Cine şi-a permis să ne spioneze ? 

— Învață jocul, bătrîne ! Altfel te-ai ars! Încă nu 
ştiu... Ia spune-mi, unde e închisă fișa lui Aby ?... Conclu- 
ziile testului după metoda ta. 

— V-aţi pierdut capul amîndoi ! remarc în surdină, 
aducîndu-mi aminte și de dorința bunei mele prietene. 

— Ti-a mai cerut-o cineva ? 

— Nu... Doamna Stein... pentru Yvette. 

— Marile spirite se întîlnesc ! Îmi faci sau nu rost 
de ea ? 

— Ce te interesează ? 

— Studiu. Rutină. Anumite repere biografice. 

— Mai bine te-ar interesa albumul. Halucinaţiile lui 
au fost... în ordinea fotografiilor din album. Au apărut 
sistematic. 

— Zece, elev Van Mennen !... Numai că bietul Aby a 
rămas fără album ! Am răscolit cu băieţii toată casa. Nici 
urmă, 

Deschid gura şi uit s-o mai închid. 

— „„ăăă... Lraţi întrebat ? 

— Cine l-a mai întîlnit ? S-a dus pe ocean să-și uite 
înfrîngerea. Abia aştept să se întoarcă. Dacă se mai 
intoarce. 

— Exagerezi ! fac ursuz, dindu-i dreptate. 

— Logica ta e bună pentru clinică. Îl cunoşti pe 
Mayer ? 

— Ce legătură are Mayer cu albumul lui Aby? Cu 
fișa ? Cu... Sîntem în relaţii cordiale. Ca şef al centrului 
antiepidemic ne-am întîlnit la numeroase şedinţe... 'Am 
înțeles Vă corelaţi acțiunile cu epidemia de gripă. Ce 
să-i cer ? | 

— Autorizaţia pentru acţiunea de la Tsunami. De rest 
mă ocup eu. 

— De rest ?... Care rest ?... întreb zăpăcit. 

— Şi poliţia dispune de brigăzi antiepidemice. N-ai 
ştiut ? l ; 

— De unde naiba să ştiu ?... Bine. S-a făcut. Altceva ? 

— Nimic. Fişele. Aby şi Yvette. Vezi să nu le încurci... 
Hai, la treabă! Timpul trece. Ia-ţi ochelarii din birou. 

Trag sertarul. O pereche de ochelari identici cu ceilalți 
zac înăuntru. Îi iau şi-i strecor la iuțeală în buzunar. 

Clinica doamnei Irmgard Renate Stein ne întîmpină 
învăluită în tăcere. Poarta monumentală alunecă silen- 
tios într-o parte. Strîng mîinile pe volan, în timp ce teama 
izbucnește subit de undeva, urcă în mine, se împrăștie 
tulbure, întunecîndu-mi conştiinţa. Credincioasa mea Suzy 
biziie uniform. Ne strecurăm pe sub arcadele verzi şi 
răcoroase. 


173 


Joop K. G., a cărui apatie a dispărut ca prin farmec, se 
uită lacom împrejur. Nu scapă ocazia să fluiere admirativ. 

— Ce mai risipă ! Fantezie şi bani! exclamă într-un 
tirziu. | 

— Mai bine vezi ce faci cu dosarele alea, replic poso- 
morît. Pune-le în mapă. 

Docil, inspectorul șef introduce în mapa neagră cele 
două dosare sustrase ilegal din clasorul clinicii şi pe care 
le studiase atent filă cu filă. 

Parchez mașina. Nu apucăm să coborim şi în capul 
scărilor, zimbitoare, își face apariţia doamna Stein. Hala- 
tul, croit impecabil, îi dă o notă de vagă austeritate. 

Joop se grăbeşte să ajungă în faţa gazdei, .căreia îi 
sărută mîna cu politețe desăvirşită — semn sigur că pune 
la cale o istorie de mare anvergură. Îmi aştept rîndul 
să o salut pe Irmy, dar pur şi simplu nu mai pot ajunge 
la ea ; polițistul a acaparat-o definitiv. 

—, Cunoștinţele inegalabile în domeniul artei şi gustul 
desăvîrşit al comanditarului au făcut din clinica dumnea- 
voastră un mic univers încîntător!! murmură Joop, în 
vreme ce sîntem conduşi prin lungi coridoare cu ferestre 
spre parc şi călcăm pe covoraşe care înăbușă zgomotul 
pașilor. Irmy pare fascinată de manierele galan tului vul- 
poi şi aproape că sint gelos — m-au uitat undeva, în urmă, 
ca pe unul a cărui prezență se vede cît de colo că-i 
incomodează. Ajungem, în sfîrşit, într-un salon plin cu 
mobile din stejar sculptat, grele, bogate şi inutile; pla- 
fonul, din sticlă viu colorată, filtrează lumina soarelui, 
topind-o în nuanțe ciudate. Sîntem aşezaţi în două fotolii 
gemene, în dreptul unui păienjeniș de plante tropicale în 
spatele căruia, am impresia, încăperea se continuă, într-o 
penumbră deasă, unde nu se deslușeşte nimic. Doamna 
Stein ia loc pe un al treilea fotoliu, retras cumva, într-o 
zonă unde bizara lumină din plafon nu ajunge, ori aşa 
am impresia, fiindcă razele multicolore îmi cad pe faţă 
dintr-un unghi supărător. Joop şi-a scos ochelarii şi-i şterge 
meticulos cu batista, păstrîndu-și același surîs neobosit. 
Irmgard Renate Stein ne priveşte, în schimb, cu o can- 
doare. şi o bunăvoință de-a dreptul penibile. Pe cele trei 
măsuţe aflate dinaintea fotoliilor noastre, printre sticle, 

Şi vase cu gheaţă aburesc discret cafetierele. 

— Adevărată minune! murmură Joop, cu o voce 
învăluitoare ca un cîntec de leagăn. Personalul de aici 
este extrem de rapid şi conştiincios. 

— De ce ? întrebă Irmy, curioasă. 

— Cafele fierbinţi şi gheață netopită... 

— Am cunoscut ora la care veţi ajunge la clinică... 

— Da ?... Cred că aţi fi fost un excelent poliţist. 

— Glumiţi, domnule inspector şef ! 

— Nici gînd, doamnă ! Şi regret nespus că nu vă pot 
cere concursul pentru a elucida o poveste foarte încilcită,,. 
Vă plac enigmele ? 

— Nu cele din specialitatea dumneavoastră. 

— Păcat pentru bietul George Hay ! 

Privesc surprins către Joop care nici nu clipeșşte, în 
vreme ce doamna Stein schițează un zîmbet la fel de 
candid ca şi celelalte. 

— Mi-a spus Van că ar fi apărut ieri în oraş acest 
uitat campion. Farsa vreunui mitoman, fiindcă... poate 
sinteţi la curent... 

— Sînt, doamnă ! Van mi-a vorbit şi mie. Un individ 
care pretindea că e suficient să fredonezi nu ştiu ce cîntec 
pentru a dobori toate recordurile în materie de ciclism. 

— Şi, dragă doctore, se întoarce spre mine gazda, după 
relatarea lui Konrad se pare că vagabondul chiar a oferit 
o demonstraţie, acolo, în pare ? 

— Mda!  mormăi  nehotărit. După relatarea lui 
Konrad... 

Nu prea sînt în apele mele, pe semne din pricina 
oboselii. Lumina mă supără de-a binelea ; aș vrea să-mi 


așez fotoliul mai într-o parte, încerc — dar nu izbutesc. 
Ori afurisitul are o greutate mai mare decit a mea, ori 
este fixat în pardoseală. 


— Totuși George Hay, adevăratul George Hay a murit 
acum mai bine de trei ani, protestează Irmy. 

— Observ, doamnă, că enigma nu vă e chiar indiferentă, 
deşi ţine de specialitatea mea. Mai bine zis enigmele. 

— Domnule Joop, chiar sînt mai multe ? 

— Cel puţin patru. Întoarcerea lui Hay de pe lumea 
cealaltă... | 

— Dacă n-o îi fost opera unui impostor, 

— Asta adinceşte misterul, doamnă ! 

— Nu înţeleg. 

— Vă explic îndată. A doua enigmă — cîntecul care te 
face campion. 

— O glumă deplasată a unuia care şi-a bătut joc de 
Konrad. Și imaginaţia băiatului a dat credit enormităţii. 
A treia... enigmă ? 

— Abordarea lui Konrad. Dintre cîți copii se învîrteau 
în parc cu bicicletele... 

— Simplă întîmplare. Şi de unde ştiţi că povestea 
nu s-a repetat și cu alți puşti, înainte sau după discuţia 
cu urmașul prietenului nostru Van Mennen ? 

— Mă rog... mormăi, ca să zic şi eu ceva. 

— Şi, în fine, al patrulea mister ? 

— Dispariţia înapoi în neant a lui George Hay — să-l 
numim așa pînă îi vom stabili identitatea. 

— Bănuiesc că nu cereți intuiţiei mele să răspundă 
pe loc atitor nedumeriri. 

— Nicidecum, doamnă, cu toate că ne-ar fi de un 
real folos. 

Copoiul își plimbă palma pe frunte și își masează 
tîmplele vreme de citeva clipe. Ochii îi lucesc bizar, privirea 
i-a devenit aproape sticloasă și pe faţă, dincolo de expresia 
arogantă care te îndeamnă să-i tragi palme — și mulţi 
ar face-o cu mare bucurie, dacă ar putea ! — i se citeşte 
o încordare şi parcă un triumi... Nu mai pricep nimic. 

— Exageraţi. Ca să-mi faceţi plăcere ? 

— Stimată doamnă, sînt prea bătrin să mai iau în 
calcul jocurile întîmplării, chiar acreditate cu atita farmec 
de un om obiectiv cum sînteţi dumneavoastră. 

— Înseamnă că v-aţi format o părere despre întîm- 
plări ? 

— O întreagă teorie, doamnă. 

— Sper să nu fie secretă... 

— Vă interesează ? 

— Din curiozitate. 

= Joop ezită o fracțiune de secundă şi iar îsi atinge frun- 
tea cu miinile ; ar fi prea stupid să aibă aceleași dureri 
de cap ca şi mine. 

— Mi se pare, spune polițistul, că nu știu cine a 
încercat să provoace, prin intermediul bunului nostru 

prietan Van — surîs de circumstanță spre subsemna- 
tul — o reacţie din partea nu ştiu cui. Adică l-a înviat 
pe George Hay, în carne şi oase, ori numai umbra lui, 
şi, într-o seară, l-a pus pe ciclist sau pe impostor să-l caute 
în pare pe Konrad şi să-i debiteze istoria cu cîntecul, ba 
s-o şi ilustreze. Mă urmăriţi ? 

— Nu prea bine. 

— Totuşi o să continui. Konrad urma să-i povestească 
doctorului păţania, ceea ce a şi făcut, iar acesta urma, la 
rîndul lui, s-o povestească altcuiva. 

— Ce tot spui acolo ? îl întrerup, vorbind cam împleti- 
cit. N-am discutat de prostia asta decit cu nevasta mea 
Și cu Irmy. 

— M-ai omis pe mine. 

— Și cu tine, poftim. 

— Nu mai omiţi pe nimeni ? 

— Încetează ! 

— Păcat, remarcă Irmy, îi încurci toată teoria domnu- 
lui inspector şef. 

— Nu mă cunoaşteţi. Sint foarte greu de pus în 
încurcătură. 7 

— Sună ca o provocare, domnule inspector şei ! 

— Se poate ? Tocmai pe dumneavoastră... 

— Să revenim, mai bine, la teorie. 

— Doamnă, mă amuz uneori închipuindu-mi că asist 
la o partidă de şah şi încerc să anticipez soluţiile jucători- 
lor. E pasionant. De pildă în cazul George Hay, am impresia 
că se întruntă doi indivizi de mare clasă şi pe o miză 
absolut formidabilă. 

— Acum vă etalaţi dumneavoastră talentele ? 

— Provocatorul, oricine ar fi el, are ori a avut legături 
cu baza Tsunami. Altfel nu se explică de ce a folosit umbra 
lui Hay şi de ce a recurs la doctorul Van Mennen. 

— A recurs ? În ce scop ? 

Se vede că Irmy face eforturi să înțeleagă elucubraţiile 
vulpoiului poliţist şi că, în cazul cînd înţelege ceva, nu 
crede o iotă. | 

— Vai, doamnă, e atit de greu să vă imaginaţi? 
Doctorul nostru ar fi trebuit să intre în alertă la auzul 
aberantei afirmaţii că o melodie te face campion şi să 

povestească. istoria șefilor lui de la Tsunami ! lar aceştia, 
avînd conştiinţa încărcată în privinţa lui Hay sau în alte 
privinţe, ar fi trebuit să intre în panică şi să ofere ceva 
emisarului lui Hay în schimbul tăcerii. 

— A! se dumirește Irmy. Adică o încercare de şantaj ? 

— Întocmai. Vedeţi că aţi ghicit ? Numai că şantajul 
n-a funcționat, dovadă că George Hay a dispărut fără 
urmă, pentru a doua oară. Ori a fost trimis pe lumea cea- 
laltă, tot pentru a doua oară şi înmormîntat cu toată 
atenţia, ta să se elimine riscul unei alte învieri. 

— Asta ţine tot de teoria dumneavoastră ? 

— Eu unul aşa aș fi făcut. Ori, mai există o variantă: 
şefii de la Tsunami, ştiindu-se curaţi, n-au reacţionat la 
provocare, și atunci Hay a fost retras tot de cel care îl 
scosese la iveală. Variantă puţin probabilă însă ; şantajistul 
n-ar fi riscat învierea lui Hay doar de dragul unei testări 
de principiu. lar dacă n-a fost Hay în carne şi oase, ci 
numai un impostor, datele problemei rămîn aceleași, doar 
numărul de persoane implicate se modifică, deci şi amploa- 
rea operaţiei. [ 

— Baţi cîmpii de-a binelea ! mormăi greoi, cu limba 
răsucită. N-am suflat o vorbă la Tsunami. 

— Iată și a treia variantă! rostește zimbind amfi- 
trioana. 

— Norocul tău, amice, ripostează Joop, că secretul 
profesional mă împiedică să comentez anumite lucruri; 
altfel ţi-aș spune eu multe despre sistemul de informaţii al 
șefilor tăi. i 

— Atenţie, domnule inspector şei! intervine Irmy. 
Pentru un poliţist de elită, cum vă merge vorba că sinteţi, 
vă jucaţi cam imprudent cu vorbele. 

_— Aveţi și un microfon pe aici ? întrebă Joop, accen- 
tuînd bine conjuneţia. | 

— Credeţi că ar fi necesar ? replică, mereu zimbitoare, 
gazda. 

Joop ridică din umeri, deși nu-mi mai dau seama ce 
ar trebui să însemne asta ; mă învăluie o toropeală stupidă, 
care mă detașează de mine ; se face că stau deoparte şi 
că mă contemplu moţăind imbecil în fotoliu, fără să vreau 
să mă mai iau în seamă. 

— Nu ştiu mai nimic despre sistemul dumneavoastră 
de informații, declară inspectorul, cu o sinceritate pe care, 
dacă aş mai putea urmări schimbul de cuvinte al celor 
doi, aș găsi-o dezarmantă. 

— Domnule inspector şef, acum două ceasuri, un 
trecător elegant a traversat strada în dreptul înprejmuirii 
din nord a clinicii mele. O traversare atît de hotărită şi 
încununată cu atit succes, încît s-a trezit, pur şi simplu, 
în incinta clinicii. Evident, am fost curioasă să-l întreb 
în ce scop a consumat o asemenea cantitate de encrâie. 
Emoţia propriei performanţe îl copleşise însă, asa că nu 
prea găsea cuvinte să-mi explice. A fost nevoie să-l ajut 
cu un complex de stimuli psihologici, dealtfel absolut 
nevătămători. Drept mulţumire, omul a declarat sus și 
tare că e specialist în coduri în brigada lui Mare Palladio. 

— Interesant ! exclamă Joop, cu aerul unuia care 
află că pe nasul mumiei lui Tutankamon a fost descoperit 
un scarabeu încă viu. 

— În acest moment, exact deasupra noastră, la cinci 
mii de metri altitudine, patrulează două elicoptere ale 

oliției avînd la bord experţi în aerofotogrametrie cu apa- 
Ja Goldman şi peliculă Ewig-Böhm. Patru mașini, tot 
ale poliţiei, rulează împrejurul parcului, siner onizindu-şi 
mișcările şi ținindu-ne sub observație cu telepalpatoare 
Omega-Light 7706. Măsuri de pază, ori activitate de, să 
zicem, informare ? 

— Doamnă, aveţi argumente pe măsura gustului dum- 
neavoastră artistic şi a reputației profesionale ! rostește 
Joop K. G. cu admiraţie. Şi n-am cuvinte să-mi exprim 
aprecierea asupra umorului de care daţi dovadă. Sper că 
la un moment dat ne vom înţelege bine și vă rog din suflet 
să-mi întăriţi această speranţă ! 

Nu izbutesc să mă descurc în acest florilegiu de cuvinte 
alese ; parcă simt cum plouă cu apă de trandafiri — şi 
totuși, am impresia, se vorbeşte despre lucruri grave și, 
în alte situaţii, măcar unul dintre interlocutori ar fi 
trebuit să explodeze de indignare. 

— Dragă Van, o aud pe Irmy adresindu-mi-se, în 
mapă este dosarul domnișoarei Yvette ? 

— Da, spun încet, atent la migrena care mă chinuie. 
Domnul Joop K. G. a insistat însă şi pentru Aby. Nu ştiu 
ce are de gînd. 

Întind mîna, iau mapa de pe masă și i-o pasez gazdei. 
Aceasta se cufundă în lectură fără să ne mai acorde 
atenţie. La un moment dat intervine Joop cu o replică, 
Irmy îi răspunde, dar nu înţeleg nimic din discuţia lor. 
Alunec senin, cu voluptate în somn. 

Cînd má mai dezmeticese oarecum, constat că am 
plecat de mult de la clinică. Joop conduce foarte precaut. 
Abia ne tirîim pe străzi, încadraţi din toate părțile de 
maşini de escortă cu însemnele poliţiei. 

— Admirabilă cucoana ! zice inspectorul. Dată dracu- 
lui, îmi place ! Cum ţi se pare, doctore ? 

Are înfăţişarea unui cîine scăpat ca prin minune din 
laţul hingherilor — obrajii i-au căzut, în cute adinci, spre 
bărbie, ochelarii îi atîrnă jalnic pe virful nasului deloc 
aristocratic, trupul lipsit de putere i se çlatină moale la 
toate virajele, pielea i-a căpătat o nuanță pămîntie. Nu 
mă pot privi în nici o oglindă, dar sînt convins că starea 
mea e şi mai jalnică, iar vorbele admirative ale copilului, 
atit de contrastante cu aerul nostru plouat, nu-mi stîirnese 
nici un interes, nici rîsul. 

— Ai căzut gînduri, nu ? continuă Joop cu maliţie. 
Mde, prictena din tinereţe ! Frumos ne-a aranjat, ce 
să zic ! 

— Adică ? murmur cu un efort. 

— Asta-i bună! Să nu pretinzi că n-ai habar ce 
înseamnă un șoc hipnotic ! 

— Adică Irmy... 

— Dă-o dracului, doctore, faci pe prostul ? Doar ești 
psiholog, nu zootehnician ! Şi eu inspector de poliţie, nu 
călugăriță inocentă. Nu e cazul să-ți disculpi vechea 
dragoste... 

Mînia mă cuprinde pe neașteptate, cu efectul unui duş 
binefăcător ; gîndurile — cîte le mai am — mi se limpe- 
zesce dintr-o dată şi, dacă le-aş putea preface în gloanțe, 
amicul ar fi mitraliat instantaneu. 

— Un șoc hipnotic ! Provocat de Irmy ? Și în ce scop, 
mă rog ? 

— Da, iubitule, un şoc ! Da dragă, de Irmy ! În scopul 
investigării bietelor noastre conștiințe, scumpule ! Şi dacă 
în capul tău doamna trebuie să fi descoperit doar aceleaşi 
frumoase sentimente, nealterate de curgerea timpului, în 
ceea ce mă privește... 

— Ce vrei să insinuezi ? Tocmai tu vorbeşti, tu care 
ţi-ai trimis gorilele să spioneze clinica ? Sau nu-i ade- 
vărat ? Š 

— Ba da, fireşte ! 

— Bravo, domnule ! Şi la ordinul cui ? 

— Al patronilor, evident ! Toshiba şi Doga, stăpînii 
noştri. A 

— Recunoști că te-a cumpărat Tsunami ? ! 

— Ca şi pe tine. Numai că eu recunosc. 

— Pe mine ? Formidabil! Eşti de o nerusinare fără 
margini. 


— Ia ascultă, sîntem între noi, nu mai face pe nevino- 
vatul ! Cum dracu’, toate dosarele sportivilor, pe care le 
întocmești cu atîta minuție servesc, crezi, la redactarea 
elogiilor din presă ? 


— Darla ce crezi? 

— Cel puţin la nebunia sărmanei Yvette și la pierde- 
rea concursului de către Aby Ta-o-tou... Îți mai aminteşti 
ce răspunsuri a dat Yvette pe parcursul testărilor tale ? 


— De unde naiba... , 

— Unele dintre aceste răspunsuri au fost analizate şi 
de doamna Stein. Tu dormeai tun. Nu eşti curios să-ţi 
aduc aminte despre ce e vorba ? 

— Dă-i drumul, te ascult. 

— În text există o întrebare: „Aveţi imaginaţie ?“ 
lată ce a răspuns Yvette: „M-am gîndit să prind pe 
perete rama goală a unui tablou pentru a-mi dezvolta 
imaginaţia. După șase luni de exerciţii în spaţiul dintre 
rame au început să apară imaginile dictate de fantezia 
mea“. 

— Poemul ! şoptesc involuntar. 

— Desigur, poemul, repetă Joop. În ce rubrică ai 
introdus analiza spiritului de observaţie ? 

— Opt, dacă nu mă înşel. 

— „Tata își leagă șireturile cu nod dublu... Unchiul 
Mozes fumează mult. E neatent. Mama a găsit pe 'jos 
mucuri de ţigară strivite,sub talpă... Mamei îi palce cafeaua 
amară. L-a convins și pe tata... Nu suport viaţa în cuşca 
betonată a blocului...“ Asta a răspuns Yvette. Memoria 
nu mă trădează încă. 

— Poemul poate fi şi un produs al imaginaţiei. 

— Numai atît? În metoda ta infailibilă mai apare 
undeva și întrebarea : „Pînă la ce vîrstă v-aţi jucat cu 
jucăriile ?“... Răspunde Yvette : „Pînă la vîrsta de 15 ani. 
Și acum dorm cu ursulețul Shinji sub pernă !“... Ai auzit ? 
Ursuleţul Shinji. 

— Shinji ? îngîn, scormonind în memorie. Pseudoni- 
mul bătrînelului din jurnalul fetei ! 

— Jurnalul fetei, după cum vezi, nu e chiar atit de 
fantezist ! Interesant ar fi să aflăm prin ce miraculoase 
procedee i s-au transmis datele furate din fişa personală... 
Și știi din ce cauză ? 

— Ei bine, nu ! 

— Mai gîndeşte-te ! Dacă o să te ducă mintea. Ah! 
Să nu uit! Vezi că doamna îți va trimite la Mayer nişte 
pastile antigripale. Şi mai vezi, la Centrul antiepidemic ia 
legătura cu unul pe nume Kid... Kid Stephenson. 

În dimineața feerică, blîndă şi reconfortantă, cu cer 
imaculat pierdut în albastru, Suzy aleargă voioasă, plutind 
parcă pe banda aleii ce şerpuieşte elegant printre pinii 
ornamentali, conici, de un verde închis. Țipetele păsărilor 
se amestecă, se pierd neînţelese prin copacii maiestuoşi ale 
căror coroane impozante domină tihna matinală a bătri- 
nului parc în incinta căruia se găseşte reședința centrului 
antiepidemic. 

După o noapte în care am dormit neîntórs sînt într-o 
dispoziție excelentă. Elsa a participat neîndoios la această 
splendidă performanță. Liniştea ei, discrețią, acel tact 
specific feminin — cînd cu un tainic suriîs şi o gingaşă 
mîngîiere m-a readus cu picioarele pe pămînt — au avut 
darul să-mi alunge potera gîndurilor confuze, inhibante, 

tulbura aversiune declanşată de întrevederea cu doanina 
Irmgard Renate Stein. Pentru că, în mod bizar, după 
intrevedere m-a cuprins o violentă convulsie afectivă, 
Irmy fiind în pericol să-şi piardă locul ce-l ocupă în uni- 
versul meu psihic şi spiritual. De unde apăruse unda 
aceea de deprimare, teama faţă de imprevizibil, dorinţa de 
a mă opune vehement unei dominaţii străine ce mi se 
infiltra în conştiinţă ? Reacţia penibilă a personalității ? 
În fond, criza mi-a dezvăluit revolta ce o am faţă de neas- 
teptata alianţă dintre Joop și Irmy, alianţă ce m-a dez- 
orientat prin tenebroasele ei implicaţii. Pînă şi ideea lui 
Joop de a interveni în acțiunea antiepidemică de la Tsu- 
nami mi-a creat inevitabile suspiciuni. Nici acum nu înţeleg 
prea limpede ce a fost în capul meu cînd am acceptat să-i 
dau o mînă de ajutor... La naiba! Dacă mă las prins în 
haita asta de gînduri opace, îmi stric buna dispoziţie. 

În minte îmi vine pe neașteptate Konrad. Interesant ! 
Nu-l mai preocupă „rețeta lui George Hay“. Dimineaţa 
m-am trezit cu el pe marginea patului. Elsa, ca de obicei, 
era la piaţă. „Tată, mi-a spus plîngăreţ, dispun de un 
aparataj științific rudimentar. Dacă vrei să mai avansez 
în cercetări, fă-mi rost de un telescop mai ca lumea“... 
I-am promis că-i voi cumpăra cel mai modern echipament 
din astrofizica mondială, vom dărîma casa, ne vom lua 
adio de la insuportabila viaţă citadină şi ne vom muta pe 
cel mai înalt pisc din Tibet, de unde vom porni în temerara 
noastră aventură cosmică ! Ideea i-a suris. Mi-a promis 
că o va convinge și pe Elsa — singura fiinţă din lume 
capabilă să ne înţeleagă și să ne apere de iminentele peri- 
cole galactice ! 

Evadez cam şifonat din zona blindelor reverii, pentru 
a cădea cu ușurință într-o stare de melancolie acută, 
Gîndindu-mă la ce mă aşteaptă, îmi vine chef să-l trimit 
pe Joop la toţi dracii, cu autorizaţia lui cu tot! Iar la 
amintirea celor 50.000 de pastile donate copiilor din oraș, 
şi de care va trebui să mă ocup, buna dispoziţie începe 
să mi se destrame ca fumul. 

La drept vorbind, autorizaţia am obținut-o nesperat de 
uşor. Mayer și-a exprimat în termeni gălăgioși surpriza, 
elogiindu-mi etica profesională, spiritul de inițiativă, 
conştiinţa civică, abnegaţia patriotică, strălucita ţinută de 

cetăţean lucid, eroismul şi forţa de sacrificiu, ca şi cum 
epidemia, banala epidemie de gripă, ar fi echivalat cu 
celebra ciumă bubonică din Londra, aceea care l-a gonit 
pe Issac Newton afară din oraș. 

„Superbă idee ! a încheiat radios. Tsunami va trebui 
să-și deschidă cît mai curînd porțile. Marele public îşi 
cristalizează prin sport forţa psihică, purilicîndu-se în 
același timp de elementele maligne ale civilizaţiei urbane 
de tip neoclasic !“ 

Demagog de carieră! Cu acest prilej mi-a adus la 
cunoștință şi ultimul raport despre efectele catastrofalei 
epidemii : peste 200.000 de cazuri ! Cifra era în creştere, 
alarma oficialităților fiind pe deplin justificată. Se luaseră 
măsuri energice : închiderea școlilor, suspendarea oricăror 
întruniri publice, vaca. ări în masă. Uriașe cantităţi de 
medicamente urmau să fie oferite gratuit populaţiei. 

Ne-am despărţit în termeni bombastici, asigurîndu-ne 
reciproc că ne vom face datoria pînă la capăt, înfruntînd 
eroic și conștienți pericolul acestor blestemaţi viruși gri- 
pali. 

Sediul centrului antiepidemic îmi apare în față învă- 
luit în mirifica lumină a dimineţii. E o clădire posacă, 
solidă, din piatră cenușie. Ilederea s-a cățărat pe ziduri 
pînă sub streşini, estompîndu-i astfel pecetea sumbră de 
veche reşedinţă de castelan burgund. Deasupra zidurilor 
se înalță acoperişul ascuţit pe care strălucește tigla roşie. 
Lucarne, turnulețe gotice, foișor pătrat cu arcade prelungi, 
terestre înguste şi nelipsitul orologiu ce tocmai bate ora 
nouă. 

Opt autocisterne galbene, de mare tonaj, sînt aliniate 
pe peronul larg din dreapta clădirii, ca la cazarmă. Însem- 
nele Crucii Roşii strălucesc pe fiecare maşină, Bărbaţi 
lineri, în combinizoane albe, elastice şi etânşe îşi văd de 
treabă pe lîngă aceste uriaşe creații ale tehnicii moderne. 
Așa cum arată, par mai degrabă gata să se aventureze 
într-o escapadă subacvatică. 

Nimeni nu mă ia în seamă. Ușa grea, din stejar masiv, 
se deschide lent și mă trezesc nas în nas cu un moșulică 
ursuz, bondoc, palid, ai cărui ochi mici mă cercetează 
atent, scrutător, în timp ce se chinuie să-mi zimbească 

amabil, înclinîndu-se-atît cât îi permitea uniforma albastră 
cu nasturi aurii, croită după tipare rigide, militărești. 

` — Să trăiţi, don’ doctor! îi scîrțiie glasul. Sînteţi 
așteptat. Sala de ședințe „Richard Inimă de Leu“ etaj unu’ 
prima pe stinga. : 

— Mulţumesc ! Sănătate ! 

Dau să trec pe lingă el. 

— Un moment, vă rog ! ! Mi s-a ordonat să vă predau 
zece colete. 

— Le predaţi domnului director. Instrucţiunile se cu- 
nosc. O donaţie făcută copiilor, adaug la repezeală. 

— Don’ director vă cere scuze. A fost . reţinut de 
molimă... 

— Le expediaţi pe adresa inspectoratului şcolar. Do- 
nație anonimă. 

— Zău, don? doctor, se burzuluieşte la mine, nu vă 
doare inima ? Pentru copii, ce dracu ? Vă pun coletele 
în mașină. Treceţi dumneavoastră pe la ăia şi le predaţi. 

— În regulă ! accept posomorit. Du-le în maşină. Să 
fii sănătos ! 

— Ei, vezi ?... 

Mă reped pe scări în sus. Sala e cochetă, tapisată cu 
velur purpuriu, cu perdele vaporoase la ferestre. Dintre 
fotoliile mici, elegante, de culori variate, se ridică în 
picioare vreo zece bărbaţi tineri. Sint supli, viguroși, iar 
costumele albe, de scafandri autonomi, le scot în -evidență 
umerii pătraţi și pieptutile bombate. Au părul tăiat scurt, 
sînt rași proaspăt, iar figurile lor energice îmi impun 
respect. 

— Bună dimineaţa, domnilor! Sînt doctorul Van 
Mennen. 

— Bună dimineaţa ! răspund în cor, în poziţie de 
drepți. | 

— Luaţi loc, băieţi! Detest disciplina militară. V-aş 
ruga pentru cinci minute să vă comportaţi cit mai ome- 
nește cu putinţă. Dacă reușiţi, vă mulţumesc anticipat! 

Izbucnesc hohote de ris, în vreme ce unii bat din 
palme. 

— Îmi permiteți, domnule doctor ? mi se adresează un 
tip blond, cam în vîrstă, cu chip brăzdat de riduri, a cărui 
piele tăbăcită a căpătat culoarea bronzului vechi. 

— Dă-i drumul ! 

— Mă numesc Kid Stephenson. Înaintează cîţiva pași 
spre mine. Comand grupa care va interveni la Tsunami. 
Am primit instrucțiuni precise. Sper că le cunoaşteţi. Am 
în subordine şi patru elicopetere care vor pulveriza dea- 
supra stadionului lichide speciale ce conțin substanţe 
toxice cu un coeficient de volatilizare foarte redus. Ne 
puteţi preciza zonele interzise din incinta complexului 
sportiv ? 

— Kid, îmi pare rău. Nu sînt în măsură să vă ofer 
această informație. Toshiba și Martin Doga vă vor pune 
la dispoziție oameni de specialitate care vă vor ajuta să 
vă orientaţi. Poftim autorizaţia ! Vă doresc succes ! 

Îi întind hârtia, îi strîng mîna, le strig băieților „noroc“ 
şi şterg putira în cîteva secunde. 

Coletele sînt în maşină pe bancheta din spate. Întorc, 
dau buzna pe alee și accelerez la maximum. Am senzația 
că sînt urmărit de fiinţe nevăzute. Obsesia asta apărută 
ca din senin mă indispune profund. 


La inspectoratul școlar donația anonimă provoacă 
senzaţie. Sub avalanșa de întrebări indiscrete  zimbesc 
inocent, bat în retragere şi-mi caut salvarea numai în 
braţele bătrînei Suzy unde răsuflu adînc, epuizat nervos. 
Nu sînt obișnuit cu astfel de îndeletniciri, deși îmi spua, 
scuzindu-mă faţă de mine însumi — că viaţa ne oferă 
suficiente posibilităţi pentru a ne dărui serviciile chiar și 
acolo unde competența profesională nu mai face doi 
bani. 

În timp ce intru pe bulevard în drum spre clinică, 
împotriva voinţei mele, Irmy îmi subjugă tot mai insistent 
gîndurile, cu toate că fac tot ce-i posibil pentru a nu mă 
lăsa prins în capcană. 

„Eşti ambiguă, draga mea, ambiguă !“ susură grosolan 
nu știu ce gînd idiot, dar pe care-l consider în aceeași clipă 
la fel de stupid ca și persoana mea. Irmy nu-mi răspunde, 
ascunzîndu-se în tainica şi nepătrunsa ei lume. „Cît despre 
Joop, năvăleşte alt gind, vă induce în eroare pe amindoi ! 
Jocurile au fost făcute... făcute... făcute... 1“ 

Transpir abundent. Intensa circulaţie de pe bulevard 
îmi acaparează toată atenția. Roşu... Friînez. Verde... 

Pornesc pe banda din mijloc, accelerînd în limitele vitezei 
legale. Privesc în oglinda retrovizoare de deasupra mea. 
Din spate vin în goană două mașini portocalii, două limu- 
zine solide Verlang 2.800. Una m-a şi depășit. A doua a 
rămas undeva în urmă. Pe banda dinspre caldarim zăresc 
o altă limuzină, neagră, cu forme aerodinamice. Merge 
paralel cu mine, în același ritm. Profilul şoferului, ce 
poartă o șapcă trasă pe ochi, mi se pare cunoscut. Cliff ?... 
Lîngă el e o domnişoară brunetă, cu bluză albă, fără 
mîneci. 


Frinez. În față mi-a apărut curba bulevardului. 
Limuzina portocalie din spate ţişneşte brusc înainte, încer- 
cînd să mă depăşească. După ea se repede însă un auto- 
mobil verge, prelung, puternic, buldozer, nu altceva ! La 
volan, un tip în cămașă sport îşi tamponează de zor fruntea 
cu o batistă neagră. „Marc Palladio !“ îmi spun, uimin- 
du-mă cît de sigur conduce cu o singură mînă ! „Cam mulți 
poliţişti sînt astăzi pe bulevard“, remarcă gîndul fugar. 
În aceeaşi secundă îmi dau seama că automobilul porto- 
caliu a frinat insesizabil, apropiindu-se periculos de bordul 
din dreapta. Cu o mişcare reflexă întorc uşor volanul spre 
stînga și trec pe linia albă, neîntreruptă, ce marchează 
cele "două sensuri ale b} ulevardului. „Eşti tîmpit ?“ strig la 
tipul din maşina portocalie, individ cam la 40 de ani, a 
cărui fizionomie comună şi cămașă viu colorată mă calcă 
pe nervi. Acesta e surd și orb. Continuă să mă împinsă 
încet şi sigur pe cealaltă bandă a șoselei. În plină curbă, 
din sens invers, îmi apare din faţă un turism albastru ce 
vine direct spre mine. Calculez rapid, apăs pe accelerator 
pînă la fund și blinda mea Suzy zvicneşte pe bulevard ca 
o nălucă, trecînd în diagonală la cîţiva centimetri de caro- 
seria solidă a turismului albastru. În clipa aceea mai 

reușesc să văd o umbră neagră care în plină viteză intră 

în limuzina sinilie. Scrîşnete de trine, zgomote stridente 
și ţipetele pietonilor de pe trotuare. Frinez cît pot, fiind 
gaia-gata să mă fac praf în maşina albă din fața mea, 
stopată caraghios, cu botul turtit în portierele unui micro- 
buz din alimentaţia publică. 

Respir adînc, pentru a-mi domoli șocul emotiv. Şiroaie 
de apă îmi curg de-a lungul obrajilor. Miinile se preling 

singure de pe volan. „Mulţumesc, Suzy !“ îngîn și simt 
cum cămaşa udă, rece, mi s-a lipit de piele. 

Deschid portiera cu mîna care-mi tremură, cobor şi 
mă uit în jurul meu cam năuc. Ciudat. E o linişte incredi- 
bilă. În prima clipă îmi atrage atenţia limuzina portoca- 
lie, aceea care mă împinsese pe partea stîngă a bulevar- 
dului. Zace răsturnată, cu pneurile în sus, pe jumătate 
distrusă. Din mașina verde, ce pare neatinsă, coboară 
liniștit Marc Palladio, împreună cu doi indivizi necunoscuţi. 
Batista neagră îi atîrnă din buzunarul de la piept. Zeci de 
oameni se îmbulzesc în jurul lor. Siluetele unor polițiști 
în uniforme albe se pierd în .haotica îngrămădeală de tru- 
puri omenești şi maşini oprite în poziţii de necrezut. 
Maşina albastră pe care o evitasem în ultima secundă 
— proiectată în stilpul de beton armat din marginea bule- 
vardului — nu e altceva decît un morman de fiare stri- 
vite. Automobilul negru are parbrizul sfărimat. Cliff şi 
„colega lui — pentru că acum nu mai am îndoieli, îi văd 
cum se învirtesc pe lingă limuzina strivită — fac foto- 
grafii, încercînd, în același timp, să  împrăştie lumea 
curioasă. În sfîrşit, urletele sirenelor sfişie atmosfera. 
Ambulanţele „Salvării“ ! 

Un grup de copii curioși m-au înconjurat din toate 
părțile. Stau și se uită tăcuţi la mine. Apoi cîțiva bărbaţi 
respectabili și niște femei tinere, drăguţe, în costume 
colorate. Toţi mă măsoară din cap pină în picioare cu acea 
curiozitate agresivă ce nu prevesteşte nimic bun. 

— Domnule, păreţi om serios! mi se adresează o 
blondă vaporoasă, cu obrajii încinşi. Din cauza dumnea- 
voastră au murit doi oameni. V-aţi asigurat de o pensie la 
stat pe cel puţi zece ani ! 

— Domnişoară, asta va hotărî justiţia ! răspund cam 
nesigur, din cauza babiloniei din cap. Nu știu dacă sînt. 
vinovat. 

— Poftim ! intervine un tip cu mustață. Alt inconștient 
care atentează la viaţa noastră! Cum nu eşti vinovat, 
zevzecule ? i 

— Domnul Van Mennen ? aud în spatele meu o voce 
bărbătească, severă, cu accente cunoscute. 

— Mă întorc. J oop K. G., cu o mutră gravă, turnată 
parcă în bronz, îmi scrutează cu atenţie reacţiile. În urma 

lui cîțiva polițiști tineri au început să facă ordine, îm- 
prăştiind curioșii. 

— Dacă nu mă înşel va trebui să dau anumite decla- 
raţii, spun, ceva mai liniştit, 

— Sinteţi așteptat la clinică. Urgent ! 

*— Sau să vă 'însoțesc, îmi văd de ale mele. În orice 
caz, cineva a vrut să mă omoare ! Nu am îndoieli. 

— Vă rugăm să vă ve >deţi de treabă ! adaugă el, puţin 
Nervos, ca şi cum s-ar adresa unui străin. Vă vom comunica 
la clinică rezultatele cercetărilor noastre. 

— Vă mulțumesc ! ! intru în joc, deşi mă întreb ce i-a 
venit. Amenda o voi plăti... 


— Şterge-o ! miiie printre dinţi. L-am trimis pe Aby 
la... Cliff îl va urma după zece minute. Apoi tare : la ora 
20 vă prezentaţi la sediul central pentru declaraţii. 

— Vă salut ! 

Mă înclin ceremonios şi ure la volan. 

— Allo, Berg ! se adresează unui subofițer în uniformă. 
Domnul Van Mennen e liber. 

— Am înţeles, domnule comandant ! E liber... 

Demarez lent, uitîndu-mă o vreme după silueta lui Joop 
care se pierde printre mașini. 

Încă sub teroarea șocului emotiv strîng mîinile pe 
volan. Am palmele reci, umede. Teama s-a prăbușit undeva 
în subconștient. O conduc pe Suzy cu băgare de seamă 
printre maşini, polițiști, gură cască. Sint nerăbdător să 
evadez din îngrămădeala aceasta haotică de oameni și 
turisme, cu senzaţia oribilă a vinovăţiei ce năvălește în 
mine ca un torent. Din clipă în clipă alunec într-o profundă 
criză depresivă. Tragica întîmplare mi se desfășoară în 
minte la dimensiuni apocaliptice. 

„Ai ucis doi oameni !“ vine să mă chinuie nu știu ce 
gînd revoltat. „Individul din maşina portocalie e asasinul ! 
mă apără altul, căruia îi mulțumesc... Apoi în cap mi se 
produce un talmeş-balmeș îngrozitor. Nu se mai poate 
înțelege nimic. Doar emoția o simt cum palpită aritmic 

între buzele-mi uscale şi strînse. „Am fost în pericol 1“ 
îmi spun, uimit fără doar şi poate de această tardivă des- 
coperire. Observaţia mi se pare judicioasă, plină de bun 
simţ, Dacă stau să analizez faptele în profunzime, pot 
chiar să adaug că am scăpat ca prin urechile acului, ceea 
ce nu e puţin lucru. La urma urmelor, cursul vieţii mele 
viitoare se află în mîinile lui Joop K. G. El și oamenii 
lui îmi vor hotărî destinul. Sînt sau nu vinovat ?... Frînez 
brusc. Am trecul prin faţa clinicii lără să-i acord nici 
cea mai neînsemnată atenţie. Întore pe sens interzis. O 
limuzină neagră mă urmează pe acelaşi traseu. „Poliţia 
nu-și scapă prada din miîini !“ remarce maliţios. 

© Clinica străluceşte în soare. Satislacţia revederii îmi 
inundă sufletul. Pătrund în clădire ca într-o oază a spe- 
ranţei, simțind cum mă relaxez pe neașteptate, cum toate 
spaimele curg în urma paşilor mei. Intru în birou calm, 
foarte calm, alarmant de sigur pe mine însumi. Doamna 
Turner rigidă, lividă, stană de piatră în giulgiu alb; mă 
străpunge cu priviri tăioase, reci ca lama floretei din mîna 
unui spadasin. 

— Bună dimineaţa. doamnă ! scandez, precaut. 

— Ce se întîmplă cu dumneavoastră, domnule Van 
Mennen? | 

| Întrebare derutantă la care e mai înţelept să nu 
răspund. 
t — Ce programări urgente am în dimineaţa asla ? 

Mărul lui: Adam se plimbă pe gitul doamnei Turner 
în sus şi în jos în ritm alarmant. 

— Salonul doi şi unsprezece, îşi revine, în timp ce 
sîngele îi năvălește în obraji. Nouă cazuri de gripă. Va 
trebui să semnaţi certificatele pentru... Sinteţi palid, sur- 
menat și arătaţi ca un om bolnav. Vă rog să vă luaţi tem- 
peratura. Gripa face ravagii. 

— Vă mulţumesc, doamnă Turner ! Mă voi conforma: 


Intru senin în „micul meu purgatoriu“ în timp ce 
doamna Turner striănulă năpraznic. | ii 


Trec dezinvolt, exuberant, prin saloanele clinicii, îm- 


prăștiind generos printre bolnavi, medici sau asistenți 
numai zîmbete, recomandări, observații judicioase şi mă 

încumet chiar să resping cu strălucitoare argumente cîte 
un diagnostic ce fusese pînă mai ieri acceptat de toată 
lumea. N-am cum să mă împotrivesc acestui flux euforia 
ce-mi domină universul spiritual, întregul mod de gîndire 
şi de comportament. Sînt lucid, foarte lucid de ceea ce se 
petrece cu mine. Splendida vervă, afurisita asta de vervă 
prin care mă bălăcesc amețţit, provoacă subalternilor o 
explicabilă jenă, obișnuiți fiind în relaţiile cotidiene cu 
atitudinea mea ponderată iar acum îi sirat ce eforturi fae 
pentru a participa la acest dialog profesional, furișaţi în 
detestabila rutină, abordînd zîmbete de circumstanţă, orice 
sugestie părîndu-li-se genială, atenţi să nu-mi tulbure 
fericita stare prin care înot. Sint însă oameni minunati, 
colegi de nădejde și de aceea — prefăcîndu-mă că nu 
observ nimic din ce li se întîmplă — continui să discut 
gălăgios cu bolnavii, toți tineri sportivi, superbe exemplare 
umane, scrupulozitatea și bogăţia ideilor dindu-mi satis- 
facţii nebănuite. N-am timp să meditez nici măcar o clipă 
asupra bizarei mele crize euforice, deși vag, foarte vag, 
mai resimt încă influenţa șocului emotiv declanșat de 
tragica busculadă de pe bulevard. Spaima, oribila spaimă 
s-a ghemuit în subconștient, şi-mi închipui cum exală un 
abur cenușiu, nociv, prin care se pierd gînduri confuze. 

Cînd, în cele din urmă, intru în rezerva lui Aas Tone- 
borg — multiplu campion olimpic — lingă mine nu se 
mai află decît asistenta stagiară Mabel, o fetișcană zveltă 
ca o trestie, cu nas cîrn, ochi limpezi şi buze senzuale, 
răsfrînte provocător peste dinţii puternici, albi, minunaţi. 
Are mania să umble în costum de baie pe sub halat, și 
sînii tari, proeminenți, i se văd prin decolteul larg. Aas 
doarme profund, cu fața în sus. Bluza pijamalei i s-a des- 
făcut la piept. I se văd pectoralii dăltuiţi în piatră şi 
smocurile de păr blond, cîrlionțat. Un zîmbet senin îi 
pluteşte în colțul buzelor frumos arcuite. Mabel împrăștie 
o boare de parfum ameţitor, subtil. 

— A ieșit din criză ? spun în șoaptă. 

— Nu. Starea depresivă i s-a accentuat. Break-dowmn *.7 
Manifestări tipice. 

* Break-down — termen anglo-american ce desemnează scă- 
PE capacității nervoase, marasme de ordin fizic, moral, derută 
m.a. 

Mabel e primejdios de aproape de mine. li simt căldura 
trupului. Fac o mișcare bruscă pentru a mă îndepărta. 

— Cite coneursuri a pierdut în ultimul an ? 

— Opt. Fenomenul de plafonare la care s-a adăugat o 
scădere substanţială a capacităţii nervoase, susură fata cu 
moliciuni în glas, apropiindu-se iar. Cauza depresiunii 
nervoase... | 

Nu-i mai aud cuvintele. Privesc nemișcat la chipul lui 
Aas, simetric, bărbătesc și deodată gîndul îmi fuge la 
Aby. Ta-o-tou, la Yvette, la George Hay. Teama, oribila 
teamă explodează dureros în mine, o simt cum urcă lacomă, 
cum se strecoară vicleană printre gînduri, cum îmi alungă 
liniştea și buna dispoziţie, cum îmi absoarbe sîngele din 
obraji. Reacţia organică îmi dă senzaţia unei prăbușiri 
în gol. Probabil sînt livid. Cu o mină îmi scot ochelarii de 
pe nas, cu cealaltă batista şi-mi şterg broboanele reci de 
sudoare apărute pe frunte. Mina îmi tremură. 

— Continuaţi același tratament, reușesc să articulez 
greoi, cu voce schimbată. 

Domnișoara Mabel e în faţa mea. Respiră iute, uitîn- 
du-se. surprinsă la chipul meu descompus. Buza infe- 
rioară îl lucește umedă, strident de roșie, răsfrintă, dez- 
velindu-i dinţii albi, minunaţi, sclipitori. 

— Ce se întîmplă cu dumneavoastră, domnule dcector ? 

— La dracu” ! Ce să se întimple ? 

Îi întore spatele şi ies precipitat din încăpere, trîn- 
tind zgomotos uşa. 

Ajung epuizat în birou. Cad în fotoliu într-o stare de 
hiperemotivitate aparent nejustificată, așteptind să se 
întîmple ceva, privind neclintit la uşa închisă, părindu- 
mi-se că aud pași, zgomote, dar nu se întîmplă nimic, e 
liniște, liniște ireală, de parcă plutesc în vid, singur, 
nespus de singur, încît teama, oribila teamă s-a răsucit 
monstruos în mine, paralizindu-mi voința, puterea de 


gindire. 
Pe birou zac hîrţoage peste hîrţoage. Întind mîna — 
gest mecanic — deschid un dosar pe care-l răsfoiesc în 


pripă, scot stiloul şi încep să semnez actele, fără să înțeleg 
prea bine despre ce e vorba. Îmi revin din amorţeală 
tîrziu, cu senzaţia că am gura amară iar în loc de cap o 
bucată de lemn. Semnarea documentelor îmi răpeşte timp 

şi-mi) spun, în cele din urmă, că birocraţia asta e un bles- 
tem de care specia umană nu va scăpa de-a pururi. 

Videoionul zbiîrniie îndelung. Zimbitoare și calmă, 
Irmy îmi aduce la cunoștință că cei doi băieţi, Aby şi 
Cliff au ajuns acolo, fiind supuşi unor teste minuţioase 
ale căror rezultate mi le va comunica personal. Nu-mi 
pomeneşte nimic despre aventura de pe bulevard, deşi 
Cliff ar fi putut să trăncănească în voie, consideră necesar 
să accentueze cît de minunat se simte Yvette, caută să 
mă convingă că domnul Joop K. G. este un interlocutor 
fascinant, nu suflă un cuvînt despre epidemia de gripă 
dar insistă să știe dacă cele 50.000 de pastile au ajuns 
unde trebuie şi, în glumă, mă roagă să mai trec şi pe 
acasă, măcar pentru a participa la viaţa de familie prin pre- 
zența mea la masa de seară. Îi mulţumesc, îi dau expli- 
cații, o asigur că n-o voi neglija pe Elsa nici pe Konrad, 
apelez la termenii cei mai politicoși cu putinţă însă starea 
de spirit mă trădează ca întotdeauna, n-am cum s-o păcă- 
lese pe Irmy. O cută i s-a adincit pe fr unte, clipește repede, 
mascîndu-și tristețea din priviri, în timp ce un suris, 
abia schiţat, îi apare în colţul buzelor palide. | 

— Hallo, Van ! Ce-i cu tine ? Pun pariu că de atitea 
emoții ai nasul rece... | 

— „Am găsit dimineaţa, pe birou, mîinile tale de 
fată“ ! 

Ne privim în tăcere, nespus de trişti, pînă cînd ima- 
ginea ei se stinge. Tresar. Doamna Turner, monumentâlă, 
gravă, domină cu autoritate biroul. Mă simt ca un gindac 
prins sub călcîi. | 

— Domnul Joop K. G. vă transmite... 

— Ştiu, n-am uitat, o întrerup, condezcendent. Ora 
20. Altceva. 

— Doamna Elsa..: 

— Elsa?! 

— Nu vă speriaţi. A admis să participe ca voluntară 
în batalionul de fete bătrîne din cartier. 

— Asta ce mai e ? fac nedumerit. | 

— Bătălia împotriva epidemiei. Spitalele sint arhi- 
pline. O curajoasă iniţiativă a femeilor... Găsiţi mîncarea 
în bucătărie. Mazăre cu pui, clătite cu dulceaţă de pier- 
sici şi cafea rece. Konrad a fost închis în dormitor cu 

perdele sterile la ferestre. La ora 22 doamna Elsa se va 
întoarce acasă pentru a urmări temperatura copilului. 
Ar fi de dorit să evitati contactele cu persoane dubioase 
care n-au obligaţii faţă de familie și copii. 

Doamna Turner se întrerupe, tușește uşor, strănută, 
își scoate batista și se șterge cu discreţie la nas. 

— Vă mulţumesc, doamnă ! 

— Cred că am febră, remarcă secretara cu demnitate. 

— Vă rog să puneţi un anunţ la poartă. „Intrarea 
viruşilor este strict interzisă !“ 

Trec posomoriît prin faţa ei, înclinindu-mă curtenitor. 
Doamna Turner îmi aruncă o privire ucigașă, capabilă să 
doboare şi un elefant. 

Acasă e totul în ordine. Parchez maşina în garaj, îi 
ajut lui Konrad să evadeze din carantina la domiciliu, 
oferindu-i. un minunat prilej să se joace prin grădină. 
Epidemia de gripă nu mă îngrijorează cîtuşi de puţin, 
fiind un adept convins al selecţiei naturale. În bucătărie 
descopăr că pofta de mincare nu mi-am pierdut-o, clătitele 
sînt delicioase iar în final sînt gata să mă împac cu toată 
lumea, inclusiv cu mine însumi. 

Viața îmi infirmă însă aceste iluzii. Nu apuc să sorb 
în tihnă nici măcar prima gură de cafea şi Konrad năvă- 
leşte încîntat în bucătărie pentru a-mi explica zelos că 
a trecut clasa cu menţiune şi au intrat în vacanţă cu vreo 
zece zile mai devreme. 

— Ce noroc pe capul nostru ! adaugă fericit. Epidemia 
de gripă e în favoarea copiilor. 

Zimbesc indulgent, dau ceasca peste cap, îl sărut pe 
amindoi obrajii, felicitîndu-l în termeni exageraţi pentru 
succesul obținut la şcoală și caut să mă retrag strategic. 
Un pui de somn nu mi-ar strica înainte de întîlnirea cu 
Joop. Cît despre celealte... Dar Konrad turuie exuberant, 
nestăvilit, fermecător, lucid că acum e momentul să-mi 
exploateze la maximum sentimentele, să-mi smulgă pro- 
misiuni, amintindu-mi inocent despre calităţile telesco- 
pului Uranus — îmbatabil în astrofizică — despre feno- 
menala bicicletă Dural sau despre ruta unei călătorii pe 
ocean, 

Cad în pat, ochii mi se închid, spun da, accept orice, 
promit generos o lansare in spaţiu, o excursie subacvatică 
și o vinătoare de urşi polari... Aţipesc. Aud frînturi de 
cuvinte... strada noastră... maşină... indivizi caragioși... 
aparate... mustață, batistă neagră ! Batista neagră filfiie ca 
un liliac monstruos prin conștiința mea, dispare în neant 
și în locul ei își face apariţia chipul transpirat al lui 
Marc Palladio !... Marc Palladio ! Numai el umblă cu þa- 
tiste negre ! | 

Deschid un ochi, pe celălalt, scrutez mohoriît obrajii 
înfierbiîntaţi ai copilului. l 

— Ce e cu mașina ? întreb, cît mai indiferent. 

— Nu ţi-am spus? În timp ce miîncai s-a oprit pe 
strada noastră. Au coborit trei indivizi în salopete al- 
bastre, au scos niște cutii si au început să monteze aparatul, 
Cred că fac o... cum îi spune ?... o cartare. Un solid își 
şterge mereu faţa cu o batistă neagră, înjură cît îl ţine 
gura şi se trage furios de mustață. 

— De mustață ? !... Cum de mustață ? Poartă aşa ceva ? 

Stau în picioar e, contrariat. Somnul mi-a pierit ca 
prin minune. „La naiba! îmi spun, cuprins de neliniște. 
Joop a întrecut orice măsură. Ce caută Marc Palladio 
aici ? Am fost pus sub urmărire.? Sînt în pericol ?“... Îl 
mingii pe Konrad pe creștet, atent la ce se întîmplă pe 
stradă. Nu se aude nimic. 

— Tată, ai o mutră comică! explodează Konrad, 
grav. 

Ies în grădină, cercetez precaut strada pașnică. Zărese 
duba albă cu însemnele serviciului de teigcomunicații. 
Cei trei indivizi își văd liniştit de treabă chiar în fața 
gardului nostru, montînd pe niște suporţi telescopici o ma- 
şinărie bizară. Manc Palladio se întoarce, se uită la mine 
ca prin sticiă, în timp ce în mînă îi flutură celebra batistă 
cu care-și tamponează febril ceafa şi... 

— Domnule, nu facem zgomot. Vă puteţi duce să vă 
odihnițţi. Defecţiune la un cablu subteran, dracu’ să-l ia! 
Pe căldura asta... 

“Tîrziu îmi dau seama că, în fond, cu mine a vorbit, 
Mustaţa stufoasă îl face caraghios. Salopeta albastră atirna 
pe el, şuie. 

— Nu vă imparientaţi, îi răspund binevoitor. N-am 
obiceiul să dorm după-amiază. | 

Intru în casă, îl rog pe Konrad să mă trezească la ora 
şapte, iau o pastilă de For-fax — somnifer nevinovat — 
şi mă arunc în pat fără să-mi scot papucii. Alunec în gol, 
în linişte. 

Taciturn, în cămașă albă cu mîneci lungi, cu manșete 
impecabile şi butoni aurii, Joop străbate cu paşi repezi 
aleea pietruită din spatele sediului central 2] poliției fără 
să se mai convingă dacă îl urmez sau nu. Dispare printre 
copaci, tufe și flori. M-am obişnuit cu acest tratament 
brutal căruia nu-i mai aecrd nici o importanţă. Îl ajung 
din urmă. Ne oprim în faţa unui zid din piatră cenușie, 
Joop deschide portița metalică, trece dincolo, aprinzin- 
du-și din mers o ţigară. Parcul îmi este necunoscut. Um- 
brele serii s-au strîns pe sub copacii scunzi, în aer plutesc 
miresme nelămurite iar din cînd în cînd fluturi colorați 
ne dau tircoale. | 

Joop se oprește subit, aruncă ţigara, se vită lung la 
mine. Barba ţepoasă, ochii adînciţi în orbite i-au schimbat 
fizionomia, l-au îmbătrînit cu mulţi ani. Tensiunea lăun- 
trică pare să fi atins cota maximă. 

— Farsa înhumării lui George Hay s-a soldat cu un 
eşec total, bombăne. Nici o reacţie, nici un fir care să ne 
ducă undeva. Pesemne indivizii cunosc arta jocului unde 
nu se admit gafe. Cît despre Yvette și dragostea ei... Băieții 
au scotocit peste tot. Bătrînul este inexistent, Lucky la fel. 
Jurnalul fetei nu pare să fie altceva decit o jalnică ficţiune 
romantică. 

— Îmi confirmi ipoteza iniţială, răspund foarte calm. 
Resping însă ideea sugestiei străine, impusă, la care nici 
nu vreau să mă gîndesc. l 

— Cam rafinată autosugestia asta, nu crezi ? mìrtie, 
înfundîndu-și puranii în buzunare, cu ochii în pămînt. 

— E dificil să-ți argumentez. În cîteva zile doamna 
Stein va fi în măsură să ne lămurească asupra cazului. 

Ia spune-mi, ai avut neplăceri din cauza busculadei de 
pe bulevard ? Presa nu mi-a pomenit numele ? Nu s-a 
interesat nimeni de mine ?... Nici acum nu mi-e prea 
limpede cum s-au petrecut lucrurile. Cum s-au ivit bă- 
ieţii tăi acolo ?... Nu te uita chioriș. Cliff, Marc Palladio 
şi ceilalți. De altfel am rămas cu impresia că ei s-au: 
ciocnit cu... Ah, să nu uit! Cum a ajuns Marc Palladio pe 
strada mea deghizat în muncitor ? În fruntea unei patrule 
de polițiști travestiţi... M-ai pus sub urmărire ? 

_— Stai, nu le amesteca! Vinovatul de pe bulevard 
s-a dus într-o lume mai bună. Nu-ţi face probleme. Eşti 
scos din afacere. Nu avem probe evidente că s-a comis un 
atentat la viaţa ta... Şi chiar crezi că au urmărit să te 
scoată din circulaţie ? 

— Ti-am mai spus-o. Sint ferm convins. 

— Nu te gîndi prea mult la treaba asta. 

Ridică uşor din umeri, perfect indiferent. 

— Atunci e grav, e foarte grav, șoptesc, avind mari 
îndoieli în perfecta lui indiferenţă, deși — curios lucru ! — 
tragicele urmări ale accidentului nu mă afectează peste 
măsură. 

— Din punct de vedere penal, se va deschide o anchetă, 
continuă el, cu chip de sfinx. Vei da o declaraţie. Amenda 
ţi-am achitat-o eu. Ai ceva împotrivă ? 

' =— Cât ? Nu vreau să-ţi rămîn dator, îl înfrunt, posac. 

— Nu e timp să ne facem socotelile. O să vină şi 
rîndul tău să plătești. Cliff a trecut pe la doamna Renate 
Stein ? | 

— Împreună cu Aby. Miine dimineaţă mă voi înființa 
acolo. Te voi ţine la curent. 

— Perfect. Acasă e totul în regulă ? 

— Acasă ? Ce ţi-a venit ? tresar, gituit de emoție. 

— Am hotărît să-ţi asigurăm spatele. Tirziu mi-am 
dat seama cît valorezi. 

— Adică ? 

— Paza bună trece primejdia rea ! 

Simt că mă înăbuș. Reacţia este spontană, n-am cum 
s-o justific. O greutate uriaşă îmi apasă umerii. 

— Nu am duşmani. Marc Palladio şi oamenii lui n-au 
decît să-i păzească pe alți. Sînt destui indivizi periculoși 
în oraş, 

— Van, nu cunoşti regulile jocului. Lasă-ne pe noi să 
acţionăm. Nu intra în panică. Te afli sub paza poliţiei 
impreună cu întreaga familie. Fă-te că nu bagi de seamă. 

— Cum... şi Elsa ? 

— Şi Elsa. Dacă nu cîştigăm partida, cel puţin s-o 
pierdem onorabil... Hm !... Ce mă fac cu tine? N-am 
încotro. Trebuie să te pocnesc mereu ca să te poţi obişnui 
cu jocul... Cu puţin timp înainte am fost informat că Mare 
Palladio a transmis domnului Toshiba intenţiile noastre 
de a afla ce s-a petrecut cu George Hay, Aby, Alvin Brüg, 
Yvette, Cliff şi ceilalţi... Patronului nu-i plac indivizii 
care-și bagă nasul unde nu le fierbe oala! La ce oră se 
întoarce Elsa acasă ? 

— Cam în jurul orei 20. 

— În regulă ! 

— Bătrine, spun cu glas stins, nu ştiu ce puneţi 
la cale, nici ce rol mi-aţi rezervat în povestea asta tristă. 
Un lucru să-ţi fie limpede : ai grijă de Elsa și de Konrad. 
Promite-mi ! 

— Îţi promit. 

Joop porneşte grăbit pe.alee, adus din spate, abia 

reuşind să-şi domine oboseala din trup. 


— Nu-ţi aminteşti cînd s-a declanșat ultima dată o 
epidemie de gripă în plină vară? mă întreabă, cu glas 
neutru. 


— De ce nu te adresezi centrului de statistică ? Aia ştiu 
şi de cîte ori a făcut Einstein pipi cînd era copil. 

Joop preferă să nu-mi răspundă, 

Aleea se furișează printre copacii bătrîni, printre ierburi 
ce zac în întuneric. Pe neașteptate, în faţa noastră apare 
o clădire lungă, posacă, îngropată parcă în pămînt. Mă 
întreb prin ce miracol pădurea n-a acoperit-o încă. Pe 
acoperişul orizontal se văd tufe de gazon verde. Singurul 
felinar aprins din zonă împrăștie puţină lumină lăp- 
toasă. Clădirea nu are ferestre. Coborîm cîteva trepte. 
Panoul metalic alunecă fără zgomot. Pe coridorul îngust 
lumina se tîrîie pe pereţi. În celălalt capăt al coridorului 
încă un panou metalic glisează tăcut într-o parte. Intrăm 
în biroul modest, învăluiţi în aceeaşi lumină difuză. Un 

bătrîn impozant, chel, în uniformă, se ridică respectuos 
din fotoliul larg afiat în spatele mesei de lucru. 

— Vă salut, domnule: comandant ! 

— Bună, Benjamin ! Kid ela post ? 

— Vă aşteaptă în sala de proiecţie. 

Joop. se simte ca la el acasă, trece mahmur prin faţa 
subalternului înecremeiii; şi aşteaptă să alunece alt panou 
metalic. Acesta îşi face datoria. Străbatem repede corido- 
rul îngust. 

— Nimeni nu pătrunde aici fără dosar, bombăne Joop. 

În sfîrşit, ultimul panou ! 

Sala în care am pătruns e drapată în umbre și lumini 
policrome de forme geometrice precise. Lipsa ferestrelor 
îmi provoacă o senzaţie de ostilitate, ca şi cum în acel 
spaţiu închis nici gîndul n-ar îndrăzni să se exprime. În 
ciudata penumbră multicoloră văd citeva fotolii joase, 
comode. În spatele lor un minuscul pupitru de comandă 
lingă care se profilează silueta zveită a unui bărbat, 
Nelipsitul podium, ca şi nelipsita masă de şedinţe sînt 
vizibile în faţa fotoliilor. Deasupra podium-ului, cît tot 
peretele, îmi atrage atenţia ecranul luminos pe care este 
proiectată în. culori o minuțioasă schemă. Capodopera 
tehnică, în relief, îmi taie respiraţia. Imaginea este atît 
de fidelă, încit mi se pare că plutesc în spațiu și analizez 
ce sus panorama prea bine cunoscută a celui mai prodi- 
gios complex sportiv din oraș: Tsunami! N-am cum să 
mă înșel.., 

— După cîte îmi amintesc, v-aţi mai întîlnit, îl aud pe 
Joop luindu-și în primire rolul de gazdă. Kid Stephenson, 
Van Mennen, face recomandările, mişcîndu-şi brațul 
prin aer. 

Kid înaintează, îi string mina. în tăcere, măsurîndu-l: 
cu atenţie. Fără costum, în cămașă albă, cu mineci lungi, 
Kid nu-mi spune mare lucru, deşi fac eforturi să pricep: 
ce caută aici după acţiunea antiepidemică de la Tsunami. 

— Kid şi băieţii lui au reușit astăzi o` performanţă 
remarcabilă, vorbește Joop, citindu-mi parcă gîndurile. 
Prin procedee speciale au investigat anumite obiective 
din complexul sportiv Tsunami. După cum vei vedea, 
dragă Van, ne-au interesat, în special, zonele interzise din 
incinta complexului. Dacă va fi necesar, vom cere scuze 

domnului Toshiba pentru această grosolană încălcare de 
principii și legi, însă, pînă una-alta, vom rămîne recunoscă- 
tori epidemiei de gripă, miliardelor de viruși gripali, 
onești colaboratori în și mai onesta noastră escapadă. 
Fără viruşii gripali, posibilitatea unor investigații la baza 
Tsunarmi ar fi rămas de domeniul fanteziei. Ceea ce te 
rugăm, diagă Van, e să colaborezi în seara asta cu domnul 
Kid, personalitate ştiinţifică redutabilă, dotat cu fantezie, 
curaj și etică cetățenească. Altfel n-ar fi acceptat să ne 
ofere ajutorul. Veţi analiza împreună obiectiv cu obiectiv 
din suita proiecţiilor. În cazul cînd vor apare şi alte aspecte 
tulburi, aş dori să le clarifici, bazindu-ne pe enciclopedica 
ta memorie. Sîntem de asemenea convinşi că vei participa 
în mod pozitiv la elucidarea — fie și parţială — a nume- 
roaselor lacune apărute în urma materialului studiat de 
Kid şi ceilalți colaboratori din echipă. Vă atrag atenţia 
că dialogul vostru va fi imprimat cuvînt cu cuvînt, pentru 
a fi inclus ca probă concludentă printre documentele aces- 
tei mizerabile afaceri. 

Joop își aprinde ţigara. Kid mă privește curios, ca pe o 
piesă prețioasă de muzeu. Evident, sînt clipe cînd deruta 
cea mai deplină se transformă în element paralizant pentru 
dinamica profundă a conștiinței. Fac lăudabilul efort pentru 
a depăși această stare confuză. Sub raport afectiv sînt 
gata să accept propunerea lui Joop dar, din punct de 
vedere moral, resping hotărît brutala intervenţie efectuată 
împotriva... împotriva cui ?... Toshiba ? Martin Doga? 
De ce nu şi Irmgard Renate Stein ? Tendinţele contrarii 
îmi anulează decizia. Ezit. În fond, pe cine va trebui să 
întrunt ? Să cred fără a fi convins în „sporovăiala“ lui 
Joop ? Să-mi trădez principiile de viaţă, liniştea familiei, 
siguranţa activității profesionale pentru a participa la 
un proces de demascare ? Pentru a demasca ce ?... Prin 
amintiri trec umbre halucinante : George Hay, Yvette, 
Aby Ta-o-tou, Amoeba albastră... Aş vrea să mă smulg 
dintre ele, dar nu mai am voinţa necesară. „Ceea ce era 
mai slab în mine a învins“ ! remarc, nu fără amărăciune. 

— De acord, Joop ! şoptesc epuizat. 

Joop se întoarce, îmi pune mina pe braț, îmi caută 
ochii. | 

“Ţigara îi fumegă în colţul gurii. În lentilele groase ale 
ochelarilor apar lumini policrome ce explodează în mici 
curcubee. 

— Mulţumesc, Van ! rostește simplu, atit de simplu 
încît nici nu bag de seamă cum îi tremură vocea, cum 
pleoapele i se zbat neliniștite peste ochii străiucitori. 
Domnule Kid, se adresează brusc celuilalt, sînt convins 
că într-o bună zi lumea va trăncăni despre noi. Pină 
atunci, daţi-mi voie să vă string mîna. Transmiteţi băieți- 
lor profunda noastră recunoștință. Avionul va decola la 
ora unu noaptea. Veţi zbura fără escală pină în Noua 
Zeelandă. Sper că de acolo vi se va pierde urma definitiv. 
Cecul vă stă la dispoziţie la aeroport. Van, îţi văd mutra 
miine dimineaţă ! 


Joop se întoarce cu o piruetă elegantă și se topeşte 
dincolo de ușa ce se închide în urma lui. Sînt trist. Senzaţia 
ingurătăţii devine chinuitoare. 

— Domnule doctor, iertaţi-mă, sparge tăcereâ Kid, 
al: cărui glas exprimă cea mai profundă jenă. Asupra 
complexului Tsunami am deţinut informaţii vagi. După 
cum veţi vedea, în urma investigaţiilor au apărut nume- 
roase elemente noi, a căror interpretare întimpină dificul- 
tăţi apreciabile. Vă rog, luaţi loc... Pentru început v-aş 
solicita să-mi prezentaţi o imagine cît mai exactă despre 
ceea ce știți în legătură cu universul tehnico-energetic al 
complexului. Vă cer scuze pentru acest „picaj în temă“ 
dar e foarte important de aflat în ce măsură tehnica şi 
mijloacele energetice avansate din cadrul activităţii com- 
plexului pot influenţa o serie întreagă de performanţe 
sportive. Nu mă refer la amploarea și diversitatea metode- 
lor şi mijloacelor științifice, experimentale şi aplicative, 
convergente în complexul proces al sportului de perfor- 
manțţă, ci la zona precis delimitată a fenomenelor neuro- 
psihice. Să nu mă înţelegeţi greșit. Îmi este imposibil 
să cred că în acest uriaș laborator de performanţe sportive 
n-a fost aplicată din plin psihologia sportivă, după cum, 
tot așa, e foarte dificil de: imaginat că nu dispuneţi de 
echipamentul necesar psihologiei cibernetice, adică de 
instrumente ce reproduc structurile psiho*comportamen- 
tale ale omului pe modele cibernetice. Pentru exemplifi- 

care voi apela chiar la metoda dumneavoastră de selecție 
a viitorilor campioni mondiali. Metoda are la bază geno- 
tipul, ansamblul „informaţiilor ereditare“, adică fondul 
genetic. În urma relaţiilor cu mediul ajungem la fenotip, 
la suita de comportării mai mult sau mai puțin adaptate. 
Reacţiile fenotipice sînt un rezultat al „normei de. reac- 
ție“ a genotipului. Analiza minuțioasă a reacţiilor fiecă- 
rui sportiv, a comportamentului său în disciplina respec- 
tivă, se traduce prin coeficienţii de posibilităţi. evolutive. 
Fără ordinatoare munca dumneavoastră de selecţie ar dura 
ani îndelungaţi şi ar da rezultate. modeste. În ansamblul 
metodei dumneavoastră de selecție, reacţiile psihice au un 
rol preponderent. Să subînţelegem astfel că energia psihică, 
energia morală a fiecărui sportiv influenţează direct 
performanţa sporiivă ? Sau la aceste performanțe mai 
subscriu şi utilaje tehnice necunoscute ? Pentru că, așa 
cum veţi înţelege mai tirziu, în urma investigaţiilor noas- 
tre, am descoperit că Tsunami dispune şi de o altă formă 
de energie pe care nu avem cum s-o justificăm. Tace 
brusc. 

Privesc din fotoliu la Kid și-i admir ţinuta degajată, 
lipsa de vanitate, efortul de a se iace înţeles. 

— Siînteţi pilot ? îl întreb, pentru a cîştiga. măcar 
citeva clipe de gîndire. 

— În rezervă. Aviaţa militară. Ca specialitate de bază 
cibernetician. M-a interesati, în special, psihologia ci- 
bernetică. 

— Colaboratorii dumneavoastră au specialități apro- 
piate ? 

— Şi da, şinu. 

— Expunerea dumneavoastră a fost cam confuză. Vă 
stau însă cu plăcere la dispoziţie. Și, ca să înţelegeţi 
exact starea mea de spirit, vă atrag atenţia că diversitatea 
tehnicii moderne a atins forme monstruoase în toate 
domeniile. Asaltul descoperirilor ştiinţifice îmi produce o 
stare de alarmă spirituală, etica știinţilică reprezentind 
— după umila mea părere — un univers foarte friabil. 
De aceea îmi rezerv dreptul de a mă considera numai în 
parte adaptat la exigenţele şocante ale civilizaţiei mo- 
derne. Această-tendință, comportamentală, poate fi o paş- 
nică formă de alienare ce nu contravine supărător uzan- 

țelor noastre sociale. Acest început pare fără nici o le- 
gătură directă cu ceea ce vă interesează, însă numai astiel 
aș putea justifica lipsa de interes pe care am manifestat-o 
față de uimitoarea evoluţie a complexului Tsunami, evo- 
luţie ce include — sub raport funcţional — aplicarea ce- 
lor mai avansate metode ştiinţifice în scopul realizării 
unor performanţe sportive neînchipuite pînă în prezent. 
Metodele, după cum bine știți, includ consumuri de energii 
specifice —-substanţiale și nonsubstanţiale. 

— Un moment, vă rog, intervine Kid cu glas mono- 
ton. Vă referiţi la energiile specifice ale organismului 
uman. 


— Psihicul ar reprezenta forma tipică a unor astfel de 
energii nesubstanțiale, deși psihologia ştiinţifică nu con- 
cepe fenomene psihice fără acel substrat substanţial. Dacă 
ne gîndim că organismul uman dispune de un potenţial 
energetic moral, de energii specifice de acţiune, ca şi de 
alte energii necesare organelor de simţ, ajungem la con- 
cluzia că toate energiile intervin pentru stabilirea oricărei 
performanţe sportive. 

— Consideraţi că aceste consumuri de energii speci- 
fice pot fi influențate de la distanţă ? 

Citeva clipe rămîn blocate. 

— Îmi este imposibil să vă răspund. Nu m-am gîndit 
încă la așa ceva. În timpul concursului fiecare atlet îşi 
controlează cu ariă consumul de energie. N-am cum să 
accept ideea influenţării de la distanță a acestui proces. 
Am fost convins că prin „universul tehnico-energetic“ 
la care v-aţi referit nu subinţelegem altceva decit moder- 
nizarea tehnică excesivă a complexului Tsunami și apariția 
unor noi principii ştiinţifice care au revoluţionat perfor- 
manţele sportive. Nu cunosc nici o altă formă de energie 
— cel puţin pînă în prezent — care să înlocuiască energiile 
specifice ale organismului uman, 

— Vă mulțumesc. Prodigiosa evoluţie a complexului 
Tsunami se datorează numai unor factori ştiinţifici, teh- 
nici sau financiari ? continuă să mă bombardeze Kid. 

— Nu, ci şi strălucitei competenţe manifestate de două 
notorietăți în materie: Yamada Hyo Toshiba şi Martin 
Doga. Nu ştim încă dacă sînt biocibernelticieni, electro- 

nişti, psihologi, psihiatri, matematicieni sau oameni de 
afaceri. Cert e că sub influenţa lor au căzut specialiști 
din toate colţurile lumii, personalităţi medicale, econo- 
mice sau politice. Lipsiţi de scrupule, geniali organiza- 
tori, au reuşit să-şi extindă influenţa asupra întregului 
oraș, impunind puncte de vedere proprii, subjugînd inte- 
ligenţe şi conștiințe deopotrivă. Pare hazardat ceea ce 
afirm, domnule Kid, dar înotăm cu toţii ca peştii prinși 
în plasa nevăzută a acestor titani ce guvernează din cu- 
lise întreaga viaţă socială, economică şi politică a oraşu- 
lui. Sprijiniţi de forţe financiare inatacabile, Toshiba și 
Martin Doga au realizat din Tsunami o redută a sportu- 
lui mondial, înconjurîndu-se de numeroşi specialiști — în 
marea lor majoritate străini. Amîndoi au făcut investi- 
gaţii strălucite în medicina sportivă, reușind să se afirme 
atit pe plan teoretic cît şi aplicativ. Evident, în agitata. 
în efervescenta viaţă a complexului Tsunami au apărut și 
destule experienţe obscure. Lipsa informaţiilor exacte, 
controlabile, e dezarmantă. În altă ordine de idei, păs- 
trarea secretului profesional e o lege implacabilă pentru 
orice salariat din complex. Nimănui nu-i este permis să 
se intereseze de munca celuilalt decît în limita colaborării 
directe. Cei care s-au abătut de la acest principiu au fost 
înlăturați. Vă atrag astfel atenţia că, oferindu-vă și cea 
mai banală informaţie, încalc, în fond, angajamentul asu- 
mat prin contract. Sint în pericol să suport cele mai se- 
vere sancțiuni, să fiu exclus chiar și din corpul medical... 


— Un veritabil proces de conștiință, remarcă Kid, pe 
al cărui chip împietrit nu descopăr nici cea mai vagă 
reacţie afectivă. 

— Cel puţin dacă mi s-ar explica unde poate duce 
istoria asta. 

Oitez. Kid continuă să mă fixeze. 

— Rămine de văzut în ce măsură vom fi capabili să 
vă convingem, domnule Van Mennen, suriîde, în sfîrșit, 
reticent. 

Reacţia nervoasă se manifestă în voie. Îmi scot ba- 
tista, tamponîndu-mi fruntea nădușită, trecîind-o apoi 
pe la nas, pe după ceafă, cu senzaţia că fenomenul des- 
hidratării îmi ameninţă viaţa. 

— Mult mai dificil e să mă conving pe mine însumi, 
murmur, adunînd în pumn batista udă. Stinge lumina ! 
găsesc, pînă la urmă, o ieşire din impas. 

= Kid apasă pe clapeta pupitrului de comandă. Întune- 
ric. Ecranul fluorescent degajă o lumină spectrală. Schema 
se decupează cu limpezime, de parcă ar fi sculptată în 
plăci de cristal. | 

— În evoluţia complexului au intervenit etape dis- 
tincte ? atacă el, dezinvolt. 

— Mda !... Modernizarea şi diversificarea uriașei baze 
sportive a cerut timp, nu glumă. Peste 20 de ani. Nu pot 
preciza sursa impresionantelor cheltuieli financiare. Din 
lipsă de informaţii n-am cum să cuprind decît imagina- 
tiv varietatea detaliilor funcţionale apărute în timp. Plu- 
tim, ca să mă exprim metaforic, între adevăr şi închi- 
puire, pentru că etapele evolutive n-au fost distincte 
nici pentru noi. Doar în ultimii ani, prin avalanşa de 
strălucite performanțe sportive, ne-am putut imagina 
saltul calitativ efectuat. 

Desigur, schema redă minuţios o plasare în spaţiu a 
acestui complex sportiv. Nu mă voi referi, totuşi, numai 
la ceea ce vedem și ceea ce cunoaşteţi. Să pornim me- 
todic... La vest se conturează peninsula Nikanor, lungă de 
vreo şase kilometri — în formă de triunghi isoscel, după 
cum remarcăm. Reamenajări succesive au transformat-o 
într-o atractivă zonă de agrement. Asta presupune baze 
nautice, bazine olimpice, secţii de terapie intensivă, cli- 
nici diverse, sanatorii balneare. Există chiar şi centre 
unde se asigură eliminarea tuturor formelor de stress 
cotidian. Hotelul internațional, vilele pitoreşti sînt per- 
manent arhipline. Cam aşa sună și informaţiile din ghidul 
turistic ! Nu trebuie să ne amăgim însă! Prin peninsula 
Nikanor se scurg an de an sume incredibile, sportul și 
medicina colaborînd la prețuri pipărate... 

— Cifra de afaceri trebuie să fie fabuloasă, remarcă 
Kid. 

— Banii vin, banii se duc... Acest aspect comercial nu 
ne preocupă pe noi, domnule Kid. Cred că siînteți de 
acord. 

— Evident. Cel puțin în cazul nostru. 


Li 

— Aţi văzut. Extremitatea vestică a peninsulei este 
marcată de stîncăria haotică din zona capului Lewin — un 
fel de diguri în ruină întreținute cu migală de speran] 
pentru efecte estetice. Ce obiective v-au mai atras atenția : 

— Farul Wienda, minicentrala atomo-electrică, turnul 
meteorologic, stația radar şi, în special, cele două pira- 
mide cenușii. 

_— În special ? 

— Prezenţa lor a fost justificată pe plan energetic, 
explică Kid, monoton. Dispuneţi şi de alte informaţii? 

= — Informaţii de uz intern. În interiorul piramide- 
lor funcţionează utilaje atomice. Folosim radio-terapia în 
tratamentele anticancerigene... Explicaţia nu vă satisface? 
__— Vom reveni asupra acestui subiect. Continuaţi, 
vă rog! 

— Singura zonă interzisă din peninsulă se întinde în 
preajma celor două piramide, adaug, urmărind atent, 
în lumina difuză, reacţiile fizionomice ale interlocutorului 
meu, a cărui atitudine placidă începe să-mi displacă. 

— N-au fost probleme, intervine Kid respectuos. Şe- 
fii ne-au pus la dispoziţie cîțiva indivizi care ne-au ur- 
mărit pas cu pas. Aparatele noastre erau însă la bor- 
dul elicopterelor. Am radiografiat nestingheriţi obiectiv cu 
obiectiv. Voi veni cu suficiente detalii. ; 

—- Credeţi că acțiunile dumneavoastră au trecut ne- 
observate ? | 

— Nu ne-am făcut iluzii. Important ar fi să aflăm de 
ce n-am fost împiedicaţi. Dar asta e o cu totul altă pro- 
blemă. | 

— Atunci să continuăm, mormăi, oarecum nemulţu- 
mit. După cum aţi observat, complexul Tsunami are forma 
unui octogon regulat. Latura vestică trasează hotarul din- 
tre complex şi peninsula Nikanor. Întregul perimetru 
— după cum aţi văzut — iese în relief prin construirea 
zidului acoperit cu ceramică albastră. Fiecare latură dis- 
pune de o poartă principală de acces. Turnurile cu plat- 
forma pentru elicopetere au fost amplasate în cele opt 
unghiuri. Cele opt stadioane s-au construit de-a lungul 
fiecărei laturi, la distanţe egale și avînd capacități iden- 
tice. Tehnica modernă asigură acoperirea stadioanelor pe 
timp nefavorabil, lumina optimă în întrecerile nocturne, 


211 


ca şi gama largă de instalaţii pentru a se retransmite 
lumii întregi orice întrecere sportivă, prin intermediul 
unor sateliți proprii. Flora ecuatorială, savant dispersată, 
conferă ansamblului arhitectonic o frumuseţe remarca- 
bilă. V-aţi convins şi singur și vă rog să apelaţi la ima- 
ginaţie pentru a completa acest sumar tablou pe care vi 
y-am prezentat. Dacă adăugăm la toate şi prezența pala- 
tului administrativ — edificiu arhitectonic sferoidal — 
construit exact în centrul complexului sportiv... 


— Operă arhitectonică stranie, mă întrerupe Kid. 
Demenţială ! 

— Vă atrag atenţia că nimic din ce există acolo n-a 
apărut întimplător, fiecare detaliu avînd o riguroasă 
justificare. 

— Îmi permiteţi ? mă întrerupe Kid, profitînd de 
pauza pe care o fac pentru a-mi ordona gîndurile 
haotice. 

— Vărog !, şi mă ridic din fotoliu cam amortit. 

— Pentru a da viață acestui impresionant dispozitiv 
e necesară o structură tehnico-energetică greu de ima- 
ginat. Cînd m-am referit la potențialul tehnico-energetic 
am inclus în idee — în primul rînd — factorii energetici 
esențiali : energia electrică şi energia termică. Pentru a 
le produce, Tsunami şi-a construit o centrală atomo- 
electrică, dar şi dispozitive heliotermice şi eoliene." Pe 
de altă parte, automatizarea presupune în mod necesar 
dispozitive electronice complexe sau chiar bionice, exis- 
tente, îmi închipui, în vasta rețea a inteligenței arti- 
ficiale. Fără îndoială că Tsunami dispune de o astfel 
de structură complexă, diversificată pe specialități, adap- 
tată cerințelor impuse de activitatea sportivă. De aseme- 
nea, ne este imposibil să nu admitem şi existența unor 
utilaje ce funcționează pe baze euristice, sisteme operative 
deschise în continuă elaborare şi modificare. Dumnea- 
voastră v-aţi referit la relația directă existentă între 
tehnica modernă şi potențialul energetic uman. Sînt ab- 
solut de acord cu ideile dumneavoastră. Revin însă la o 
problemă care mă obsedează : în lunga activitate de la 
Tsunami nu v-au atras cumva atenția și alte forme de 
energie care pot influența sau chiar dirija comportamentul 

sportivilor, fie în perioada unor antrenamente, fie în 
plin concurs ? 

Ne fixăm îndelung din priviri. Kid are chipul rigid, 
cu buzele strînse. În expresia aceasta s-a strecurat o 
notă gravă iar în lumina difuză din sală ochii lui au 
nuanţe stranii, de animal la pîndă. 

— Întrebarea dumneavoastră e derutantă, articulez 
greoi, nehotărit, în timp ce mîna mi se strînge instinctiv 
pe spătarul fotoliului din faţă. Repet: nu vă pot răspunde 
la întrebare. Nu cunosc o astfel de energie capabilă să 
influenţeze comportamentul uman. În special o energie 
de natură biologică. Sau chiar dacă energia ‘există, ar 
trebui retransmisă. Metoda presupune utilaje periecţio- 
nate, originale, imposibil de imaginat. 

— La ce vă reteriţi ? Concret. 

— Cum să-mi formulez ideea ?... În ultima vreme s-au 
petrecut o serie de fapte inexplicabile. Sînt convins că 
Joop K.G. v-a, informat pe larg asupra lor. Analiza mi- 
nuțioasă a acestor fapte a evidenţiat apariţia unor fe- 
nomene neobișnuite, tragice în esenţă și a căror interpre- 
tare a fost amînată din lipsă de probe. Sîntem tentaţi, în 
cele din urmă, să acceptăm ipoteza cea mai plauzibilă: 
influențarea comportamentului uman de la distanţă. 

— Exact ! şopteşte Kid. 

— Încă de la început am respins hotărît ipoteza, pă- 
rîndu-mi-se hazardată, dacă nu hilară. Acum — din ra- 
țiuni nu prea limpezi chiar şi pentru mine — vă stau la 
dispoziție cu întreaga mea competenţă științifică, sînt 
gata să-mi revoc poziţia, dar numai în cazul cînd veţi 
putea să-mi oferiţi o probă evidentă. Nu-mi cereţi alte 
explicaţii. N-aș fi capabil să vi le ofer. 

— Perfect !... De ce-aţi omis din gîndurile dumnea- 
voastră existența piramidelor construite în incinta com- 
plexului Tsunami ? 

Clipesc repede, uşor stînjenit. 

— Vă referiţi, desigur, la... i 

— „piramidele cenușii construite între stadioane şi 
a căror înălţime variază de la 15 la 35 de metri. 

— Pînă acum 10—12 ani le-am considerat capricii 
decorative. În ultimul deceniu însă au fost reutilate cu 
echipamente electronice, cu mici platforme radar sau cu 

antene de tip special, fiind incluse în sistemul de teleco- 
municaţii. Pe plan intern fac parte din structura tehnico- 
energetică, dacă explicaţia vă satisface. Pentru mine sur- 
sele informative au avut un caracter strict oficial, ` rea- 
litatea putînd să infirme această versiune. Trebuie să în- 
ţeleseţi că foarte puţini specialiști au acces în interiorul 
piramidelor. Sisteme ultramoderne: de securitate le fac 
invulnerabile. Autorizaţiile sînt eliberate de Toshiba sau 
Martin Doga. 


— Deci asta e versiunea oficială ? 

— Nu există decît versiuni oficiale. Disciplina fermă 
a fiecărui salariat exclude din principiu orice alte inter- 
pretări. 


— Mulţumesc. Ce ne puteţi spune despre palatul ad- 
ministrativ ? ~ 

— Aproape nimic în plus faţă de ceea ce cunoaşteţi. 
Imaginea e foarte clară. O putem admira în voie. Forma 
sferoidală a blocului e șocantă, îndrăzneață. Cu cele 30 de 
etaje din beton alb, sticlă, oțel inoxidabil şi aluminiu, 
plasat în centrul uriașului spaţiu octogonal, construcţia 
domină întreaga zonă. . Palatul, în fond, este reședința 
oficială a celor doi magnați. Apartamentele lor sînt si- 
tuate în partea superioară a clădirii, cîteva etaje care 
includ şi o serie întreagă de laboratoare cu acces pre- 
ferențial şi unde Toshiba şi Martin Doga își petrec cea 
mai mare parte din timp... Restul clădirii e formată din 
450 de obiective... Mă rog, trecem peste detalii. Din 
anumite informaţii, neverificate, blocul dispune de trei 
nivele subterane, fiecare nivel fiind o adevărată uzină. 
Ca un contraechilibru paradoxal, partea superioară a pa- 
latului şi subsolurile au fost declaratie: zone interzise. 
Ce să mai adaug ?... Complexitatea centrului administrativ 
este atît de frapantă, încît s-a transformat într-un ori- 
ginal și fascinant univers necunoscut şi care trăieşte după 
legi proprii... 

În acest univers ermetic doar fantezia mai poate dis- 
pune de cale liberă, obiectivitatea anulîndu-se de la:'sine. 


Tac, secătuit de gînduri. Liniştea care cade între 
noi capătă dintr-o dată consistență, o simt cum îmi apasă 
umerii, cum mă strivește în fotoliu. Îl aud pe Kid miş- 

cîndu-se prin sală cu pași repezi, neliniștiţi, foşnet ce-mi 
provoacă o stare de repulsie organică. 

—- Din calculele noastre, se prelinge pe sub liniște 
vocea interlocutorului, așezarea piramidelor oferă posi- 
bilități maxime în structura tehnico-energetică, mai ales 
pentru necesităţile de tele-comandă și control. Relaţia ra- 
dială — nucleu central, nuclee periferice — este evi- 
dentă. Acest „centru administrativ“ nu e altceva decît 
un creier ce funcţionează într-un organism numit 
Tsunami. | 

Ridic ochii. Kid e în același loc, în aceeaşi atitudine, 
-statuar. „Mi s-a părut“, reflectez în goană. 

— Nimic nu e exclus, remarc, indiferent. 

— Da, nimic nu e exclus, aprobă Kid, uitindu-se fix la 
ecran. | 

Miinile lui prind viaţă, agitîndu-se pe claviatura pu- 
pitrului de comandă. Imaginea de pe ecran dispare, fiind 
înlocuită. de o alta. După cîte imi dau seama, e o pira- 
midă al cărei contur exterior nu se distinge, pierdut în 
ceața . luminiscentă ce se degajă din interiorul ei. Ciu- 
data imagine seamănă, mai bine spus, cu o flacără pirami- 
dală, policromă. Un nucleu fluorescent, scînteietor, de un 
verde pal, plutește parcă într-o spuză luminoasă, violacee, 
din -care irup delicate jerbe trandafirii, asemănătoare 
celor din cromosfera solară. Un halou luminos se pierde 
pe margini, estompînd pereţii piramidei. La baza acestui 
rug multicolor se disting vagi forme geometrice lineare, 
brune, ca într-o schiţă tehnică incompletă. 

— Bioluminiscenţă ? ! mormăi, şi simt cum amorțeala 
din trup tinde să dispară. 

— Exact ! face.Kid satisfăcut, întorcîndu-se spre mine. 
Prin procedee speciale ne-am permis să pătrundem în 
interiorul fiecărei piramide. Vă amintiţi de procedeul 
Kirlian ? 

— Asta-i bună! reacţionez, jignit. Fotografia în 
înaltă frecvenţă a evidenţiat un anume fenomen bioiu- 
miniscent. Dar este imposibil! realizez buimac. În pi- 
ramide ? Aceste... . 

— Vă rog, liniştiţi-vă ! Kid se rupe de lingă pupitru 
şi vine în direcţia mea, se mai uită o dată la imaginea 
de pe ecran, pentru ca, în cele din urmă, să se așeze în 

fotoliul cel mai la îndemînă. Scoate dintr-un buzunar de 
la piept o pipă pe care o aprinde tacticos cu bricheta, 
pufăie zîmbitor, clipind rar. Vă propun să abordăm îm- 
preună o serie întreagă de idei ce ne-ar facilita ipoteza 
finală. De acord ? 

— Cu cea mai mare plăcere! intervin, și simt cum 
ies din apatie gata să zburd alături de Kid pe care încep 
să-l simpatizez fără rezerve. 

— Aşa !... Fotografia în înaltă frecvenţă e un instru- 
ment de investigaţie pentru orice formă de viață din 
flora şi fauna planetei. Vă amintiţi, desigur, că imaginea 
ne apare ca o masă luminoasă, scînteietoare, de forma 
organismului investigat și pe care o înconjoară un alt 
halou, luminos. Acest halou luminos nu piere decît 
odată cu moartea organismului respectiv. Experiențele 
au demonstrat că noua formă de bioenergie nu poate fi 
amputată, nici dezintegrată, ea supunîndu-se unei scheme 
energetice proprii, diferită de schema energetică a orga- 
nisrului, dar asemănătoare oricărui organism. 

Anumiți cercetători din Uniunea Sovietică l-au numit 
„organism de plasmă biologică“... După cum, tot ei, au 
mai admis, în fine, că bioplasma nu se confundă „cu sta- 
rea electrică propriu-zisă a corpului omenesc“ și că po- 
sedă „propria sa structura spațială“... Sper că nu vă plic- 
tisesc... 

— Nu, nu, vă ascult cu neres 

— Așa |... strînge din buze Kid, neconvins. Ca orice 
organism, „organismul de bioplasmă“ are procese care 
se spun unui plan propriu, diferit de planul celuilalt 
organism dar — caută să ne convingă cercetătorii — cele 
două organisme se influențează reciproc. Această con- 
diționare reciprocă este atît de sensibilă, de nuanțată, de 
subtilă, încît un gînd fugar, o emoție, sunetul, lumina, 
cîmpurile magnetice, vîntul solar, stările psihice, toate 
pot provoca tulburări ale persoanei noastre energetice şi 
vice-versa. 

Corpul bioplsmatic ne-a fost dăruit de natură. El se 
află sub influența directă a proceselor cosmice, meta- 
morfozele lui influențînd direct, pînă la nivelul mole- 
cular, starea organismului nostru. Unii nu s-au jenat 
să-l numească şi corp astral. A apărut atunci o ipoteză 

care, pînă la proba evidentă, sîntem obligați s-o privim 
cu scepticism : organismul b:oplasmatic e un aparat de 
emisie-recepţie ! Cåror legi se supune ? Receptăm sem- 
nale cosmice şi emitem răspunsuri ?... Nu sint adeptul 
interpretărilor fanteziste grosolane. Mă voi referi deci 
la rezultatele unor experienţe realizate pe plan mondial. 

Kid face o pauză. Pipa i s-a stins. O plimbă incon- 
ştient dintr-o mînă în cealaltă, ca şi cum în felul acesta 
și-ar putea limpezi gîndurile. Deşi cunosc foarte bine 
problema, îl urmăresc, întrebîndu-mă ce naiba l-a apu- 
cat, pentru că, în fond, ar fi trebuit să ne concentrăm 
atenţia asupra complexului Tsunami. 

— Ce ne spun aceste experienţe, reia Kid. Sensibila 
bioplasmă suportă modificări, reacţionează sub influenţa 
unor mesaje neexzprimate în cuvinte, cum ar fi mesa- 
jele telepatice, al căror suport materialo-energetic l-ar 
forma tot „organismul bioplasmatic“. Ni se confirmă deci 
că oamenii pot comunica între ei cu ajutorul acestei 
energii bioplasraatice și dincolo de cuvinte. Cum? Re- 
acţia bioplasmei provoacă reacţia organismului propriu-zis, 
pentru a acţiona în final asupra conștiinței umane. Unele 
ipoteze susţin ideea reacției organice la nivel endocrin. 
Mă rog, acestea sînt aspecte de strictă specialitate... Fac 
o paranteză. Vă amintiţi, desigur, de geofizicianul din 
Leningrad care a avut năstruşnica ideea de a studia fo- 
tografiile lui Kirlian. După cum a declarat el, corpul 
omenesc emană un adevărat „carnaval de lumini, fie în 
cazul individului izolat, fie în procesul contactelor dintre 
oameni. Lumini violete prelungi, „stele roșii-portocalii“ 
alături de „stele pitice albastre“, „depresiuni asemănă- 
toare unor cratere“ din care „în loc de lavă izbucnea o 
lumină rece, arctică“... Şi acum, concluzia care ne intere- 
sează pe noi sună cam aşa: orice mesaj transmis prin 
intermediul „organismului bioplasmatic“ poate fi recep- 
tat, poate ajunge în conștiința altei persoane, poate pro- 
voca reacții organice sau reacţii în atitudinea, în com- 
portamentul individului... Sînteţi de acord, nu ? : 

— Nu-mi spuneţi nimic nou, mirii, indispus. Aspecte 
ale biocomunicării. 

— Buun! răsuflă el zgomotos, umezindu-și buzele. 
Atunci să analizăm problema din alt unghi de vedere. 

Existenţa organismului bioplasmatic a fost descoperită și 
la nivelul tuturor plantelor de pe glob. Iar apelez la o pa- 
ranteză... creierul omenesc, da, consumă cu 30% mai mult 
oxigen decit sistemul muscular. Vă reamintesc acest 
coeficient deoarece s-a constatat în mod surprinzător că 
acest bioorganism plasmatic e foarte sensibil la oxigen, 
reacționează chiar şi la cele mai infime particule. Ei bine, 
materia organică din interiorul piramidelor produce oxi- 
gen în cantităţi impresionante. 

Kid îşi introduce pipa stinsă între dinţi și cu o miş- 
care «printenă se ridică din fotoliu, trecînd la pupitru, 
Simt nevoia' să mă urnesc din loc, dar nu fac nici un gest, 
urmărind mîna lui Kid care se plimbă pe claviatura apa- 
ratului. Imaginea de pe ecran dispare. În ritm sacadat 
pe ecran se succed alte şi alte imagini ale acelorași pira- 
mide. Par identice, deși complexa paletă coloristică le 
diferențiază în mod evident. Ultima imagine a rămas 
nemişcată pe ecran. Conturul piramidei se pierde în aura 
luminoasă, liliachie, ce se înaltă parcă deasupra ei. 

—-- Descoperirea dumneavoastră impune clarificări, mă 
trezesc vorbind, cu toate că simt cum alunec în ridicol. Nu 
pun la îndoială existența organismului bioplasmatic. Ceea 
ce mă intrigă este materia organică descoperită în pira- 
mide. Ce “origine are? Emanația de oxigen, după cîte 
am înțeles, depășeşte limitele cunoscute. 

— Flora terestră ne oferă suficiente exemple în acest 
sens, îmi răspunde Kid. În cazul nostru, apelindu-se 
evident la fotosinteza artificială. Dacă admitem, desigur, 
că materia organică din piramide este de origine vege- 
tală. Dar, tot atît de bine, s-ar putea să avem de-a face 
şi cu anumite colonii de bacterii. Sau altceva... 

— Altceva ? repet maşinal, şocat. 

— Altceva necunoscut, materie organică profilată pe 
fabricarea de oxigen. Important ar fi de știut la ce fo- 
losește. 

— Antipoluant atmosferic, declar senin. 

— Pereţii piramidelor nu prezintă orilicii, pori. 

„— Și atunci ? 

— Atunci ajungem la o ipoteză hazardată, absurdă, o 
ipoteză pe care v-o propun. Puteţi s-o respingeţi. 

amintiţi de inventatorul din Praga care a obţinut un bre- 
vet pentru ascuţirea rapidă a lamelor de ras uzate ? 

— Cel cu piramida ? 

— Exact. Mașinăria praghezului e extrem de simplă. 
O piramidă de un metru înălțime, din carton, copie fidelă, 
la scară redusă, a celebrei piramide a lui Keops. În cen- 
trul piramidei, pe un soclu minuscul, se pune lama uzată. 
„Mașinăria“ se orientează pe direcţia nord-sud. În cel 
mai scurt timp lama se va ascuţi. Cum era şi firesc, des- 
coperirea a făcut vilvă. Au urmat și alte experienţe. Vi 
le amintiţi ? 

— Vag. 

Kid își scoate pipa din gură şi o introduce în buzuna- 
rul pantalonilor. Se întoarce apoi către mine şi face 
cîțiva pași. 

— Într-o piramidă, pe acelaşi soclu din centru, a 
fost pus cadavrul unei pisici, respectîndu-se orientarea 
nord-sud. Pisica nu s-a descompus, ci s-a mumificat, ca 
şi în cazul faraonilor îngropaţi în celebrele piramide 
egiptene. Experienţa s-a repetat şi cu diverse materii ușor 
alterabile, constatindu-se un fenomen neobişnuit: în lo- 
cul procesului de putrefacție s-a produs o deshidratare 
aproape completă. Întreaga evoluţie — fizică, chimică, 
biologică — a materiei se produce într-un spaţiu ale că- 
rui. însușiri variază în funcţie de forma acestui spaţiu. 
Cum se explică fenomenul ? Nici pînă în ziua de azi nu 
s-au dat explicaţii. Putem constata însă că, utilizînd 
forme adecvate, încetinim sau accelerăm anumite pro- 
cese ale materiei organice. Psihicul uman, de exemplu, 
se linişteşte dacă ţinem bolnavii în saloane sferice, pi- 
ramidale sau în formă de geode. Dar asta ne interesează 
acum mai puţin. Prima concluzie ne apare de la sine: 
în piramidele complexului Tsunami materia organică şi-a 
accelerat procesele, degajind oxigen în cantităţi ce nu se 
pot justifica la prima vedere. Interesant ar fi să atlăm 
la ce folosește acest oxigen. 

Cu pași mici, gîrbovit, Kid se plimbă în jurul pupi- 
trului. Liniştea din sală devine stridentă. E 

— M-aţi prins pe picior greşit, declar morocănos. 
N-am nici o idee. Cît despre fenomenele petrecute în in- 

teriorul acestor piramide enigmatice... Dacă nu mă înşel, 
v-aţi referit și la o ipoteză aparent absurdă. 

— Ajungem la ea. V-aș ruga, mai întîi, să-mi răspun- 
deţi la o întrebare. Nu vă amintiţi cumva dacă în istoria 
acestui oraș au avut loc experienţe cu caracter științific și 
ale căror rezultate au alarmat opinia publică ? 

Kid s-a oprit în fața mea încrucișîndu-și mîinile pe 
piept. Nu îi suport privirea. Gîndul rai se furişează spre 
trecutul îndepărtat, scormonește prin noianul de întîmplări 
crezute uitate. Şi deodată tresar. 

— „Epidemia clorofiliană“ spun în şoaptă. 

— Repetaţi, vă rog! 

— Evenimentele s-au petrecut cu ani în urmă, rostesc 
limpede, rar, încă sub influenţa emoţiei. Totul a fost 
aberant. 

— Precizaţi, vă rog ! 

— Cu ani şi ani în urmă chimista Olivia Haller, pen- 
sionară, a sucombat din senin, în împrejurări confuze. 
La cîteva ore după deces pielea defunctei s-a înverzit. 
În zona subcutanee s-a descoperit ulterior o substanță 
asemănătoare clorofilei. Jean Doberman, ziarist celebru, 
a fantazat copios pe seama acestei întîmplări, prevestind 
„epidemia clorofiliană“... La ea m-am referit. Între timp, 
soțul decedatei, Ludovic Haller, botanist, se prezintă la 
inspectoratul poliţiei pentru a face, cu toată discreţia, o 
declarație senzațională. Declaraţia a fost imprimată în 
fața domnului Joop K.G. și a mea. Scurt. Pe Olivia Haller 
o pasionase o problemă nebunească la prima vedere. Su- 
prafaţa cutanee a organismului uman s-ar putea trans- 
forma într-o uzină care să sintetizeze la nivel molecular 
substanțele necesare materiei cerebrale. Acest plus de 
anumite substanţe ar fi înzecit forţa de creaţie umană, 
declanşînd în acele zone pasive ale creierului adevărate 
explozii de inteligență. Pentru fotosinteză plantele dispun 
de clorofilă. Olivia Haller descoperise o altă substanţă 
asemănătcare. Rezultatele cercetărilor, redactate de Olivia 
Haller în mii de pagini, au fost distruse de soţul ei, fie din 
teamă, fie pentru că le considera periculoase. 

Inspir adînc. Senzaţia oboselii mă striveşte în fotoliu. 
Kid se află tot în faţa mea, în aceeași atitudine, scrutin- 
du-mi cu ochi strălucitori chipul, aşteptînd încordat să mai 

scot un cuvint pe care întirzii să-l rostesc, deoarece am 
gura uscată, iar din întunericul memoriei erup haotic 
lumini și umbre ce prind anevoie contur, dispar şi revin, 
contopindu-se în imagini străine, de neînțeles, deși încerc 
să le recombin pentru a le face să semene cu ceea ce cu- 
nosc. În chinuitoarea secundă timpul a dispărut. Luminile 
curg fluide în volume și culori variate, se contopesc înce- 
tinindu-și mișcarea, transformîndu-se în obiecte pe care 
le redescopăr acum, aici, sînt în mijlocul lor, le pot pipăi 
șovăielnic. E un laborator ultramodern cu maşini com- 
plexe, cu forme aerodinemice, abia vizibile în lumina 
obscură. | 

Două pete albe, informe, prind să tremure prin aer, 
devin curbe sinuoase prin încăpere pentru ca, apoi, să 
rămînă nemișcate. Fac un efort uriaş de concentrare. 
Giîndul cioplește în pasta albă, linie după linie. Irmy se 
decupează brusc din penumbra laboratorului, tolănită în 
fotoliu. Soarbe calmă din cafeaua fierbinte, ceșcuța din 
mîna ei are reflexe albastre ! Într-o parte, lîngă aparatul 
scund, metalic, frumoasa. Dolle Dinsdag fumează alene, 
absentă. Irmy strînge ceașca în miini și mă privește în- 
delung. Buzele i se întredeschid, dar șoapta cuvintelor 
vibrează neînţeleasă, se pierde, revine, abia o aud, abia 
o înţeleg, acum abia o înţeleg... „În laboratorul unde ne 
aflăm stă ascunsă ideea unei descoperiri ştiinţifice îndrăz- 
neţe. Ideea îmi aparţine. Ea mi-a ucis adolescenţa. Datorită 
ei am venit în institutul de psihologie. Te-am chemat să-ţi 
propun colaborarea, Van !“... Şoapta se stinge, gindul se 
scufundă în întuneric. Simt mîna lui Kid cum mă atinge 
discret. 

-— Aţi adormit, domnule doctor ? 

Pleoapele mi se zbat în ritm nebunesc. 

— Nu... nu sînt convins dacă există vreo legătură între 
descoperirea Oliviei Haller şi materia organică din pira- 
mide. 

— Informaţia dumneavoastră poate crea noi inter- 
pretări, bombăne, indispus. 

Trece fantomatic, la pupitru, înfundîndu-și mîinile în 
buzunarele pantalonilor, zgribulindu-se deodată, ca și cum 
o undă de aer rece ar fi pătruns în sală. Sint amorţit de-a 
binelea. Mă ridic din fotoliu cu grijă, fac patru pași în 

direcţia lui Kid, dar rămîn pe loc simțind cum mă çu- 
prinde ameţeala. Zgomote nelămurite îmi ajung în urechi, 
pulsul mi se accelerează, efectele tensiunii în creştere. sînt 
evidente. Citeva secunde, nedefinite reacţia îmi tulbură 
organismul. În locul oboselii tind să se acumuleze noi 
forțe tensionale, ca şi cum m-aş trezi dintr-un somn scurt, 
profund, odihnitor. Sînt relaxat, vioi, bine dispus. Zimbesc 
amuzat, nefiind capabil să-mi explic fenomenul. Reiau 
discuţia cu Kid. 

— Vă referiţi, desigur, la ideea Oliviei Haller de a 
produce. oxigen — sau altceva — cu ajutorul unei materii 
organice, oxigen necesar organismului bio-plasmatic, dacă 
nune înșeclăm amîndoi. | 

— Acestea sînt faptele. 

—- Nimeni nu ne împiedică să fanlazăm în continuare; 
atac impetuos, sub influenţa stării euforice. A accepta 
ideea nu înseamnă cituși de puţin a rezolva şi cazul Tsu- 
nami. Ipoleza dumneavoastră e îndrăzneață : influențarea 
de la distanţă a comportamentului uman, prin intermediul 
energiei bioplasmatice, prin transferarea energiei de la 
organism la organism... Hm ! 

— Ipoteza vi se pare absurdă ? 

—- Nu tocmai. Cum o argumentaţi însă ? 

— Să presupunem că materia organică din piramide 
este de otigine vegetală. Această materie dispune la rîndul 
ei de un organism bio-plasmatic. Transferul energiei nu 
poate fi realizat decit prin intermediul altui organism 
uman, organism. ce dispune de materie cerebrală, de creier, 
de bio- unde dar și de organism bio-plasmatic. Să nu uităm 
că organismul uman este cea mai perfectă maşină pe 
baze chimice, 

—- Mă rog)... Materia organică — gen Olivia Haller — 
saturează celălali organism uman care, la rîndul său, se 
transformă în organism emiţător. Organismele receptoare 
primesc comenzi codificate, comenzi ce produc mutații... 

-- Ajunge ! intervin cu brutalitate. Pentru realizarea 
acestui complicat proces este nevoie de o cunoaștere pro- 
fundă a organismului uman, minuțioasă, integrală. Diri- 
jarea energiei bio-plasmalice presupune o tehnică adec- 
vată, mașini, computere ce trebuie să analizeze în fracțiuni 

le secundă procesele care intervin în dirijarea optimă a 
luxului... 

Fac o pauză pentru a-mi regla respiraţia și gindurile. 

— Metoda dumneavoastră ne oferă posibilități adecvate 
entru cunoașterea organismului uman, în special a ener- 
ziilor nonsubstanţiale. Cît despre aparate şi metode... 
Toshiba și Martin Doga sînt ași în materie. 

Din cîțiva paşi ajung tulburat în faţa lui Kid. Inima 
mi zvicnește năvalnic. 

— Insinuaţi că metoda descoperită de mine a facilitat... 

— Liniștiţi-vă, domnule doctor, mă întrerupe el.. Per- 
:ecțiunea metodei dumneavoastră a facilitat o triere rigu- 
-oasă a sportivilor. Dacă n-ar fi existat metoda dumnea- 
voastră, experienţele de la Tsunami n-ar fi avut loc decit 
mult mai tîrziu, deoarece numai anumile organisme su- 
portă şocul experienţelor... 

„Deschid gura, dar nu scot nici un sunet. 

— Vreţi să spuneţi că am fost... am fost un instrument 
docil în mîna lui Toshiba ? îmi revin, realizind dimensiu- 
nile situaţiei. 

»— Vă rog să mă iertaţi ! Îmi este cu neputinţă să vă răs- 
pund. Din clipa asta misiunea mea s-a terminat. Vă mul- 
țumesc ! 

Kid apăsă pe clapeta albă a pupitrului. Lumina din 
sală creşte în intensitate, devine alb-albastră, caiimantă, 
odihniţoare. | 

— Microfilmele rămîn aici ? articulez greoi. 

— Nu. Va trebui să le predau unei persoane ce va 
sosi aici. | 

. În timp ce bizarul Kid scoate din pupitru caseta, ușa 
din perete glisează în tăcere și în deschizătura îngustă își 
face apariţia doamna Irmgard Renate Stein! Pelerina 
neagră, uşoară, o acoperă în $ntregime. O pălărie cu boruri 
largi, de aceeași culoare, îi umbreşte chipul palid. Face 
cîțiva pași spre noi. 

— Bună seara, domnilor ! 

Vocea ei are aceleași inflexiuni limpezi, dar cuvintele 
par adresate unor necunoscuţi întîlniţi ocazional. Kid îi 
iese în întimpinare și se înclină ceremonios. 

=— Doamnă, acesta e obiectul. 

Îi întinde caseta. Irmy o ia, introducînd-o în buzunarul 
pelerinei. Abia acum remarc lipsa poşetei. 

— Mulţumesc. Vă doresc drum bun ! Nu vă voi uita... 
Van, scuze ! N-am timp pentru explicaţii. Ne vom revedea 
curînd. 

Irmy se întoarce pe loc și dispare înainte de a reuși 
să mai adaug ceva. Privesc stupefiat spre cadrul gol al uşii. 
Cînd îmi revin, sala e pustie. Kid s-a evaporat fără urmă. 

Plouă mărunt. Vintul bate în rafale prelungi. Un cu- 
rent de aer rece îmi şfichiuie obrajii, mi se strecoară pe 
sub. guler laolaltă cu picurii îngheţaţi, înfiorîndu-mă. În 
maşină e frig. Geamul portierei e deschis. Polițistul bătrîn 
care m-a condus împinge în aer două degete în chip de 
salut, după care se grăbeşte să-și strîngă la gît pelerina 
lucioasă... | 

— Eşti sigur că Joop K. G. nu mi-a lăsat nici o vorbă ? 

— Contează pe mine, șefule! caută să mă convingă, 
solemn. 

— În regulă ! Să trăieşti ! 

Ridic geamul, întorc cheia de contact. Suzy zvicneşte 
nervoasă înainte, mîrîiind indignată. În lumina puternică 
a farurilor mai am timp să zăresc mutra impasibilă a ofi- 
ţerului de serviciu care se uită indiferent cum iau un 
viraj mult prea scurt, cum derapez periculos pe asfaltul 
lucios și cum trec razant pe lingă o limuzină a poliţiei bur- 
duşită cu indivizi somnoroși. 


Străbat bulevardul. Ploaia fumegă în conurile de lu- 
mină, se năpusteşte în valuri feţoase peste artera pustie. 
Ștergătoarele scot foşnete enervante. Din cînd în cînd, 
vintul tembel şuieră pe sub caroserie, schelălăie ca un 
cîine bătut. Ginduri haotice apar şi dispar în aceeași 
secundă. Senzația tristeții mi se prelinge în conştiinţă. 
„Ce rol joacă Irmy în toată povestea asta ?“ vine şi mă 
scoate din sărite un gînd. Apäs pe accelerator. Apa 
curge pe parbriz în şuvițe subțiri, repezi. „Vă felicit, 
domnule Kid ! îşi face loc alt gînd. Afirmația dumnea- 

voastră referitoare la participarea mea directă în miîrşăvia 
de la Tsunami este... este...“ Suzy goneşte cu viteză peri- 
culoasă. Frinez cît pot. Prea tîrziu ! Alunec spre bordură. 
Suzy se clatină, își revine, pornesc mai departe. De undeva 
apare teama. Sentimentul unui pericol iminent îmi domină 
fiinţa. Reduc din viteză şi consult ceasul de la bord. Au 
trecut numai șase minute ! Mă supun instinctului care-mi 
ordonă ce să fac. N-am încotro. Cobor geamul portierei, 
şterg cu palma oglinda retrovizoare și văd în urma mea 
patru maşini albe ce vin în goană cu farurile stinse. Una 
accelerează şi trece val-vîrtej. În faţa mea reduce motorul, 
păstrînd distanţa legală. Alte două m-au și încadrat în 
dreapta şi stînga. Ultima rămîne în plasă, la nici zece 
„metri distanţă. Arunc o scurtă privire în dreapta, apoi 
în stinga. Indivizii din maşini par să nu-mi acorde nici 
cea mai nevinovată atenție. „Asta-i opera lui Joop ! îmi 
spun îmbufnat, deși exact în aceeași clipă îmi aduc aminte 
de accidentul de pe bulevard. Treaba lui dacă a început să 
vadă peste tot numai criminali“, închei acest scurt dialog 
cu mine însumi, hotărît să nu mai acord poliţiei șansa de 
a-mi tulbura gîndurile... Ploaia curge pe parbriz în şuvoaie 
mici, strimbe... 

Fac ce fac și iar trec în revistă etapele întrevedrii cu 
Kid. Cum se justifică apariţia doamnei Renate Stein ? 
Colaborează cu Joop ?... Toate îmi apar acum mai înciîlcite 
ca niciodată. Ce legătură a existat între Olivia Haller, 
Irmy și Dolle Dinsdag ? Cine a trădat ?... Atras de incal- 
culabila miză, Joop o ajută pe Irmy să afle ce ascund 
laboratoarele lui Toshiba ?... Jocul său dublu a fost desco- 
perit ? Dar dacă cei de la Tsunami — după escapada lui 
Kid — s-au convins că sînt în pericol, cum vor reacționa ?... 

Mîinile mi-au înghețat pe volan. Spaima își face loc în 
conştiinţă. „Atunci cine sînt indivizii din mașini ? Oamenii 
lui dap sau banda lui Toshiba ?*% Gindul pustiitor îmi 
umezește fruntea cu broboane reci de sudoare. Cu un ultim 
efort îmi recapăt calmul. Caut să mă orientez. Sîntem pe 
artera nord-sud. Furtuna a golit oraşul. Ploaia continuă 
să cadă ca o pulbere albicioasă, vînzolită anapoda în rafale. 
De la întretăierea cu magistrala Copernic mai am pînă 
acasă cel puţin opt kilometri. | 

Maşina din faţă și-a micşorat viteza. Celelalte două 
— din escorta laterală — ţişnesc înainte ṣi dispar pe prima 
stradă la stînga. Surpriza manevrei nu mă descumpănește. 
Limuzina din spate păstrează aceeași distanță. „Dragă 
Suzy, îngin, ce-ar fi dacă ne-ara încerca șansa ? Ne putem 
strecura pe orice străduță... La nevoie vom goni şi cu 160. 
Nu cred că ăștia vor avea-curajul să tragă în noi... Ce 
zici ?“ În trei secunde am şi elaborat un plan al acţiunii. 

În faţa noastră, lingă complexul cu articole pentru 
copii, e parcat un camion lung, argintiu, ale cărui contai- 
nere metalice, galbene, strălucesc în lumina becurilor. 
Nu apuc să trec bine pe lîngă camion și undeva, în urmă, 
se produce subit o explozie năpraznică. Instinctiv, privesc 
în oglinda. retrovizoare în timp ce suflul exploziei ne saltă 
de pe asfalt. Limuzina din spate s-a pulverizat, s-a des- 
compus în aer ! 

Nu mă pierd cu firea. Apăs pe accelerator, răsucese 
volanul la stînga şi pătrund în viteză pe aleea principală 
din parcul Darwin. Un automat hîriie anemic alarma, îm- 
proșcînd după noi fascicule luminoase, roșii. A înregistrat 
numărul maşinii, îl va retransmite şi dimineaţa voi achita 
amenda legală. Cît despre accident... În ultima decadă a 
acestui final de secol asemenea explozii au făcut sute de 
victime, fericindu-i pe cei sfirtecaţi în bucăţi, nu pe cei 
rămași în viaţă. Cetăţean paşnic, îmi văd de treburi. Ies 
din parc. După nici zece secunde virez la dreapta și dau 
buzna în cartierul Satelor uitate. Mă pierd prin încilceala 
unor străduţe acoperite cu bolovani de piatră şi-mi dau 
seama că sint la cîțiva kilometri de casă. Dorinţa de a-mi 
revedea familia este atit de puternică, încît ochii mi se 
umezesc. Suzy se prelinge morocănos pe lingă moara cu 
apă a lui Hoffman — declarată monument istoric — în 
timp ce eu simt nevoia să mă răzbun prosteşte pe întreaga 
lume. Prin cap îmi trec tot felul de formule crude, bes- 
tiale... 

Alung, în cele din urmă, gînd după gînd. Toată istoria 
fmi umple sufletul de amărăciune. Frînez brusc. Întune- 
ricul din faţa mea e desăvirşit. Recunosc anevoie strada 
pe care locuiesc. Bezna şi ploaia asta afurisită, întîmplă- 

rile lipsite parcă de cea mai elementa(f) logică îmi dau o 
stare de chinuitoare nesiguranţă, îmi provoacă instinctiv 
alarma, sint încordat, numai ochi și urechi, gata să mă 
apăr împotriva oricărui atac. „La naiba !* mormăi, cău- 
tind să-mi recapăt calmul şi imaginîndu-mi că furtuna a 
produs un scurt-circuit pe undeva. Pornesc, rulez precaut. 
Din întuneric şi din ploaia măruntă se desprind siluetele 
celor două maşini de pe bulevard! Sînt parcate dincolo 
de poarta deschisă a locuinţei. Emoţia îmi taie răsuflarea, 
Oblig pe Suzy să zvicnească înainte și pătrund în curte 
cuprins de panică. În mijlocul curţii e aruncată neglijent 
bicicleta lui Konrad. La fereastra dormitorului zăresc 
puţină lumină. Geamul de la bucătărie e spart. Lingă garaj 
văd un individ înalt, în pelerină și cu gluga trasă pe 
frunte. Priveşte indiferent în direcţia mea. Las lumina 
aprinsă, cobor ţeapăn. În contact cu pavajul din curte simt 
o- durere atroce în genunchi. O pală nebună de vint îmi 
aruncă în obraz stropii reci. Închid ochii zăpăcit. 

— Vă salut, domnule doctor! aud o voce cavernoasă 
ce domină furtuna. Sînteţi așteptat. 

Deschid ochii. Momiia în pelerină îmi scrutează chipul 
descompus. Tremur. 

— Colegii dumneavoastră... îngin, fără puteri. 

— Ni s-a comunicat. Vă mulțumesc... 

Intru în casă ca un străin. Inima mi s-a strîns într-o 
așteptare dureroasă. Mă împiedic de covorul din hol, 
sirîns anapoda, pipăi pereţii cu mîna. Îmi aduc aminte că 
în bucătrie am o lanternă. Ajung acolo, scot lanterna, o 
aprind. Pe masă se mai văd încă resturile cinei de seară. 
Pe linoleum sînt împrăștiate cioburile fariuriilor sparte. 
Remarc un scaun răsturnat. Prin fereastra fără geam 
suflă vîntul. Perdeaua udă filfiie. Inspir adînc, îmi revin, 
raţionez fulgerător: mai întîi în camera lui Konrad! 
Alerg. Ușa larg deschisă. Caiete și cărți zac de-a valma 
pe jos. Veioza țăndări. Pe perete o foaie de hirtie ruptă 
dintr-un repertoar, prinsă sub fotografia Elsei. „La reve- 
dere !“... Recunosc scrisul lui Konrad. Literele strimbe, 
stingace, îmi spun că totul fusese făcut în mare grabă. 
Smulg hirtiuţa și o bag în buzunar. 

Pe sub uşa @rmitorului se strecoară puţină lumină. 
Dau cu piciorul în tăblia lustruită care sare în lături cu 
zgomot sec. Pe patul meu, îmbrăcat, cu faţa în sus şi cu 
mîinile sub cap doarme Joop K. G. Barba nerasă, cenușie 
îl îmbătrineşte enorm. Pe noptiera scundă arde o mi- 
nusculă lampă electrică. În spuza gălbejită a luminii ne- 
orînduiala din cameră iese şi mai mult în evidenţă. Patul 
pe care s-a întins Joop e aplecat într-o parte din cauza 
piciorului rupt. Ușa de la șifonier e larg deschisă. Rochii, 
taioare și alte nimicuri femeiești zac aruncate grămadă pe 
covor. Nişte sandale albe au ajuns pe. biroul îngust. Fac 
un pas, apoi altul. Nu-mi pot dezlipi ochii de pe chipul lui 
Joop. Buzele sale palide prind să se mişte : 


— „Crainic posac, totuși profet, de ești pasăre sau drac, 
Pe cerul ce peste-amâîndoi se-ncovoaie, pe Domnul 
pe care-l iubim amândoi, te implor, 
Spune-mi dacă, în Edehul depărtat, sufletul meu 
de tristeţi încărcat, 
Va mai îmbrăţișa pe sfinta fată pe care îngerii o numesc 
Lenore, 
Va mai îmbrăţişa 2globia fată pe care îngerii o numesc 
Lenore ? 


Răspunde Corbul : „Nevermore,“* 


Ultimul cuvînt, rostit de inspector cu glas profund, 
de mare tragedian, îmi sună încă în urechi iar vibraţiile 
produse mă dezmeticesc de-a binelea. 

— Du-te dracului !... Ce-i asta ? | 

Mina mea se plimbă nehotărită prin aer, în toate 
direcţiile. 

— Camuflaj ! Toshiba ne-a declarat război. 

Joop se înalță în capul oaselor, se strimbă, se răsu- 
ceste, pentru ca, pînă la urmă, să se așeze pe marginea 
patului, uitîndu-se chiorîş la mine. Sprîncenele stufoase 
i se ridică deasupra găvanelor tuciurii, în vreme ce fizio- 
nomia i se schimbă într-un fel de admiraţie mută. Nepu- 
tinţa reacției îmi produce crampe la stomac, 


* Edgar Allan Poë, Corbul, 

— Elsa... Konrad... unde au dispărut ? îngîn, amenin- 
ţător, cu lanterna aprinsă în pumn. 

— Dacă te privesc mai cu atenţie, aduci cu zeul răz- 
bunării !... Brrrr! Prezenţa ta mă înfioară. Pe cine vrei 
să ucizi ? | 

— Dacă nu-mi spui, îţi crăp capul! urlu, cu mîna 
ridicată în sus. 

— Binișor, binișor,. băiete ! Capul ăsta valorează mi- 
lioane. S-ar putea să ai nevoie de el întreg... Ia spune-mi, 
în frigider mai e ceva de băut? Arăţi îngrozitor. 

Mina îmi cade pe lîngă trup, mă clatin. Joop sare şi-mi 
stringe braţul cu degete tari ca niște cleşti. 

— Iartă-mă ! bîigui... Sper... 

— Speră şi nu cerceta ! Sînt în siguranţă, la adăpost, 
întregi la minte şi la corp, au unde minca, unde dormi, 
nimeni nu le va tulbura viaţa, nu-i va jigni, nu-i va în- 
trista, nu le va face vreun rău... Dar stai odată în fotoliu, 
ce naiba ! Doar n-o să te țin în brațe toată noaptea. 


Îmi dă drumul. Cad în fotoliu moale ca o cîrpă. Joop 
dispare în pas alergător, după ce mi-a smuls lanterna din 
mină. Tremur, dirdii cum scrie la carte. Am înghețat. Sau 
poate nu e decît din cauza oboselii, a tensiunii nervoase. 
„Acest ticălos bătrîn posedă încă, după cum se vede, vagi 
urme de omenie“, îmi spun, complet încrezător, deși alt 
gind impertinent îmi toarnă otrava în ureche: „Curba 
ritmului biologie în scădere. Coeficient negativ... « „la mai 
du-te...“ îi răspund grosolan, fără să-i precizeze destinația. 
Pentru a-mi demonstra liniştea efemeră, culeg la întîm- 
plare niște rochii cu care-mi înfăşor picioarele, pentru că, 
oricum, de la picioare ni se trag multe necazuri, mai ales 
cînd ai apă în pantofi. Din părul ud simt cum mi se preling 
pe obraii mici picături. Le șterg conștiincios cu mineca 
hainei pînă cînd îmi cade sub ochi o pălărie neagră, cu 
boruri largi. O iau și mi-o îndes bine pe cap. „În fond, 
reflectez, liniștindu-mi temerile, indiferent de ce s-a în- 
timplat, Elsa şi Konrad sînt la adăpost. Situaţia nu e chiar 
atit de catastrofală. Dacă săream în aer pe bulevard ?“ 

Înţeleapta cugetare nu mă împiedică totuși să mă întreb 
de ce întirzie atita Joop. Ascult o clipă cum bate ploaia 

în geam și cum guieră vîntul, cum foşnesc frunzele copa- 
cilor din grădină. Lupt împotriva somnolenţei, a stării le- 
targice ce-mi învăluie conştiinţa. Închid ochii. Din întu- 
neric ţișnesc lumini policrome, alerg printre ele, le prind 
în mîini ca pe niște mingi diafane. Luminile îmi curg 
printre degete, albastre, galbene, violete, mi se preling 
pe trup în jos, iar stropii lor sar în lumini multicolore ce 
dispar în același întuneric prin care fug, fug, fără să știu 
încotro. O voinţă străină îmi ordonă să alerg înainte. Mă 
supun docil forţei ce-mi dictează acţiunea îmi controlez 
reacția organică, respir normal, sînt lucid, prizonier al 
acestei voințe necunoscute. Un glob opalescent mi se sparge 
pe chip, în timp ce din bezna uleioasă năvălește peste mine 
poarta principală a clubului Tsunami, uriașa arcadă albă 
deasupra căreia se pierde în neant un val albastru cu 
creasta înspumată. Sar pe deasupra porții, sparg valul, cad 
fără puteri pe o alee cu pietriș roșu, mărunt, zgrunţuros. 
Lumina galbenă de pe obraji curge în șuviţe subţiri printre 
fărimele de piatră ce prind să lucească incandescent, îmi 
ard genunchii, pentru că am căzut în genunchi. Vreau să 
alerg mai departe așa cum mi se poruncește, mă desprind 
din arşiţa pietrișului, cad, hainele iau foc, sînt acum o 
flacără ce aleargă, pătrunde în sfera palatului adminis- 
trativ. 

N-am cum să mă înșel ! Sînt în biroul lui Toshiba. Ard 
în continuare. Flacăra mea tremură în aer, aruncă pe 
pereţii vernil palide reflexe roşiatice. Toshiba e tolnit în 
fotoliu, suride îngăduitor, amabil, deferent. Lumina strălu- 
cește pe chipul său palid, cu ten gras, iar ochii ușor mig- 
dalaţi îi dau un aer inofensiv. 

— Vă aşteptam, domrule Van Mennen ! Sînteţi bine- 
venit! . 

— Canalie ! strig, învăluindu-} în flăcări, dă-mi repede 
cifrul liftului care coboară în subsoluri ! 

Feeria luminii orbitoare explodează în juru-mi, pereții 
ge topesc, pier laolaltăîn pale viscoase, cenușii, se des- 
tramă. fumegoși în același întunerie pe care-l recunosc, 
e al meu, îl simt cum îmi acoperă trupul cu pînze jilave 
ce-mi provoacă scirbă.., 

Unde sînt ? Îmi pipăi neîncrezător fața, pieptul, cu 
mini străine, reci ca gheaţa. Printre degete mi se preling 
lumini policrome. 

— Ce faci, dormi ? 

Deschid ochii. Joop e în fața mea, cu sticla de vodcă 
într-o mînă, în cealaltă cu două pahare mari. Lentilele 
groase ale ochelarilor îi scot în evidență găvanele adînci 
scobite sub frunte. 

. — Am tras o raită pe la Tsunami, îngîn, nesigur, încă 
sub influența ciudatelor imagini din vis, sau din ce-o fi 
fost, pentru că n-am chef pentru analize, pentru intro- 
specții. 

Joop împinge între noi, cu piciorul, noptiera scundă, 
toarnă în pahare cu atenție, punc sticla pe covor și se lasă 
istovit pe marginea patului. 

— Am încheiat un armistițiu cu pótera lui Toshiba ! 
Ne-au dat răgaz pînă dimineaţa pe la cinci. Au primit 
ordin să se poarte ca domnișoarele în grădina publică. 
Fără violențe, fără amenințări. Grija asta DA e 
mai perfidă decît îți închipui. 

Joop înjură copios. Ridică paharul și-l goleşte fără să 
clipească. Îl imit. Alcoolul imi arde beregata. Tuşesc, ghe- 
muindu-mă în fotoliu. 

— Treci la detalii, mormăi, privindu-l ameninţător. 
Nu pricep mare lucru. Ce naiba, te joci cu nervii mei? 
~ Joop suride. Mai bine spus, zîmbetul îi strîimbă linia 
impecabilă a buzelor, schimonosindu-i fața mototolită. 

— Cine înţelege degradarea personalităţii umane, cap 
sec ce ești ?... Marc Palladio a trăncănit. Tip abject. A 
încasat pentru delaţiune cel puţin 100.000. A șters putina 
împreună cu oamenii lui, nu înainte de a trage prin toată 
casa un french-cancan în compânia unor indivizi căzuţi 
ca din senin : banda doamnei Irmgard Renate Stein ! Acest 
înger salvator a aplicat ca la carte tactica surprizei : atac 
direct, prea puţin previzibil. În panica produsă, nevino- 
vata pradă se convinge de perspectiva unei vacanțe plină 
de farmec. Elsa și Konrad au preferat aripa ocrotitoare a 
nobilei doamne. Confort, linişte, securitate. Adi sa ne- 


231 


schimbată. Eu am picat aici în plin spectacol, ca orice 
cetățean pașnic, independent, suh influenţa principiilor 
democratice, dar fără profesiune. Pentru că, în jurul 
orei 22 fusesem destituit din funcţia de inspector şef şi 
pus la dispoziția procuraturii pentru cercetări. Şedinţa 
n-a avut istoric. Președintele comisiei municipale, Tep, 
ăla cu chelie și mustăţi albe, mi-a trîntit sub nas un dosar 
doldora cu probe elocvente. Au apelat la legea 27 din 
deceniul nouă : Profilaxia socială. Individ cu antecedente 
morale dubioase, imixtiuni în cercurile de afaceri, corup- 
ție, şantaj... Numele lui Toshiba n-a fost pomenit. Pînă 
la noi ordine n-am voie să părăsesc oraşul. În timpul şe- 
dinței n-am scos un cuvînt. Am riîs în barbă, apreciin= 
du-mi şansele de supravieţuire. Cont la bancă peste patru 
milioane. „Dacă vanitatea nu mă va îngropa în complexe, 
mi-am spus, iată unica șansă pentru a ieşi la pensie cu 
pielea întreagă, neciuruită sau făcută barem harceaparcea 
sub roţile unei maşini în viteză !...“ Cît despre. o eventuală 
condamnare, mai va ! Sper că la ora asta şefii mei direcți 
au suficiente motive să nu stingă lumina cînd dorm. Îi am 
la mînă cum nici prin cap nu-ţi trece... La dracu! Vodca 
e delicioasă ! Încă un păhărel nu strică. 

Ochii mi s-au împăienjenit. Îl văd pe Joop ca prin ceaţă. 
Stupefiat, fixez sticla din mîna inspectorului șef. 

— Irmy ? l.. De unde pînă unde, Irmy ? întreb solemn 
Şi întind mîna după paharul pe care-l golesc lacom. 

— Crede şi nu cerceta! miluieşte Joop cam nazal, 
prăbușindu-se cu faţa în sus pe pat. În poliţie mai am 
încă oameni credincioşi, nu-mi fac probleme. Dimineaţa 
voi preda funcția lui Ramirez, manechin umplut cu paie... 
Apropo, știi cine mi-a adus la cunoștință „figura“ lui Marc 
Paliadio ?... Cliff !... Păcat! Băiatul ăsta are inteligenţă, 
caracter și-și ratează cariera din cauza... Deci am dat fuga 
încoace. Singur, în casa goală, am analizat metodic situţia. 
Eliminarea mea din joc o prevăzusem. Toshiba e vulpoi 
bătrîn. A admis în mod tacit să mă sprijine în acţiune, 
atita timp cît prin intermediul tău ar fi reușit să descopere 
intenţiile misterioasei doamne Stein. Dar tu, dobitoe cum 

“ești, în profunda și incredibila ta naivitate, ai respins posi- 
bilitatea de a colabora cu mult stimata noastră doamnă, 
imaâginîndu-ţi că nobila ta profesie e mai presus de nu ştiu 
ce experiențe periculoase, criminale, iar doamna Renate 
Stein este total dezinteresată de a participa la acţiune... 
Tîmpit mai ești ! Lipsa ta de opinie în viaţa socială şi în 
“politică e scandaloasă ! Crezi că așa vom salva sufletele 
din iad, contemplind visători, pasivi, toate mizeriile 
vieţii ?... 

— Ce te-a apucat ? îl întrerup, fără să-i iau în seamă 
ce spune. Vezi că te ameninţă o criză care se poate trans- 
forma în delir. 

— Delir ? face vioi, răsucindu-se. N-ai să-mi spui că 
nu ne bălăcim în același smire pe care istoria l-a dichisit 
cu alte iluzii. Ne place să generalizăm: personalitatea 
umană !... Poftim ! Asaltul informaticii, al microprocesoa- 
relor, educaţia, bătălia pentru cunoaștere au schimbat 
soarta planetei, viaţa miliardelor de înfometați. Dar ce s-a 
schimbat din uimitoarea maşinărie a caracterului uman ?... 
Nu-mi răspunzi pentru că n-ai argumente... Cînd vom 
reuși să nu mai fim ucigași, trădători, laşi, pertizi, jos- 
nici ?... Cînd ?... lar acum, ideea influențării comporta- 
mentului uman de la distanţă ! Un odios atentat la adresa 
acestei personalități umane. 

— Te contrazic ! îmi revin din amorțeală. Așa au răsu- 
cit-o potlegarii de la Tsunami. Ideea, în sine, e foarte pre- 
țţioasă. Pusă la punct, ne va ajuta... Pentru a nu mai fi 
ucigași, perfizi, josnici. 

— Excelent ! Dar pînă atunci, după cum vedem, pe 
plan social, metoda pusă la punct produce dezastre. Ima- 
ginează-ţi ce înseamnă să influențezi politicieni, coman- 
danți militari sau chiar armate. Poţi să fii convins, clanul 
de la Tsunami nu aspiră la pacifism. Puterea orbește în 
eaglă măsură ca și banul strîns în pungă, în bănci, în for- 
turi inexpugnabile. 

— Ai milioane depuse în bănci și porţi ochelari. Eşti 
mai orb decit orbii ! E drept, te-ai salvat de la înec prin 
forţa ta spirituală. Vezi să nu ţi se înfunde la mal! 

— Slabe speranţe ! Şi voi încerca să vă salvez și pe 
voi... la spune-mi, ştii de ce ţi-a propus Renate Stein 
colaborarea ? 

— Ce vrei să insinuezi ? 

— S-a gîndit, în primul rînd, la şansa ce i s-ar putea 
oferi de a afla în ce măsură ești implicat în dubioasa, în 
tragica epopee ştiinţifică mai sus pomenită, dar și din 
raţiuni strategice : slăbirea frontului Tsunami. Prezenţa 
ta în acest front era preţuită, metoda ta nefiind altceva 
decît metoda achiziţionării de materie primă pentru expe- 
rienţe, pentru fabuloasele cîștiguri realizate pe stadioane. 

— La asta s-a referit și Kid. V-aţi înțeles să-mi băgaţi 
bine în cap... ideea vinovăţiei ? Pînă la obsesie ?... La 
naiba ! Metoda nu este decît o performanţă ştiinţifică. Cei- 
lalți sîat vinovaţii... 

— Calm, bătrîne, calm... Îți aduci aminte de Sir No- 
bleminded ? Ne-a furnizat probe inatacabile. În evoluția 
clubului Tsunami au intervenit anonime capitaluri străine. 
Interese economice financiare, politice — inclusiv unele 
fenomene de ordin militar — s-au corelat în timp, aparent 
fără nici o legătură directă. 

— Şi trebuia să-i trag de urechi sau să-i bat la... 
fese ? 

— Un spirit clarvăzător ca al tău nu putea trece pe 
lingă adevăr fără să se împiedice de el. Nu-mi vinde 
gogosi ! N-ai fost nici măcar curios ? 

— N-am avut curiozități decît pentru açtivitatea pro- 
fesională. Poate din laşitate, sau din prostie, n-am dorit 
să aflu ce se ascunde sub suprafața înșelătoare a schim- 
bării, a evoluției. Pasiunea muncii științifice m-a pus la 
adăpost de toate murdăriile existente în viața noastră 
socială. 

— Vezi dacă nu loveşti javra la timp peste bot ? Ţi-a 
făcut figura !... Laşitate... Straşnic ! Dar un amărît de poli- 
tist ca mine a fost obligat toată viața să vîneze adevărul, 
adevărul, bătrîne, iluzia asta şugubeață pentru care a 
meritat să mă tăvălesc în noroi, să-mi vînd sufletul, să mă 
număr printre ticăloşii de prestigiu. Și ce crezi că aflu ? 

Același sportiv care participase la fel de fel de concursuri, 
indiferent dacă intra în posesia medaliei sau pierdea; 
indiferent dacă se număra printre campionii mondiali sau 
printre rataţi, turna sume uriașe în buzunarele acelorași 
indivizi reuniți sub blînda conducere a prea înțeleptului 
nipon... Concursuri controlate anticipat ! Ideea nu e nouă, 
metoda însă... Ehei, metoda, bătrine! Îți aduci aminte 
cum răsăreau campionii la Tsunami ? Ca ciupercile... O, 
tempora.. Frumoşii ani, încîntători. Puteam rămîne cu gura 
căscată pină la adinci bătriîneţe, gudurîndu-ne în patru 
labe pe lîngă zeii din Tsunami, cerşind cîte un ciolan gros, 
temători să nu fim auziţi cum lătrăm noaptea la lună 
aşezaţi pe coadă... Paznici credincioși, surzi şi orbi, lingăi 
ordinari avizi după glorie, bani şi femei frumoase, funeţii, 
sau, pur și simplu, naivi, cochetind cu prostia, lași, pentru 
care planeta nu e decît o hazna ce duhnește a plăceri ne- 
permise. Condiția umană ?... Specia e tributară genezei, 
bătriîne ! Generaţie după gener aţie o ia mereu de la capăt, 
într-un veșnic început. Frumuseţile din noi tînjesc după 
linişte, după pace, pentru a străluci în lumina soarelui, 
sub stele, sub pămînt, sub oceane sau în spaţiul cosmic. 
Nu indivizii izolați, prin exemple eroice vor salva specia 
umană de la degradare, ci milioanele care s-au convins 
că numai prin lupta cu noi înşine vom dărui planetei tăria 
Şi generozitatea de a ne întinde miinile pretutindeni, în- 
crezători în destinul Pămîntului care e al nostru... Hei, 
vodca asta mi-a dezlegat bine limba! lartă-mă, bătrine! 
Eşti primul om în care am încredere... Peste citeva ore nu 
ştiu pe ce drumuri apuc. Nu sînt fatalist. Nu-l uita, totuși, 
pe nătărăul de Joop, veșnic în contradicţie cu el însuşi, 
em întreg la bine şi la rău, guta să-și vîndă şi sufletul 
pentru o clipă de adevăr. Nu mă confunda cu un erou. 
Nu sînt decît o jalnică fiinţă omenească. 

Joop închide ochii și tace, tace pînă cînd aud emoția 
cum urcă în mine din adînc, o simt cum îmi încălzește 
inima, cum tremură temătoare, aburindu-mi ochii pe sub 
pleoape. Oboseala mi-a dispărut. 

— Îţi mulțumesc, Joop, pentru încredeic, fac, plin de 
amărăciune. Crezi că o merit ?... Viaţa mi-a dat o lecţie 

dureroasă... Ce să-ți răspund ? Jocurile erau făcute, Joop, 
erau făcute, știi foarte bine. Nimeni şi nimic nu le putea 
schimba cursul. Noi am devenit spectatori pasivi ai unor 
evenimente împotriva cărora nu puteam acţiona decit cu 
riscuri necunoscute, chiar cu riscul vieţii. Cîţi sînt gata 
să-şi sacrifice viaţa pentru o idee sau alta ? Cîţi ? Eu nu 
am această tărie morală. Singura rugăminte ce o am e 
să-mi spui ce să fac. 

— Ce trebuie să facem, accentuează el. De cînd fan- 
toma lui George Hay a bintuit prin oraș, Marele Stăpîn, 
Doga şi onorata lor companie au intrat în alarmă. După 
ce doamna Renate Stein s-a întors în oraș, dispoziţiile 
primite de la Toshiba s-au înmulțit. Nu numai că trebuia 
să aflu ce intenţii are doamna, dar trebuia s-o împiedice 
să intre în acţiune. Acest șnapan mă strînge acum de gît, 
intuind incapacitatea mea de a acţiona, ba, şi mai rău, din 
neîncredere în omul care cunoaşte prea multe. Sint ca un 
dulău jigărit care așteaptă să i se tragă un glonte în 
ţeastă... Afurisit bătriîn ! Noroc de lovitura cu Amoeba 
albastră din barul lui Seel. Cine a pus-o la cale a fost 
genial. Asta l-a derutat. A apărut o forță egală cu a lui. 
Cîntecul reprezintă codul metodei de influențare. Sper 
că eşti lucid, nu ? Alvin Brug a fost neutralizat pentru 
trădarea lui. Noi l-am fi însoţit în paşnica lume a veşniciei 
dacă doamna Renate Stein n-ar îi pentru toţi un mare 
semn de întrebare. Aici e aici ! Tu ai fost menajat pentru 
că ești singurul care ai acces în fortăreaţa ei. Yvette scapă 
cu viață transformîndu-se în cea mai parşivă probă juri- 
dică sub raport strict științific. Aby e alt cap de acuzare. 
Sub paza severă a poliţiei din brigada secretă, pe care o 
conduc, și-a salvat pielea. Cliff scapă ca prin urechile 
acului. Cucoana i-a cules pe toţi trei de pe potecile primej- 
dioase, iar la ora asta dorm liniștiți în birlogul ursoaicei, 
Toshiba ne cheamă ca de obicei la ordine, pentru a pune 
la cale cine știe ce plan odios. E limpede însă că tu vei 
trece pe post de cal troian. Eu, destituit, va trebui să le 
cer umilit iertare. A 


— Slabă speranţă, intervin hotărît. 
— Bătriîne, e rîndul meu să-ţi mulțumesc. Joop sare 
din pat cu puteri nebănuite, se întinde cu frenezie, cască, 

ia sticla și-și umple paharul, Deci metodele dure n-au avut 
nici un efect asupra ta. 

— Ce metode ? fac surprins. 

— Accidentul de pe bulevard n-a fost, în fond, decît 
un atentat elegant prin care Toshiba te atenţiona în ter- 
meni bărbătești. Oricum, băieţii mei au intervenit la mo- 
mentul oportun, profitind din plin de acest prilej căzut 
ca din cer. Anumite poliţe se plătesc fără menajamente. 
Doi indivizi au fost scoși din arenă pentru totdeauna... 
Hm ! Şi am pretenţia stupidă că te cunosc. 

— Bei singur ? îl întreb văzîndu-l cum goleşte paharul. 

— lartă-mă! Am crezut că vrei să-ți păstrezi capul 
limpede pentru dialogul cu zeii de la Tsunami. 

Toarnă. Beau cu înghiţituri mici, dornic să nu-mi 
trădez emoția pustiitoare ce-mi tulbură conştiinţa. 

— Elsa și Konrad urmau să fie luaţi ostateci ? întreb 
calm, foarte calm, atent dacă-mi tremură sau nu mina. 

— Acţiune riscantă cu efecte de ordin psihologic. Pe 
scurt, presiuni, șantaj moral. Marc Palladio urma să-i facă 
nevăzuţi sub stricta supraveghere a celor de la Tsunami... 
Furtuna s-a mai domolit. Vezi ce înseamnă să fii celibatar ? 
N-ai de unde să fii strîns cu uşa. 

Joop se trînteşte la loc în pat. 

— După cîte înţeleg, Toshiba a fost informat despre 
toate acţiunile noastre, sau şi-a cules informaţiile cu 
mijloace proprii. 

— Și da, și nu. O parte din informaţii i le-am furnizat 
chiar eu. 

— Eşti un ticălos ! 

— Ce vrei ?! Cîine în lanţ. În jocul ăsta perfid, cînd 
ajungi în patru labe te poţi considera salvat... Trebuia 
să-l oblig pe Toshiba să-ţi acorde timpul necesar pentru 
a reuși să vezi în ce ape se scaldă doamna Renate Stein. 

Îmi prind capul în miîini, ameţit. 

— Şi pe asta ai divulgat-o ? 

— Nu mi s-a mai acordat încredere... morală ! Undeva, 
în joc, s-a produs un fault grosolan, nesancţionat la timp 
de arbitru. Martin Doga și ciracii lvi... Păcătoasă profe- 
siune, bätrîne. Alerg nebunește după un detaliu care-mi 

scapă. Doamna Irmgard Renate Stein cîștigă timp. Prin- 
tr-o manevră diabolică se cercetează la faţa locului nu știu 
ce probleme tehnice sau... Concluziile lui Kid le cunoşti ? 

- — Nu, răspund fără să ezit. Probele au fost înminate 
doamnei Stein personal. 

„Iartă-mă, Joop !“ îmi calmez conștiința. 

— Așa ne-am înţeles. Frumoasă mişcare. Dacă a intrat 
în posesia probelor, îi prevăd lui Toshiba o bătrîneţe zbu- 
ciumată. Există o ipoteză destul de fragilă. Dacă şnapanii 
s-au prins... Nu, e imposibil. Atita fler nu a avut decit 
Maigret, din fericire ! 

— la spune-mi, îmi trece deodată prin cap, pe-aici n-au 
fost instalate microfoane ? 

— Slabă speranţă ! Oamenii doamnei au făcut o de- 
monstraţie superbă. Gloria mea nu i-a impresionat cîtuşi 
de puţin. M-au întors pe dos. Mi-au descoperit în rotula 
piciorului drept șase miligrame de plumb, colesterolul 
mărit și arme secrete în barbă !... 

Cît despre băieţii lui Toshiba... Au ordin să te pre- 
dea viu și nevătămat la destinaţie... Ia stai! Toshiba cu- 
noaște eşecul lui Marc Palladio. Intervenţia în plină 
cursă a doamnei Irmgard Renate Stein este o sfidare la 
adresa puterii absolute din oraş. Dar şi o hotărîtă luare de 
poziţie ce se poate justifica pe plan afectiv; avîndu-se 
în vedere și.trecutele voastre relații sentimentale... Asta-i 
bună ! Cucoana îl înfruntă pe Toshiba în văzul lumii, îi 
dă cu tifla, cîineşte, fără menajamente, cu un scop pre- 
cis. Bătrine... „,Slavă ţie, stea curată !“, scandează trium- 
fător fostul inspector şef. Şansa noastră se numește 
Irmgard Renate Stein ! Eşti o puşlama sadică ! 

— Eu ? Cum îţi trece prin cap ? 

— Eşti o puşlama scîrboasă, continuă să-mi tragă 
palme. Spune-mi repede, care-i următoarea mișcare ? 
Extraordinar ! Cucoana asta îmi oferă o strălucită lecţie 
de strategie ! 

— Ai înnebunit ? Habar n-am. Pe cuvint ! 

— Bine, bine, te cred, mirii, frecîndu-și cu amin- 
două mîinile fruntea, timplele, atent să nu-i cadă ochela- 

rii de pe nas. Nu știu ce am. După vizita din fortăreaţa 
doamnei parcă-mi pocneşte ceva în cap, din oră în oră. 
E drept, mă simt ca la 40 de ani, în plină vigoare. În 
timpul crizelor, care durează cîteva clipe, văd numai pira- 
mide și atleți care-mi dau șuturi în fund. 

— Virsta, insinuez maliţios. | 

„Piramide ? !“ trece un gînd tulbure, căruia nu-i acord 
atenţie. | | 

"— Naiba ştie ce s-a întîmplat ! Am alt ritm biologic, 
metabolic... Uite, mi-a trecut. Cu tine nu se petrece nimic ? 

— Ba da. Cînd te-ai dus după sticla cu vodcă mi s-a 
păzărit că m-am transformat în flacără şi m-am dus să-l 
pîrjolesc pe Toshiba. Mi-au cedat nervii. Obsesii haluei- 
nante pe fondul tensiunii nervoase. | 

— Cum ai spus ? Pe fondul tensiunii nervoase ?... Nu 
prea cred, adaugă el gînditor. Prea înțelepte vraci, punct ! 
Vom lăsa evenimentele să curgă singure... În jocul ăsta 
monstruos logica operează cu elemente absurde. Nimic 
nu este evident, fiind posibil orice. Îţi imaginezi ce s-ar 
întîmpla cu noi dacă zeii din. Tsunami ne-ar subordona 
voinţei lor ? 

— Ar fi o experiență interesantă, remarce mucalii. 
Joop și Van, două speranţe ale senectuţii pe arena sportu- 
lui mondial ! Ce disciplină sportivă ţi-ai alege ? Pescuitul ? 

— Nu glumi, bătrîne ! Nici iubita noastră maestră nu 
s-ar da în lături de la o astfel de experienţă. Ai însă noroc, 
H e teamă să nu-i cazi în genunchi pentru a-i cere iertare... 
Zau, Van, cum naiba n-aţi rămas împreună ? 

— Eşti respingător ! Treci de la o idee la alta ca un 
saltimbanc. Spune-mi, mai bine, cu Elsa s-ar putea lua 
legătura ? | 

— Elsa ?... Hm ! La ora asta ne crede dăunători echili- 
brului ecologic. Chiar dacă aş ceda intenţiilor tale, mi-ar 
fi imposibil să te ajut. Sintem prizonieri, izolaţi într-o casă 
abandonată, cu aparatele scoase din uz, fără lumină elec- 
trică, fără speranţe... | 

— Biata Elsa ! oftez, înţepenit în fotoliu. Ce-ţi pasă ? 
Esti celibatar. Universul tău afectiv sună ca e doagă 
uscată, 

— Nu vorbi prostii ! În profesiunea noastră viața sen- 
timentală ne chinuie conştiinţa, ne tulbură somnul şi 
veghea, ne ciuruie caracterul în aşa hal, încît mulți şi l-au 
agăţat la uscat în podul speranţelor ! Van, imbecilul de 
lîngă tine a scormonit în anii adolescenţei prin colbul 
Ideilor pentru a căuta un limpede înţeles asupra condiţiei 
umane, asupra frumuseții omenești. Pe atunci îl descope- 
risem pe Elytis, Odysseus Elytis, unul dintre slăviții 
nebuni care m-a convins că moartea poate fi învinsă prin 
permanenţa iubirii, prin frumuseţe, prin inefabil... Ha, ha, 
inefabilul !... 

— Pălăvrăgești cam mult la beție... 

Joop sare din pat, se apleacă spre mine, șoptindu-mi : 

— „a) două frumoase mîini de femeie (sau de bărbat) 
care să se fi familiarizat cu turturelele...“ Pricepi ? 

— Ce te-a apucat ? îngîn, şi lupt cu somnolenţa chi- 
nuitoare. 

— Eşti prozaic ! sfrigă Joop, așezîndu-se la locul lui. 
Nu te interesează cum am ajuns celibatar ? 

— Dacă-ţi face plăcere... 

— Fata din colţ vindea flori. În triumfătoarea ei 
tinereţe era fermecătoare. Îi cumpăram florile dimineaţa, 
cînd mai purtam încă sub pleoape imagini din visul des- 
pre dragoste al nopţii. Norma mi le oferea cu grația unei 
zine ce dăruie generoasă iluziile colorate. După trei săp- 
tămini am convins-o să evadăm din oraș, singuri, în sfîrșit, 
singuri... Lacul din munţi semăna cu o lacrimă albastră. 
Am alergat goi prin soare, ne-am iubit în umbra stîncilor 
fierbinţi iar seara am cules stele... A doua zi a călcat-o o 
maşină... 

Aşa am cunoscut prima spaimă a morții. Ani şi ani 
dragostea am cumpărat-o cu bani, pentru că Norma se 
întorcea pe malul lacului unde mă chema stăruitor... 

Absolvisem strălucit. şcoala de ofițeri. Uniforme, ifose, 
idealuri, cutezanță, farmecul vieții care mă arunca din 
tentație în tentație. Într-o zi dragostea s-a numit Cella, 
douăzeci şi cinci de primăveri, frumoasă, cu tată şi mamă, 
cont la bancă, gambe lungi, tumultoasă ca un ocean în 
furtună. Noaptea ne-am jurat iubire veşnică, dimineața 

ne-am dus la părinții fetei. Perspectiva fericirii alături de 
un polițist i-a îngrozit. Eu am fost exilat aici, cu dosar în 
regulă. 

Pentru Dooly, mulatră, medic pediatru într-o clinică 
din cartierul de sud, am făcut cea mai gravă pasiune. Am 
dus-o acasă, unde mă aştepta în fiecare seară plingînd. 
Îşi imagina că nu mă pot întoarce decît cu ţeasta sfă- 
rîimată, ciuruit de gloanţe, călcat de mașini. N-am rezistat 
decît patru săptămîni pentru că începuse să mă implore 
să-mi dau demisia... 

Nomy-no, la 30 de ani, mai purta încă în graţioasa ei 
făptură toate tainele rafinate ale dragostei zămislite de 
generații de femei în insulele orientului încă nepătruns 
și tentant. Împletise, sucise, răsucise minţile bărbaţilor la 
viaţa ei şi naiba știe cum mi-a căzut în braţe, cum i-am 
cumpărat o vilă, mi-am cam golit buzunarele. Am zăvo- 
rit-o ca pe o taină a inimii mele acolo, am descoperit între 
timp cum te chinuie gelozia, am cunoscut ameţitoarea, tar- 
diva etapă a trufiei masculine, iluzia fericirii împlinite... 
După șase ani pleca spre patrie. 

Van, bătriîne, alerg din cînd în cînd pe malul lacului 
albastru, lacul din munţi unde mai păstrez ca pe o comoară 
prima iubire... Norma a fost singura fată de treabă. 

Am doi băieţi născuţi din trecătoare iubiri. Sînt oameni 
întregi. Le-am asigurat viaţa... Nu i-am întrebat niciodată 
dacă nu le e rușine cu tatăl lor... Dormi ? 

Simt mîna lui pe umăr. I-o strîng cu delicateţe, dar nu 
îndrăznesc să-l privesc în față. Tăcem amindoi. E o linişte 
ireală. Tristă, cenușie, lumina umedă a zorilor urcă pe 
geam. Joop se întoarce cu spatele la mine, cu umerii căzuţi. 
Trag de rochiile înfășurate pe picioare, le arunc una 
peste alta, mă ridic amorţit din fotoliu, îmi caut pantofii 
căzuţi, îi încalţ. 

— Plecăm ? întreb morocănos. 

Joop se întoarce. Arată jalnic, istovit. 

— Iartă-mă, bătrîne. Am bătut cîmpii... Curaj ! 

— One way ticket *, îngin stîngaci. Cum ai reuşit să-i 
convingi pe băieţi să ne lase în pace ? 


* Un bilet numai pentru dus. (n.a.) 

— Simplu. Cu un cec. Armistițiul, în fond, nu repre- 
zintă decît o tactică de ordin psihologic. Orice intervenţie 
a autorităţilor sau a altor persoane ne-ar fi agravat situaţia. 
Aşa ni s-a oferit un răgaz pentru a medita. Ne predăm 
benevol, fără gălăgie. 

— Este imposibil ca vecinii să nu fi observat întîm- 
plarea. : 

— Vecinii ? Glumești ! Nu îndrăznește nimeni să sufle 
cînd e vorba de Toshiba... Vezi, dacă mă vor închide ca pe 
un şobolan în cușcă, să-mi aduci caşcaval proaspăt ! 

— Îţi promit... Cu o condiţie. Răspunde-mi pe loc : pen- 
tru ce dai cu piciorul la tot ce ai clădit în viaţă ? 

— Ăsta e jocul! N-am încotro. Încerc să-mi răscum- 
păr măcar o parte din suflet. 


Cădem unul în braţele celuilalt, 

Joop se face nevăzut dincolo de ușa pe care a închis-o 
fără să mai privească în urma lui. Ascult o vreme şi nu 
înțeleg de ce nu-i aud paşii. Pesemne starea în care mă 
aflu... Oboseala îndelung acumulată îmi apasă umerii, îmi 
spulberă gind după gînd. Am amorţit. Stau nemișcat, adus 
de spate, în mijlocul casei goale, părăsită acum pînă şi 
de tristeţi. Știu că ar trebui să fac ceva, să mă întorc 
poate la mine însumi, dar n-am acest curaj. Tot ceea ce 
simt nu-i decit o uriașă, o nepermisă indiferenţă. „A avut 
dreptate, Joop. 'Tiria aia s-a dus să se culce după ce am 
plesnit-o peste bot !* reflectez cu amărăciune, lipsit de 
puteri. 

Lumina cenușie a zorilor se tiriie jegoasă în jurul meu, 
murdăreşte pereţii, mobila. Greaţa îmi întoarce stomacul 
pe dos, de parcă vodca băută ar fi conţinut otravă. Reu- 
şesc să-mi controlez reacţiile neplăcute, îmi aduc aminte 
că trebuie să fiu punctual și mă smulg din loc fără să ştiu 
prea bine încotro îmi îndrept paşii. Sting lampa electrică, 
trec ţeapăn din cameră în cameră — nu mă atrage nimic —- 
închid ușă după uşă. În bucătărie iau o linguriţă de zahăr, 

o arunc într-o cană, store deasupra o lămîie și dau cana 
pe fa 

n curte nu mai e nici țipenie. Individul de lîngă 
garaj a dispărut. Introduc în mașină bicicleta lui Konrad — 
biata mea Suzy !... Controlez portierele dacă sint închise 
perfect, trag poarta mare la locul ei și întorc cheia în 
broască. Cheia o bag în buzunar. 

Limuzina prelungă, puternică, neagră, rulează încet 
pînă în dreptul meu. Portiera se deschide violent. O voce 
gravă de bărbat răsună din semiîntuneric : 

— Poftiţi, domnule Van Mennen. E timpul s-o 
ștergem ! | 

“În maşină miroase îngrozitor a fum de ţigară, a tutun 
prost, ordinar. Individul care m-a poftit e un tînăr solid, 
la nici 30 de ani, cu chip agreabil, cu mustață, îmbrăcat 
civil, cu părul blond căzut în neorînduială pe frunte. Îmi 
face loc lîngă el. 

— Salut ! mormăi, şi-mi dau seama cît sînt de şifonat. 

— Noroc ! îmi răspunde celălalt, de la volan, un tip 
cu păr cărunt, cu mutră de academician — cam stilat pen- 
tru profesiunea lui — și care are înfiptă între dinţi o pipă 
roasă pe jumătate. 

Amiîndoi se uită la mine cîteva secunde cam dezamăgiţi. 

.— Domnilor, sînt la dispoziția dumneavoastră ! declar 
solemn, politicos cît îmi cere momentul și calm, foarte 
calm. 

— He, he, he! reacţionează tipul de la volan, și nu 
înțeleg dacă a ris sau dacă a vrut să mă încurajeze. 

Maşină pornește brusc, aruncîndu-mă pe spate. Îmi 
caut o poziţie cît mai comodă și scrutez prin parbriz strada 
pustie. Nu mai plouă. Lumina dimineţii se înalță ca un 
abur. Rulăm cu viteză din ce în ce mai mare, ieşim pe 
bulevardul Amazoanelor, îndreptindu-ne direct spre Tsu- 
nami. Cel de la volan trebuie să fie as în materie, nici 
nu se simte cînd ia curbele, deşi a atins, cred, 140... Ciudat. 
Sînt calm. Gindul îmi fuge la Konrad şi la Elsa. „Oare 
cum au dormit prin străini ?* mă întreb în mod firesc, 
fără să-l mai iau în serios pe domnul Yamada Hyo 
Toshiba spre care mă duc val-virtej. 

—— Domnule Van Mennen, îmi atrage atenţia tînărul 
de lîngă mine, cred că e mai nimerit să vă găsiţi un loc 

între fotolii, jos, aici, la picioarele mele. Din urma noastră 
vin niște indivizi cu care va trebui să am un schimb cam 
păcătos de amabilităţi. Nu vă faceți griji. Asta a noastră e 
blindată ! 

În plină viteză mașina ia o curbă periculoasă la stînga, 
iar eu mă rostogolesc între fotolii înainte ca să pricep la 
ce se referise tipul. Ridic ochii spre el. Ţine în mîini o 
armă cu ţeava scurtă, cu încărcător — nici carabină, nici 
revolver. 

— Cine sînt indivizii ? întreb, fără să-mi pierd firea. 

— Colegi... Trebuiau să ne asigure spatele. Ne-am 
gîndit să le tragem clapa. Altfel nu ajungem teferi la 
doamna Irmgard Renate Stein... Charlie, se adresează 
celui de la volan, din kilometru în kilometru rulează, te 
rog, în linie dreaptă. Vezi, cinci, zece secunde, nu mai 
mult. 


Informația e de natură să-mi blocheze căile respiratorii. 

— Vă rog să nu comiteţi imprudenţe ! îmi revin. Sînt 
aşteptat urgent de domnul Toshiba în persoană. 

— He, he, he ! îl aud pe Charlie. 


Tînărul nu se prea sinchiseşte la auzul spuselor mele. 
Pe geamul din spate al mașinii cade o perdea vișinie pe 
care acesta o dă binişor la o parte. În dreapta geamului se 
află o clapetă rotundă, metalică. O împinge cu vîrful unui 
deget și prin orificiul circular introduce ţeava armei. 
Poziţia lui e foarte incomodă. Îmi imaginez că ceilalți indi- 
vizi fac poate acelaşi lucru. 

— Gata, Fred ! strigă Charlie. 

Nu se aud decît niște zgomote seci, ca și cum cineva ar 
fi aruncat pe carcasa limuzinei boabe de struguri. 

— Ratat ! bombăne Fred, căutîndu-și altă poziţie. 

Sint azviîrlit dintr-o parte în alta şi trebuie să fiu atent 
să nu-l incomodez pe băiat. 

— Acum ! miriie din nou Charlie. | 

Arma lui Fred alunecă lîngă mine. Îl văd cum se face 
ghem și cade uşor pe banchetă. Întind mîna, răsucindu-i 
cu băgare de seamă capul. Deasupra ochiului stîng are 
o mică pată roșie, cu un mic orificiu la mijloc şi din care 
se prelinge o singură picătură roşie, 

— He, he, he! scuipă Charlie. Şi doar i-am spus ieri 
să schimbe placa de crista]... E rănit ? 

— A sucombat instantaneu. 

— Dumnezeu să-l ierte ! A fost un camarad bun. Dom- 
nule, regret. În situaţia asta va trebui să vă predau patro- 
nului. Ce naiba raportez doamnei Dolle ? 

— Doamnei Dolle Dinsdag ? fac zăpăcit. 

— Ne-a împins 100 000 şi ne-a ordonat să vă pre- 
dăm în carne şi oase doamnei Stein. Oricum, nu mai dau 
doi bani pe pielea mea. 

— lar voi l-aţi dus de nas și pe inspector ? 

— He, he, he! 

Imposibil să-mi explic de ce sînt calm. În timp record 
am analizat ce șanse mai am în perspectivă. 

— Continuăm cursa! declar hotărît, făcîndu-mi loc 
cu arma în mînă lîngă Fred. Unde am ajuns ? 

— Mergem paralel cu parcul Violetelor. 


— Rulezi pînă la capătul parcului. Acolo e o poartă 
din sîrmă. Treci direct prin ea. Redu din viteză. Mergi 
drept. Cum funcţionează arma ? 


— Apăsaţi pe clama roşie. Ochiţi sub parbriz, la 
mijloc. Baftă ! 


Introduc ţeava armei prin orificiul rotund. Deasupra 
e un triunghi prin care zăresc maşina galbenă ce se apro- 
pie în goană. 

— Gata ! strigă Charlie. 

Iau linia de ochire așa cum mi s-a indicat. Apăs pe 
clama roşie. Limuzina din spate își pierde direcţia, alu- 
necă în zig-zag, se opreşte. Din ea sar trei indivizi cu 
armele în miini. Apăs calm pe clama roșie. Doi dintre 
ei se rostogolesc pe asfalt. Mașina se înclină ameninţător, 
cad într-o parte cu arma în mină. Urmează o izbitură 
puternică și cînd mă uit pe geam răsuflu ușurat. Gonim 
printre copacii parcului. Fred s-a prăvălit între fotolii. 

— Felicitări ! scuipă entuziasmat Charlie. Cum eva- 
dăm din parc ? adaugă, tăind în diagonală un strat multi- 
color. Singura ieşire e închisă pînă la ora nouă. 

— Îl asediem pe paznic, îl luăm la bătaie, n-are im- 
portanță. Ce traseu propui în continuare ? 

— Ocolim serpentinele de pe colina Urșilor pe artera 
G.M.L. 45, trecem podeţul lui Ferdinand şi ne înfundăm 
în grădina cu stejari bătrîni, proprietatea celor de la Asi- 
gurăvile sociale. Dacă avem ghinion, soțioarele noastre tot 
de acolo vor veni să ne ridice primele, fiți convins ! 

— Ne întundăm ? Cum vine asta ? 

— Stimate domn, îmi explică politicos Charlie, mutin- 
du-şi ciotul din gură, în acest moment brigada specială de 
intervenţii cu baza la Tsunami a intrat în alarmă. Avera 
metode mai rafinate ca ale poliţiei. De obicei se apelează 
la un mic elicopter silențios. Tipii de la bord au buzuna- 
rele pline cu „bomboane“, niște mici grenade cu raza de 
acțiune 20'de metri. Nu lasă urme. Au intrat în arsenalul 
nostru pentru situaţii excepţionale... Avem noroc ! Uite-] 
pe paznic: E bătrîn. Deci înţelept. Coboriţi calm din mașină 
cu arma sub braţ. Așa cum arătaţi nu trebuie să-i spu- 
neţi decit : bună dimineața ! 


Charlie opreşte lingă bătrîn. Deschid portiera şi cobor 
cu demnitate. Paznicul, în cămaşă albă, cu o greblă în 
mină, se holbează la mine, aruncă grebla, aleargă la poarta 
masivi de fier, trage niște zăvoare, răsucește clanța uriașă 
și ne deschide larg drumul spre bulevard. 

— Mulţumesc ! strig înainte de a sări la locul meu, 
alături de Fred cel liniștit pentru vecie. 


Am zărit elicopterul tocmai cînd ne pierdeam urma pe 
sub stejarii bătrîni, ale căror uriașe coroane formau dea- 
supra noastră un zid ver de de nepătruns. 


Aparatul zbura la mică înălțime, îndreptindu-se direct 
spre noi. Aleea făcea o buclă largă spre dreapta şi se pier- 
dea în semiintuneric. Charlie apasă pînă la refuz pe aece- 
lerator, dar după nici patru sute de metri frineeză scurt, 
părăsește aleea, face un adevărat slalom printre arbori și 
cu viteză redusă intră în trunchiul celui mai falnie stejar ! 

— Repede... După mine ! Nu uitaţi arma. l 

Deschid portiera şi alerg după el. Cam la o sută de 
metri ne oprim. Gifîi puţin. Arma din mînă e grea, foarte 
grea pentru puterile mele. Charlie se uită în sus „ascultă 
cu atenție. Nu aud nimic limpede. Doar un fisfit monoton 
ee pare că se rotește deasupra noastră. 

— EHisint? | 
„Charlie nu-mi răspunde. 

Aparenta liniște de deasupra pădurii e sfișiată subit 
de cîteva șuierături stridente, scurte. Apoi auzim zgomo- 
tul caracteristic al unui obiect greu ce cade, izbindu-se 
de pămînt. 

Charlie scoate dintr-o sacoșă mică de piele, prinsă pe 
umăr, o hartă împăturită frumos, o desface, analizind-o 
calm, meticulos. Strecoară harta în buzunar şi-mi face 
semn să-l urmez. Ne pierdem amîndoi prin pădure. După 
un timp Charlie îmi spune la ureche : 

„— Pe aici pe undeva € o bisericuţă străveche din lemn. 

După cîteva minute vedem biserica. E atît de mică, 
încît pare făcută doar pentru copii. Ocolim prevăzători 
lăcașul sfînt și ne convingem că opera de artă e închisă 
pentru public — după indicaţiile scrise pe tăbliţa prinsă 
pe arcada gotică de la intrare. Charlie își consultă ceasul 
în tăcere, ridică din umeri cam alarmat, scoate bricheta 
din buzunar și-și aprinde pipa. Tocmai atunci, din întu- 
nericul pădurii își face apariția un bărbat înalt, cu ochelari 
de pilot, ce se îndreaptă în goană spre noi. Combinezonul 
albastru, închis pînă sub bărbie, plin de pete de ulei şi 
vopsea albă mă obligă să cred că e muncitor mecanic. A 
ajuns la cîțiva paşi cînd figura lui necioplită, țărănească şi 
barba nerasă îmi aduc aminte de... 

— Ben Ossoli ! fac surprins, nevenindu-mi să-mi cred 
ochilor. 

— Salut, domnule Van Mennen ! Mulţumesc, Charlie. 
Ai fost la înălţime ! Hai ! Explicaţiile pe parcurs. 

Gonim prin pădure minute în şir. Într-un luminiș dăm 
peste o limuzină verde de toată frumuseţea. 

— Charlie, treci la volan ! comandă Ben, scrutind la 
repezeală cerul de deasupra noastră. Pe aleea din dreapta. 
Platforma pentru elicoptere e la doi kilometri de aici. Am 
un Foll-Fy de o să rămîneţi cu gura căscată! Doamna 
Irmgard Renate Stein vă transmite că Elsa şi Konrad sînt 
la adăpost și vă aşteaptă. 

În elicopter e cald. Am căzut în fotoliu cu Charlie 
lîngă mine. Acesta înjură crunt că şi-a uitat tutunul în 
mașină şi se tot caută prin buzunare nervos. Zburăm la 

mică înălţime direct spre reședința doamnei Irmgard Re- 
nate Stein. Pe cer a apărut o spuză portocalie. Sub noi, 
văd cum șerpuiește pe vale panglica îngustă de apă a nese- 
catului Moulon cel Leneş. Sînt încă ursuz, nelămurit asu- 
pra celor întîmplate, nu realizez prin ce-am trecut și nici 
nu vreau să aflu ce se va mai întîmpla. Cumplita oboseală 
mi-a șters din memorie tot. Nu vreau decît să dorm, să 
dorm cu Elsa lîngă mine... Konrad, cînd mă voi trezi, 
o să-mi aducă papucii și o să-l rog să lase dracului bicicleta 
și să nu mai viseze la Amoeba albastră... Amoeba lui 
George Hay. 

— Domnule doctor, îl aud o Charlie, sînteți puțin 
atent ? Ca să trădez am primit un cec de 100.000. Ben a 
fost intermediar. Ruta a fost studiată chiar de doamna 
Dolle Dinsdag în persoană. Bietul Fred! Visa o căsuță 
la munte... 

-— Da, da, o căsuță, repet. 

Pleoapele îmi cad grele peste ochii care mă dor. Afu- 
risita asta de migrenă nu-mi dă pace. 

— Domnule Van Mennen ! E cazul să visăm cu ochii 
deschişi ! îl aud pe Charlie cum îmi șopteşte la ureche. 


Zburăm la mică înălțime pe deasupra unor pavili- 
oane de diferite culori. Prin pereții transparenţi ai apa- 
ratului imaginile sînt limpezi şi cunoscute. Ocolim blocul 
galben, pătrat, cu șase etaje, coborîm în pantă lină printre 
plopii înalți, cu frunze tremurătoare, Cind aparatul se 
oprește cuminte, sub noi e o poiană cu iarbă moale şi 
deasă. Bordura din piatră albă — ce o delimitează pre- 
cis — sclipește în soare. Coborîm lent, pe verticală, în 
timp ce din marginea pistei aleargă spre aparat un băie- 
ţandru blond, care ne face semne cu amîndouă mîinile. E 
Konrad ! 

Cobor nesigur. Konrad sare de gîtul meu. Îl strîng în 
braţe pînă simt cum inima și-a reluat pulsul normal. 

— Cum te-ai descurcat ? Ţi-a fost frică ? îi aud vocea 
caldă ce-mi mîngiie sub ureche pielea giîtului, 


— Unde e mama ? îmi tremură glasul... 


— Am lăsat-o cu doamna Renate Stein. Vin amîn- 
două; nu-ți face griji. Domnul Aby și cu domnul Cliff 
m-au rugat să-ți transmit numai atît: „O.K!, Van! 

Konrad mă ia de mină, sau eu pe el, în timp ce din 
spate o aud pe Elsa cum strigă : 

— Van! Să-ţi fie rușine! De noi ai uitat ?... Mă 
întorc. Elsa şi Irmy, una lîngă alta, stau nemișcate, ui- 
tîndu-se în direcția noastră. Au chipurile palide. 

— Arma asta de unde o ai? intreabă Konrad. Ai 
cumpărat-o pentru mine ? 

Lumina intensă din tavan se revarsă în șuviţe strălu- 
citoare peste trupurile noastre goale. Plăcuta senzaţie 
termică îmi provoacă o dulce toropeală în care mă scufund 
cu toată fiinţa. Stau întins pe canapeaua roșie cu mii- 
nile sub cap dar nu reușesc să închid ochii, nici să mă 
las ademenit de fascinanta soimnolență. Baia de lumină 
are asupra mea un efect liniștitor, relaxant şi pe care nici 
să mi-l explic nu mai încerc. Evenimentele nopţii s-au 
volatilizat, șocul tefsiunii nervoase diminuîndu-se pînă 
la pragul zero. În cabinet e liniște. Aud cum Aby respiră 
profund, întors cu faţa în jos şi cum se răsucește Cliff, 
cînd pe o parte, cînd pe alta, mormăind cuvinte neînţe- 
lese. Îmi trec mîna prin barba nerasă și realizez că am 
transpirat. 

— Cît a spus că mai stăm aici ? întreabă Cliff, răsu- 
cindu-se spre mine. 

— Încă... Aproximativ douăzeci de minute, îi răspund 
indiferent. 

— Ce metodă e asta ? 

— Metodă ? fac la fel de molcom, fără nuanţe în 
glas. Mijloc modern de terapie neuro-psihică în sofis- 
ticata tehnologie a acestei clinici minune. 

CIiff nu se lasă convins. Se uită pe pereţii goi, ima- 
culaţi și albi, cu aceeași nedisimulată ostilitate. Trupul 
lui atletic e atit de negru, încît pare cioplit din lemn ars. 
Smocuri dese de păr îi acoperă pieptul larg. 

— Întreaga noapte doamna Irmgard Renate Stein 
ne-a plimbat din laborator în laborator, ne-a trecut prin 
fel de fel de aparate, am fost bombardaţi, intoxicaţi cu 


249 


raze invizibile. Mă simt, într-adevăr, minunat. Nu mi-e 
foame, nu mi-e sete... 

— Investigaţii necesare după... 

— Pe la unu şi douăzeci am aţipit într-o minge de 
aluminiu pe ai cărei pereţi atîrnau rezistenţe electrice in- 
candescente. La început era cald. Ulterior am avut senzaţia 
frigului polar. Știi, aluneci într-o stare de somnolenţă pînă 
îți dai. rendez-vous cu eternitatea. În acest somn... cata- 
leptic, domnule Van, mi s-a năzărit.că am ajuns arheo- 
log.. Nu glumesc ! În palmă purtam un minuscul contor 
Geiger și mă învîrteam foarte curios în jurul unei piramide 
cenușii, cu pereți de piatră. O piramidă ca asta am văzut 
la Tsunami. Pesemne căutam să intru în piramidă. Am 
găsit niște pietre cu hieroglife egiptene, le-am dat la o 
parte şi, spre stupoarea mea, am constatat că piramida 
era goală pe dinăuntru, dar luminată... Cum să vă spun, 
pe pereţi aiirnau nişte plante asemănătoare cu muş- 
chiul de pe copaci. Mușchiul iradia o lumină fluorescentă. 
În mijlocul piramidei, pe un podium, un sarcofag cu 
pereţii din cel mai fin cristal, lipsiţi de ornamentaţii. În 
sarcofag un faraon în slip roşu. Pielea faraonului era 
verde. Zău, dacă vă mint! Verde cu reflexe uleioase. 
Îmi amintesc vag că mirosea a ozon, a oxigen în... La 
dracu ! nu-mi vine în minte. Faraonul purta pe cap o 
cască metalică, ceva cam în genul căștilor pentru astro- 
nauţi. Mumia cu ochii închişi parcă se culcase în sarcofag 
cu o zi înainte. Trup atletic, mușchi frumos reliefați sub 
piele. Cu cine credeţi că semăna faraonul ? 

— Sper că nu semăna cu Joop K.G.? spun într-o 
doară, amintindu-mi foarte confuz de epidemia clorofi- 
liană și de experienţele doamnei Olivia Haller. 

— Nu. Cu Alvin Brüg. 

— Asociaţia relevantă după... 

— Relevantă, nerelevantă dar mie mi s-a făcut părul 
măciucă ! În somn, firește. Fug repede din piramidă şi 
afară dau peste un individ în haine albe pe care l-am 
cunoscut nu de mult, nu știu pe unde. „Îmi permiteţi, 
domnule Cliff ? Sînt Martin Doga. Unde vă este permisul ? 
În clipa aia a explodat o lumină orbitoare. M-am trezit 
cu doamna Irmgard Renate Stein care mi-a întins mîna 

şi m-a scos din sferă... Se uita la mine cu ochi sticloși, 
Avea ochii ca două diamante și surîsul ci... Nu, nu mă 
puteţi convinge că facem plaja asta ca să ne bronzăm ! 

Cliff se ridică de pe canapea şi se uită circumspect 
împrejur. 

 — Liniștiţi-vă, domnule Cliff. Doamna Renate Stein 
este un specialist de talie internaţională. Visul dumnea- 
voastră e... a... un... ăă... tac golit de ginduri. 

— Aţi terminat ? intervine foarte reverenţios Aby, în- 
torcîndu-se cu faţa în sus. 

— Eu ?... Da, desigur. Dar n-am încredere în meto- 
dele... Cred, mai degrabă... Nu, nu mai cred. De cînd cu... 
lasă Cliff ideea în suspensie. 

— La unu și douăzeci m-a prins somnul, începe ex 
abrupto Aby. M-am trezit într-un. lift cilindric. Urcam 
încet. Am ajuns într-un: hol sferic albastru... În hol... 

— Să nu ne spui că te așteptau niște papuci şi un 
kimono. 

— Ba da. Chiar asta doream să vă spun. Dar tu de 
unde știi ? mi se adresează. 

— Mi-am... mi-am imaginat. Continuă. 

— Am intrat într-un fel de sală în stil japonez, cu 
saltele colorate pe jos. 

— Nu te-a primit o femeie tinără ? 

— Ce femeie? Nu m-a primit nimeni. Lasă-mă să 
povestesc. Pe peretele din fundul sălii era o firiđă pre- 
lungă, în firidă nişte plăcuțe de lemn și o pictură în 
ulei. O femeie și un bărbat cu barbă neagră. Amindoi 
purtau pe ei niște pleduri. 

— Pleduri ? Nu pinze ? întreb iar, din ce în ce mai 
alarmat. 

— Pleduri, ca la hotel. Colorate, în dungi. Să nu-mi 
spui că şi pe tipii ăia din pictură îi cunoşti... 

— Nikonoma Kami ! zic cu glas stins. Izanami și Iza- 
naghi ! l. 

— Poftim ? se ridică în capul oaselor Aby, uitindu-se 
bhănuitor la mine. 

— Sînt nişte zeități ! Nu știu ce analogie am făcut!... 


Jartă- -mă ! 

— Mda !... M-a cuprins subit furia. Eu nu mă... nu-mi 
ies din fire cu una, cu două ! Întind mîna, trag pînza din 
firidă, o rup, o... M-am trezit cu doamna Irmgard Renate 
Stein lîngă mine. Mi-a surît și m-a întrebat dacă nu doresc 
să gust ceva... Asta e tot. Şi eu sînt de acord că... N-am 
cum să... 

— Băieți, nu credeţi că e cazul să facem dușul, să ne 
îmbrăcăm şi să cerem păpică ? Mi s-a făcut foame ! oitez, 
fără să mai iau în seamă visul lui Aby. 

— Van, de cînd n-ai mîncat ? întreabă Aby. 

— De ieri. Am băut numai vodcă. 

Cliff și Aby fac ochii mari. 

— Unde vrei să ne radem? întrebă Aby după o 
pauză lungă. 

Domnișoara Senkova — care a preluat rolul gazdei — 
se uită zimbitoare la noi. Părul blond îi cade în şuviţe 
mătăsoase pe umeri scoţindu-i în relief frumuseţea tul- 
burătoare, de origine slavă. Cliff o priveşte admirativ. 

— Domnilor, sînteţi amabili să mă urmaţi ? 

— Am mîncat pentru două zile, remarcă anapoda Cliff, 
golind încă un pahar cu suc. 

— Sergent, intervine Aby. N-ai auzit ce am fost 
rugați ? 

— La ordinele dumneavoastră, sir ! sare tînărul pe 
verticală. 

— Pe loc repaus! comandă Aby zîmbind. Domni- 
șoară, sîntem gata să vă urmăm, adaugă, ridicindu-se 
din fotoliu. 

Privesc la toți cu îngăduinţă. Atmosfera aceasta opti- 
mistă are asupra mea un efect liniștitor, relaxant. Mi- 
grena care m-a siciit mereu a cedat. Ca și ceilalți mă simt 
bine dispus. Somnul mi-a dispărut. 

— Gata, băieți! Să mergem! spun și eu, înclinîn- 
du-mă în direcţia domnişoarei | Senkova. 

Urcăm la etaj, coborîm, străbatem un coridor plin 
cu plante ornamentale şi domnișoara Senkova ne deschide 
o uşă capitonată, invitindu-ne în tăcere să intrăm. 

Sala rotundă, de dimensiuni modeste, e drapată cu 
perdele vișinii ce cad în falduri din plafon pînă jos. Cîteva 
fotolii adinci ne stau la dispoziţie. Lumina molcomă se 
revarsă asupra noastră din tavan, prin niște lentile ovale. 
Ceea ce îmi atrage atenţia este biroul alb, masiv, cu re- 
flexe metalice, uşor curbat, ce seamănă mai degrabă cu 
un pupitru de comandă. Pe suprafaţa lui zac aparate de 
forme și culori diferite. 

— Doamna Irmgard Renate Stein vă roagă s-o aștep- 
taţi, ni se adresează domnişoara Senkova, înclinîndu-se 
politicoasă și trăgînd ușa după ea. 

Cădem satisfăcuţi în fotolii. 

— Zău, dacă nu sînt gata să susțin un meci de box, 
declară Cliff uitîndu-se la Aby Ta-o-tou cu ochi nevinovaţi. 

— Nu-mi place! bombăne Aby, fără veste. Nu spui 
nimic, Van ? 

— Ce să spun? ridic din uneri. S-o aşteptăm pe 
doamna Stein. 

Băieţii tac. Gîndul îmi zboară la Joop K.G. Îl revăd cum 
pleca gîrbovit și mă întreb în fugă dacă va reuşi să se 
descurce. Fiîșiitul perdelelor care alunecă într-o parte 
şi alta mă obligă să-l părăsesc pe inspector cu păreri de 
Tău. | 

În dreapta și în stinga biroului, în pereţi, sînt două 
ecrane mari, ovale, cenușii, fără imagine. Între ele, pe alt 
ecran, dreptunghiular, plutește în lumina albastră opera 
lui G. Hunt, „Construcţia eroică“. 

— Ce spectacol urmează ? întreabă Aby, posomorit. 

— Nu poţi să taci? îl iau la rost, fără să mă pot 
controla. | | 

O neliniște vagă mi se furișază în conștiință, o simt 
cum se zbate neputincioasă, cum se urcă tiptil după gin- 
dul care tace speriat, 

Ușa se deschide și în sală intră agale Joop K. G. Se 
uită posac la noi, împinge ușa cu piciorul, își pipăie oche- 
larii, pentru a se convinge parcă de existenţa lor, ridică 
sprîncenele a nedumerire. | 

— Aici eraţi ? bombăne cu voce stinsă. 

Neras, cu buza inferioară umflată, plesnită, cu ochii 
adînciţi în orbite și hainele murdare poate îi pus alături 
de orice vagabond din oraş. 

Îmi revin, sar din fotoliu şi îl împing cu forţa în locul 
meu. | o 

— Ce s-a întîmplat ? 

— Ce să se întîmple ? Băieţii doamnei Irmgard Renate 
Stein au considerat că nu mai am ce căuta la sediul poli- 
tiei. M-am despărțit greu de foştii mei colegi. Ne-am 
strîns în braţe, ne-am mîngîiat drăgăstoși... Nu se vede? 

Rinjeşte ca un lup, arătîndu-şi colții. 

— "Vrei să bei ceva ? 

— Unde e doamna ? face curios, măsurîndu-ne pe 
rînd, ca pe nişte străini incomozi. 

— Sînt la dispoziția dumneavoastră, domnule Joop 
K.G. ! răsună vocea doamnei Renate Stein. 

Ne întoarcem. Irmy stă în picioare, în spatele pupi- 
trului. Rochia neagră, strinsă la gît cu o eșarfă vapo- 
roasă, îi scoate în relief paliditlatea neobișnuită a obraji- 
lor. Ne scrutează cu priviri tăioase, semn al unei detașări 
afective totale. 

„— Vă mulțumesc pentru opera de binefacere ! o întim- 
pină fostul inspector şef, cu glas ironic.: 

—- Luaţi loc, vă rog, domnule Van Mennen ! 

Invitaţia, făcută cu ton glacial, mă indispune. Nu-mi 
desprind ochii de la ea, cad în braţele lui Aby care mă 
împinge binevoitor într-un fotoliu gol. 

— Vă... vă mulţumesc! găsesc singurele cuvinte. 

——: Domnule Joop K.G. — fost inspector șef al poli- 
tiei — nu avem timp pentru introduceri. Recunoaşteţi 
că l-aţi ucis pe George Hay ? 

Glasul severei amfitrioane este metalic. 

— Sper că agreabila noastră discuţie va fi transmisă 

posterităţii, face acesta în cea mai deplină liniște. 

— Obligație morală, domnule Joop K. G. 

— Am ajuns în parcul Anthurium cu şase minute 
înaintea... 

— Precizați ! îl întrerupe ea. 

— Patrula lui Toshiba... După cum ați fost admi- 
rabil informată, George Hay a luat legătura cu fiul bunu- 
lui nostru prieten Van Mannen. De ce ? Pentru a atrage 
atenția asupra unei melodii: Amoeba albastră. Nu am 
descoperit ce rol joacă această melodie în complicata 
metodă a influențării comportamentului uman de la 

distanță. E o problemă pentru speciaiiști. Povestea. lui 
Konrad l-a neliniștit pe Van care mi-a relatat-o ca și 
dumneavoastră de alifel. Paranteza este admisă ? 

— Vărog! 

— Insolita apariție a fostului ciclist a coincis cu de- 
clanșarea în oraş a unor fenomene neînţelese, fenomene 
ce s-au petrecut numai printre sportivi: Yvette, Aby 
Ta-o-tou, Alvin Briig etc. Reacţia lui Van Mennen ne-a 
dovedit că era în necunoștinţă de cauză, atit în privinţa ex- 
perienţelor efectuate la Tsunami cît şi asupra importanţei 
esențiale pe care o avea metoda sa de testare. Sîntem 
astfel obligaţi să recunoaştem un fapt: nu întîmplător a 
luat George Hay legătura cu fiul lui Van Mennen, ci 
pentru a vă convinge, stimată doamnă Irmgard Renate 
Stein, că Van este în afara jocului... Revenind însă la 
ideea anterioară, vă precizez : l-am informat pe patron 
despre apariţia lui. George Hay în oraș. Am primit ordin 
să-l scot din joc, nu să-l ucid. Dar, paralel cu cercetările 
poliţiei, a fost pusă în alarmă şi brigada secretă a clubului 
Tsunami. După cum v-am spus, am ajuns înaintea lor cu 
şase minute... Nu are importanţă la ce ar gumente am 
apelat pentru a-l convinge pe George Hay să spună ade- 
vărul. În orice caz, nu am apelat la pistol... 

— Aveţi şi probe ? 

— Discul video. 


Joop scoate din buzunar un minuscul aparat de forma 
unei capsule cilindrice îl pune în palmă și-l ridică în aer. 

— Consideraţi necesar să dezvăluim şi dee acajia lui 
George Hay ? 

— Declaraţia dumneavoastră verbală, vă rog ! 

— Fie, se supune Joop, strîngind în pumn jucăria me- 
talică. Dolle Dinsdag l-a convins pe George Hay să pără- 
sească pentru totdeauna cariera sportivă contra sumei de 
500.000 donați unicului său copil în viaţă Richard, dar și 
pentru a trece sub tutela doamnei Renate Stein... L-aţi 
trimis pe George Hay pentru a lua legătura cu fiul lui 
Van... L-aţi sacrificat astfel într-un joc monstruos. Hay și-a 
dorit pe planeta asta minunată cel mai frumos mormint, 
Promisiunea -o voi duce la îndeplinire în cel mai scurt 
timp. 

În liniştea care cade, umbre nelămurite curg pe per- 
dele în jos. Migrena zvicnește dureroasă sub frunte. Cu 
gesturi reflexe îmi masez tîmpla stingă. 

— Ce-aţi urmărit prin excluderea lui George Hay din 
joc ? întreabă Irmy, la fel de nepătrunsă. 

— Patronii v-ar fi aflat intenţiile, intenţii încă ne- 
clare pentru umila mea persoană. În același timp, le-am 
oferit o strălucită dovadă a bunei credinţe. După cum bine 
știți, pentru Toshiba, Martin Doga şi alții, George Hay 
reprezenta un permanent pericol, elementul care proba, 
fără doar şi poate, existența experienţelor la Tsunami. 
Dispariţia lui anula acest pericol. A apărut însă experienţa 
Alvin Briig, experienţă care în final demonstra aceleaşi 
consecinţe ca și în cazul Yvette. Prin intervenția dumnea- 
voastră Yvette n-a putut fi recuperată de specialiștii lui 
Toshiba. Necesitatea recuperării lui Alvin Briig s-a impus 
astiel în mod fatal. Perfidia jocului m-a obligat să apelez 
la tragica rocadă din morgă. Nu ştiu dacă Alvin Briig 
se mai afla în viaţă în clipa cînd oamenii lui Martin 
Doga au pus mina pe el pentru cercetări științifice... 

— Ideea spionajului efectuat în această clinică vă 
aparţine ? 

— Patronul m-a împins în citadela dumneavoastră, 
nefiind capabil să-i descopăr intenţiile. N-am reușit să-mi 
formulez o părere mai clară decît în momentul cînd 
Amoeba albastră exploda în primă audiție în bar la 
Seel. Fenomenele declanșate, relaţia cu povestea lui Kon- 
rad erau evidente. Deruta lui Toshiba — cînd comite 
cea mai gravă eroare prin declanșarea epidemiei cu viruși 
gripali — nu se justifica la prima vedere decit prin ceea 
ce însemna Amoeba albastră în tot mecanismul experi- 
ențelor : cod esenţial ce asigura relația dintre centrul de 
comandă și sportivi. Nefiind specialist, mi-au lipsit argu- 
mentele. Am contraatacat atunci prin Kid Stephenson 
pentru a intra în posesia unor probe cît mai obiective. 
Materialul cules l-am pus la dispoziţia lui Van a cărui 
conștiință mai oscila încă între idealul științific şi etica 
socială... Sinteţi acum încredinţată că sînt alături de 
dumneavoastră ? 


— M-aţi convins, domnule Joop K. G. Cecul pe care vi 
l-am pus la dispoziţie cîndva rămîne în posesia dumnea- 

voastră. Dacă am înțeles exact, conştiinţa vă îndeamnă 
să vă prezentaţi cît mai curînd la prima bancă din oraş! 

— Cred şi eu! Tirfa aia mi-a făcut zile îripte. Van, 
bătrîne, ţi-l dăruiesc ! Îl meriţi. Fără tine Amoeba albas- 
tă nu m-ar fi luat de gît... Van, nu te strîmbă + Banii n-au 
miros. li dai lui Konrad. 

— Domnule Joop K.G., vă declaraţi satisfăets ? 

— Nu. Care este intenţia dumneavoastră finală ? Din 
calcul nu reicse valoarea mizci pusă în Joc. 

— 510% din acţiunile clubului Tsunami şi un cec la 
purtător în valoare de 50.000.000. | 

— Modestă pretenţie ! face Joop, absolut neconvins. 

— N-am terminat. Cum staţi cu dosarele ? Sint gala ? 

— Probe evidente în' 280 de cazuri. Pe lingă ăştia 
vor mai infunda puşcăria încă cel puţin 572. g 

— Cui ii veţi încredința această misiune ? Afi fost 
anihilat, 

— Analiza jocului mi-a impus să mă sindesc la o per- 
soană care va accepta, sînt convins, riscul operaţiei. Per- 
soana în cauză va primi la timp cifrul seil-ului şi alte 
complicate repere de unde va reuşi să intre în posesia 
probelor. 

— Mulţumesc ! 

— Doamnă, nu mai încape îndoială că jocurile au fost 
făcute, continuă cu tristețe în glas, bătrinul poliţist. Nu 
m-aţi informat însă cum veţi obţine acţiunile și banii de 
la Tsunami. 

— Simplu. În schimbul dumneavoastră. Toţi patru 
valorați măcar tot atîta, nu? Pentru Tsunami sînteţi 
preţioși ca o mină auriferă... Domnule Van Mennen — mi 
se adresează cu ton sec, Dolle Dinsdag a trădat ideea unei 
descoperiri științifice ce mi-a aparţinut. Experiențele 
domnului Toshiba au devenit periculoase. Te acuz că ai 
participat direct, conștient sau inconştient, la desăvirşirea 
metodelor pentru influențarea comportamentului uman de 
la distanță. Eventualul proces de conștiință e prea tardiv. 
Vă promit că Elsa şi Konrad vor primi şi în continuare 
tot sprijinul meu financiar, omenesc. Domnul Aby 
Ta-o-tou și domnul Oldmund Cliff sînt probe esenţiale 
in eventualitatea unei confruntări juridice. Nu vă cer 

scuze. Conştiinţa are legile ei. Vă predau pentru că..., 
vorba domnului Joop K.G., „jocurile au fost făcute“ ! 
Hotărirea mea este irevocabilă. 

Nici nu lipesc. Situaţia mi se pare atît de firească, 
încît sînt gata să admit că soarta îmi oferă ceea ce trebuie. 
Ceilalţi par la fel de liniștiți. Chipurile lor exprimă indi- 
ferenţă. 

— Doamnă, vă cer scuze, iau cuvîntul cît mai degajat 
posibil. Mi se admite o scurtă întrevedere cu membrii 
familiei ? 

— Nu avem timp ! mi-o retează sec. 

E o linişte scandaloasă. Doamna Stein trece la pupitru. 
Ecranele se aprind. Citeva imagini luminoase curg ana- 
poda, pentru ca, în cele din urmă, chipurile domnilor 
Yamada Hyo Toshiba și Martin Doga să apară în prim 
plan: Stau alături, în fotolii. Zîmbesc amabil în direcţia 
noastră. Pe chipul domnului Toshiba se preling mici bro- 
boane de sudoare. 

— Stimată doamnă Irmgard Renate Stein, glăsuieşte 
el politicos. grav, vă asteptam decizia. Vă stau la dispoziţie. 
Cecul a fost remis băncii „Alicante“ din Elveţia. Cunoaşteţi 
procedura. La sfîrşitul operaţiilor în curs sînteţi în posesia 
celor 51%, din acţiuni. În felul acesta aţi devenit membră 
în consiliul de administraţie. 

—- Domnilor, după cum vedeţi, ostatecii sînt prezenţi. 
În 60 de minute vor sosi în incinta complexului Tsunami 
la bordul unui elicopter. Pilot, Ben Ossoli. După cum am 
căzut de acord, platforma etajului şase. Condiţiile predării 
vă sint cunoscute. 

Imaginile dispar. Ceva, ca un curent de aer rect, 
străin. îmi răcorește fruntea, se prelinge de-a lungul între» 
gului corp şi' o ciudată senzaţie de relaxare îmi domină 
ființa. Sint calm. O aud pe doamna Stein cum strigă 
aplecată peste pupitru : 

— Domnule Ben Ossoli, vă rog ! 

O perdea se dă într-o parte şi Ben Ossoli, îmbrăcat 
în costum de pilot, intră în salon>E grav. Nu ne aruncă 
nici o privire măcar. 

— Doamnă, aştept dispoziţiile, 

— Ben. cîte aparate vor decola ? 

— Opt. Sint toate de același tip. Vor zbura deasupra 
centrului administrativ în tot timpul operaţiei. Aparatul 
lui Jeff va ateriza pe platformă cu 38 de secunde înain- 
tea noastră. Toţi membrii echipajului au primit instruc- 
țiunile necesare. 

— Aparatul poartă același număr, fiind dublura ta ? 

— Evident. În cazul cînd ne vor înfrunta, vom aplica 
Te 11. 

— Succes, băieţi !... Domnilor, sînteţi la dispoziţia 
lui Ben. 

Ne ridicăm tăcuţi din fotolii. 

Plutim deasupra platformei de la etajul şase. Aparatul 
lui Jeff a decolat cu puţin timp înaintea noastră. Aterizăm 
în careu. Ben Ossoli se întoarce tăcut spre noi, ne priveşte 
într-un fel anume, nici indiferent, dar nici prea bine- 
voitor, și ridică în aer degetul butucănos de la mîna 
dreaptă. Nimeni nu reacţionează. Sîntem posaci iar Joop 
K.G. deschide portiera carlingii, invitîndu-ne cu un gest 
scurt să ne continuăm treaba. Coborim în linişte unul 
după celălalt. Lumina soarelui îmi provoacă reacţii dure- 
roase pe retină. Clipese descumpănit, dau peste Joop 
care ne aşteaptă calm să ne strîngem în jurul lui, ne seru- 
tează pe rînd ca pe niște necunoscuţi şi mormăie ca 
pentru sine : 

— Noroc! 

Se întoarce, ne luăm după el și pătrundem în sala 
spațioasă prin ai cărei pereți de sticlă alb-albastră se fil- 
trează umbre amenințătoare. 

În prima clipă îmi atrag atenția cei patru indivizi în 
combinezoane cenușii de zbor, aşezaţi în cele patru colțuri 
ale încăperii. Cu picioarele desfăcute, neclintiți, stau şi 
privesc spre centrul salonului la un grup format din 
Yamada Hyo Toshiba, Martin Doga şi Dolle Dinsdag. Ceea 
ce mi se pare curios este că au În miini arme de un format 
ciudat, îndreptate în aceeași direcție. Patronii ne privesc 
în tăcere cum ne apropiem, cum ne oprim respectuoşi, 
dar hotăriîţi. Doamna Dolle Dinsdag poartă o rochie lungă, 

stiinsă la git, de un ultra-marin satinat. E 'covirşitor 
de tristă. demnă de cea mai profundă compătimire. Cear- 
căne adinci îi umbresc ochii mari, strălucitori. Clipeste rar, 
privind fix înainte. 

Domnul Yamada Hyo Toshiba, în costum alb, excesiv 
de alb. cu papion portocaliu, își păstrează sîngele rece. 
Ne priveste dispreţuitor, distant, în timp ce mina i se stre- 
coară in buzunarul hainei de unde scoate o baiistă albas- 
tră, pe care, pînă la urmă, o pune la loc. 

Martin Doga pare cel mai nestăpinit. Buzele i s-au 
stins ca dbuă linii. E furios la culme. Privirile lui tăioase 
trec prin noi ca niște lame ascuţite. Hainele largi, din 
tweed bej, sînt pătate la piept şi sub braţe de transpiraţia 
ce curge de pe el din abundență. Are pumnii strinsi. 

-— Stimată doamnă, domnilor, rosteşte Joop K.G., 
înclinîndu-se elegant, vă stau la dispozitie. 

Toshiba se încruntă amenințător. Martin Doga ne 
întoarce ostentativ spatele şi scuipă pe covor. 

— Domnule Joop K.G., face Dolle Dinsdag. la fel de 
absentă în tristeţea ei. nu mai este necesar. După cum 
vedeţi, noi vă stăm la dispoziţie. Sintem prizonierii dum- 
neavoastră. 

Acel suflu răcoros îmi umple fiinţa cu neiînţelesc: 
armonii. Un gind neaşteptat îmi susură la ureche: „Fi- 
rida pentru defuncţi de la etajul XIV !... Aby Ta-o-iou 
te va însoți ! Acţionează rapid !“... De unde a apărut acest 
gind căruia mă supun instantaneu ? Nu am timp s să re- 
flcetez. Alcrg cu Aby lîngă mine. Îl aud din urmă pe Joop 
care strigă : 

— Sergent Cliff ! În carlinga elicopterului sînt luzee... 
piramidele... executați ordin... 


Liftul urcă rapid, silențios, intr-o lume a tăcerii 
depline... Salonul în stil japonez e pustiu. În lumina 
discretă zărim pe peretele din fața noastră [irida pentru 
defuncţi. Tainice irizații o decupează perfect în ambianța 
salonului. Am ajuns în citeva clipe lîngă firidă. De pe 
pînză, din paşnica lor lume, Izanami și Izanaghi ne pri- 
vese indiferenți. Aby smulge pînza cu un gest sigur. 
Sub pînză a apărut panoul cenușiu, îngust, din metal, al 

cărui minuscul mecanism sclipește. Aby atinge uşor 
plăcuţa rotundă şi murmură : 

F...]...0...M...V 412...009—B15... Așa ! 

„Plaza alunecă într-o parte. Sub panou sint trei 
butoane mari, albe. Aby le apasă pe rînd, cu satisfacţie. 

— Acum ce facem ? întreabă posomorit, uitindu-se in 
ochii mei. Dăm o raită prin subsol ? 

— Ai ghicit ! Avem drum liber ! 

Planul acţiunii mi se desfăşoară riguros în minte, 
limpede, ca şi cum l-as fi studiat săptămini la rind. 

Liitul cade cu viteză maximă. 

Ușa s-a deschis fără zgomot. În fata noastră a apărut 
suprafața zidului fumuriu. Aby se apleacă, degetele lui 
pipăie cu dexteritate placa netedă de beton și, în clipa 
următoare, blocul masiv se rotește lent, în timp ce lumina 
fluorescentă ne învăluie pe amindoi. Trecem prin deschi- 
derea din perete, ne strecurăm pe platforma metalică 
— a cărei balustradă ondulează în adincime, de-a lungul 
unei scărije din bare rotunjite — coborîm atenţi treptele 
și iată-ne pe un coridoi cilindric ce se continuă în curbe 
largi în dreapta şi stînga noastră. 

— La stînga ! abia aud șoapta lui Aby. 

Înaintăm în pas alergător prin acest tub uriaş, cu 
pereţi metalici, pe care gonesc reflexe albăstrii. Din loc 
în loc descoperim lentile concave, circulare, ce ne permit 
să vedem în profunzime aceeaşi imagine: o serie de 
discuri convexe, argintii, dispus riguros printre aparatele 
necunoscute, de forme ciudate. 

După puţin timp calea ne este barată de prima pira- 
midă cenușie. Blocuri de piatră ideal şleiuite se înalță 
pînă în tavan. Cîteva hieroglife sînt vizibile în baza pira- 
midei. Aby pipăie semnele pînă cînd o parte din suprafața 
construcţiei alunecă în jos. Urcăm citeva trepte învăluiţi 
în lumina aceea galben-verzuie, dar ne oprim surprinşi. 
Exact în centrul din spaţiul bazei se află un podium 
dreptunghiular de marmoră albă. Pe podium — în sfera 
de cristal pur — se vede o substanţă viscoasă, alb-cenuşie, 
ca a materiei cerebrale. Ne apropiem timizi. Substanţa se 
află într-o continuă și lentă mişcare, din interior spre 
suprafaţa exterioară. Mii și mii de minuscule -bule negri- 

cioase apar mereu din pasta viscoasă și se sparg, atingînd 
marginile sferei de cristal. Atunci substanţa pare că 
radiază efluvii luminiscente. Îl ating pe Aby care se 
întoarce foarte stăpîn pe el însuşi. 

— Visul! şșopteşte. Parcă trebuia să fie şi un corp 
omenesc... 

— Ce obiectiv trebuie să atingem ? îl întrerup. 

— Centrala piramidelor. 

Ne întoarcem în tunel. Continuăm să alergăm spre 
tinta noastră. Respir tot mai greu, obligîndu-l pe Aby 
să-şi mai domolească goana. Din plafon încep să se 
reverse peste noi jeturi de lumini albe care ne orbesc 
două secunde apoi dispar. Fenomenul se repetă ła inter- 
vale regulate de timp. 

— Nu simţi nimic ? întrebă Aby. 

— Ba da. După fiecare duş cu raze albe, presiunea 
tensiunii sanguine îmi provoacă reacţii dureroase. 

— Reziști ? 

— N-am încotro | 

În sfirsit, tunelul face o buclă strînsă la dreapta. În 
fața ochilor noștri uimiţi se înalţă o uriașă carcasă emi- 
sferică din sticlă sau material plastic perfect transparent. 
În centrul calotei sferice se profilează o nouă piradimă 
prin al cărei portal se revarsă fascicule de lumini galben- 
verzui. Nu avem timp să admirăm fascinanta construcție. 
Alergăm în jurul carcasei pînă găsim intrarea pe unde 
pătrundeam în acest univers halucinant. 

Peste tot — în interiorul piramidei — sînt bazine 
largi, circulare, cu aceiaşi pereți transparenţi. Plante 
filiforme, fosforescente, plutesc într-un fel de lichid 
dens, uleios, se revarsă peste marginile bazinelor, se 
cațără pe pereţi pînă sus, acolo unde, sub lentila poroasă, 
strălucitoare, se văd sfere mici, negre, ca nişte mărgele 
ce plutesc în aer. Din cînd în cînd, aceste minuscule bule 
îşi schimbă poziţia și atunci lumina plantelor crește subit, 
ca o imaterială erupție vulcanică. 

— E foarte mult oxigen aici, declară Aby, repezin- 
du-se suplu în direcția pupitrului de comandă reliefat 
între bazine. 


Pe pupitrul vertical au fost montate opt ecrane ovale, 
stinse acum. Sub fiecare ecran se află patru butoane albe, 
iar în mijlocul lor o clapetă neagră, lungă, lucioasă. Îl 
dau pe Aby la o parte şi apăs pe ea. Lumina începe să 
descrească. Numai plantele par să-şi continue procesul 
lor luminiscent. 

— Gata ! E periculos. S-o ştergem, Van ! 

În tunel e aproape întuneric. În lumina difuză, radiată 
din pereţii circulari, înaintăm cu prudenţă. 

— Undeva pe aici e o scară ce duce la etajul superior, 
îmi aduc foarte bine aminte. 

În clipa aceea Aby se opreşte brusc, se întoarce, 
ascultă. Din zona piramidei rămase în urmă se aud zgo- 
mote neînţelese pe moment, dar cu cît se scurg secundele, 
aceste zgomote se transformă în ceva ameninţător, năval- 
nić, ceva ce seamănă perfect cu zgomotul unei cascade. 
Un val de aer fierbinte, cu miros chimic, ne dă peste cap, 
înainte de a pricepe ce se întîmplă. Aby mă ajută să 
mă ridic. | 

— Nu ai nimic ? Eşti întreg ? îmi șuieră în ureche, 
şi simt cum mă ridică pe umerii săi. 

— Nu am nimic, ce te-a apucat ? îi strig neputincios. 

— Taci! îmi răspunde, alergînd sprinten. Printre 
măsurile de securitate ale acestei construcţii s-a inclus şi 
silicoprenul. Păcătos sistem... Pe unde crezi că este trapa 
de evacuare ? | i 

Tac speriat. Silicopren ? Substanţă chimică lichidă, 
de culoare lăptoasă, care se solidifică după 30 de minute 
în contact cu aerul. Duritatea cremenei... Coeficient 
coroziv : 68%... Se dizolvă şi în apă. | 

' — Stai! îmi revin. Aici este trapa de evacuare, simt 
că aici trebuie să fie. 

Aby mă depune teafăr lîngă el. 

— Repede... 

Văd scara îngustă, prinsă pe peretele din stinsa. Mă 
caţăr cu mișcări de marinar versat, cu Aby pe urmele 
mele. Sub noi începe să clocotească ceva şi în nări simt 
mirosul sufocant al substanţei chimice. Pipăi cu mîna 
prin aer, caut bara metalică pe care nu o găsesc, fac 
eforturi să-mi amintesc ceva, imaginea peretelui curb 

se luminează subit şi văd în închipuire clapeta metalică 
din dreapta scăriţei. Apăs cu toată forţa. Lumina de la 
nivelul superior se prăvale peste noi prin orificiul deschis, 
rotund. Trec dincolo, îi întind mîna lui Aby care se pre- 
face că n-o vede. În clipa următoare sîntem alături, pri- 
vind în jos. Lichidul alb urcă spre noi cu repeziciune, clo- 
cotitor. Aburi lăptoși se degajă din apa amestecată cu 
subslanţă chimică. 

— Ce facem ? întreb ametit. 

— Simt că trebuie să lăsăm trapa deschisă. 

—— Bine, dar... Am înţeles. O lăsăm deschisă. 

— Lifiul a rămas jos, îmi atrage atenţia Aby. tă- 
sindu-mă după el în fugă. Ce scară de evacuare mai 
avem ?... 

Luminile s-au stins pe neașteptate. Am dureri vio- 
lente de cap. Respir tot mai greu. 

— Nu mai avem aer, îngin, la capătul puterilor. 

— Rezistă ! îmi strigă Aby. 

Bijbiim prin întuneric. La un moment dat bunul meu 
camarad mă împinge în sus cu puteri nebănuite. 

Cu degete înctestate apuc bară după bară şi ure mereu, 
urc inconștient. Simt aerul curat cum năvăleşte peste 
mine la olaltă cu spuza luminii ce se strecoară prin trapa 
deschisă. Ajung pe carcasa metalică a celuilalt tuncl lipsit 
de puteri. Mă rostogolese pe suprafața lucioasă, încerc să 
mă pun pe picioare, dar cad cu faţa în jos. Îl mai simt 
pe Abyv cum mă ia în brate şi-mi pierd cunoștința. 

După scurt timp îmi dau seama că atirn pe umărul 
lui Aby care gonește neobosit. 

— Lasă-mă... 

— Haide. haide, Van ! Mai rabdă puţin... Nu-mi duce 
grija. Rezist. , 

Nu trec nici două minute cînd „fiul credincios al 
oceanului“ mă depune teafăr lîngă el. 

— Aici e scara. Poţi să te cațeri singur ? 

Nu-i răspund. Ure anevoie. Trapa e dată la ə parte. 
În camera în care intru mă izbeşte în faţă lumina puter- 
nică a zilei. Prin fereastra largă din perete pătrund 
voioase razele soarelui. Alături de mine văd un scaun. Îl 
apuc, îl ridic și-l arunc furios în geamurile care se fac 

ţăndări. Alerg lu fereastră unde inspir profund, lacom, 
din aerul curat. 

Cînd întorc ochii îl văd pe Aby întins pe jos. 

— Ce faci ? întreb zăpăcit. 

— Lasă-mă să-mi termin rugăciunea ! Zece minute. 
Nu uita să închizi trapa asta... 

Se răsuceşte, îşi pune braţul sub cap şi adoarme pe loc. 


Durerea de cap a devenit insuportabilă. Sînt indispus, 
prea indispus pentru a mai căuta explicaţii. „Voi alla 
pesemne altădată din ce cauză am ajuns aici. Important 
e că sînt întreg — atit cît pot să mai fiu întreg. Pentru 
viaţa care s-a încheiat ieri sau azi sînt tocmai bun...“ 

Gindul a rămas spiînzurat în aer. „Ce naiba mi-a 
spus Aby ? După zece minute ?... Încotro plecăm după 
zece minute ? La ora asta doamna Turner e la clinică. 
Poate plinge închisă în birou. Domnul Van Mennen a dis- 
părut cu toată familia !... Va trebui să iau legătura cu 
doamna Turner, s-o liniştese. Altceva ?... Mai există 
alteova ?... Konrad si Elsa...“ 

— Van, îţi aduci aminte ce dispoziţii am mai primit 
de la doamna Irmgard Renate Stein ? 

Aby. e în picioare, posomorit, uitindu-se atent prin 
camera străină. 

— Ce dispoziţii ? 

— N-ai închis trapa ? 

Se duca şi priveste insistent prin deschiderea îngustă, 
ca şi cum ar trebui să sc convingă dacă n-au mai rămas 
oameni pc acolo, dacă nu i se cere ajutor. 

—- Co mai aştepţi ? Apasă pe clapeta din zid, îi ordon 
brutal, sub îndemnul nerăbdării. 

— Ce taine rămîn îngropate aici ? mormăie, fără să-mi 
ia în scamă cuvintele. 

— De asta îţi arde acum ? 

Se uită lung la mine, grav, după cum mi se pare, sau 
poate numai cu părere de rău, însă brusc altceva îi atrage 
atenția. Scrutează din nou întunericul de sub el. se 

apleacă, ascultă. Pînă să-l mai întreb ce se întimplă a 
şi dispărut cu mişcări suple. 

Din cîţiva paşi sînt în marginea trapei deschise. În 
lumina cenușie — ce se pierde de-a lungul treptelor 
subţiri — mai apuce să-l văd pe Aby cum se topeşte în 
bezna tunelului. 

— Ce vrei să faci ? strig după el. 

Aştept neliniștit să-mi răspundă. Pină la urmă încep 
să cobor pe urmele lui. Un curent de aer fierbinte, sufo- 
cant, mă obligă să stau pe loc. Strîng mîinile pe balustrada 
metalică, nemișcat, cu ochii fixaţi în întuneric. Zăresc 
totuşi o formă omenească ce prinde să se mişte lent prin 
această beznă amenințătoare. Se apropie. Îl recunosc pe 
Aby care se clatină. În braţe poartă un trup inert. Caut 
o gură de aer curat, inspir adînc și alunec repede pe scări 
în jos. Iau trupul din braţele lui Aby. Realizez instanta- 
neu că este o femeie ! Urc în neștire treaptă după treaptă, 
sînt în cameră, cad cu povara lingă perete. 

— Apasă pe clapeta din zid, strig spre Aby care a 
apărut tirîndu-se ameţit. 

Îl urmăresc pînă ajunge acolo şi cum declanşează 
mecanismul trapei. Blocul masiv alunecă fără zgomot. 

— Am auzit cînd a strigat, murmură Aby. Cînd am 
luat-o în braţe și-a pierdut cunoştinţa. 

Femeia e lîngă mine, căzută cu fața în jos. Poartă un 
combinezon special, albastru, mulat pe corp, cu centură 
neagră. Casca transparentă de pe cap îi stringe părul 
cărunt. Reușesc să mă scol în picioare. Cu băgare de seamă 
întore trupul inert. Tresar violent. Surpriza este totală. 

— Dolle... Dinsdag ! abia articulez, fixîndu-i obrazul 
palid. 

Casca îi acoperă doar fruntea. Buzele i-au rămas 
întredeschise. Îi aud respiraţia intermitentă, zgomotoasă. 
urmărindu-i ochii închiși cu pleoape tremurătoare. 

— Trăiește ? îl aud pe Aby. 

— Da, spun absent, în timp ce dureri ascuţite, insupor- 
tabile, năvălesc sub frunte. 

— Cum te simţi ? intervine Aby, observînd reac 
ţia mea. i 

— Poţi să-mi spui cum a ajuns aici ? 

— Trebuie s-o ducem sus... Are nevoie de îngrijiri 
medicale... Nici tu nu mai eşti capabil să... 

— Cum a ajuns aici ? repet, obsedat de idee. 

— Hai, poate ne ajută doamna Renate Stein. 

— Nu cred că... nu mai este necesar, auzim şoapta ei. 

Dolle ne privește pe rînd cu ochi limpezi, străluciteri. 
E prea calmă, dezarmant de calmă. Cu mina schiţează un 
gest nesigur, căutind parcă ceva prin aer. 

— Doamnă, încearcă Aby, stînjenit, cu ce vă putem 
ajuta ? | 

— Van... dă-mi. te rog..., mîna, abia îi aud şoapta. 

Mă ghemui lîngă ea, strecurîndu-i cu gingășie, în 
palmă, mîna rece cu degete rigide. 

— Mulţumesc... Van !... Trebuia să vă asigur... retra... 
retragerea... Martin Doga... sisteme periculoase... altfel... 
Am riscat.... Van. roag-o pe Irmy... pe Irmy... să mă ierte... 
Promite-mi ! 

— Îţi promit, spun cît pot mai repede, fiind convins 
că Dolle Dinsdag n-a mai avut timp să înțeleagă. 

Capul i-a alunecat spre umăr. Ochii, larg deschiși, i-au 
rămas fixaţi pe fereastra cu geamuri sparte prin care 
razele soarelui pătrund peste noi. 

— Nu mai e nimic de făcut? întreabă Aby, lăsîn- 
du-se în genunchi. | 

— Dumnezeu s-o odihnească în pace ! murmur, lipsit 
de puteri, cu fruntea plecată. 

Aby își face semnul crucii. bolborosind cuvinte neîn- 
telese în limba lui strămoșească. După cîteva minute de 
adîncă tăcere tot el o ia pe Dolle în braţe, îndreptindu-se 
spre uşa pe care i-o deschid precipitat. Trecem prin cori- 
doare pustii, urcăm nişte scări şi nimerim în liftul gol 
apărut ca prin mmune. 


Cind intrăm în sala etajului șase, toți cei prezenţi se 
întore surprinşi în direcţia noastră. Toshiba se ridică 
greoi din fotoliul unde stătea, urmărindu-l stupefiat pe 
Aby cum așează direct pe covor trupul inert al fostei 
sale soţii. Martin Doga este impenetrabil. S-a convins 
pe loc de cruda realitate, vine grăbit lingă Aby, scotocin- 
du-se prin buzunare, căutînd pesemne o batistă. Aby, 
după ce încrucișează mîinile defunctei pe piept, se întoarce 
calm spre cl. plasîndu-i un pumn direct sub bărbie. Martin 

Doga se clatină, vrea să reacționeze, dar nu mai apucă. 
Al doilea pumn îl face k.o. Cade pe covor fără cunoștință, 
cu fața în sus, cu braţele larg desfăcute. Între timp, 
Yamada Hyo Toshiba și-a revenit. E din nou stăpîn pe 
cl însuşi, calm, hotărit, încercînd să nu-şi trădeze emoția 
dureroasă ce-l domină. Cu paşi repezi se apropie de 
iosta lui soţie, scoate o batistă albă, acoperindu-i chipul. 
După aceea ingenunchiază pios, fără să mai ţină cont 
de prezenţa noastră. 

Paznicii înarmaţi par niște statui. Pe Joop K.G. și pe 
Cliff îi descopăr lîngă usa larg deschisă. Fumează amindoi. 
morocănoși, urmărind cu discreţie tragica desfăşurare a 
evenimentelor. Cliff ridică mina în semn de salut. 

— Vă cerem scuze, ia cuvîntul pe neașteptate Aby. 
V-am rămas datori cu anumite explicaţii. Doamna Dolle 
Dinsdag a pierit într-un accident confuz, în împrejurări 
necunoscute. Ne-a fost imposibil s-o salvăm. Autorul 
moral al acestui accident se află printre noi. Domnule 
Joop K.G., Van Mennen acuză violente dureri de cap. Vă... 

— Ce te-a apucat ? îl întrerup grosolan. 

-— Consider că ai nevoie de asistență medicală urgentă. 
Nu-mi place cum arăţi. Vă rugăm — se adresează din 
nou poliţistului — s-o anunţaţi pe doamna Renate Stein. 

— Doamna Renate Stein va sosi din clipă în clipă, 
îl linişteşte Joop, aruncindu-mi o scurtă privire. 

Deşi fac tot ce-i posibil să nu-mi trădez cumplita 
oboseală ce m-a cuprins, n-am cum să lupt împotriva 
slăbiciunii fizice şi nervoase. Caut din priviri un fotoliu 
spre care mă îndrept nesigur. Sub blinda intervenţie a 
bunului şi credinciosului Aby cad între pernele maj. 
Mai apuc să-l văd pe Martin Doga cum se ridică de pe 
covor — frecîndu-și insistent bărbia — şi cum îngenun- 
chiază apoi lîngă corpul neînsuflețit. Închid ochii neputin= 
cios. Din cauza durerilor atroce mîinile mi se string 
convulsiv. 

Clipe lungi se scurg în tăcere. Cineva tușeşte ușor. 
Fac eforturi să-mi aduc aminte unde am pus cheia de la 
poarta locuinţei. Nu reuşesc... De ce a încurcat jocul 
Irmy ? De ce ?... Dece ? 

. Lgomote vagi îmi atrag atenţia ṣi printre gene o văd pe 
doamna Renate Stein cum intră în salon cu pasi repezi. 
Yamada Hyo Toshiba se ridică politicos în picioare. Pe 
chipul său urmele emoției au dispărut. Rece, distant, e 
înfruntă din priviri pe noua venită, reuşind să imprime 
momentului nota demnilăţii tragice. Martin Doga se 
înclină scurt, expediliv, fără să-și schimbe poziţia. Irmy 
nu le acordă nici cea mai mică atenţie. Se duce direct la 
corpul neînsuflețit, luîndu-i batista de pe obraz. Păstrează 
citeva momente de reculegere, pentru ca apoi să cadă 
încet în genunchi lîngă fosta ei prietenă din tinereţe. 

— Te-am iertat, Dolle, buna mea Dolle, şopteşte 
Irmy, pe al cărei chip nu apare nimic din protundul şoc 
emotiv. Am primit ultimul tău mesaj telepatie... N-am 
putut interveni... Te-am iertat, Dolle.  înţelegindu-ți 
întreaga vinovăţie. N-am avut puterea să te cundamn. 
N-am fost și nu sînt judecătorul tău. Ai răspuns în fața 
proprici tale conștiințe... Te-am iertat, Dolle, „pentru că 
l-ai convins pe George Hay să se sacrilice după ce ai desco- 
perit în arhiva soţului un decument care proba că Martin 
Doga luase legătura cu anumite concerne aflate sub patro- 
naj militar... Nu numai noi îți vom rămîne recunoscători. 
Stiam acum că ai neutralizat toate sistemele de apărare 
din Tsunami, inclusiv brigada de intervenție rapidă. În 
fond, ne-ai predat pe principalii vinovaţi... Odihnește-te 
în pace, Dolle ! Metoda influenţării comportamentului 
uman de la distanţă va fi întrebuințată în folosul oameni- 
lor, nu împotriva lor... Adio, Dolle ! 

Irmy îi așează batista pe chip și se ridică în picioare. 

— Îmi permiteţi ? intervine Toshiba. Van şi Aby au 
fost supuşi în centrala subterană unor radiaţii pericu- 
loase. Vă rugăm să le acordaţi cît mai repede asistenţa 
medicală necesară. 

— Mulţumesc, domnule Toshiba! se încruntă uşor 
Irmy, pracipitindu-se. Nu aveţi ce să-mi reproșaţi, dacă 
am înţeles bine. Pe toţi aceşti buni prieteni i-am inclus 
în acţiune pentru că trebuia să le salvez conștiința, impli- 
cîndu-i cu violenţă în joc... Dar e timpul să încheiem 
conturile. În urma intervenţiei anumitor organe oficiale, 

Yamada Hyo Toshiba și Martin Doga vor avea, începînd 
cu data de azi, domiciliu forţat pe toată durata cercetări- 
lor în curs. Sergent Cliff, preiei comanda! Vei primi 
actele corespunzătoare. 

— Am înțeles! Preiau comanda, răspunse Cliff, 
surprins. 

— Domnule Toshiba, primiți, vă rugăm, condoleanţele 
noastre. Vom participa la înmormîntarea soţiei dumnea- 
voastră. 

Irmy se întoarce, îndreptindu-se spre noi. 

— Cum te simţi, Van ? Tu, Aby ? 

Îmi caută neliniştită privirile. Teama din ochii ei îmi 
umple sufletul de o bucurie imensă, devastatoare. Clipesc 
descumpănit, sub influenţa emoţiei, în timp ce migrena de 
care uitasem îmi săgetează timplele. O văd pe Irmy cum 
îi face semn lui Joop să se apropie. Ceva, ca o ceaţă poli- 
cromă îmi acoperă ochii. Durerea stridentă de sub frunte 
s-a amplificat la maximum. Scot un țipăt pe care îl aud 
numai eu. Joop e la cîţiva pași, pot înțelege ce spune. 

— „conform planului... Piramidele... neutralizate... 
Documentaţia integrală a experienţelor ne-a fost predată 
prin intermediul... probe evidente... 


Vocea lui Joop se întrerupse. Irmy îi răspunde sau 
strigă ceva în clipa cînd mă prăvălesc în întuneric, în 
tăcere. 

Mai întii îmi dau seama că stau întins cu faţa în sus 
iar salteaua e tare, sănătoasă. Perna moale de sub cap 
nu-mi aparține, e străină. Nu mi-au plăcut niciodată 
pernele umplute cu fulgi — după formula moştenită din 
moşi-strămoși. În schimb, recunosc pledul călduros tras 
pînă sub bărbie. De undeva pătrunde în cameră un curent 
de aer rece, bogat în oxigen, înviorător. Miroase a levăn- 
țică. Departe latră un cîine. Deci nu sînt acasă şi fereas- 
tra e larg deschisă, pentru că aud glasul lui Konrad care 
strigă la cîine să tacă. Aştept, în speranța că voi auzi 
si voant Else... 

Deschid ochii. Fixez plafonul înalt. din bine paralele 
de lemn, puse cu meșteşug una lîngă alta. Din plafon 
coboară lustra metalică, argintie. Privirile îmi fug pe 
pereţii construiți tot din bîrne și peste care au fost prinse 
covorașe de lină în culori vii, lucrate manual, în stil 
popular. Mobila simplă se compune dintr-o masă şi citeva 
scaune cu spătar, toate din lemn închis la culoare. Aşadar, 
sînt intr-o cabană ! Pe masă se află și fotografia Elsei! 
Dacă nu mă înşel am mai văzut-o şi în clinica doamnei 
Renate Stein, sau poate e aceeaşi. Alături, în vaza mică, 
din argilă roșie, sînt cîteva fire de levăviiză şi o cren- 
gută subţire de brad. Lîngă vază descopăr azzelarii mei, o 
carte deschisă, poşeta Elsei. 

In continuarea patului e chiuveta din faianţă albă, cu 
prosoape flauşate prinse pe suportul special. Deasupra 
chiuvetei o oglindă ovală, cu rama din lemn fumuriu. 

Într-adevăr, fereastra e larg deschisă, pătrată, cu 
cercevele solide, geluite cu măiestrie. Cred că este încă 
dimineaţă. Prin transparenţa aerului pur văd cerul albas- 
tru prin care vislesc alene păsări mari, cu aripi prelungi, 
cafenii. Nu departe, pe orizont, lumina puternică a zilei 
reliefează grupuri de nori albi, putoși... Ciudat! Nu-mi 
aduc aminte cum am ajuns aici. 

Arunc  nerăbdător pledul de pe mine. Pijamaua 
groasă, în dungi albastre și albe, nu-mi spune nimic, deşi 
sint convins că n-am cumpărat-o personal şi nici n-am 
primit-o cadou. 

Stau pe marginea patului. puţin ameţit. Pardoseala 
camerei e acoperită cu un covor gros, din lină naturală. 
La îndemiînă sint papucii noi, căptuşiţi cu blană. Mă scol 
cam rigid, iau papucii în picioare şi trec la oglindă. Am 
chipul palid, obrajii supţi, barba lungă, ncingrijită. căruntă, 
de misionar hăituit. Parcă şi părul e mai coliliu. ..Am fost 
bo'nav“ imi spun cu amărăciune, atent la nota tristoţii ce 
se degajă din privirile mele obosite. Coarcăne adinci mi-au 
apărut sub ochi şi, cind încerc să zimbesc bălrinului din 
oglindă, simt cum mă învăluie. dureroasă, emoția. Cind 
s-au îimtimplat toate astea, cînd ?... Atunci, la Tsunami ? 
Golul! imens de sub frunte mă întioară. String pijamaua pe 
mino si trec zgribuiit la Lereastră. aplecindu-mă peste per- 

z. Cabana, ae dimensiuni modeste, e fără pretenţii, în 
stil clasic. A fost construită, pesemne, în grabă, pe posta- 
mentul înalt din bolovani informi, culeși din cine stie ce 
riu de munte. „Nu-i lipseste, probabil, nici acoperișul ascu- 
tit sau lucarnele“ complete ez, cu un gind fugar. Citeva 
trepte de lemn coboară ìn curtea largă, înconjurată de 
trunchiuri solide de copaci, înfipte direct în pămint — un 
adevărat parapet. În grădina frumos îngrijită sint numai 
legume : ceapă, usturoi, salaiă verde, tomate. Roşiile s-au 
copt. Flori puține. Ciţiva nuci bătrîni îşi profilează çoroa- 
nele uriase din loc în loc. 

Pină în marginea pădurii ce se pierde prinire dea- 
luri nu sînt nici o sută de metri. Prin iarba deasă pase mai 
multe oi cu blana lungă, păzite de un băieţandru întins pe 
jos, învelit într-o şubă ţărănească. Un ogar sprinten, cafe- 
niu, aleargă jucăuş de colo pînă colo. Amindoi sint învăluiţi 
în lumina puternică a soarelui matinal ce a răsărit din 
cealaltă parte a cabanei. 

Bărbatul care tocmai iese din pădure are pălăria cu 
boiuri largi trasă pe ochi iar arma de vinătoare o stringe 
sub brat. Barba căruntă, tăiată scurt, costumul din piele, 
cizmele milităreşii, înalte, îi dau acel aer binecunoscut 
de provincial, de fermier bine înfipt în viaţa asta cam 
monotonă după cit se pare. Îi urmăresc distrat cum se 
apropie de copil, suplu, obişnuit să meargă pe jos şi ceva 
din mersul său îmi aduce aminte... îmi aduce aminte... 

— Bună dimineaţa, domnule Joop ! 

-- Bună, Konrad !.. Azi am fost ghinionist... Stai 
cuminte, Bell ! strigă la ciine, care alunecă pe iarbă şi se 
întinde pe burtă cu limba scoasă şi urechile ciulite. 

Mă retrag de la fereastră. Inima îmi pulsează nă- 
valnic în piept. „Dumnezeule !... Joop! Nici aici n-am 
scăpat de el ?* 

— Van, treci înapoi în pat ! E incă răcoare. 

Mă întorc speriat. 

— Elsa ! scot o soaptă. Elsa, draga mea, cînd ai sosit ? 

Alerg spre ea, o strîng în braţe și rămînem așa, emoţio- 
naţi amîndoi, incapabili să mai rostim cuvinte. 

Elsa se desface din strînsoare şi e văd cum clipeşte 

nedumeriti, «ım încearcă să zîmbească, să spună ceva, 

pentru ca, pînă la urmă, să-și lase capul pe pieptul meu, 
izbucnind în plins. Îi mîngii timid umerii slabi, o iau de 
mijloc. 

— Van, au trecut patru luni de cînd am plecat din 
oraş, îi aud murmurul cald, sfios. 

— N-am rezistat șocului ? întreb, înţelegind imediat 
ce se petrece cu sa. Hal, nu te speria, sint în apele mule. 

— Nu... Pină acum... pînă azi... 

— Linişteste-te, draga mea. Am depășit criza. Cine... 
cine mi-a făcut în tot acest timp... tratamentul ? 

— Doamna Irmgard Renate Stein. Ea ne-a construit 
cabana. Konrad s-a adaptat admirabil. Nici n-am cre- 
zut cå... 

— Jopp şi-a dat demisia sau e în vizită ? L-am văzut. 
E... impreună cu... Deci Konrad e ciobănazul ? 

— Joop ?... În vizită ?.. Ah! N-ai cum să știi. Uit 
mereu că... Tratamentul tău din clinica doamnei Renate 
Stcin a durat aproape trei luni. În tot acest timp n-am 
avut voie să te vizităm... Irmy şi cu Joop K.G. au fost 
foaita ocupați cu... Pe scurt ! Experiențele de la Tsunami 
— privind influențarea comportamentului uman de le 
distanță — au fost divulgate pe diferite căi opiniei pu- 
blice mondiale, provocînd senzație. În urma presiunilor 
s-a constituit un tribunal internaţional format din spe- 
cialişti. Guvernul ţării noastre a acceptat ideea. Dezbate- 
rile sînt în curs... Toshiba şi Martin Doga sint arestați... 
Cît despre Joop... Nu mai este în poliţie. Şi-a deschis o 
agenţie particulară de juriști, detectivi și... mă rog, o 
agenţie modestă care se ocupă cu... O să-ţi explice el. 
Ce e cu tine, Repede, în pat ! 

— Nu... nu te alarma. Unde sintem aici ? 

— În munţi. Cam la 300 de kilometri de oraş. Pro- 
prietalea ne aparţine. Ne-a lost dăruită de Joop K.G. 


Am mîncat cu poftă tot ce mi-a adus Elsa, apoi am 
trecut docil sub pled. Ne uităm tulburaţi unul la altul, 
abia reușind să ne ascundem bucuria că sintem alături, 
în viaţă, şi că nimeni nu ne mai poate despărți. Elsa 
vine și se aşează pe marginea. patului, căutindu-mi mina. 
I-o mingii uşor, fericit. 

— Konrad a învăţat să tragă cu fel de fel de arme. 
La început mi-a fost tare teamă. Vrea să ajungă cel mai 
celebru. vinător... 

— Mai întîi să-și ia bacalaureatul, spun tandru, fără 
să mă gîndesc la ceva anume. Un vînător analfabet e o 
aberaţie ! 

— Aby îl va iniţia în tainele înotului subacvatic... 
Nu ştiu ce să mă fac! Joop îi predă logica. Are ce are 
el cu logica asta. Curs intensiv. metode proprii. tratat 
nepublicat încă. 

— Logica ? fac visător. Lui Konrad îi mai trebuie 
minte, nu glumă, pentru logica predată de maestrul 
Joop... Cine a propus să venim aici, în munţi ? 

— Irmy. Reintegrarea în universul copilăriei tale. 

— Metodă terapeutică eficace, completez gînditor. 

— Nu înţeleg cum a reușit Joop să convingă oficia- 
litățile. A cumpărat bucata asta de pămînt cu păduri cu 
tot. 14 hectare... A mai adus oi, ciini, vaci cu lapte si 
ne-a propus să înfiinţăm o crescătorie de urși, turuie fără 
să obosească Elsa. 

— Cum s-ar spune, adio profesiune, adio civilizaţie ! 

— Asta s-o crezi tu! Ferma va dispune de clădiri, 
laboratoare, utilaje moderne, șosele asfaltate... Cît des- 
pre tine... Ai fost numit director în clinica doamnei Re- 
nate Stein. 

— Onorabilă perspectivă ! 

O privesc pe Elsa neîncrezător. E atît de entuzias- 
mată, încît obrajii i s-au încins. 

— Te rog! Fără ironii, mi-o reteză Elsa, încruntîn- 
du-se. Irmy ţi-a redat viaţa. viaţa, înţelegi ?... Eşti in- 
suportabil ! 

— Bine, bine, caut s-o liniștesc, nu voi refuza nimic, 
nu vă voi contrazice cu nimic. nu voi comenta nimic. 
Eşti mulţumită ? | 

— Van, să nu crezi că am ajuns o pisăloagă. Înce- 
pem însă o viaţă nouă. Va trebui să fii la înălţimea acestei 
nobile misiuni. 

— Da, da, viaţa... cu nobila ei misiune. remarc în doi 
peri. Habitat, biocenoză... Cu problemele „echilibrului 
ecologie” ai reuşit să te descurci ? 

— Am impus drastice măsuri organizatorice. Dispu- 
nem acum de opt organisme oficiale, însumînd larga ade- 
ziune a maselor... 

Ușa se deschide și în pragul ei se profilează silueta 
„vînătorului“ Joop K.G. Aruncă pălăria pe jos, sprijină 
arma de perete, îşi scoate ochelarii pe care-i șterge cu 
marginea feței de masă, proţăpindu-se apoi lîngă pat, 
cercetîindu-mă ca pe o relicvă adusă la lumină din mă- 
runtaiele pămîntului. Miroase a tutun prost. Ochii îi stră- 
lucesc în spatele lentilelor groase. | 

— Am auzit că ţi-au zburat toţi fluturii din cap! 
bombăne, în chip de salut, cu cea mai vie satisfacție. 

— Bătrine, dacă nu te strînge în braţe, te arunc pe 
fereastră ! strig, sărind de sub pled. 

Ne îmbrăţișăm pînă îmi pierd răsuflarea. 

— Asta zic și eu miracol! exclamă, bine dispus. 
Doamna Renate Stein merită primul monument din partea 
noastră. Pe al doilea n-ai decit să-l comanzi tu. 

Rîdem în hohote, în timp ce Elsa trece la fereastră. 

— Dar ce-i aici ? auzim deodată glasul doamnei Re- 
nate Stein. Clubul entuziaștilor ? 

Îl dau pe Joop binişor la o parte şi-i ies în întîm- 
pinare. 

— Irmy, după cum vezi... 

— Ce să văd? Nu văd nimic, ripostează cu cel mai 
desăvîrşit calm, ascunzîndu-și cu artă emoția. Îmi dai 
voie să-ţi iau pulsul ? | j 

Îmi strînge mîna cu delicateţe. Mă aplec Și O sărut pe 
amândoi obrajii, în timp ce camera se clatină dintr-o parte 
în alta. 

— Dă-l dracului de puls! Sînt întreg, la minte şi la 
trup. Ce importanță mai are pulsul ?... Îţi mulţumesc. 

Ne privim în tăcere. 

— N-am încă certitudini, zîmbeşte, binevoitoare. 
Metoda... 

— Catharsis ? o întrerup, simțind unda tristeții ce-mi 
tulbură conștiința. Am avut noroc. O parte din eveni- 
mente le cunoșteai... 

— Da. Te-am obligat să retrăiești toată suita eveni- 
mentelor. Prin hipnoză, flux telepatic și alte procadee 

tehnice, ţi-am reintrodus în cimpul conștiinței experienţe 
pe care le credeai pierdute. Ai retrăit aceste amintiri cu 
mare intensitate dramatică... Timp de trei luni ai fost 
singurul interpret și propriul tău spectator. Eşti în afara 
oricărui pericol... Ilartă-mă ! Ti-am răscolit amintirile vie- 
tii pentru a te readuce la echilibrul psiho-somatic 
iniţial. 

Nu îndrăznesc să mă uit în ochii ei. Îi caut mîna pe 
care i-o sărut sfios, tandru, așa cum se cuvine în relaţiile 
dintre doi buni prieteni care nu mai au ce să-și ascundă 
şi care stiu că nu se vor despărţi niciodată. 


o sprijinit de pervazul ferestrei deschise, Joop 
si-a aprins altă ţigară din care trage cu nesaţ. Aby s-a 
retras înii-un colţ, tăcut ca de obicei, avînd intenţia de a 
nu-şi face simțită prezenţa. Cliff s-a întins direct pe co- 
vor, urmărindu-l pe Ben Ossoli cum îşi caută neliniștit 
un scaun pe măsura lui. Ben e pătat de ulei din cap pînă 
în picioare, convingîndu-ne din plin că elicopterele aflate 
in dotarea viitoarei lerme sînt gala să asigure permanent 
legătura cu orașul. Neras, cu barba vilvoi, arată groaznic, 
sălbăticit, Faptul îl incomodează vizibil. De accea rce- 
nunță să mai caute și trece lîngă Aby care-l împinge pe 
un scaun din apropiere. Elsa nu s-a mișcat de pe marginca 
patului. Se uită din cind în cînd în ochii mei pentru a se 
convinge parcă dacă sint sau nu apt pentru acest dialog 
neprevăzul. 


Doamna Renate Stein meditează în tăcere. Pauza mi 
se pare interminabilă, greu de suportat. 

— Dragii mei, se hotărăşte Irmy să vorbească, după 
chinuitoare confruntări cu cl însuși, prietenul nostru 
comun Van Mennen a revenit la un echilibru stabil. Acest 
eveniment are pentru noi profunde semnificaţii morale, 
afective, omenești. Pentru liniştea conștiinței lui, dacă 
vreli, voi încerca astăzi să completez anumite lacune din 
tragedia la care aţi participat cu toţi. Domnule Joop K.G., 
va trebui să-mi daţi o mînă de ajutor. 

— Oricînd la dispoziţia dumneavoastră | se înclină so- 
bru, cu eleganţă, fostul inspector sef. 


— Van, ai ceva împotrivă ? continuă Irmy cu glas 
domol. 

— Nu am nimic. ce să am ? 

— Să începem atunci... Mama Emiliei Krestel — sau 
Dolle Dinsdag. cum a rămas pentru noi — a visat toată 
viaţa că fiica ei va cuceri titlul de campioană în com- 
plexa disciplină a patinajului artistic. Starea obsesivă s-a 
manifestat prin cruzimea cu care a educat-o în această 
direcție. | 

Ideea influenţării comportamentului uman de la dis- 
tanță s-a cristalizat încă din primii mei ani de studenţie. 
Studiile asupra organismului bio-plasmatic m-au fasci- 
nat, mi-au oferit șansa de a descoperi noi procedee în 
universul incredibil al biocomunicării. Ca instrument te- 
rapeutic în sfera maladiilor psihice se anunţa mai mult 
decît salutar, metoda avind o importanţă covirșitoare, 
numeroşi oameni infirmi putind fi în felul acesta redaţi 
societăţii. 

Pentru a trece însă la complicatele experienţe aveam 
nevoie de sisteme electronice evoluate, tehnica influen- 
ţării fiind dependentă de acești analizatori hipersensibili. 
Fantezia ştiinţilică a Emiliei Krestel ne-a dus — după 
îndelungi cercetări — la un strălucit succes. Noul apara- 
taj, îmbunătăţit substanţial, ne-a fost pus la dispoziţie 
chiar de tata și specialiștii lui. Pe mama Emiliei o intere- 
sau experienţele noastre. Între timp, raporturile bătrînei 
cu Toshiba și Martin Doga au evoluat. Pentru a face din 
fiică o stea a patinajului artistic mondial, mama trădează 
clubului Tsunami Ideea. Atrasă de perspectiva incalcula- 
bilă a aplicări metodei în sport, Emilia acceptă tragicul 
compromis cu Yamada Hyo Toshiba, devenind astfel prima 
eroină a primelor experienţe. Martin Doga, ilustru ci- 
bernetician, descoperă noi principii şi reuşeşte să adap- 
teze la sistem geniala „substanţă clorofiliană“ a Oliviei 
Haller. Chimista a fost asasinată cu sînge rece prin pro- 
cese chimice ce imitau substanţa în cauză. Nobilul ei vis 
— de regenerare a forţei de creaţie umană cu ajutorul 
„clorofilei“ — ajungea astfel cel mai impresionant rezer- 
vor de energie pentru organismul bio-plasmatic uman. 

Supus unor presiuni dure, bătrînul Haller a predat arhiva 
secretă a soției pentru a-și salva viaţa. Sub efectul de- 
zastrului moral am părăsit oraşul. Diploma am obținut-o 
într-un institut din America de Nord. Paralel cu activi- 
tatea profesională am studiat ani îndelungaţi. În tot acest 
timp la baza sportivă Tsunami seria experienţelor a con- 
tinuat. Ce ne puteţi spune, domnule Joop K.G. ? 

— Nu prea mai am ce să vă spun, bombăne el, ca 
pentru sine. Performanţele sportive au fost întotdeauna 
comentate în fel și chip. Recordurile clubului Tsunami 
n-au făcut excepţie. Printre comentatori s-au numărat 
și personalităţi ştiinţifice. Intr-un strălucit studiu, semnat 
de Malinon Cent, o remarcă dubioasă m-a pus în stare 
de alarmă. Am apelat la concluziile unor specialişti stră- 
ini. Răspunsul l-am primit după trei ani. Ei bine, n-ai 
cum să reacţionezi cind afli cu stupelacţie că la nivelul 
capacităţii organismului uman anumite performanţe spor- 
tive sint cu neputinţă de admis! A trebuit atunci să-mi 
concentrez atenția asupra fabuloaselor ciştiguri realizate 
de patronii clubului Tsunami. După ani şi ani am ajuns la 
cencluzia nebunească pe care o cunoaşteţi. Toate concur- 
surile interne și externe fuseseră controlate printr-un 
calcul anticipat, indiferent dacă atleţii pierdeau sau cîş- 
tigau. Extravaganta idee a influenţării comportamen- 
tului uman de la distanţă mi s-a părut pe atunci prea 
absurdă pentru a o lua în serios. 

Construirea unei clinici de psihiatrie în cartierul de 
est — finanțată integral de doamna Renate Stein — a 
reintrodus în joc taina „epidemiei clorofiliene“, pistă 
pe care alunecasem încă de la plecarea bătrinului Haller. 
Mi-am băgat nasul în afacere... Primul suspect a fost 
chiar Van Mennen în persoană. Metoda sa de a recomanda 
pe viitorii campioni mondiali era şocantă. În acelaşi 
timp, relaţia Van Mennen — Renate Stein — Dolle 
Dinsdag crea dificultăţi apreciabile, chiar şi la cea mai 
sumară analiză. Ceea ce mi-a răsturnat însă optica asupra 
intenţiilor dumneavoastră, doamnă Renate Stein, a fost 
apariţia în acţiune a unui fenomen care deranja logica. 
Ori de cîte eri aţi trecut prin oraş. anumiţi indivizi de la 

Tsunami s-au încăpăţinat să vă urmărească pas cu pas. 
Filaj discret a cărui rafinată structură s-au inclus obiec- 
tive ambiţioase ; cu ce persoane intraţi în contact, conţi- 
nutul discuțiilor, activitatea științifică, ce se petrece in 
clinica dumneavoastră de psihiatrie și altele. Acest discret 
filaj m-a pus pe gînduri. Nu este obligatoriu să fii copoi 
cu diplomă pentru a da de urma vinatului. Ceea ce era mai 
important se rezuma la o singură idee: ce miză ascunde 
jocul. Am trăit, după cum bine știți, din punga generoasă 
a domnului Toshiba. Mulţi au apelat la punga asta, cu voie 
sau fără voie. În cazul meu trebuia să mă pretez la un joc 
dublu, riscant. Am riscat nu numai din plăcerea strict 
subiectivă de a afla adevărul. Am riscat descoperind cu 
modestie că fac parte din conştiinţa universală, experi- 
enţele de la Tsunami nefiind altceva decît un atentat 
împotriva umanităţii... Puteţi continua, doamnă Stein. 

— Mulţumesc... Dolle Dinsdag a trecut printr-un chi- 
nuitor proces de conştiinţă, reluă Irmy. Convinsă fiind 
că Martin Doga și soțul ei au noi obiective în perspec- 
tivă, îngrozită la ideea folosirii acestora pe plan militar, 
îl convinge pe George Hay să evadeze. În urma unei 
scrisori anonime, l-am cules pe Hay dintr-o clinică obs- 
cură. Conștient sau inconștient acesta mi-a divulgat 
aspectele esențiale ale problemei... Trebuie să vă fie lim- 
pede că nu orice organism uman suportă supratensiunile 
generate de experienţe. Iată de ce metoda lui Van Mennen 
a adus o contribuţie impresionantă în complexitatea pro- 
blematicii științifice. Totodată e cazul să vă mai preci- 
zez că pentru organismul uman energia bio-plasmatică 
are funcţii încă insuficient studiate. Experiențele în curs 
au scos, totuși, în evidenţă, o trăsătură caracteristică a 
acestei energii : capacitatea ei de a transforma crganis- 
mul într-un aparat viu de emisie și recepţie al cărui 
nucleu central îl formează materia cenuşie — structura 
cerebrală. l 

Amoeba albastră reprezenta un cod care prin ritm și 
linie melodică declanșa intrarea în contact a subiectului 
cu baza resurselor energetice, condiționîndu-se astfel re- 
ciproc. Aceste contacte se puteau realiza între orice puncte 

de pe suprafața planetei. Ca o observaţie strict particu- 
lavă. vă atrag atenţia că subiectul putea trece sub directul 
control al centrului de comandă-emisie fără a se apela la 
cod. Konrad şi Van Mennen n-au intrat în recepţie nefiind 
programaţi, deşi unele tulburări au apărut din întim- 
pilare sau din cauze care nu mai au importanţă. În schimb 
Yvctie, Aby, Cliff şi Alvin sînt exemple concludente ale 
acestei arme periculoase. Toshiba și Martin Doga au 
descoperit în „energia clorofiliană“ acel rezervor inepui- 
zabil ce alimenta permanent „foamea de oxigen” a orga- 
nismului bio-plasmatic. În acest scop au fost construite 
piramidele cenușii, paravan pentru flora obţinută prin 
mutații genetice. Un. uimitor sistem cibernetic controla 
în fiece clipă transferul de energii şi fidelitatea reacţiilor. 
Desi prin acţiunea noastră piramidele au fosi neutrali- 
zale, aescoperirea va intra în patrimeniul culturii stiin- 
țifice mondiale, avînd. multiple întrebuinţări... Elsa. cred 
că va trebui să-mi completezi ideea. Te rog ! 

— Ce să vă spun? face Elsa, profund cmoţionată. 
Flora descoperită la Tsunami, pe baza cercetărilor între- 
prinse de Olivia Haller, a şi atras atenția unor organisme 
ştiintifice internaţionale. La propunerea noastră a luat 
fiinţă un consiliu care va pune în aplicare aşa numita 
„Operaţiune oxigen“... În viitorii 20 de ani se vor construi 
400 de staţii care vor debita în atmosferă cantități impre- 
sionante de oxigen. Efectele dezastruoase ale deirişării 
unor păduri din zona tropicală și subtropicală vor putea fi 
astfel limitate. Cam atît pentru astăzi ! 

Zimbesce amuzat, imaginindu-mi cît de fericită trebuie 
să fie Elsa în bătălia asta pe plan ecologic... 

-- Doamnă, primiţi felicitările noastre! intervine 
Joop, prietenos şi galant în aceiaşi timp. Vă dorim suc- 
ces !... Dar, pentru a nu ne întrerupe şirul idtilor, aș dori 
să vă pun o întrebare, se adresează doamnei Renate Sicin. 

— Vărog! p 

„— Cu ce intenţii ați construit clinica din oraș ? 

— Clinica din oraș am construit-o nu numai ca bază 
de atac, răspunde fără să clipească. Metoda influenţării 
comportamentului uman de la distanță — în viziunea 

mea şi a colaboratorilor mei — necesită încă cercetări 
minulioase, dificile. Clinica ne. oferă aceste posibilităţi. 
În același timp, am creat şi primul model care va activa 
pentru găsirea de soluţii optime pentru eradicarea mala- 
diilor nenro-psihice. Astfel de modele au și început să fie 
construite in Asia, America de Sud şi Africa... Desigur, 
clinica mi-a permis să condiţionez cu exactitate pe cei 
care au intervenit la Tsunami, în acţiunea finală. 

Ostilitățile le-am declansat pe neașteptate, în momentul 
cind Yvette devenca prima victimă a noilor experienţe. 
„Cea mai bună apărare este atacul“... Nu mai încape 
îndoială că revenirea mea în oraș fusese semnalată la 
Tsunami. obligindu-i pe cei în cauză să intre în alarmă. 
Nefiind convinși că voi interveni. au continuat expe- 
ricnţele. a 

— lavtă-mă că te întrerup, intru în discuţie. Deci 
invitaţia lui Toshiba din perioada revenirii tale în oraş 
n-a urmărit altceva decît să mă oblige să intru în contact 
cu tine ? o 

— Exact, dragă Van. Spera să-l informezi asupra 
intenţiilor mele. Să nu-l subestimăm pe Toshiba. 

— Rafinate metode ! mormăie Cliff. 

—— Să continuăm, dragii mei. Prin „experienţa Yvette“ 
se demonstra monstruoasa capacitate de intervenţie asu- 
pia universului afectiv uman. „Experienţa Aby“ demon- 
stra clicacitatea metodei în mediul subacvatic. „Experienţa 
Alvin” a demonstrat transformarea metodei într-o peri- 
culoasă armă de distrugere. | 

Pentru a controla dacă Van Mennen a participat sau 
nu la experienţe, l-am scos pe George Hay din anonimat, 
obligîndu-l, în acelaşi timp, pe Joop să intre în joc. Recu- 
nosc în faja dumneavoastră că am deţinut vaste informaţii 
privind activitatea domnului Joop K.G. şi, mai ales, esenţa 
raporturilor sale cu cei de la Tsunami. Vă felicit, stimate 
domn, pentru inteligenţa cu care aţi reuşit să mă convingeţi 
asupra intenţiilor dumneavoastră. Cum stăm cu „epopeea 
dosarelor“ ? 

— Peste 300 de indivizi au şi fost arestaţi, declară 
Joop cu seninătate. Gonsiliul municipal trece din surpriză 

în surpriză... Numeroase organizaţii politice şi obşteşti 
sint de partea noastră. Nu trebuie să ne facem însă iluzii. 
În oraş au mai rămas încă suficiente forţe care pot să ne 
incurce socotelile, în special în poliție. Cadrele superioare 
sint în derută, oscilante, supuse presiunilor exercitate de 
potentaţii financiari. E cazul să strecurăm în locul meu 
un om de încredere. Dacă vine inspector şef Rafael Revig- 
nol ne-am ars. Asta e o superbă canalie. 

— Domnule Joop, nu vă faceţi griji, îl temperează 
Irmy. S-a intervenit unde trebuie cu metode nu tocmai 
ortodoxe, dar eficiente. Domnule Cliff, aţi fost avansat 
inspector şef. Vă rog, nu intraţi în panică... Veţi cola- 
bora discret cu fostul inspector șef, prezent în fața noas- 
tră. Sîntem obligaţi să aplicăm aceeași tactică ingenioasă 
ca şi a dușmanilor noștri. 

— Stimată... doamnă..., se cam încurcă bietul Cliff, 
privindu-ne pe rînd, surprins, la ordinele dumneavoastră ! 

Sare de pe covor în poziție regulamentară. 

— Vezi, băiețaș ? îl bate pe umăr Joop K. G. Ai învăţat 
lecţia cum scrie la carte ! Amîndoi o să facem treabă bună. 

— Vă dorim succes ! surîde Irmy, în ale cărei priviri 
a apărut duioşia.. Vom găsi timp să mai discutăm. 

— Pe loc repaus ! comandă Joop, mai vesel ca nicio- 
dată, împingîndu-l pe Cliff la locul său. 

—- Unde am rămas ? reia discuţia buna noastră prie- 
tenă. Da... George Hay şi Alvin Brug au dispărut în chip 
tragic. Lansînd în public Amoeba albastră am provocat 
derută. Intervenţiile fostului inspector şef mi-au fost 
de un real folos. Între timp, Dolle Dinsdag mi-a transmis 
telepatic, sau pe alte căi, schema instalaţiilor tehnice din 
incinta complexului Tsunami. 

Dificil, extrem de dificil a fost procesul vostru de 
conștiință. Pentru a nu rata ultima acțiune v-am trecut 
sub influenţa complexelor sisteme din clinică. Ritmurile 
rapide ale adaptării la aceste supratensiuni v-au provocat 
reacţii organice. Datele primite de la Dolle Dinsdag vi 
le-am imprimat pe scoarța cerebrală. În acțiunea finală 
Aby Ta-o-tou şi Van Mennen au fost ajutaţi direct de 
Dolle Dinsdag. La intervenția ei, sistemele de securitate 

fiind distruse, aţi reușit să vă salvaţi viaţa... Sacrificîn- 
du-se conștient, Dolle Dinsdag va rămîne pentru noi un 
splendid exemplu de eroism pe care nu-l vom uita nicio- 
dată... Din punct de vedere moral am fost obligată să 
denunţ opiniei publice mondiale caracterul monstruos 
al unor astfel de experienţe care au încălcat în mod tragic 
etica științifică. 

Pauza care urmează mi se pare fără sfîrşit. 

— Doamnă, intervine sobru Joop K. G., experienţa 
pe care am trăit-o ne conferă dreptul de a ne considera 
sclavii propriei noastre conștiințe. lar dată reuşim să 
ajungem mai drepti, mai buni, mai obiectivi, n-avem decit 
să ne considerăm eroi în bătălia cu noi înșine. Există 
eroism şi în lupta pentru idei. 

— Atit ne mai lipseşte! Să fim confundați cu niște 
eroi ! remarc malițios, în timp ce Elsa se stringe lîngă 
mine. 

— Dragii mei, ce-ar fi să lăsăm disputa asta posteri- 
tăţii ? Nu de alta, dar mai avem şi noi treburi... serioase ! 
Ben, ţi s-a comunicat rezultatul concursului de la Tsu- 
nami ? 

— Da. doamnă, răspunde uriașul, ridicîndu-se greoi 
în picioare. Din 86 de campioni mondiali 74 n-au reuşit 
să egaleze vecordurile din ultimii ani. f 

— Strălucită probă împotriva scepticilor din oraș! 
declară radipasă Irmy. A, să nu uit! Am făcut comanda 
pentru încă două elicoptere. 

— Vă mulţumesc. Pista va îi gata peste o săptămînă. 

— Aby, continuă Irmy hotărîtă. Sper că vei accepta 
să preiei funcţia de antrenor general ? 

— Nu sînt împotrivă, declară monoton. Cu o singură 
condiţie : să-l rugaţi pe domnul Van Mennen să mi-l încre- 
dinţeze pe Konrad. 

— Bine, bine, accept şi fără presiuni, mă burzuluiesc 
la el. Dar cu două condiţii: să nu ajungă campion mon- 
dial şi s-o înveţi pe Elsa să înoate ! Pentru echilibru ,„eco- 
logic“ în familie... 

Aby nici nu clipește. 


— Sînteţi martori, se întoarce spre ceilalţi. Îţi atrag 
atenţia că vacanţele le vom petrece într-o staţiune subac- 
vatică. . 

Irmy suride relaxată. 

— Băieți, vă mulţumesc ! Sînteţi liberi... Ce e cu tine, 
Van ? 

— Unde e Konrad ? 

'— Konrad! strigă Joop de la fereastră. Vino să-l 
săruţi pe tata ! Şi mai'lasă şuba aia, că te suloci ! 

Elsa îmi strînge mîna cu afecţiune în timp ce „băieţii 
părăsesc în tăcere camera, înelinîndu-se politicoși. Joop işi 
aprinde altă ţigară, Irmy ne învăluie cu priviri calde. 

Konrad intră furtunos, cu un caiet în mină, oprin- 
du-se timid în faţa mea. E zvelt, ars de soare, maturizat 
pentru vîrsta lui, sau aşa îmi place să cred. 

— Bună dimineața, tată ! Cum te simţi ? 

— Excelent !... Nu mă săruţi ? îi 

Ne stringe voinicește în brațe, îl îndepărtez, pri- 
vindu-l satistăcut. Flanela îi scoate în relief umerii largi, 
rotunzi. 

— Tată, îmi dai voie să discut ceva cu domnul Joop ? 

— Terog! 

— Domnule Joop, problema pe care mi-aţi dat-o este 
ilogică. Vinătorul nu poate să-și împuște cîinele. L-a 
iubit, au vinat împreună ani îndelungaţi. Analiza presu- 
pune, în primul rînd, relaţia afectivă dintre om şi cîine. 

Joop îl scrutează pe Konrad cu atenţie, impasibil, 
grav. 

— Băiete, de cite ori ţi-am spus pînă acum... 

— Arta de a supravieţui ?... Nu, n-am uitat. „Rațiunea 
înainte de toate“... Dar, vă atrag atenţia, domnule Joop, că 
în logica dumneavoastră sentimentele omeneşti sînt... 
Nu, invers. Sentimentele omenești nu sînt luate în con- 
siderație. 

— Poftim ! se întoarce fostul inspector şef către noi, 
făcîndu-ne cu ochiul. Tineretul își caută sentimentele !... 
În regulă, Konrad, în regulă ! Lecţia viitoare vom discuta 
despre sentimente, 

Un ciine latră sub fereastră. | 

— Bell, strigă Konrad. Mai aştcaptă puţin... Tată, e 
ora cind mă antrenez cu Bell. 5.000 de metri în pas aler- 
sător. Bell fuge mai bine decît mine. Astăzi mi-am propus 
să-l inving... La revedere !... Mamă, voi fi la masă la ora 
fixată. Pa! , 

Fuge din cameră fără să se mai uite înapoi. 

E linişte. Îmi îndrept ochii spre fereastra deschisă. Pe 
cerul albastru, luminos, prin transparenţa aerului pur 
vislesc păsări mari, cafenii, cu aripi prelungi. 

